
FORMALI. 

Isiendinga sögur hinar fornn gerast nú meir og meir 
fágætar meðal almennings, með því að hinar eldri útgáf- 
^nr eru löngu uppseldar og slitnar. Þær sögur, sem aftr 
ikomið hafa út á siðari árum, hafa flestar verið gefnar út 
visindalegum útgáfum og þvi orðið dýrari enn svo að 
'almenningr hafi getað keypt þær. Til að hœta úr þess- 
ari þörf almennings hefír því Sigurðr hóksali Kristjáns- 
son i Reykjavík ráðizt i að gefa út allar íslendinga sög- 
Vnr i ódýrum alþýðuútgáfum. 

Þetta fýrirtœki hefir fengið góð og greið svör hjá al- 
menningi, og kemr hér fyrsta söguhókin, sem er íslend- 
-ingabók og Landnáma. í hoðshréfinu var gert ráð fyrir 
að hyrja á öðru, enn af þvi að íslendingabók og Land- 
náma eru upphöf að hinum fornu islensku sögum, þótti 
best fara á þvi að láta þessi rit fara á undan. 

Það er i raun og veru engu minni vandiað gefa útal- 
þýðu-útgáfo af fornsögum enn visindalega útgáfu. Við 
alþýðu-útgáfur eða' texta-útgáfur er ekki siðr margs að 
gæta; það er ekki vandaminna að vejja um, þegar alt 

verðr að vera sem styzt, og ekki má tilíœra frásagnamun 
eða orðamun eftir hinum ýmsu handritum. Það er ólag- 
legt og í alla staði óvísindalegt, að hrœra mörgum hand- 
ritum saman í einni útgáfu, án þess að geta þess bvaðan 
hvað eina sé tekið, enn undir eins og farið er að tilfœra 
þess konar að mun, getr útgáfan naumast heitið texta- 
útgáfa. • 

Með því að ætlast er til, að sú útgáfu-rðð af öllum ís- 
lendinga sögum, sem byrjar á þessari bók, verði svo ódýr, 
að allr þorrí almennings geti keypt hana, verðr þvi ekki 
hér við komið, að taka upp frásagnamun og orðamun eftir 
hinum ýmsu handritum, nemasemminst að verða má, og 
setr kostnaðarmaðrinn þessi skilyrði. Þó munu fyllri eða 
réttari frásagnir eða einstök orð, sem finnast réttari i öðr- 
um handritum sögu þessarar enn því sem aðallega er fylgt, 
tekin upp í textann, og verða þá slikar viðboetr eða leið- 
réttingar, svo og tilgátur allar, auðkendar með öðru letri, 
og þess getið i formála bókarínnar, hvaðan þetta sé tek- 
ið, eða hvernig á því standi. 

# 

Um þessa útgáfu af Islendingabók og Landnámabók er 
það skjótast að segja, að hér er prentað eftir útgáfu þeirri 
sem fornfrœðafélagið lét prenta 1843 (íslendingasögur I. 
bindi) og Jón Sigurðsson hefir að unnið. íslendingabók 
er hér prentuð eftir hinni stafréttu útgáfu, sem þar er 
prentuð aftanvið Landnámu á blaðsiðunum 362— 383, enn 
stafsetningin þó samrœmd nokkuð, og er í þvi fylgt út- 
gáfu Dr. Finns Jónssonar, Khöfn 1887. í prentsmiðjunni 
var ekki nóg til af stafnum Q, og er því ö haft i staðiun, 

enn 0 er allstaðar haft til að tákna bljóð það sera breyt- 
ist við eftirfaranda u, eins og er í útgáfu Dr. Finns 
.Tónssonar. 

Landnámabók er hér prentuð eftir meginmálinu í út- 
gáfdnni frá 1843. Þ6 hafa verið teknir inn í meginmál- 
ið nokkrir viðaukar eftir Melabók, úr orðamunargreinun- 
um neðanmáls, og eru þessir kaflar og orð prentuð með 
skáletri og i milli hornklofa. Hið annað sem i þessari út- 
gáfu er prentað með skáletri eru kaflar úr Hauksbók, hinir 
sömn, sem þannig eru teknir upp i meginmálið i útgáfu 
Jóns Sigurðssonar. 

Hin elzta gerð af landnámabók er eftir Sturlu lögmann 
Þórðarson. Það er þessi gerð Landnámabókar, sem meg- 
inmálið i Khafnar útg. 1843 er tekið eftir. Þar næst rit- 
aði Styrmir hinn fróði Landnámabók; hún er ekki lengr 
tíl- Þá ritaði Haukr lögmaðr Landnámabók (um 1300), 
sem erenn til, og er sumt i henni talið vera með eigin- 
hendi Hauks, og hafði hann fyrir sér Sturlubók og Styrm- 
isbók, „ok hafða ek þat ór hvárri, sem framar greindi, 
enn mikiii þorri var þat, er þær sögðu eins báðar, ok því 
er þat ekki at undra, þó þessi landnámabók sé lengri enn 
nokkur önnur", segirhann. Haukr segirog, að Ariprestr 
hinn fróði og Kolskeggr hinn vitri hafi fyrst skrifað um 
landnám, og má því ætla, að hin upphaflegasta Landnáma- 
bók 8é samin af þeim. Auk þessara Landnámabóka, sem 
hér hafa nefndar verið, má telja fleiri gerðir af þeim, sem 
ekki hafa annað um frara hinar, enn ættatölur. Svo er 
t. d. Melabók, sem til er i brotura. 

Ættatöiurnar í Landnámu þurfa rannsókna við, því að 

þær munu vera rangar á sumum stoðum. Hér hafa að 
eins verið leiðréttar fáeinar villur, og eru þessar leiðrétt- 
ingar með skáletri. Væri ættatölurnar úr Landnámu 
rannsakaðar nákvæmlega og bornar saman við ættatölur 
í öðrum'sögum, einkanlega Sturlunga sögn, raundi mega 
lagfœra ýmislegt. 

Stafsetningin á þessari útgáfu er ekki samrœmd, enda 
er það ekki hœgt, og þykir réttara að halda misjöfhum 
ríthætti handritanna á einstökum orðum. Fáein manna- 
nöfn munu ef til vill vera rangt rituð. Nafhið Hallsteinn 
hefir verið haft um Hástein Atlason ens mjóva, þvi að 
bæði er svo ritað i Melabók og Flóamannasögu. Manns- 
narnið Vali á bls. 71 og viðar á víst að vera Váli; manns- 
nafnið Armóðr á bls. 101 og viðar á að vera Arnmóðr, 
og mannsnafnið Bruni á bls. 107 og viðar á vlst aðvera 
Brúni. Viðrnefnið spörr (Þórólfr spörr) á bls. 100 og 
víðar erranghneigt i handritum, og á eignarfallið vist að 
vera spörs, enn ekki sparrar. Viðnefnið rúmgylta (Þur- 
íðr rúmgylta) er líklega réttara rymgylta. sem sum hand- 
rit hafa. 

Misprentanir þessar hefi ég orðið var við : Kapitulatöl 
vantar við 7., 8., 9. og 15. kap. i I. hluta Landnáma- 
bókar. Á bls. 56 stendr Israuðr, á að vera ísreðr. Bls. 
60, : Hitardalr .á að vera Hitárdalr. Bis. 70 7 : Bersa á 
að vera bersa. Bls. 76 6 : Selþórssonar á að vera Selþóris- 
sonar. Bls. 124 : II. (þar sem þriðji hlutr Ldn. hefst) á 
að vera III. Bls. 169 19 : ek á að vera ók. Bls. 174: Vé- 
þorn á að vera Véþormr, þar sem það stendr á þeirri bls. 
og einsábls. 222. Enn þar á móti er Véþorn á bls. 110 

tilgáta fyrir Veþörn, sem stendr í útg. 1843. Bls. 220« : 
Naddoðarssynir, á að vera Naddoðarsynir. 

í vSsnaskýringunum hefir verið rylgt skýringum dr. Jóns 
Þorkelssonar rektors og í timatalinu dr. Guðbrandi Vig- 
fíissyni. 

Þess er ekki að vænta, að útgáfa þessi fullnœgi þeim 
kröfum, sem visindalegum útgáfum hlýða, sem eru tífalt 
dýrari. Hún er œtluð alþýðu, og henni á hún að geta 
orðið að notum. Landnámabók er eitt af þeim fornritum, 
sem mestr vandi er að fást við, ef rækilega skyldi rann- 
saka hana og leiðrétta eftir hinum ýmsu handrítum, og 
hér gat ekki verið um slíkt að rœða. 

870. ísland fundið. 

874. Ingólfr byggir í Reykjavík. j 

877. Ketill hæingr nemr Rangárvöllu. 

878. Skalla Ghrímr nemr land um Borg- 
arfjörð og Mýrar. 

884. Þórólfr mostrarskegg nemr land við 

Breiðafjörð sunnan fram. 
886. Björn enn austrœni nemr land við 
Breiðafjörð sunnan fram, 
Um 890. Ingimundr enn gamli nemr land 
uiq Hánavatnssýslu. Helgi enn 
magri nemr Eyjafjörð. 
890—920. Hefjast landnám um Austfjörðu. 
Um 892. Uðr en djúpauðga nemr land í 

Breiðafjarðardölum. 
Um 900. Bygðir Vestfirðir. 
900—910. Numin lönd í Skagafirði. 
927. Úlfljótr hefir út lög. 

929. Grímr geitskör(?) kannar ísland. 

930. Lokið landnámum að mestu. Al- 
þingi sett. 

982 — 983. Eiríkr enn rauði finnr Ghrœnland. 
985—986. Eirikr enn rauði nemr land á Grœn- 
landi. 

1000. Kristni lögtekin á alþingi. 

' (ígULSLENDINGA BÓC gorþa ec fyrst byscopom $r- 
om porláki oc Katli, oc sýndac bæþi 
þeim oc Sæmundi presti. en meþ þuí at 
þeim lícaþi suá at hava eþa þar viþr auka, þá 
scrifaþa ec þessa of et sama far, fyr útan átt- 
ar tölo oc conunga ævi, oc ióec þuí es mér 
varþ síþan cunnara oc nú es gorr sagt á þessi an á 
þeiri. en huatki es missagt es í frœþom þessom, 
þá es scyllt at hava þat heldr, es sannara 
raynisc. 

Hálfdan huítbeinn Upplendinga conungr, sonr 
Óláfs trételgio Suía conungs, vas faþer Aysteins 
fretz, föþor Hálfdanar ens milda oc ens niatar- 
illa, föþor Goþreþar veiþiconungs, föþor Hálf- 
danar ens suarta, föþor Harallz ens hárfagra, 
es fyrstr varþ þess kyns einn conungr at öll- 
om Norvegi. 

In hoc codice continentur capitula. 1 

Islanz bygþ .i. frá lannáras mðnn- 
om .ii. oc laga setning. frá alþingis setning 
.iii. frá misseris tali .iiii. frá fiórþunga 
deild ,v. frá Grœnlanz bygþ ,vi. frá 
þuí es cristni kom á ísland .vii. frá bysc- 
opom útlendom .viii. frá ísleifi byscopi .ix. 
frá Gízori byscopi (.x.). 

Incipit libellus Islandorum. 2 

1- Island bygþisc fyrst ýr Norvegi á dögom Har- 
allz ens hárfagra Hálfdanar sonar ens suarta í 
þann tíþ at ætlon oc tölo þeira Teitz, fóstra 
míns. þess mannz, es ec kunna spacastan, sonaf 
ísleifs byscops, oc Þorkels, fðþorbróþor míns, 
Gellissonar, es langt munþi fram, oc Þóríþar 
Snorra dóttor goþa, es bæþe vas margspöc oc 
óliúgfróþ, es ívarr Ragnars sonr loþbrókar lét 
drepa Eadmund enn helga Engla conung. en 
þat vas .dccclxx. vetra eptir burþ cristz, át þuí 
es ritit es í sögu hans. Ingólfr hét maðr nó- 
rœnn, es sannlega es sagt at fœri fyrst þaþan 
til íslanz, þá es Haralldr enn hárfagri vas .xvi. 
vetra gamall, en í annat sinn f$m vetrom síþar. 
hann bygþi suþr í Raykiarvíc. þar es Ingólfs- 
höf þi kallaþr, fyr austan Minþacsayri, sem hann 

1) þ. e. : í þessi bók eru kapiUdar þessir. 

2) þ. e.: Hér tiefr hlendingaWc. 

kom fyrst á land, en þar Ingólfsfell, fyr vestan 
OlfossQ, es hann lagþi sína eigo á síþan. í þann 
tíþ vas ísland, yiþi vaxit á miþli fiallz oc íiöro. 
þá vgro hér menn cristner, þeir es Norþmenn 
kalla papa. en þeir fóro síþan á braut, af þuí 
at þeir vildo eigi vesa hér viþ heiþna menn, 
oc léto epter bœcr írscar oc bjöilor oc bagla. 
af þuí mátti scilia, at þeir vgro menn írskir. 
en þá varþ för manna mikil miöc út hingat ýr 
Norvegi, til þess unz conungrenn, Haralldr, 
bannaþi, af þui at honom þótti landauþn nema. 
þá sættosc þeir á þat, at huerr maþr scyildi 
giallda conungi .v. aura, sá es eigi yæri frá 
þuí sciiiþr, oc þaþan fœri hingat. en suá es sagt, 
at Haralldr væri .lxx. vetra conungr oc yrþi 
átrœþr. þau hafa upphöf verit at gialldi þuí, es nú 
es kailat landaurar. en þar gallzk stundom meira, 
en stundom minna, unz Oláfr enn digri gerþi 
scýrt, at huerr maþr skylldi giallda conungi 
hálfa mörk, sá es fœri á miþli Norvegs oc ís- 
lanz, nema conor eþa þeir menn, es hann næmi 
firá. suá sagþi Þorkell oss Gellissonr. 

2. Hrellaugr, sonr Rögnvallz iarls á Mœri 
bygþi austr á Síþo. þaþan ero Síþomenn komner. 

Ketilbiörn Ketiíssonr, maþr nórœnn, bygþi 
suþr at Mosfelli eno 0fra. þaþan ero Mosfell- 
ingar comner. 

Oþr, dótter Ketils flatnefs, hersis nórœns, 
bygþi vestr í Breiþafirþi. þaþan ero Breiþfirþ- 
ingar comner. 

Helgi enn magri, nórœnn, sonr Ayvindar 
austmannz, bygþi norþr í Ayiafirþi. þaþan ero 
Ayfirþingar coraner. 

En þá es ísland vas víþa bygt orþit, þá hafþi 
maþr austrœnn fyrst lög út hingat ýr Norvegi, 
sá es Úlfliótr hét, suá sagþi Teitr oss, oc v$ro þá 
Úlfliótzlög kölloþ, — hann vas faþer Gunnars, es 
Diúpdœler ero comner frá í Ayafirþi, — en þau 
výro flest sett at þuí, sem þá v£ro Golaþings 
lög, eþa % r$þ Þorleifs ens spaca Hörþacára son- 
ar v$ro til, huar viþ scylldi auca eþa af nema 
eþa annan veg setia. Úlfljótr vas austr i Lóni. 
en suá es sagt, at Grímr geitscor væri fóstbróþir 
hans. sá es kannaþi ísland alt at ráþi hans, 
áþr alþingi væri átt. en honom fecc huerr maþr 
penning til á landi hér, en hann gaf fé þat 
síþan til hofa. 

3. jAjþingi vas sett at ráþi Úlfliótz oc allra lanz- 
manna, þar es nú es. en áþr vas þing á Kial- 
arnesi, þat es Þorsteinn Ingólfs sonr lannáma- 
mannz, faþer Þorkels mána lögsögumannz, hafþi 
þar, oc höfþingiar þeir es at þuí hurfu. en maþr 
hafþi secr orþit of þræls morþ eþa laysings, sá 
es land átti í Bláscógom. hann es nefndr Þórer 
croppinskeggi. en dóttorsonr hans es callaþr 

Þoryalldr croppinskeggi, sá es fór síþan í Aust- 
fiörþo, oc brendi þar inni Gunnar bróþor sínn. 
suá sagþi Hallr Órœkiosonr. en sá hét Kolr, es 
myrþr vas. viþ hann es kend gea sú, er þar es 
kölloþ síþan Colsgea, sem hræen fundusc. land 
þat varþ síþan allzheriar fé. en þat lögþolanz- 
menn til alþingis nayzlo. af þui es þar almenn- 
ing at viþa til alþingis í scógom, oc á heiþom 
hagi til hrossa hafnar. þat sagþi Úlfheþinn oss. 

Suá hava oc spacer menn sagt, at á .lx. vetra 
yrþi ísland albygt, suá at eigi væri meirr siþan. ■ 
því nær tóc Hramn lögsögo, Hœings sonr lannáma- 
mannz, næstr Úlfliótí, oc hafþi .xx. sumor. hann 
vas ýr Rangárhuerfi. þat vas .lx. vetra epter 
dráp Eadmundar conungs, vetri eþa tueim áþr 
Haralldr enn hárfagri yrþi dauþr attöluspacra 
manna. Þórarinn Raga-bróþer, sonr Óleifs hialta, 
tóc lögsögo. næstr Hramni, oc hafþi önnor .xx. 
hann vas borgfirþcr. 

4. ]?at vas oc þá, es ener spöcostumenn álandi 
hér hugþo tal i tueim misserom fióra daga ens 
fiórþa hundraþs, þat verþa vicor .ii. ens sétta 
tegar, en mýnoþr .xii. þrítognáttar oc dagar .iiii. 
umbfram, þá mercþo þeir at sólargangi, at sum- 
ar munaþi aptr til várs, en þat cunni engi segia 
þeim, at degi einom vas fleira, an heilom vicom 
gegndi, í tueim misserom, oc þat olli. en maþr 
hét Þorsteinn surtr, hann vas breiþfirþcr, sonr 

Hallsteins Þórólfs sonar mostrarsceggia, land- 
námamannz, oc Óscar Þorsteins dóttor ens rauþa. 
Hann draymdi þat, at hann hygþisc vesa at 
♦ lögbergi, þá es þar vas fiölment, oc vaca, en 
hann hugþi alla menn aþra sova, en síþan hugþ- 
isc hann sofna, en hann hugþi þá alla menn 
aþra vacna. þann draum réþ Ósýfr Helgasonr, 
móþor faþer Gellis Þorkelssonar, suá, at aller 
menn monþu þögn varþa 1 , meþan hann mællti 
at lögbergi, en síþan, es hann þagnaþi, at þá 
• mendi allir þat róma, es hann hefþi mællt. en 
þeir vOro báþer spacer menn mjöc. en síþan 
es menn quýmo til þings, þá leitaþi hann þess 
ráþs at lögbergi, at et siaunda huert sumar 
scylldi auka vico, oc freista, hvé þá hlýddi. en 
suá sem Osýfr réþ draumenn, þá vöcnoþo aller 
menn viþ þat vel. oc vas þá þat þegar i iög 
leitt at ráþi Þorkels mána oc annara spacra 
manna. at rétto tali ero íhuerio áre .v. dagar 
ens fiórþa hundraþs, ef eigi es hlaupár, en þá 
einom fleira, en at $ro tali verþa .iiii. en þáes 
aycsc at qyvl tali et siaunda huert at vico, en 
ango at hino, þá verþa .vii. ýr saman iamnlöng 
at huQrotueggia. en ef hlaupör verþa .ii. á miþli 
þeira, es auka scal, þá þarí auca et sétta. 

5. Þinga deilld mikil varþ á miþli þeira Þórþar 
gellis, sonar Óleifs feilans ýr Breiþafirþi, oc Odz, 

Þögn varða. Upphaflega tilgáta dr. Jóns Þorkelssonar réktorn 
(í bréfi til Eirikð Magnússonar), Þegn varð hdr. 

þess es kallaþr vas Tungo-Oddr. hann vas 
borgfirþcr. Þorvalldr, sonr hans, vas at brenno 
Þorkels Blunnketilssonar meþ Hœsnaþóre í Örn- 
ólfsdali. en Þórþr geller varþ höfþingi at söcenni, 
af þuí at Hersteinn Þorkelssonr Blunnketils- 
sonar átti Þórunni systordóttor hans. Hon vas 
Helgo dótter oc Gunnars, syster Jófríþar, es 
Þorsteinn átti, Egilssonr. en þeir v$ro sótter á 
þingi þuí, es vas í Borgarfirþi í þeim staþ, es 
síþan es kallat Þingnes. þat v$ro þá lög, at 
vígsacar scylldi sœkia á þuí þingi, es næstvas 
véttvangi. en þeir börþosc þar, oc mátti þinget 
eigi hayiasc at lögom. þar fell Þórólfr refr, bróþ- 
er Álfs í Dölum, ýr liþi Þórþar gellis. en síþ- 
an fóro sacarnar til alþingis, oc börþosc þeir þar 
þá enn. þá fello menn ýr liþi Odz. enda varþ secr 
hann Hœsnaþórer oc drepinn síþan, oc fleiri, 
þeir es at brennonni vgro. þá talþi Þórþr gell- 
er tölo umb at lögbergi, hvé illa mönnum gegndi 
at fara í ócunn þing at sœkia of víg eþa harma 
sína, oc talþi, huat honom varþ fyrer, áþr hann 
mætti þuí máli til laga coma, oc quaþ ýmissa 
vandræþi mendo verþa, ef eigi réþisc bœtr á. 
þá vas landino scipt í fiórþunga, suá at .iii. 
urþu þing í hueriom fiórþungi, oc scylldo þingo- 
nautar eiga huar sacsócner saman, nemaíNorþ- 
lendinga fiórþungi vgro .iiii., af þuí at þeir urþu 
eigi á annat sátter. þeir, es fyr norþan v$ro 
Ayiafiörþ. villdo eigi þangat sœkia þinget, oc 

eigi í Scagafiörþ, þeir es þar výro fyr vestan, 
en þó scylldi iöran dómnefna oc lögrétto scipon 
ýr þeira fiórþungi, sem ýr einom hueriom öþr- 
om. en síþan výro sett fiórþungar þing. suá 
sagþi oss Úlfheþinn Gunnarssonr lögsögumaþr. 
Þorkell máni Þorsteinssonr Ingólfssonar tóc lög- 
sögo epter Þórarin Raga-bróþor, oc hafþi .xv. 
sumor. þá hafþi Þorgeirr at Liósavatni Þorkels- 
sonr .xvii. sumor. 

0. Land þat es kallat es Grœnland fannzc oc 
bygþisc af íslandi. Eiríkr enn rauþi hét maþr, 
breiþfirþcr, es fór út heðan þangat, oc nam þar 
land, es síþan es kallaþr Eiríksfiörþr; hann gaf 
namn landino, oc kallaþi Grœnland, oc quaþ 
menn þat mendo fýsa þangat farar, at landet 
ætti naran gótt. þeir fundu þar manna vister 
bæþi austr oc vestr á landi, oc keiplabrot oc 
steinsmíþi þat es af þuí má scilia, at þar hafþf 
þess conar þióþ farit, es Vínland hevir bygtoc 
Grœnlendingar calla Scrælinga. en þat vas, es 
hann tóc byggva landet, .xiiii. vetrom eþa .xv. 
fyrr an cristni quæmi hér á ísland, at þuí es 
sá talþi fyr Þorkeli Gellissyni á Grœnlandies 
siálfr fylgþi Eiríki enom rauþa út. 

7. Oláfr conungr Trygguasonr Óláfs sonar Har- 
allz sonar ens hárfagra com cristni í Norveg 
oc á ísland. hann sendi hingat til lanz prest 



Digitized by Google 



þann es hét Þangbrandr oc hér kendi mönnom 
cristne, oc skírþi þá alla es viþ trú tóco. en 
Hallr á Síþo Þorsteinssonr lét scirasc snim- 
hendis, oc Hiallti Sceggiasonr ýr Þiórsárdali, oc 
öizorr enn huiti Teitzsonr Ketilbjarnarsonar frá 
Mosfelli, oc marger höfþingiar aþrer, en þeir 
vOro þó fleiri, es í gegn mællto oc neitto. en 
þá es hann hafþi hér verit einn vetr eþa .ii., 
þá fór hann á braut, oc hafþi vegit hér .ii. 
menn eþa .iii., þá es hann höfþo nítt. en hann 
sagþi conunginom Óláfi. er hann com austr, ait 
þat, es hér hafþi yfer hann gingit, oc lét er- 
vænt at hér mendi cristni enn tacasc. en hann 
varþ viþ þat reiþr miöc, oc ætlaþi at láta meiþa 
eþa drepa ossa landa fyrer. þá es þar v$ro 
austr. en þat sumar et sama quOmo útan héþan 
þeir Gizorr oc Hiallti, oc þ$go þá undan viþ 
conungenn, oc héto honom umbsýslo sinni til á 
nýialéic, at hér yrþi enn viþ cristninni tekit, 
oc léto sér eigi annars vqii, an þar mendi hlýþa, 
en et næsta sumar epter fóro þeir austan oc 
prestr sá, es Þormóþr hét, oc qugmo þá í Vest- 
mannaayiar, es .x. vicor výro af sumri, oc hafþi 
alt farizc vel at. sua quaþ Teitr þann segia, es 
siálfr vas þar. þá vas þat mællt et næsta sum- 
ar áþr í lögom, at menn scylldi suá coma til 
alþingis, es .x. vicor væri af sumri, en þangat 
til qu$mo menn vico fyrr. en þeir fóro þegar 
inn til meginlanz, oc síþan til alþingis, oc gýto 



Digitized by Google 



12 ÍSLENDINGABÓC. 

at Hiallta, at hann vas epter í Laugardali meþ 
.xii. mann, af þui at hann hafþi áþr secr orþit 
fiörbaugsmaþr et næsta sumar á alþingi ot goþg&> 
en þat vas til þess haft, at hann quaþ at lög- 
bergi quiþling þenna 

vilc eigi goþ gayia, 
gray þycce mér Frayia. 
en þeir Gizorr fóro, unz þeir qugmo í staþ þann 
i hiá Olfossvatni, es kallaþr es Vellankatla, oc 
gerþo orþ þaþan til þings, at á mót þeim scylldi 
coma aller fultingsmenn þeira, af þuí at þeir 
höfþo spurt, at andscotar þeira villdi veria þeim 
vígi þingvöllenn. en fyrr an þeir fœri þaþan, 
þá kom þar ríðandi Hiallti oc þeir es epter 
vOro meþ honom. en síþan riþo þeir á þinget f 
oc quýmo áþr á mót þeim frændr þeira oc vin- 
er, sem þeir höfþo æst, en ener heiþno menn 
hurfu saman meþ alvæpni, oc hafþi suá nær r 
at þeir mendi beriasc, at eigi of sá á raiþli. en 
annan dag epter gingo þeir Gizorr oc Hiallti 
til lögbergis, oc b$ro þar upp erindi sín, en 
suá er sagt, at þat bæri frá, hué vel þeir mællto. 
en þat gerþisc af þuí, at þar nefndi annarr 
maþr at öþrom vátta, oc sögþosc hvárer ýr lög- 
om viþ aþra, ener cristno menn oc ener heiþno, 
oc gingo síþan frá lögbergi. þá býþo ener cristno 
menn Hall á Síþo, at hann scylldi lög þeira 
upp segia, þau es cristninni scylldi fylgia. en 
hann laystisc þuí undan viþ þá, at hanncaypti 

at Þorgeiri lögsögomanni, at hann scylldi npp 
segia, en hann vas enn þá heiþinn. en síþan es 
menn quOmo í böþer, þá lagþisc hann niþr, 
Þorgeirr, oc breiddi felld sinn á sic, oc hvílþi 
þann dag allan oc nýttena epter oc quaþ ecki 
orþ, en of morgonenn epter settisc hann upp, 
oc gorþi órþ, at menn scylldi ganga til lögberg- 
is. en þá hóf hann tölo sína upp, es menn qu$mo 
þar, oc sagþi, at honom þótti þá comit hag 
manna í ónýtt efni, ef menn scylldi eigi hava 
aller lög ein á landi hér, oc talþi fyr mönnom 
á marga vega, at þat scylldi eigi láta verþa, oc 
sagþi, at þat mondi at þui ósætti verþa, es 
visavQn vas, at þær barsmíþer gerþisc á miþli 
manna, es landet ayddisc af. hann sagþi frá þuí, 
at conungar ýr Norvegi oc ýr Danmörco höfþo 
haft ófriþ oc orrostor á miþli sín langa tíþ, til 
þess unz lanzmenn gorþo friþ á miþli þeira, 
þótt þeir villdi eigi. en þat ráþ gorþisc suá, at 
aí stundu sendosc þeir gersemar á miþli, enda 
hellt friþr sá, meþan þeir lifþo — „en nú þykker 
mér þat ráþ", quaþ hann, „at vér látim oc eigi 
þá ráþa, es mest vilia í gegn gangasc, ocmiþl- 
om suá m^l á miþli þeira, at huerer tueggio 
havi nacquat síns máls oc hövom aller ein lög 
oc einn siþ. þat mon verþa satt es vér slítom 
í sundr lögom, at vér monom slíta oc friþenn". 
en hann lauc suá máli sino, at huárer tueggio 
iýtto þuí, at aller scylldi ein lög hava, þau sem 

hann réþi upp at segja. þá vas þat mællt í 
lögom, at aller menn scylldi cristner vesa oc 
scírn taca, þeir es áþr v$ro óscírþer á landi hér. 
en of barna útburþ scylldo standa en fornolög 
oc of hrossakiötz át. scylldo menn blóta á lann 
ef villdo, en varþa fiörbaugsgarþr, ef v$ttom of 
quæmi viþ. en síþar f$m vetrom vas sú heiþni 
af numin sem önnor. þenna atburþ sagþi Teitr 
oss at þuí es cristni com á ísland. en Óláfr 
Trygguasonr fell et sama sumar at sögo Sæ- 
mundar prestz. þá barþisc hann viþ Suein Har- 
allzson Dana conung oc Óláf enn sœnsca, Ei- 
rícs son at Uppsölom Suía conungs, oc Eiríc, 
es síþan vas iarl at Norvegi, Hgconarson. ' þat 
vas .cxx. vetra epter dráp Eadmundar, en .m. 
epter burþ cristz at alþýþo tali. 

8. Jlessi ero nömn byscopa þeira, es verit hava 
á íslandi útlender, at sögo Teitz. Friþrecr com 
í heiþne hér, en þesser výro síþan: Biarnharþr 
enn bócvísi .v. $r. Colr f$ $r. Hróþólfr .xix. $r. 
Jauhan enn írski fý gr. Biarnharþr .xix. $r. 
Heinrecr .ii. $r. enn quýmo hér aþrer .v., þeir 
es byscopar qugþoscvesa, Ornólfroc Goþiscýlcr. 
oc .iii. ermsker, Pétrús oc Ábrahám oc Stéph- 

ánús. 

Grímr at Mosfelli Suertingssonr tóc lögsögo 
epter Þorgeir oc hafþi .ii. sumor, en þá fecc 
hann lof til þess, at Scapti Þórodzsonr hefþi, 

systorson hans, af þuí at hann vas hásmæltr 
siálfr. Scapti hafþi iögsögo .xxvii. sumor. hann 
setti fimtardómslög, oc þat, at engi vegandi 
scylldi lýsa víg á hendr öþrom manni an sér. 
en áþr výro hér slíc lög of þat sem í Norvegi. 
á hans dögom urþu marger höfþingiar oc ríkis- 
menn seker eþa landflótta of vig eþa barsmíþer 
af rikis söcom.hans oc landstiórn, enhannand- 
aþisc á eno sama áre og Óláfr enn digri fell 
Harallzsonr Goþreþarsonar Biarnarsonar Harallz 
sonar ens hárfagra, .xxx. vetrom síþar, an Óláfr 
felli Trygguasonr. þá tóc Steinn Þorgestessonr 
lögsögo oc hafþi .iii. sumor, þá hafþi Þorkell 
Tiörvasonr .xx. sumor. þá hafþi Geller Bölvercs- 
sonr .ix. sumor. 



K lsleifr Gizorar sonr ens huíta vas vígþr til 
byscops á dögom Harallz Norvegs conungs Sig- 
urþarsonar Hálfdanarsonar Sigurþar sonar hrísa 
Harallz sonar ens hárfagra, en es þat sý höfþ- 
ingiar oc góþer menn, at ísleifr vas myklo nýtri, 
an aþrer kennimenn, þeir es á þuísa landi næþi, 
þá selldo honom marger sono sína til læringar, 
oc léto vígia til presta; þeir urþu síþan vígþer 
ai. til byscopa, Collr, es vas í Víc austr, oc 



Jóan at Hólom. Isleifr átti .iii. sono, þeir urþu 
aller höíþingiar nýter, Gizorr byscop oc Teitr 
prestr, faþer Hallz, oc Þorvalldr. Teit fœddi 
Hallr í Haukadali, sá maþr. es þat vas al- 

mællt, at milldastr væri oc ágæztr at góþo á 
landi hér ólærþra manna. ec kom oc til Hallz 
.vii. vetra gamall, vetri epter þat es Geller 
Þorkelssonr, föþor faþer minn oc fóstri andaþ- 
Í8C, oc vasc þar .xiiii. vetr. Gunnar enn spaci 
hafþi tekit lögsögo, þá es Geller lét af, oc haf þi 
iii. sumor. þá hafþi Colbeinn Fiosasonr .vi. þat 
sumar, es hann tóc lögsögo, feli Haralldr con- 
ungr á Englandi. þá hafþi Geller í annat sinn 
.iii. sumor. þá hafþi Gunnarr i annat sinn .L 
sumar. þá hafþi Sighuatr Surtzsonr, systorson 
Colbeins, .viii. á þeim dögom com Sæmundr Sig- 
fússonr sunnan af Fraclandi hingat til lanz, oc 
lét síþan vígiasc til prestz. 

Isleifr vas vígþr til byscops, þá es hann vas 
fimtogr. þá vas Léó nonas páve. en hann vas 
enn næsta vetr í Norvegi, oc fór siþan út hing- 
at. enn hann audaþisc i Scálahollti, þá es hann 
hatþi aliz verit byscop .iiii. vetr oc .xx. suá sagþi 
Teitr oss. þat vas á dróttins degi .vi. nQttom 
epter hfltíþ þeira Petars oc P$ls, .lxxx. vetra 
epter Óiafs fall Trygguasonar. þar vas ec þá 
meþ Teiti fóstra mínom .xii. vetra gamall. en 
Hallr sagþi oss suá, es bæþi vas minnigr oc ó- 
lyginn oc munþi siálfr þat, es hann vas scírþr, 
at Þangbrandr scírþi hann þrévetran. en þat 
vas vetri fyrr, an cristni væri hér í lög tekin. 
en hann gerþi bú þrítegr oc bió .Ixiiii. vetr í 
Haukadali, oc hafþi .xciiii vetr, þá es hann and- 

aðisc, en þat vas of h^tíþ Martens byscops á 
enom .x. vetri epter andlát Isteifs byscops. 



Harallzsonar, .ii. vetrom epter þat, es ísleifr 
andaþisc. þann vas hann annan hér á landi, 
en annan á Gautlandi. en þá vas namn hans 
rétt, at hann hét Gisroþr. suá sagþi hann oss. 
Marcús Sceggiasonr hafþi lögsögo næstr Sighuati, 
oc tóc þat sumar, es Grizorr byscop hafþi einn 
vetr verit hér á landi, en fór meþ .iiii. sumor 
oc .xx. at hans sögo es scrifoþ ævi allra lög- 
sögomanna á bóc þessi, þeira es v$ro fyr várt 
minni. en honom sagþi Þórarinn bróþer hans, 
oc Sceggi faþer þeira, oc fleiri spaker menn, til 
þeira ævi, es fyr hans minni vóro, at þuí es 
Biarni enn spaki hafþi sagt, fóþor faþer þeira, es 
munþi Þórarin lögsögomann oc .vi. aþra síþan. 
Gizorr byscop vas ástsælli af öllom lanzmönnom, 
an huerr maþr annarra, þeira es vér vitem hér 
á landi hava verit. af ástsælþ hans oc af töl- 
om þeira Sæmundar, meþ umbráþi Marcús lög- 
sögomannz, vas þat í lög leitt, at aller menn 
tölþo oc virþo alt fé sítt, oc sóro at rétt virt 
væri, huárt sem vas í löndom eþa í lausaaurom, 
oc gerþo tíund af síþan. þat ero miclar iar- 
tegner, huat hlýþner lanzmenn v£ro þeim manni, 
es hann com þuí fram, at fé alt vas virt meþ 

suardögom, þat es á íslandi vas, oc landet siálft, 
oc tíunder af gorvar, oc lög á lögþ, atsuáscal 
vesa meþan ísland es bygt. Gizorr byscop lét 
oc lög leggia á þat, at stóll byscops þess, es á 
íslandi væri, scylldi í Scálahollti vesa, en áþr vas 
huergi, oc lagþi hann þar til' stólsens Scálaholiz- 
land oc margra cynia auþœve önnor bæþi í lönd- 
om oc í iausom aurom. en þá es hýnura þótti 
sá staþr hava vel at auþœvom þróazk, þá gaf 
hann meir an fiórþung byscopsdóms síns til þess, 
at helldr væri .ii. byscopsstólar á landi hér, an 
einn, suá sem Norþlendingar æsto hann til. en 
hann hafþi áþr látit telia búendr á landi hér, 
oc vOro þá í Austfirþinga fiórþungi .vii. hundroþ 
heil, en í Rangæinga fiórþungi .x., en í Breiþ- 
firþing* fiórþungi .ix., en í Ayíirþinga fiórþungi 
.xii., en ótalþer výro þeir, es eigi ýtto þingfar- 
ar caupi at gegna of alt ísland. 

Úlfheþinn öunnars sonr ens spaca tóc lögsögo 
epter Marcús, oc hafþi .ix. sumor, þá hafþi Berg- 
þórr Hramnssonr .vi., en þá hafþi Goþmundr 
Þorgeirssonr .xii. sumor. et fyrsta sumar, es 
Bergþórr sagþi lög upp, vas nýmæli þat gert, 
at lög qv scylldi scriva á bóc at Hafliþa M£s- 
sonar of vetrenn epter at sögo oc umbráþi þeira 
Bergþórs oc annara spacra manna, þeira es til 
þess vOro tecner. scylldu þeir gerva nýmæli 
þau öll í lögom, es þeim litisc þau betri, an en 
forno lög. scylldi þau segja upp et næsta sumar 

epter í lögrétto, oc þau öll hallda, es enn meiri 
hlutr manna mællti þá eigi gegn. en þat varþ 
fram at fara, at þá vas scrifaþr Vígslóþi oc mart 
aiiLat í lögom, oc sagt upp í lögrétto af kenni- 
mönnom of sumaret epter. en þat lícaþi öllom 
vel, oc mællti þuí mangi í gegn. þat vas oc 
et fyrsta sumar, es Bergþórr sagþi lög upp, þá 
vas Gizorr byscop óþingfœrr af sótt. þá sendi 
hann orþ til alþingis vinom sínom oc höfþingiom, 
at biþia scylldi Þorlác Rúnólfsson Þorleikssonar, . 
bróþor Hallz í Haukadali, at hann scylldi láta 
vígiasc til byscops. en þat gerþo allersuásem 
orþ hans quýmo til, oc fecsc þat af þuí, atGizorr 
haíþi sjálfr fyrr miöc beþit, oc fór hann útan 
þat sumar, en kom út et næsta epter, oc vas þá 
vígþr til byscops. Gizorr vas vígþr til byscops 
þá es hann vas fertogr. þá vas Grégóríús sept- 
imus pávfe. en síþan vas hann enn næsta vetr 
í Danmörco, oc kom of sumaret epter hingat til 
lanz. en þá es hann hafþi verit .xxiiii. vetr 
byscop, suá sem faþer hans, þá vas Jóan Og- 
mundarsonr vígþr til byscops fyrstr til stóls at 
Hólom. þá vas hann vetri miþr an hálfe&rtogr. 
en .xii. vetrom síþar, þá es Gizorr hafþi allz 
verit byscop .xxxvi. vetr, þá vas Þorlácr vígþr 
til byscops. hann lét Gizorr vígia tii stóls í 
Scálahollti at sér lifanda. þá vas Þorlácr .ii. 
vetrom meirr an .xxx. en Gizorr byscop andaþ- 

♦ 

isc .xxx. nOttom síþar í Scálahollti á enom þriþia 
degi í vico .v. kalend. iunii. 

Á þuí áre eno sama andaþisc Páschalis se- 
cundus páve, fyrr an Gizorr biscop, oc Baldvine 
Jórsala conungr, oc Arnaldus patriarcha í Híer- 
úsalem, oc Philippús Suía conungr. en síþar et 
sama sumar Álexíus örikkia conungr. þá hafþi 
hann .xxxviii. vetr setit at stóli í Miclagarþi. 
en .ii. vetrom síþar varþ allda mót. þá höfþo 
þeir Aysteinn oc Sigurþr verit .xvii. vetr con- 
ungar í Norvegi eptir Magnús föþor sínn, Óláfs- 
son Harallzsonar. þat vas .cxx. vetrom eptir 
fall Óláfs Trygguasonar, eu .ccl. epter dráp 
Eadmundar Engla conungs. en .dxvi. vetrom 
epter andlát Grégóríús páva, þess es cristni com 
á England, at þuí es talit es. en hann andaþ- 
isc á öþro áre conungdóms Fócó keisara .dciiii. 
vetrom eptir burþ cristz at almannatali. þat 
verþr alt saman .mcxx. $r. hér lýcsc siá bóc. 



JPetta es cyn byscopa íslendinga oc áttar 
tala : . 

Ketilbiörn landnámsmaþr, sá es bygþi suþr 
at Mosfelli eno afra, vas faþer Teitz, föþor 
Gizorar ens huíta, föþor ísleiís. es fyrstr vas 
byscop í Scálahollte, föþor Gizorar byscops. 

Hrollaugr landnámsmaþr, sá es bygþi austr 

á Síþo, á Breiþabólstaþ, vas faþer Özorar, föþor 
Þórdísar, móþor Hallz á Síþo, föþor Egils, föþ- 
orÞorgerþar, móþor Jóans, esfyrstr vas bysc- 
op at Hólom. 

Oþr landnámscona, es bygþi vestr í Breiþa- 
firþi, í Huammi, vas móþer Þorsteins ens rauþa, 
fóþor Óleifs feilans, fóþor Þórþar gelles, fóþor 
Þórhilldar riúpu, móþor Þórþar hesthöfþa, föþ- 
or Carlsefnes, föþor Snorra, föþor Hallfríþar, 
móþor Þorlács, es nú es byscop í Scálahollti, 
næstr Qizori. 

Helgi enn magri landnámamaþr, sá es bygþi 
norþr í Eyiafirþi, í Cristnesi, vas faþer Helgo, 
móþor Einars, föþor Eyiólfs Valgerþarsonar, 
íöþor Gtoþmundar, föþor Eyiólfs, föþor Þorsteins, 
fóþor Ketils, es nú es byscop atHólom, næstr 
Jóani. 



Þessi ero nömn langfeþga Ynglinga oc Breiþ- 
firþinga: 

.i. Yngui Tyrkia conungr. .ii. Niörþr Suía 
conungr. .iii. Freyr. .iiii. Fiölner, sá es dó at 
Friþfróþa. .v. Suegþer. .vi. Vanlandi. .vii. Vísburr. 
.viii. Dómaldr. .ix.Dómarr. .x. Dyggue. .xi. Dagr. 
.xii. Alrecr. .xiii. Agne. .xiiii. Yngui. .xv. Jörundr. 
.xvi. Aun enn gamli. .xvii. Egill vendilcráca. .xviii. 
Óttarr. .xix. Aþísl at Uppsölom. .xx. Eysteinn. 
^xi. Ynguarr. xxii. Brautönundr. .xxii. Ing- 

ialdr enn illráþi. .xxiiii. Óláfr trételgia. .xxv. 
Hálfdan huítbeinn Upplendinga conungr. .xxvi 
O-oþroþr. .xxvii. Oláfr. .xxviii. Helgi. .xxix. 
Ingialdr dóttorsonr Sigurþar Ragnars sonar loþ- 
brócar. .xxx. Óleifr enn huíti. .xxxi. Þorsteinn 
enn rauþi. .xxxii. Óleifan feilan, es fyrstr bygþi 
þeira á íslandi. .xxxiii. Pórþr geller. .xxxiiii. 
Eyiólfr, es skírþr vas í elli sínni, þá es cristni 
com á ísland. .xxxv. Þorkell. .xxxvi. Geller, faþer 
þeira Þorkels, föþor Branz, oc Þorgils, föþor 
míns, en ec heitec Are. 

Landnámabók. 



Þetta er prologus fyri bók þessi. 

I aldarfarsbók þeiri, er Beda prestr heilagr 
gerði, er getið eylands þess er Týli heitir, ok 
á bókum er sagt at liggi sex dœgra sigling 
í norðr frá Bretlandi; þar sagði hanneigikoma 
dag á vetr, ok eigi nótt á sumar, þá er dagr 
er sera lengstr. Til þess ætla vitrir menn þat 
haft, at ísland sé Týli kallat, at þat er víða á 
landinu er sól skínn um nætr, þá er dagr er 
sem lengstr, enn þat er víða um daga er sól 
sér eigi, þá er nótt er sem lengst. Enn Beda 
prestr andaðist .dccxxxv. árum eftir holdgan drótt- 
ins várs, at því er ritað er, ok meirr enn hundr- 
aði ára fyrr enn ísland bygðist af Norðmönn- 
um. Enn áðr ísland bygðist af Noregi, váru 
þar þeir menn, er Norðmenn kalla Papa; þeir 
váru menn kristnir, ok hyggja menn at þeir 
hafl verit vestan um haf, því at fundust eftir 
þeim bœkr írskar, bjöllur ok baglar, ok enn 



Digitized by Google 



. LANDNAMABÓK. 



fleiri hlutir, þeir er þat mátti skilja at þeir 
váru Vestmenn; þat fanst í Papey austr ok i 
Papíli; er ok þess getit á bókum enskum, at 
í þaun tíma var farit milli landanna. 



i. 

Hér hefr landnámabók, ok segrir í hinam fyrsta 
eapítnla hvert skemst er frá íslandi. 

1. Þá er ísland fanst ok bygðist af Noregi, 
var Adríanus pávi í Róma, ok Jóhannes eftir 
hann, sá er enn átti var með því nafniípostu- 
legu sæti; enn Hlððvér Hlöðvésson keisari fyr- 
ir norðan fjall; enn Leó ok Alexandr son hans 
yflr Miklagarði; þá var Haraldr hárfagri kon- 
ungr yflr Noregi, enn Eiríkr Eymundarson í 
Svíþjóð ok Björn son hans; enn öormr enn 
gamli at Danmörk; enn Elfráðr ennríkiíEng- 
landi ok Játvarðr son hans; enn Kjarvalr at 
Dýflinni; Sigurðr jarl enn riki í Orkneyjum. 

Svá segja vitrir menn, at ór Noregi frá Staði 
sé sjau dœgra sigling í vestr til Horns á fs- 
landi austanverðu; enn frá Snæíellsnesi, þar er 
skemst er, er fjogurra dœgra haf í vestr til 
Grœnlands. Enn svá er sagt, ef siglt er ór 
Björgyn rétt í vestr til Hvarfsins á Grœnlandi, 
at þá mun siglt vera tylft fyrir sunnan fs- 
land. [Af Hernum í Noregi skal sigla jamn- 

an í vestr tíl Hvarfs á Grœnlandi, ok er þá 
siglt fyrir norðan Hjaltland svá, at því at eins 
sé þat, at állgóð sé sjóvar syn; enn fyrir sunn- 
an Fœreyjar svá, at sjbr er í miðjum hlíðum, 
enn svá fyrir sunnan Island, at þeir hafa af 
fugl ók hval]. Frá Reykjanesi á sunnanverðu 
íslandi er fimm dœgra haf til Jolduhlaups á 
írlandi, í suðr; enn frá Langanesi á norðan- 
verðu Islandi er fjogurra dœgra haf norðr til 
Svalbarða í Hafsbotn; enn dœgrsigling er til ó- 
bygða á Orœnlandi ór Kdbeinsey norðr. 

Svá er sagt, at menn skyldu fara ðr Nor- 
egi til Færeyja; nefna surair til Naddoð víking; 
^nn þá rak vestr í haf, ok fundu þar land mik- 
it; þeir gengu upp í Austfjörðum á Qall eitt 
hátt, ok sást um víða, ef þeir sæi reyki eða 
nökkur líkindi til þess at landit væri bygt; ok 
sá þeir þat ekki. Þeir fóru aftr um haustittil 
Færeyja; ok er þeir sigldu aí landinu, fell snær 
mikill á flöll, ok fyrir þat kölluðu þeir landit 
Snæland. Þeir lofuðu mjök landit. Þar heitir 
nú Eeyðarfjall í Austfjörðura, er þeir höfðu 
at komit. Svá sagði Sæmundr prestr enn fróði. 

Maðr hét Garðarr Svavarsson, sœnskratætt; 
hann fór at leita Snælands at tilvísan móður 
sínnar framsýnnar; hann kom at landi fyrir 
austan florn et eystra; þar var þá hofn. Garð- 
arr sigldi umhverfis Iandit, ok vissi at þat var 
eyland. Hann var um vetr einn norðr í Húsa- 

vík á Skjáifanda ok gerði þar hÚ9. Um várit, 
er hann var búinn til hafs, sleit frá honum 
mann á báti, er hét Náttfari, ok þræi ok am- 
bátt. Hann bygði þar síðan er heitir Náttfara- 
vík. Garðarr fór þá til Noregs ok lofaði mjök 
landit. Hann var faðir Una, föður Hróars 
Tungugoða. Eftir þat var landit kallat Garð- 
arshólmr, ok var þá skógr milli fjalls ok 
fjoru. 

2. Flóki Vilgerðarson hét maðr; hann var 
víkingr mikill; hann [bjóst af Bogalændi at 
leita Snœlands. Þeir lágu í Smjörsundi. Hann 
fekk at blóti miklu ók blbtadi hrafna þrjá,þá er 
hmum skyldu leið vísa, því at þá höfðu hafsigl- 
ingarmenn engir leiðarstein í þann tíma á Norðr- 
löndum. Þeir hlóðu þar varða\ er blötit hafði 
verit, ok köliuðu Flókavarða; þat er þar er] mœt- 
ist Hörðaland ok Eogaland. Hann fór fyrst 
til Hjaltlands ok lá þar í Plókavági; þar týnd- 
ist Gteirhildr dóttir hans í Geirhildarvatni. Með 
Flóka var á skipi bóndi sá er Þórólfr hét, ann- 
arr Herjólfr. Faxi hét suðreyskr maðr, er þar 
var á skipi. [Flóki sigldi þaðan til Fœreyja ok 
gifti þar dóttur sína. Frá henni var Þrándr í 
Oötu. Þaðan sigldi hann út í haf með hrafna þá 
þrjá, er hann hafði blótað í Noregi]; ok er hann 
lét lausan enn fyrsta, fló sá aftr um stafn; 
annarr fló í loft upp ok aftr til skips; enn 
þriði fló fram um stafn í þá átt seraþeirfundu 

landit. Þeir kvámu austan at Horni, oksigldu 
fyrir sunnan landit. Enn er þeir sigldu vestr 
um Reykjanes, ok upp lauk flröinum, svá at 
þeir sá Snæfellsnes, þá rœddi Faxi um: „Þetta 
mun vera mikit land, er vér höfum fundit; hér 
eru vatnfoll stór". Síðan er þat kallaðr Faxa- 
óss. Þeir Flóki sigldu vestr yfir Breiðafjörð, 
ok tóku þar land sem heitir Vatnsfjörðr, við 
Barðaströnd. Þá var fjörðrinn fullr af veiði- 
skap, ok gáðu þeir eigi fyrir veiðum at fá hey- 
janna, ok dó alt kvikfé þeira um vetrinn. Vár 
var heldr kalt. Þá gekk Flóki upp á fjall 
eitt hátt, ok sá norðr yfir fjöllin fjörð fullan af 
hafísum; því kölluðu þeir landit ísland, sem þat 
hefir síðan heitit. Þeir Flóki ætluðu brutt um 
8umarit, ok urðu búnir lítlu fyrir vetr. Þar 
sér enn skálatöft þeira inn frá Br[i]anslœk y ók svá 
hrófit, ok svá seyði þeira. Þeim beit eigi fyrir 
Reykjanes, ok sleit frá þeim bátinn, ok þar á 
Herjólf. Hann tók þar [land], sem nú heitir 
Herjólfshöfn. Flóki [kom í Hafnarfjórð. Þeir 
fundu hval á eyri einni út frá firðinum ok kölluðu 
þar Hvaleyri. Þar fundust þeir Herjolfr]. Flóki 
var um vetrinn í Borgarfirði. Þeir sigldu um 
8umarið eftir til Noregs. Ok er menn spurðu 
af landinu, þá lét Fióki illa yfir, enn Herjólfr 
sagði kost ok löst af landinu; enn Þórólfrkvað 
drjúpa smjör af hverju strái á landinu, því er 

þeir höfðu fundit; því var hann kallaðr Þórólfr 
smjör. 

3, Björnólfr hét maðr, enn annarr Hróaldr; 
þeir váru synir Hrómundar öreipssonar; þeir 
fóru af Þelamörk íyrir víga sakir, ok staðfestust 
í Dalsfirði á Fjölum. Sonr Björnólfs var Örn, 
faðir þeira Ingólfs ok Helgu, enn Hróalds son 
var Hróðmarr, faðir Leifs. Þeir Ingólfr ok Leifr 
fóstbrœðr fóru í hernað með sonum Atla jarls 
ens mjóva af Gaulum, þeim H/a/Z/steini, ok Her- 
steini ok Hólmsteini. Með þeim fóru öll skifti 
vel; ok er þeir kvámu heim, mæltú þeir til 
samfara með sér annat sumar; enn um vetrinn 
gerðu þeir fóstbrœðr veizlu sonum jarlsins. At 
þeiri veizlu strengdi Hólmsteinn heit, at hann 
skyldi eiga Helgu Arnardóttur eða öngva konu 
ella. Um þessa heitstrenging fanst mönnum 
fátt; enn Leifr roðnaði á at sjá, ok varð fátt 
um með þeini Hólmsteini, er þeir skildu þar at 
boðinu. 

4. Um várit eftir bjoggust þeir fóstbrœðr 
at fara í hernað, ok ætluðu til móts við sonu 
Atla jarls. Þeir fundust við Hísargafl, ok lögðu 
þeir Hólmsteinn brœðr þegar til orrostu við þá 
Leif. Enn er þeir höfðu barizt um hríð, kom 
at þeiin Olmóðr enn gamli, son Hörða-Kára, 
fræiidi Leifs, ok veitti þeim Ingólfi. I þeiri 
orr.ostu fell Hólmsteinu, enn Hersteinn flýði. 
Þá fóru þeir Leifr í hernað. Enn um vetrinn 

eftir fór Hersteinn at þeim Leifi, ok vildi drepa 
þá; enn þeir fengu njósn af för hans, ok gerðu/sf/ 
mót honum; varð þá enn orrosta mikil, ok fell 
þar Hersteinn. Eftir þat dreif at þeim fóst- 
brœðrum vinir þeira ór Firðafylki. Vóru þá 
menn sendirá fund Atla jarls ok H/aZZ/steins at 
bjóða sættir, ok sættust þeir at því, at þeir 
Leifr guldu eignir sínar þeim feðgum. Enn 
þeir fóstbrœðr bjoggu skip mikit, er þeir áttu, 
ok fóru at leita lands þess er Hrafnaflóki hafði 
fundit ok þá var ísland kallat. Þeir fundu land- 
it, ok váru í Austfjörðum í Álftaíirði enum syðra. 
Þeim virðist landit betra suðr enn norðr. Þeir 
váru einn vetr á landinu, ok fóru þá aftr til 
Noregs. 

5. Eftir þat varði Ingólfr fé þeira til íslands 
ferðar, enn Leifr fór í hernað í vestrviking; 
hann herjaði á írland, ok fann þar jarðhús mik- 
it; þar gekk hann í, ok var myrkt, þar til er 
lýsti af sverði því er maðr helt á. Leifr drap 
þann mann ok tók sverðit, ok mikit fé af hon- 
um«; síðan var hann kallaðr Hjörleifr. Hjörleifr 
herjaði viða um írlaud, ok fekk þar mikit fé; 
þar tók hann þræla tíu, er svá hétu: Dufþakr 
ok Geirreðr, Skjaldbjörn, Halldórr ok Drafdritr; 
eigi eru nefndir fleiri. Enn eftir þat fór Hjör- 
leifr til Noregs ok fann þar Ingólf fósibróður 
síun. Hanu hafði áðr fengit Helgu Arnar- 
dóttur, systur Iugólfs. Þenna vetr fekk Ing- 

ólfr at blóti raiklu, ok leitaði sér heilla um for- 
iög sín; enn Hjörleifr vildi aldri blóta. Frétt- 
in vísaði Ingólfi til íslands. Eftir þat bjó sítt 
skip hvárr þeira mága til íslands ferðar; hafði 
Hjörleifr herfang sítt á skipi, enn Ingólfr fé- 
lags fé þeira, ok lögðu til hafs er þeir váru 
búnir. 

6. Sumar þat, er þeir Ingólfr fóru til at 
byggja ísUnd, hafði Haraldr hárfagri verit tólf 
ár konungr at Noregi; þá var liðit frá upphafi 
þessa heims sex þúsundir vetra ok sjautigir ok 
þrír vetr, enn frá holdgan dróttins átta hund- 
ruð ok sjautigir ok fjogur ár. Þeir höfðu sam- 

» 

flot, þar til er þeir sá Island; þá skildi með 
þeim. Þá er Ingólfr sá ísland, skaut hann fyrir 
borð öndugis súlum sinum til heilla; hann mælti 
svá fyrir, at hann skyldi þar byggja, er súlurnar 
kœmi á land. Ingólfr tók þar land, er nú 
heitir Ingólfshöfði ; enn Hjörleif rak vestr fyrir 
land, ok fekk hann vatnfátt. Þá tóku þræl- 
arnir írsku þat ráð, at knoða saman mjöl ok 
smjör, ok kölluðu þat óþorstlátt; þeir nefndu þat 
minþak; enn er þat var tilbúit, kom regn mikit, 
ok tóku þeir þá vatn á tjöldum; enn er min- 
þakit tók at mygla, köstuðu þeir því fyrir borð, 
ok rak þat á land, þar sem nú heitir Minþaks- 
eyrr. Hjörleifr tók land við Hjörleifshöfða, ok var 
þar þá fjörðr, ok horfði botninn inn at höfðanum. 
Hjörleifr lét þar gera skála tvá, ok er önnur 

tóftin átján faðma, enn önnur nítján. Hjörleifr 
sat þar uin vetrinn. Enn um várit vildi hann 
sá; hann átti einn uxa, ok lét hann þrælana 
draga arðrinn. Enn er þeir Hjörleifr váru at 
skála, þá gerði Dufþakr þat ráð, ai þeir skyldu 
drepa uxann, ok segja at skógarbjörn hefði drep- 
it, enn síðan skyldu þeir ráða á þá Hjörleif, ef 
þeir leitaði bjarnarins. Eftir þat sögðu þeir 
Hjörleifi þetta. Ok er þeir fóru at leita bjarn- 
arins, ok dreifðust í skóginn, þá sóttu þrælarnir 
at sérhverjum þeirra, ok myrðu þá alla, jafn- 
marga sér. Þeir hljópu á brutt með konur 
þeira ok lausafé ok bátinn. Þrælarnir fóru í 
eyjar, þær er þeir sá í haf til útsuðrs, ok bjogg- 
ust þar fyrir um hríð. Vífill ok Karli hétu 
þrælar Ingólfs; þá sendi hann vestr meðsjó, at 
leita öndvegissúlna sinna; enn er þeir kómu til 
Hjörleifshöfða, fundu þeir Hjörleif dauðan; þá 
fóru þeir aftr, ok sögðu Ingólfi þau tíðindi ; hann 
lét illa yfir drápi þeira Hjörleifs. 

Eftir þat fór Ingólfr vestr til Hjörleifshöfða; 
ok er hann sá Hjörleif dauðan, mælti hann: „Lítit 
lagðist hér fyrir góðan dreng, er þrælar skyldu 
at bana verða, ok sé ek svá hverjum verða, ef 
eigi viil blóta". Ingólfr lét búa gröft þeira Hjör- 
leifs, ok sjá fyrir skipi þeira ok fjárhlut. Ingólfr 
gekk þá upp á höfðann, ok sá eyjar liggja í út- 
suðr til hafs; kom honum þat i hug, at þeir 
mundu þangat hlaupit hafa, þvíat bátrinn var 

horfinn; fóru þeir at leita þrælanna, ok fiindu 
þá þar sem Eið heitir í eyjunum; váru þeir þá 
at mat, er þeir Ingólfr kvámu at þeim. Þeir 
urðu felmzfullir, ok hljóp sinn veg hverr. Ing- 
ólfr drap þá alla. Þar heitir Dufþaksskor, er 
hann lézt. Fleiri hljópu þcir fyrir berg, þar 
sem við þá er kentsíðan. Vestmannaeyjar heita 
þar síðan, er þrælarnir váru drepnir, þvíatþeir 
váru Vestmenn. Þeir Ingólfr höfðu með sér kon- 
ur þeira, er myrðir höfðu verit; fóru þeir þá 
aftr til Hjörleifshöfða ; var Ingóifr þar vetr ann- 
an ; enn um sumarit eftir fór hann vestr með sjó. 
Hann var enn þriðja vetr undir Ingóifsfelli fyri 
vestan Olfusá, jfor sem sumir segja hann sé heygðr. 
Þau missari fundu þeir Vífill ok Karli öndveg- 
issúiur hans við Arnarhvál fyri neðan heiði. 

Ingólfr fór um várit ofan um heiði ; hann tók 
sér bústað þar sem öndvegissúlur hans höfðu á 
land komit; hann bjó íEeykjarvík; þareru enn 
öndvcgissúlur hans í eldhúsi. Enn Ingólfr nara 
land milli Olfusár ok Hvalfjarðar, fyri utan 
Brynjudalsá, milli ok Oxarár, ok öll nes út. 
Þá mælti Karli: „Til ils fóru vér um góð her- 
uð, er vér skulum byggja útnes þetta". Hann 
hvarf á brutt ok ambátt með honum. Vífli gaf 
Ingólfr frelsi, ok bygði hann at Vífilstóftum; 
við hann er kent Vífilsfell; þar bjó hann lengi, 
ók varð skilríkr maðr. Ingólfr lét gera skála 

á Skálafelli: þaðan sáhann reyki við Olfusvatn 
ok fann þar Karla. 

Ingólfr var frægastr allra landnámsmanna, 
þvíat hann kom hér at óbygðu landi, og bygði 
fyrstr landit; gerðu þat aðrir Iandnámsinenn 
eftir hans dœmum. Ingólfr átti Hallveigu Fróða- 
dóttur, systur Lofts ens gamla. Þeira son var 
Þorsteinn, er þiug lét setja á Kjalaruesi, áðr al- 
þingi var sett. Son Þorsteins var Þorkell máni 
lögsögumaðr, er einn heiðiuna manna heíir bezt 
verit siðaðr, at því er menn vita dœmi til. 
Hann lét sik bera í sólargeisla í banasótt sinni, 
ok fal sik á hendi þeim guði, er sólina hafði 
skapat; hafði hann ok lifat svá hreinlega, sem 
þeir kristnir menn, er bezt eru siðaðir. Son 
hans var Þormóðr, er þá var allsherjargoði er 
kristni kom á Island. Hans son var Hamall, 
faðir Más ok Þormóðar ok Torfa. Sigurðr var 
son Más, faðir Hamals, föður Ouðmundar, fóður 
Þormóðar Skeiðagoða. 

10. Björn buna hét hersir ágætr í Noregi, 
son Veðrar-Gríms, hersis ór Sogni. Móðir Gríms 
var Hervör, dóttir Þorgerðar Eylaugsdóttur, 
hersis ór Sogni. Frá Birni er því nær alt 
8tórmenni komit á íslandi. Hann átti Vélaugu, 
systur Vémundar ensganda; þauáttuþrjá sonu: 
einn var Ketill flatnefr, annarr Hrappr, þriði 
Helgi; þeir váru ágætir menn, ok er frá þeira 
afkvæmi mart sagt í þessi bók. 

Þórðr skeggi hét maðr; hann var son Hrapps, 
Bjarnarsonar bunu. Þórðr átti Vilborgu Osvalds- 
dóttur. Helga hét dóttir þeira ; hana átti Ketil- 
björn enn gamli. Þórðr fór tilíslands, oknam 
land með ráði Ingólfs í hans landnámi á milli 
Úlfarsár ok Leiruvágs. Hann bjó á Skeggja- 
stöðum. Frá Þórði er mart stórmenni komit 
á íslandi. 

11. Hallr goðlauss hét maðr; hann var son 
Helga goðlauss. Þeir feðgar vildu eigi blóta 
ok trúðu á mátt sinn. Hallr fór til íslands, ok 
nam land raeð ráði Ingólfs frá Leiruvági til 
Mógilsár. Son Halls var Helgi, er átti Þuríði 
Ketilbjarnardóttur. Þeira son var Þórðr í Alfs- 
nesi, er átti Guðnýju Hrafnkelsdóttur. Hallr 
bjó í Múla. 

Haraldr enn hárfagri herjaði vestr um haf, 
sem ritat er í sögu hans. Hann lagði undir sik 
ailar Suðreyjar, svá langt vestr, at engi Noregs 
konungr hefir síðan lengra eignazt. Enn er 
hann fór vestan, slógust í eyjarnar víkingar ok 
Skotar ok írar, ok herjuðu ok ræntu víða. Ok 
er þat spurði Haraldr konungr, sendi hann vestr 
Ketil flatnef, son Bjarnar bunu, at vinna aftr 
eyjarnar. Ketill átti Yngvildi, dóttur Ketils veðrs, 
hersis af Hringaríki. Þeira synir váru þeir 
Björn enn austrœni ok Helgi bjóla. Uðr en 
djúpauðga ok Þórunn hyrna váru dœtr þeira. 
Ketill fór vestr, enn setti eftir Björn son sinn; 

hann lagði undir sik allar Suðreyjar, ok gerðist 
höfðingi yfir, enn galt engva skatta konungi, 
sem ætlat var; tók þá konungr undir sik eign- 
ir hans, ok rak á brutt Björn son hans. 

Helgi bjóla, son Ketils flatnefs, fór til íslands 
ór Suðreyjum. Hann var með Ingólfi enn fyrsta 
vetr, ok nam með hans ráði Kjalarnes alt, milli 
Mógilsar ok Mýdalsár; hann bjó at Hofi. Hans 
son var Víga-Hrappr ok Kollsveinn, faðir Ey- 
vindar hjalta, föður Kollsveins, föður Þorgerðar, 
móður Þóru, móður Ögraundar, föður Jóns bysk- 
ups ens helga. 

12. Örlygr hét son Hrapps Bjarnarsonar bunu; 
hann var at fóstri með enum hdga Patreki bysk- 
upi í Suðreyjum. Ecmn fýstist at fara til ís- 
lands, ok bað at byskup sæi um með honum. 
Byskup lét hann haía með sér kirkjuvið ok járn- 
klokku, ok plenarium ok mold vígða, er hann 
skyldi leggja undir hornstafina. Byskup bað 
hann þar land nema, er hann sæi fjöll tvau af 
hafi, ok byggja undir enu syðra fjallinu, ok skyldi 
dalr í hvárutveggja fjallinu; hann skyldi þar 
taka sér bústað ok láta þar kirkju gera ok eigna 
enum helga Kolumba. Með Orlygi var á skipi 
maðr sá er Kollr hét, fóstbróðir hans; annarr 
Þorbjörn spörr, þriói Þorbjörn tálkni, ok bróðir 
hans Þorbjörn skúma; þeir váru synir Böðvars 
blöðruskalla. Þeir Örlygr létu í haf, ok fengu 
útivist harða, ok vissu eigi hvar þeir fóru; þá 

hét Örlygr á Patrek byskup til landtöku sér, 
at hann skyldi af hans nafni gefa ömefni þar 
sem hann tœki land. Þeir váru þaðan frá lítla 
hríð úti, áðr þeir sá land, ok váru komnir vestr 
um landit. Þeir tóku þar sem heitir Örlygshöfn, 
enn fjörðinn inn frá kölluðu þeir Patreksfjörð. 
Enn Kottr hét á Þór. Þá skildi í storminum, ók 
kom hann þar sem Kóllsvík heitir ok braut hann 
þar skip sítt. Þar váru þeir um vetr; enn um 
várit bjó Orlygr skip sítt; enn hásetar hans 
námu þar sumir land, sem enn mun sagt verða. 
Orlygr sigldi vestan fyri Barð; enn er hann kom 
suðr um Snæfellsjökul á fjörðinn, sá hann fjöll 
tvau ok dal í hvárutveggja. Þar fell íitbyrdis 
járnklokkan ok sökk niðr. Þar kendi hann 
land þat, er honum var til vísat. Hann helt þá 
at enu syðra fjallinu. ok var þat Kjalarnes, ok 
hafði Helgi brœðrungr hans numit þar áðr. [Enn 
þeir sigldu inn eftir firðinum ok toku þar land 
sem nti heitir Sandvík á KjcUarnesi; þar lá þá 
járnklokkan í þarabrúki]. Örlygr var með Helga 
enn fyrsta vetr, enn um várit nam hann land at 
ráði Helga frá Mógilsá til Ósvífrslœkjar ok bjó 
at Esjubergi. Hann lét þar gera kirkju, sem 
mælt var. [Hjálp hét kona hans; þeira son var 
Valþjófr, erfulltíða kom til lslands með Örlygi] 
faðir Valbrands, föður Torfa. [Síðan átti Örlygr 
Isgerði, dóttur Þarmóðar Bresasonar. Þeira son 
var Oeirmundr, faðir Halldóru, er átti Þjóstólfr 

son Bjarnar gúllbera. Þeira son var 'Þorleifr, 
er bjó at Esjubergi eftir Oeirmund móðurfóður 
sinn]. Þeir Örlygr frændr trúðu á Kolumba 
[þó at þeir vœri óskírðir. Þorleifr var trollr 
aukinn, ok tók þó kristni', frá honum eru Es- 
bergingar ok mart manna komit Dóttir Örlygs 
ens gamla ok Isgerðar] var Vélaug, er átti Gunn- 
laugr ormstunga, sonr Hrómundar í Þverár- 
hlíð; þeira dóttir var Þuríðr dylla, móður Illuga 
ens svarta á Gilsbakka. 

13. Svartkell hét maðr katneskr ; hann [fór af 
Englandi til Islands ok] nam land fyrir innan Mý- 
dalsámillio&Eilífsdalsár, ok bjóatKiðjafellifyrst, 
enn síðan á Eyri. Hans son var Þorkell faðir 
Glúms, er svá baðst fyrir at krossi: „Gott ey 
gömlum mönnum, gott ey ungum mönnum". 
Hanu var faðir Þórarins, föðujr Glúms á Vatn- 
lausu. Arnleif hét systir Svartkels, er átti Þör- 
ólfr viligisl, faðir Kleppjárns ens qamla ór Flóka- 
dal; þeira dóttir var Hallgerðr, er átti Bergþórr 
Kollsson. 

Valþjófr, son Örlygs ens gamla frá Esjubergi, 
nam Kjós alla, ok bjó at Meðalfelli. [Þorbjörn 
kollr hét son hans, faðir Hallveigar, er átti Þórðr 
lambi; þat er Valþyfinga kyn. Signy hét dótt- 
ir Válþjófs, er Signyjarstadir eru við kendir; 
hana átti Orímkell, son Bjarnar gulllera; þeira 
synir váru þeir Hörðr, er drepinn var í Geirs- 
hólmi, ok Gnúpr faðir] Birnings, föður Gnúps, 

föður Eiríks Grœnlendinga byskups. [Valbrandr 
hét annarr son Valþjbfs, faðir Torfa, er fyrst 
bjb á Möðruvöllum. Þeir feðgar gerðu félag vid 
Tungu-Odd; af því bjoggu þeir síðan á Breiða- 
bblstað í JReykjardal hinum nerðra. Torfi var 
faðir Þorkds at Skáneyju, er átti Arngerði dbtt- 
ur Þorkels Svartkélssonar] '. 

14. Hvamni-Þórir nam land á milli Laxár 
ok Forsár, ok bjó í Hvammi. Þórir deildi við 
Ref enn gamla um kú þá er Brynja hét; við 
hana er dalrinn kendr; hon gekk þar úti með 
xl nauta, ok váru öll frá henni komin. Þeir 
Refr ok Þórir börðust hjá Þórishóium; þar fell 
Þórir ok átta menn hans. 

Þorsteinn, son Sölmundar Þórólfssonar smjörs, 
nam land milli Botnsár ok Forsár: Brynjudal 
allan. Hann átti Þorbjörgu kötlu, dóttur Helga 
skarfs, Oeirleifssonar, er nam Barðaströnd; þeira 
son var Refr enn gamli [er bjb at Mxda í Brynju- 
dal], erBryndœlir eru frá komnir. Núerutald- 
ir þeir menn, er búit hafa í landnámi Ingólfs, 
vestr frá honum. 

Maðr hét Avangr, írskr at kyni; hann bygði 
fyrst í Botni; þar var þá svá stórr skógr, at 
hann gerði þar af hafskip, ok hlbð þar sem nú 
heitir Hlaðliamarr. Hans son var Þorleifr, faðir 
Þuríðar, er átti Þormóðr Þjóstarson á Áifta- 
nesi, ok Iðunnar Molda-Gnúps dóttur. Sonr Þor- 
móðar var Börkr, faðir Þórðar, föður Auðunar 

i Brautarho.lti. Eolgrímr enn gamli, son Hrólfs 
hersis, nam land út frá Botnsá til Kalmansár, 
ok bjó á Ferstiklu. Hann átti Gunnvöru, dótt- 
ur Hróðgeirs ens spaka; þeira börn vóru þeir 
Þórkalli, faðir Eolgríms, föður Steins, fbður 
Evists, er Evistlingar eru frá komnir. Bergþóra 
var dóttir Eolgríms ens gamla, er átti Refr í 
Brynjudal. 

[ Þormóðr hinn gamli ók Ketill Bresa syn- 
, ir fbru af Irlandi til Islands, ók námu Akranes 
ait, á mitti Örriðaár ok Kalmansár; þeir váru 
írskir; Kalman var ok írskr, er áin er við kend, 
ok bjö fyrst í Katanesi. Þeir brœðr skiftu lönd- 
um með sér, svá at Þormöðr átti fyri sunnan 
Eeyni ok til Kalmansár, ok bjö at Hölmi hinum 
iðra, enn -KetUl bröðir hans átti fyri vestan 
Reyni ok fyri norðan Alcrafell til Örriðaár. Bersi 
hét son hans, faðir Þorgests, fóður Stara at Hölmi, 
fóður Knattar, fóður Ásdísar, er átti Klœngr 
Snœbjarnar son, sonar Hafnar-Orms. Oeirlaug 
var döttir Þormöðs hins gamla, möðir Tungu- 
Odds. Jörundr hinn kristni var son Ketils Bresa 
sonar; hann bjö í Jörundartiolti ; það er nú 
kallat í Q'órðum. Hann lielt vel kristni til dauða- 
dugs, ok var einsetumaðr i dli sinni. Son Jör- 
undar var Kleppr, faðir Einars, föður Narva. 
Hávarr liét annarr son Klepps, faðir Þorgeirs. 
Eðna hét döttir Ketils Brcsasonar; hon var gift 
á lrlandi þeim manni, er Konitt hét; þeira son 

var Ásblfr alskik, er í þann tíma fbr af I/landi 
til Islands ok kom út austr í Ósum á Austfjörð- 
um. Hann var frœndi Jörundar í Görðum ok 
var kristinn ok vildi ekki eiga við heiðna menn 
ok eigi vildi hann þiggja mat at þeim. Þeir fóru 
tblf saman austan, þar til er þeir kómu at garði 
Þorgeirs ens hörðska í Holti undir Eyjafjöllum, 
ok settu þar tjáld sitt. Enn förunautar hans 
þrír vbru þá sjúkir; þeir önduðust þar; enn 
Jbn prestr Þorgeirsson. faðir Oríms í Holti> 
fann bein þeira ok flittti til kirkju. Síðangerði 
Ásblfr sér skála, því nær sem nú er kirkju hornit 
at Asblfsskála, at ráði Þorgeirs, þvíat Þorgeirr 
vildi þá eigi hafa rið hús sín]. 

16. [Á féll við skála Asblfs sjálfan. Þat var 
öndverðan vetr. Ain rarð þegar full með fiskum. 
Þorgeirr sagði, at þeir sœti í veiðistöð hans. 
Síðan fbr Ásblfr brott þaðan, ok gerði annan 
skála vestar við aðra á; sú heitir Irá f því at 
þeir váru menn írskir. Enn er menn kbmu til 
árinnar. var hon full með fiskum, svá at slíkt 
undr þbttust menn eigi sét hafa, enn brottu var 
ált br hinni eystri ánni. Þá ráku heraðsmenn 
þá brott þaðan, ók fbr hann þá tilhins vestasta 
skálans; fbr alt á sömu leið. Bœndr köUuðu þá 
fjölkunga, enn Þorgeirr kvezt hyggja at þeir mundu 
vera gbðir menn. TJm várit fbru þeir brott, ók 
vestr á Akranes. Hann gerði bú at Hblmi á 
kirkjobolstað. Hans son var Sölvi, faðir Þbr- 

hildar, er átti Brandr, son Þorgríms KjáUaks- 
sonar; þeira son Þorleifr, faðir Bárðar, föður 
Jófriðar, er átti Arni Torfason; þeira dóttir 
Helga, er átti Arngrimr Guðmundarson. Enn 
*r Ásólfr éldist y gerðist hann einsetumaðr. Þar 
var kofi hans sem nú er kirkjan; þar andaðist 
liann, ok var þar grafinn at Hólmi. Enn þá er 
HaUdbrr, son Hluga hins rauða, bjó þar, þá vandist 
fjóskona ein ai þerra fœtr sína á þúfu þeiri, er var 
á leiði Ásólfs. Hana dreymdi at Ásdfr ávítaði 
hana um það, er hon þerði fœtr sína saurga á 
húsi hans: „enn þá munu vit sátt", segirhann, 
„ef þú segir Halldóri draum þinn u . Hon sagði 
honum, ok kvað hann ekki mark at því er kon- 
or dreymdi. ok gaf ekki gaum at. Enn er Hróð- 
ólfr byskup fór brott ór Bœ, þar er hann hafði 
lúit um xix ár, þá vóru þar eftir munkarþrír; 
^inn þeira dreymdi at Asólfr mœlti við hann: 
„Sentu húskarl þinn til Halldórs at Hólmi ok kaup 
at honum þúfu þá er á fjósgötu er, ok gef við 
mörk silfrs u . Munkrinn gerði scá. Húskarlinn 
gat keypt þúfuna. ok gróf síðan jörðina, ok hitti 
þar manns bein ; hann tók þau upp ok fór heim 
með. Ena nœstu nótt eftir dreymdi Halldór at 
Asólfr kom at honum, ok kvezt bœði augu mundu 
sprengja ór hausi honum nema hann keypti bein 
hans slíku verði sem hann seldi. Halldór keypti 
bein ÁsólfSj ok lét gera at tréskrín ok setja yfir 
altari. Halldórr sendi llluga son sinn útaneftir 

kirkjuvidi: enn er hann fbr út aftr, er hann kom 
millim Reykjaness ok SnjöfjaUsness, þá náði hann 
eigi fyri styrimönnum at taka land þar er hann 
vUdi. Þá bar hann fyri borð kirkjuviðinn attan 
ok bað þar koma sem Ásölfr vildi. Enn Aust- 
menn kömu vestr í Vaðil. Enn þrimr nöttum 
síðar kom viðrinn á Kirkjusand at Hölmi, nenia 
tvau tré kömu á Raufarnes á Mýrum. Halldörr 
lét gera kirkjo ocxx álna og viði þakta. ok helg- 
aði Kolumba með guði]. 

17. Bekan hét maðr, er land nam i land- 
námi Ketils, frá Berjadalsá til Örriðaár, ok bjó 
at Bekan8stöðum. 

Fiðr enn auðgi Halldórsson, Högnasonar, fbr 
ör Stafangri til Islands; hann átti Þörvöru 
döttur Þorbjarnar frá MosfeUi, Hraðasonar, 
Hann nam land fyrir sunnan Laxá ok til 
Kalmansár ok bjó at Miðfelli. Hans son var 
Þorgeirr, faðir Jósteins, föður Þórunnar, móður 
Guðrúnar, móður Sæmundar, föður Brands bysk- 
ups. Skeggi íSkögum var son Þörunnar, faðir 
Styrmis ok Bolla í Skögum. 

Háttkell, er nam Hvítársíðu, bjö fyrst á Ak- 
ranesi, á Hallkdsstöðum, áðr Bresasynir ráku 
hann brott. Enn er hann för eftir fé sínu, því 
er þar hafði sjálfcda úti gengit, var hann drep- 
inn ok er þar heygðr. 

Hafnar-Ormr nam lönd um Melahverfi út til 
Örriðaár ok Laxár, ok inn til Andakílsár, ok 

bjó i Höfn. Hans son var Þorgeirr höggvin- 
kinni, faðir Þórunnar, móður Þórunnar, móður 
Jósteins, föður Sigurðar, fóður Bjarnheðins. 
Þorgeirr höggvinkinni var hirðmaðr Hákonar 
konungs Aðalsteinsfóstra ; hann fekk á Fitjum 
kinnarsár ok orð gott. 

Brœðr tveir bjoggu í landnámi þeira Pinns 
ok Orms: Hróðgeirr enn spaki í Saurbœ, enn Odd- 
geirr at Leirá ; enn þeir Finnr ok Ormr keyptu 
þá brutt, því at þeim þótti þar þrönglent. Þeir 
Hróðgeirr brœðr námu síðan lönd í Flóa, Hraun- 
gerðingahrepp; bjó Hróðgeirr í Hraungerði, enn 
Oddgeirr í Oddgeirshólum ; hann átti dóttur Ket- 
ils gafu. [Hafnar-Ormr er heygðr þar í höfð- 
anum framfrá bœnum í Höfn sem hann tok 
land]. 

18. Úlfr hét maðr, sonr Brunda-Bjálfa, ok 
Hallberu, dóttur .Úlfs ens óarga ór Hrafnistu; 
Úlfr átti Salbjörgu, dóttur Berðlu-Kára; hann 
var kallaðr Kveldúlfr. Þórólfr ok Skalla-Grímr 
váru synir þeira. Haraldr konungr hárfagri lét 
drepa Þórólf norðr í Alöst á Sandnesi af rógi 
Hildiríðarsona ; þat vildi Haraldr konungr eigi 
bœta; þá bjoggu þeir örímr ok Kveldúlfr kaup- 
skip ok ætluðu til íslands, því at þeir höfðu 
þar spurt til Ingólfs vinar síns. Þeir lágu til 
hafs í Sólundum; þar tóku þeir knör þann er 
Haraldr konungr lét taka fyrir Þórólfi, þá er 

menn hans váru nýkomnir af Englandi, ok drápu 
þar Hallvarð harðfara ok Sigtrygg snarfara, er 
því höfðu valdit. Þar drápu þeir oksonuGuð- 
orms, Sigurðarsonar hjartar, brœðrunga kon- 
ungs, ok alla skipshðfn þeira, néma tvá menn, 
er þeir létu segja konungi tíðindin. Þeirbjoggu 
hvárttveggja skipit til Islands ok þrjá tigu manna 
á hváru; stýrði Kveldúlfr því er þá var fengit. 
Grímr enn háleyski, Þórisson, Gunnlaugssonar, 
Hrólfssonar, Ketilssonar kjölfara, var forráða- 
maðr með Kveldúlfi á því skipi er hann stýrði ; 
þeir vissust jafnan tilí hafinu; ok er mjök sótt- 
ist hafit, þá tók Kveldúlfr sótt ; hann bað þess, 
at kistu skyldi gera at líki hans, ef hann dœi, 
ok bað svá segja Grimi syni sínum, at hann 
tœki skamt þaðan bústað á íslandi, er kista 
hans kœmi á land, ef þess yrði auðit. Eftir 
þat andaðist Kveldúlfr, ok var skotit fyrir borð 
kistu hans. Þeir Grímr heldu suðr um landit, 
þvíat þeir höfðu spurt at Ingólfr bygði sunnan 
á landinu. Sigldu þeir vestr fyrir Reykjanes, 
og stefndu þar inn á fjörðinn; skyldi þá með 
þeim, svá at hvárigir vissu til annarra. Sigldu 
þeir Grímr enn háleyski alt inn á fjörðinn, 
þar til er þraut sk«r öll, ok köstuðu þáakker- 
um sínum. Enn er flóð gerði, fluttust þeir upp 
í árós einn, ok leiddu þar uppskipit semgekk; 
sú á heitir nú Gufá; báru þeir þaráland föng 
sín; enn er þeir könnuðu landit, þá höfðu þeir 

8karat gengit út írá skipinu, áðr þeir íunda 
kistu Kveldúlfs rekna i vík eina; þeirbáruhana 
á þat nes er þar var, ok hlóðu at grjóti. 

19. Skalla-Grírar kom þar at landi er nú heit- 
ir Knarrarnes á Mýrura; síðan kannaði hann 
landit, ok var þar mýrlendi mikit ok skógar 
víðir, langt á milli fjalls ok fjöru; enn er þeir 
fóru inn með firðinum, kómu þeir á nes þat er 
þeir fundu álftir; þat kölluðu þeir Álftanes. 
Þeir léttu eigi fyrr enn þeir fundu þá Grím enn 
háleyska; sögðu þeir Grími alt um ferðir sínar, 
ok svá hver orð Kveldúlfr hafði sent Grírai 
syni sínum. Skalla-Grímr gekk til at sjá, hvar 
kistan hafði á land komit; hugðist honum svá, 
at skamt þaðan mundi vera bólstaðr góðr. 
Skalla-Grímr var þar um vetrinn, sem hann kom 
af hafi, ok kannaði þá alt herað; hann nam 
land útan frá Selalóni ok et efra til Borgar- 
hrauns, ok suðr alt til Hafnarfjalla; herað alt 
svá vítt sem vainföll deila til sjóvar; hann 
reisti bœ hjá vík þeiri, er kista Kveldúlfs koín 
á laud, ok kallaði at Borg; ok svá kallaði hann 
fjörðinn Borgarf jörð. Siðan skipaði hann heraðit 
sínum félögum, ok þar námu margir menn síðan 
land með lians ráði. Skalla-Grímr gaf land Grími 
enum háleyska fyri sunnan fjörð, ámilli Anda- 
kílsár ok Grímsár; hann bjó á Hvanneyri. Úlfr 
hét son hans, faðir Hrólfs í Geitlandi. 

Þorbjörn svarti hét maðr; hann keypti land 

at Hafnar-Ormi inn frá Selaeyri ok upp til 
Forsár; hann bjó á Skeljabrekku ; hans son var 
Þorvarðr, er átti Þórunni, dóttur Þorbjarnar ór 
Arnarholti ; þeira synir váru þeir Þórarinn blindi 
ok Þorgils orraskáld, er var raeð Óláfl kvaran 
í Dýflinni. 

Skorri, leysingi Ketils gufu, nam Skorradal 
íyri ofan vatn, ok var þar drepinn. 

Björn gullberi nam Reykjardal enn syðra [frá 
Orímsá til Flókadalsár] ok bjó á Gullberastöðum ; 
Hans son var Grímkell goði í Bláskógum ; hann 
átti Signýju Valbrandsdóttur, Valþjófssonar ; 
þeira son var Hörðr, er var fyrir Hólrasmönnum. 
Björn gullberi áttiLjótunni [Hrólfsdóttur] syst- 
ur Kolgríms ens gamla. Svarthöfði at Reyðar- 
felli var annarr son þeira; hann átti Þuríði 
Tungu-Odds dóttur; þeira dóttir Þórdís, erátti 
Guðlaugr enn auðgi ; Þjóstólfr var enn þriði son 
Bjarnar, fjórði Geirmundr. 

Þorgeirr meldun þá lönd öll at Birni fyrir of- 
an Grímsá; hann bjó í Tungufelli; hann átti 
Geirbjörgu, dóttur Bálka ór Hrútafirði; þeira 
son Véleifr enn gamli. 

Flóki [leysingi Ketils gufa, bróðir Skorra] 
nam Flókadal [állan á milli Flókadálsár ók 
Oeirsár ok bjó í Hrísum] ok var þar drepinn. 

20. Óleifr hjalti hét maðr göfugr; hann kom 
skipi sínu í Borgarfjörð, ok var enn fyrsta vetr 
með Skalla-Grími; hann nam land at ráði Skalla- 

gríms milli Grímsár ok Geirsár, ok bjó at Varma- 
lœk ; hans synir váru þeir Ragi í Laugardal ok 
Þórarinii lögsögtimaðr, erátti Þórdísi, dóttirÓláfs 
feilans ; þeira dóttir Vígdís, er átti Steinn Þorfinns- 
son. Son Raga var Guðormr, faðir Gunnvarar, 
móður Þórnýjar, móður Þorláks, föður Rúnólfs, 
föður Þorláks byskups. 

Ketill blundr ok Geirr son hans kvámu til ís- 
lands, ok váru með Skallagrími enn fyrstavetr; 
þá fekk Geirr Þórunnar, dóttur Skalla-Gríms. 
Um várit eftir vísaði Grímr þeim til landa, ok 
námu þeir upp frá Flókadalsá til Reykjadalsár, 
ok tungu þá alla upp til Rauðsgils, ok Flóka- 
dal allan fyrir ofan brekkur. Ketill bjó í Þránd- 
arholti; við hann er kent Blundsvatn; þar bjó 
hann síðan. Geirr enn auðgi, son hans, bjó 
í Geirshlíð, enn átti annat bú á Reykjum en- 
um efrum; hans synir váru þeir Þorgeirr 
blundr ok Blundketill, ok Svarðkeli á Eyri; 
dóttir Geirs var Bergdís, er Gnúpr átti Flóka- 
8on í Hrísum; þeirar ættar var Þóroddr hrísa- 
blundr. 

■ * t r 

Onundr breiðskeggr var son Ulfars Ulfssonar 
Fitjamskeggja, Þórissonar hlammanda ; Önundr 
nam tungu alla milli Hvítár ok Reykjadalsár, 
ok bjó á Breiðabólstað ; hann átti Geirlaugu, 
dóttur Þormóðar á Akranesi, systur Bersa ; þeira 
son var Tungu-Oddr; enn Þórodda hét dóttir 
þeira; hennar fekk Torfi son Valbrands Val- 

þjófssonar, Örlygssonar frá Esjubergi, ok fylgði 
henni heiman hálfr Breiðabólstaðr okHálsaland 
með. Hann gaf Signýju systur sinni Signýjar- 
staði, ok bjó hon þar. Torfi drap Kroppsmenn 
tólf saman; ok hann réð mestfyrir drápiHólms- 
manna; ok hann var á Hellisfitjum, ok Illugi 
enn svarti ok Sturla goði, þá er þar váru drepn- 
ir átján Hellismenn; enn Auðun Smiðkelsson 
brendu þeir inni á Þorvarðsstöðum. Sonr Torfa 
var Þorkell at Skáney. Tungu-Oddr átti Jór- 
unni Helgadóttur; þeira börn váru þau: Þorvaldr, 
er réð brennu Blundketils, ok Þóroddr, er átti 
Jófríði Gunnarsdóttur; þeira dóttir Húngerðr, 
er átti Svertingr Hafrbjarnarson. Dóttir Tungu- 
Odds var Þuríðr, er átti Svarthöfði, ok Jófríðr, 
er Þorfinnr Selþórisson átti, ok Hallgerðr, er 
Hallbjörn átti, son Odds frá Kiðjabergi. Kjöl- 
vör var móðursystir Tungu-Odds, er bjóáEjöl- 
vararstöðum, móðir Þorleifar, móður Þuríðar, 
móður þeira Gunnhildar, er Kali átti, ok Glúms 
föður Þórarins, föður G-lúms at Vatnlausu. 

21. Eauðr hét maðr, er nam land upp frá 
Rauðsgili til Giljá, ok bjó at Rauðsgili; hans 
synir váru þeir Úlfr á Úlfstöðum ok Auðr á 
Auðstöðum fyrir norðan á, er Hörðr vá; þar 
hefst saga Harðar Grímkelssonar ok Geirs. 

Grímr hét maðr, er nam land et syðra upp 
frá Giljum til Grímsgils, ok bjó við Grímsgil; 
hans synir váru þeir Þorgils auga á Augastöðum, 



Digitized by Google 



LANDNÁMABÓK. 



51 



ok Hrani á Hranastöðum, faðir Gríms, er kallaðr 
var Stafngrímr; hann bjó á Stafngrímsstöðum; 
þar heitir nú á Sigmundarstöðum ; þar gagnvart 
fyrir norðan Hvítá við sjálfa ána er haugr hans ; 
þar var hann veginn. 

Þorkell kornamúli nam ás enn syðra upp 
frá Kollslœk til Deildargils, ok bjó í Ási; hans 
son var Þorbergr kornamúli, er átti Álöfu eli- 
iðaskjöld, dóttur Ófeigs ok Ásgerðar, systur 
Þorgeirs gollnis; böin þeira váru þau Ey- 
steinn ok Hafþóra, er átti Eiðr Skeggjason, 
er síðan bjó i Ási; þar dó Miðfjarðar-Skeggi, 
ok er þar haugr hans fyri neðan garð. Ann- 
arr son Skeggja var Kollr, er bjó at Kollslœk. 
Synir Eiðs vfyu Eysteinn ok Illugi. 

Úlfr, son Gríms ens háleyskaok Svanlaugar, 
dóttur Þormóðar af Akranesi, systur Bersa, 
(hann) nam land milli Hvítár ok suðrjökla, ok 
bjó í Geitlandi; hans synir váru þeir Hrólfr 
enn auðgi, faðir Halldóru, er átti Gizurr hvíti; 
þeira dóttir Vilborg, er átti Hjalti Skeggjason. 
Annarr son hans var Hróaldr, faðir Hrólfs ens 
yngra, er átti Þuríði Valþjófsdóttur, Örlygssonar 
ens gamla; þeira börn váru þau : Kjallakr at Lundi í 
Syðradal, faðir Kolls, fóður Bergþórs; annarr 
var Sölvi í Geitlandi, faðir Þórðar í Reykjaholti 
föður Magnúss, fóður Þórðar, föður Helgu, móður 
Guðnýjar, móður Sturlusona, Sighvats ók Þórðar 
ók Snorra. Son Sighvats var Sturla, faðir Þur- 

íðar, er herra Rafn átti; þeira börn Jón korpr, 
JBaUkatla ok Valgerðr ok Þorgerðr. Synir Hatt- 
kötlu ok Jóns Pétrssonar váru þeir Sturla ok 
Pétr, ok Steinunn dbttir, er átti Ouðmundr Þor- 
steinsson, Skeggjasonar. Þriðí son Hrólfs var 
Illugi enn rauði, er fyrst bjó í Hrannsási ; hann 
átti þá Sigríði, dóttur Þórarins ens illa, systur 
Músa-Bölverks ; þann bústað gaf Illugi Bölverki, 
enn Illugi íór þá at búa á Hofstöðum í Reykja- 
dal, þvíat Geitlendingar áttu at halda upp hofi 
því at helmingi við Tungu-Odd. Síðan bjó Illugi 
at Hólmi iðra á Akranesi, þvíat hann keypti við 
Hólm-Starra bæði löndum ok konum ok fé öllu; 
þá fékk Illugi Jórunnar, dóttur Þormóðar Þjóst- 
arssonar af Álftanesi; enn Sigríðr hengdi sig í 
hofinu, þvíat hon vildi eigi manna kaupit. Hrólfr 
enn yngri gaf Þórlaugu gyðju, dóttursína, Oddi 
Ýrarsyni; því réðst Hrólfrvestr til Ballarár, ok 
bjó þar lengi síðan, ok var kallaðr Hrólfr at 
Ballará. 



II. 

Hér hefr upp landnám í Yestfirðing-a fjórðungri, er 
mart stórmenni hefir bygðan. 

1. Maðr hét Kalman, suðreyskr at ætt ; hann 
fór til íslands ok kom í Hvalfjörð, ok sat við 

Kalmansá. Þar druknuðu synir hans tveir á 
Hvalfirði. Enn síðan nam hann land fyrir vest- 
an Hvítá á milli Fljóta ok Kalmanstungu alla r 
ok svá alt austr undir jökla sem grös eru vax- 
in, ok bjó i Kalmanstungu. Hann druknaði í 
Hvítá, er hann hafði farit suðr í Hraun at hitta 
friðlu sína, ok er haugr hans á Hvítárbakka 
fyrir sunnan. Hans son var Sturla goði, er 
bjó á Sturlustöðum uppi undir Tungufelli, upp 
frá Skáldsketmisdal ; enn síðan bjó hann íKal- 
manstungu. Hans son var Bjarni, er deildi við 
Hrólf enn yngra ok sonu hans um Tunguna 
litlu; þá hét Bjarhi at taka kristni; eftir þat 
braut Hvítá út farveg þann er nú fellr hún; 
þá eignaðist Bjarni Tunguna litlu, ok ofan um 
Grindr ok'Sölmundarhöfða. Kýlan hét bróðir 
Kalmans; hann bjó fyrir neðan Kollshamar; 
hans son var Kári, er deildi við Karla Konáls- 
son á Karlastöðum, leysingja Hrólfs ór Geit- 
landi, um oxa, ok reyndist svá at Karli átti. 
Síðan eggjaði Kári þræl sinn til at drepa Karla; 
þrællinn lét sem hann œrr væri, ok hljóp suðr 
um hraun; Karli sat á þreskildi; þrællinn bjó 
hann banahögg; síðan drap Kári þrælinn. Þjóð- 
ólfr, sonr Karla, drap Kýlan Kárason í Kýlans- 
hólum. Síðan brendi Þjóðólfr Kára inni þar 
sem nú heitir á Brennu. Bjarni Sturluson tók 
skírn, ok bjó á Bjarnastöðum í Tungunni lítlu, 
ok lét þar gera kirkju. 

Þrándr nefja hét maðr ágætr, faðir Þorsteins, 
er átti Lofthœnu dóttur Arinbjarnar hersis 6r 
Fjörðum. Systir Lofthœnu var Arnþrúðr, er 
átti Þórir hersir Hróaldsson ; var þeira son Ar- 
inbjörn hersir. Móðir þeira Arnþrúðar var Ást- 
ríðr slœkidrengr, dóttir Braga skálds ok Loft- 
hœnu, dóttur Erps lútanda. Sonr Þorsteins ok 
Lofthœnu var Hrosskell, er átti Jóreiði Ölvés- 
dóttur, Finnasonar, Möttulssonar konungs; Hall- 
kell hét son þeira. Hrosskell fór til íslands, 
og kom í Grunnafjörð; hann bjó fyrst á Akra- 
nesi; þá ömuðust þeir Ketill brœðr við hann; 
síðan nam hann Hvítársíðu milli Kjarrár ok 
Fljóta; hann bjó á Hallkellsstöðum, ok Hall- 
kell son hans eftir hann, ok átti hann Þuríði 
dyllu, dóttur Gunnlaugs ór Þverárhlíð ok Vé- 
laugar Örlygsdóttur frá Esjubergi. Hrosskell 
gaf land Þorvarði, föður Smiðkels, %ður þeira 
Þórarins ok Auðunar, er réðu fyrir Hellismönn- 
ura; hann bjó á Þorvarðsstöðum, ok áttiFljóts- 
dal allan upp með Fljótum. Hrosskell gaf Þor- 
g.uiti, skipverja sínum, land niðri í Síðu; hann bjó á 
Þorgautsstöðum ; hans synir váru Gíslar tveir. 
Börn þeira Hallkels ok Þuríðar váru þau Þór- 
arinn ok Finnvarðr, Tindr ok Illugi enn svarti, 
ok Gríma, er átti Þorgils Arason. Þórarinn vá 
Músa-Bölverkr, er hann bjó í Hraunsási ; þá lét 
hann gera þar virki, ok veitti Hvítá í gegnum 

ásinn, enn áðr fell hon um Melrakkadal ofan; 
Illugi ok Tindr sóttu Bölverk í virkit. 

2. Ásbjörn binn auðgi Harðarson keypti land 
fyrir sunnan Kjarrá, upp frá Sleggjulœk til 
Hvítbjarga; hann bjó á Ásbjarnarstöðum ; hann 
átti Þorbjörgu, dóttur Miðfjarðar-Skeggja; þeira 
dóttir var Ingibjörg, er átti Illugi enn svarti. 

Ornólfr hét maðr, er nam Ornólfsdal ok Kjarra- 
dal fyrir norðan upp til Hvítbjarga; KetiU 

•• 

blundr keypti land at Ornólfi, alt fyrir norðan 
Klif, ok bjó i Örnólfsdal; Örnólfr gerði þá bú 
upp í Kjarradal, þar er nú heita Ornólfsstaðir. 
Fyrir ofan Klif heitir Kjarradalr, þvíat þar váru 
hrískjörr ok smáskógar, miili Kjarrár ok Þver- 
ár, svo at þar mátti eigi byggja. Blundketill 
var maðr stórauðigr; hann lét ryðja víða í 
skógum og byggja. 

Hrómundr hét bróðir öríms ens háleyska, son 
Þóris Gunnlaugssonar, Hrólfssonar, Ketilssonar 
kjölfara; Hrómundr kom skipi sínu í Hvítá; 
hann nam Þverárdal og Þverárhlíð ofan til 
Hallarmúla ok fram til Þvferár; hann bjó á 
Hrómundarstöðum ; þar er nú kallat at Karls- 
brekku. Hans son var öunnlaugr ormstunga, 
er bjó á Gunnlaugsstöðum fyrir sunnan Þverá; 
hann átti Vélaugu, sem fyrr er ritat, Örlygs- 
dottur /rá Esjubergi\ þeira dbttir Þuríðr, móðir 
llluga ens svarta, föður Hermundar, föður 
Hreins, föður Styrmis, fóður Hreins áböta, föð- 

ur Valdísar, mbður Snorra á Mdum, föður 
HaUberu, er Markús Þbrðxrson átti. Högni hét 
skipveri Hrómundar; hann bjó á Högnastöðura ; 
hans son var Helgi at Helgavatni, faðir Arngríms 
goða, er var at Blundketils brennu; Högni var 
bróðir Finns ens auðga. 

ísieifr ok ísrauðr, brœðr tveir, námu land of- 
an frá Sleggjulœk, miili Örnólfsdalsár ok Hvit- 
ár, et nyrðra ofan til Rauðalœkjar, enn et 
syðra ofan til Hörðhóla; ísleifr bjó á ísleifs- 
stöðum, enn ísrauðr á ísrauðarstöðum, ok átti 
land et syðra með Hvítá ; hann var faðir Þor- 
bjarnar, foður Ljóts á Veggjum, er fell í Heið- 
arvígi. 

Ásgeirr hét skipverí Hrómundar, er bjó á 
Hamri upp frá Helgavatni; hann átti Hildi 
stjörnu, dóttur Þorvalds Þorgrímssonar brækis ; 
þeira synir váru þeir Steinbjörn hinn sterki ok 
enn stórhöggvi, ok Þorvarðr, faðir Mæfu, er 
Hrifla átti, ok Þorsteinn enn þrið ; fjórði Helgi, 
faðir Þórðar, föður Skáld-Helga. 

3. Arnbjörg hét kona; hon bjó at Arnbjarg- 
arlœk; hennar synir váru þeir Eldgrímr, erbjó 
á hálsinn upp írá Arnbjargarlœk, á Eldgríms- 
stöðum, ok Þorgestr, er fekk banasár, þá er 
þeir Hrani börðust, þar sem nú heitir Hrana- 
fall. Þórunn hét kona, er bjó í Þórunnarholti; 
hon átti land ofan til Víðilœkjar ok upp til 

móts við Þuríði spákonu, systur sína, er bjó í 
Gröf; við hana er kendr Þórunnarhylr í Þverá, 
ok frá henni eru Hamarbyggjar komnir. 

Þorbjörn, son Arnbjarnar Óleifssonar langháls, 
hann var bróðir Lýtings í Vápnafirði; Þorbjörn 
nam Stafaholtstungu milli Norðrár ok Þverár; 
hann bjó í Arnarholti; hans son var Teitr í 
Stafaholti, faðirEinars [ók Þorvalds, fóður Þor- 
kötlu, er átti Byrningr Rleppjárnsson] . 

Þorbjörn blesi nam land í Norðrárdal fyrir 
sunnan á, upp frá Króki, og Hellisdal allan, 
ok bjó á Blesastöðura; hans son var öísli at 
Melum i Hellisdal; við hann eru kend Gísla- 
vötn ; annarr son Blesa var Þorfinnr á Þorfinns- 
stöðum, faðir Þorgerðar heiðarekkju, móður 
Þórðar erru, föður Þorgerðar, móður Helga at 
Lundi. 

Geirmundr, son Gunnbjarnar gands, nam tung- 
una á milli Norðrár ok Sandár, okbjóíTungu; 
hans son var Brúni, faðir Þorbjarnar at Stein- 
um,-er fell í Heiðarvígi. 

Örn enn gamli nam Sanddal ok Mjóvadal, ok 
svá Norðrárdal ofan frá Króki til Arnarbœlis, ok 
bjó á Háreksstöðum. 

Rauða-Björn nam Bjarnardal, ok þá dali, er 
þar ganga af [hann bjö at Ðálsmynni; hann 
Ués fyrsir manna rauða á Islandi, ok var hann af 
því kállaðr Banða-Björn] , ok átti annat bú niðr 

firá Mælifell8gili, enn annat niðri í heraði, sem 
rítat er. 

Karl nam Karlsdal upp frá Hreðuvatni, ok 
bjó undir Karlsfelli ; hann átti land ofan til Jafna- 
skarðs til móts við Grím. 

Gríss okG-rímr hétu leysingjar Skalla-Gríms ; 
þeim gaf hann lönd uppi við fjöll: Grísi Grísar- 
tungu, enn Grími Grímsdal. 

4. Bersi goðlauss hét maðr, son Bálka Blæ- 
ingssonar ór Hrútafirði; hann nam Langavatns- 
dal allan ok bjó þar [á TorfhvalastöBum] . Hans 
systir var Geirbjörg, er átti Þorgeirr í Tungu- 
íelli; þeira son var Véleifr enn gamli. Bersi 
goðlauss fekk Þórdísar, dóttur Þórhadds ór Hitár- 
dal, ok tók með henni Hólmslönd; þeira son 
var Arngeirr, faðir Bjarnar Hitdœlakappa. 

Sigmundr hét einn leysingi Skalla Gríms; hou- 
um gaf hann land milli Gljúfrár ok Norðrár; 
hann bjó at Haugum, áðr hann fœrði sik í 
Munoðarnes; við hann er kent Sigmundarnes. 

Rauða-Björn keypti land at Skalla-Grimi milli 
Gljúfrár ok Gufár; hann bjóat Rauða-Bjarnar- 
stöðum upp frá Eskiholti ; hans son var Þorkell 
trefill í Skarði ok [Þorgeirr reyðr], Helgi i 
Hvammi ok Gunnvaldr, faðir Þorkels, er átti 
Helgu, dóttur Þorgeirs á Víðimýri. 

[Son Trefils var Þormódr, er œ*ti Hrafnsmál 
um Snorra goða]. 

Þorbjörn krumr ok Þórðr beigaldi hétu brœðr 

tveir; þeim gaf Skalla-Grímr lönd fyrir útan 
Gufá, ok bjó Þorbjörn í Hólum, enn Þórðr á 
Beigalda. 

Þóri þurs ok Þorgeiri jarðlang ok Þorbjörgu 
stöng, systur þeirra, gaf Skalla-Grímr landupp 
með Langá fyrir sunnan; bjó Þórir áÞursstöð- 
um, enn Þorgeirr á Jarðlangsstöðum, Þorbjörg 
í Stangarholti. 

Einn maðr hét Áni, sá er Grímr gaf land 
ofan með Langá milli ok Hafslœkjar; hann bjó 
at Ánabrekku ; haps son var Önundr sjóni, fað- 
ir Steinars ok Döilu, móður Kórmaks. 

Þorflnnr enn strangi hét merkismaðr Þórólfs 
Skalla-Grímssonar; honum gat Skalla-Grímr Sœ- 
unni dóttur sína, ok land fyrir útan Langá 
út til Leirulœkjar ok upp til fjalls; hann bjó 
at Forsi; þeira dóttir var Þórdís, móðir Bjarn- 
ar Hitdœlakappa. 

Ingvarr hét maðr, faðir Beru, er Skalla-Grímr 
átti; honum gaf Gríitír land á milli Leirulœkjar 
ok StraumQarðar; hann bjó á Álftanesi. Önnur 
dóttir hans var Þórdís, er átti Þorgeirr lambi 
á Lambastöðum, faðir Þórðar, er þrælarnir Ket- 
ils gufu brendu inni. Son Þórðar var Lambi 
enn sterki. 

Steinólfr hét maðr, er nam Hraundal hvárn- 
tveggja alt til Grjótár að leyfl Skalla-Gríras 
[ók bjö í enum syðra Hraundal]; hann var fað- 
ir Þorleifs, er Hraundœlir eru frá komnir. Þór- 

unn hét dóttir Steinólfs, eráttt Þorbjörn Vífils- 
son, faðir Þorgerðar, mbður Ásmundar, fóður 
Sveinbjarnar, föður Odds, föður Oró, moður 
Odds á Ál/tanesi. 

Þórhaddr, son Steins mjöksiglanda, Vígbjóðs- 
sonar, Böðmóðssonar ór Búlkarúnii, hann nam 
Hitardal til Grjótár et syðra, enn et ytra til 
Kaldár ok á milli Hitár ok Kaldár til sjóvar; 
hans son var Þorgeirr, faðir Hatþórs, föður 
Guðnýjar, móður Þorláks ensauðga: föður Þor- 
leifs beiskálda, föður Þorláhs, föður Ketils, fóður 
Valgerðar, móður þeira Narfasona, ÞorMks ok 
Þdrdar. Þorgeirs synir váru þeir Grímr í 
Skarði ok Þórarinn, Finnbogi, Eysteinn, Gestr, 
Torfi. 

Þorgils knappi, leysingi Kolla Hróaldssonar, 
nam Knappadal; hans synir váru þeir Ingjaldr 
ok Þórarinn ok Þórir er bjó at Okrum, ok 
eignaðist land á milli Hitár ok Álftár, ok upp 
til móts við Steinólf. Son Þóris var Þrándr 
er átti Steinunni, dóttur Hrúts á Kambsnesi; 
þeira synir váru þeir Þórir ok.... Skúmr, fað- 
ir Torfa, fóður Tanna; hans son var Hrútr, er 
átti Kolfinnu, dóttur Illuga ens svarta. 

Nú eru þeir menn taldir, er lönd hafa bygt 
í landnámi Skalla-Gríms. 

5. G-rímr hét maðr, Ingjaldsson, Hróaldsson- 
ar ór Haddingjadal, bróðir Ásahersis; hann fór 
til íslands í landaleit, ok sigldi fyrir norðan 

landit; hann var um vetrinn í Grímsey á Stein- 
grímsfirði; Bergdís hét kona hans, enn Þórir 
son þeira; Grímr reri til fiska um haustit með 
húskarla sína, enn sveinninn Þórir lá í stafni, 
ok var í selbelg, ok dreginn at hálsinum; Grímr 
dró marmennil, ok er hann kom upp, spurði 
Grímr: „Hvat spár þú oss ura forlög vár, eðr 
hvar skulu vér byggja á íslandi?" Marmennill 
svarar: „Ekki þarf ek at spá yðr, enn svein- 
inum er liggr í selbelginum; hann skal þar 
byggja ok land nema, er Skálm, merr yður, legst 
undir klyfjum". Ekki fengu þeir fleiri orð af 
honum. Enn síðar um vetrinn reru þeir Grímr 
svá at sveinninn var á landi; þá týndust þeir 
allir. Þau Bergdís ok Þórir fóru um várit ór 
Grímsey, ok vestr yfir heiði til Breiðafjarðar; 
þá gekk Skálm fyrir ok lagðist aldri. Annan 
vetr váru þau á Skálmarnesi í Breiðafirði; enn 
um sumarit eftir sneru þau suðr; þá gekk enn 
Skálm fyrir, þartil er þau kvámu af heiðum 
suðr til Borgarfjarðar, þar sem sandmelir tveir 
rauðir stóðu fyrir; þar iagðist Skálm niðr und- 
ir klyfjura, undir enum ytra melnum; þar nam 
Þórir land fyrir sunnan Gnúpá til Kaldár, fyr- 
ir neðan Knappadal, milli fjalls ok fjöru; hann 
bjó at Rauðamel enum ytra; hann var höfðingi 
mikill. Þá var Þórir gamall ok blindr, er hann 
kom út sið um kveld, ok sá at maðr reri útan 
í Kaldárós á járnnökkva, mikiil ok illilegr, ok 

gekk þar upp til bœjar þess er í Hripi hét, ok 
gróf þar í stöðulshliði ; enn um nóttina kom 
þar upp jarðeldr, ok brann þá Borgarhraun; 
þar var bœrinn, sem nú er borgin. Son Sel- 
þóris var Þorfinnr, er átti Jófríði. dóttur Tungu- 
Odds ; þeira synir váru þeir Þorkell ok Þorgils, 
Steinn ok Galti, Ormr ok Þórormr ok Þórir. 
Steinn Þorfinnsson var faðir Arnbru, móður 
Hattbjargar, mbður Oddnýjar, mbður Geirlaug- 
ar, mbður Snœlaugar, mbður Markúss á Melum. 
Dóttir Þorfinns var Þorbjörg, erátti Þorbrandr 
ór Álftafirði. Þeir Selþórir frændr enir heiðnu 
dó í Þórisbjörg. Þeir Þorkell ok Þorgils, syn- 
ir Þorfinns, áttu báðir Unni, dóttur Álfs ór 
Dölum. Skálm, merr Þóris, dó i Skálmarkeldu. 

Kólbeinn klakkhöfði Atlason, ór Atleyju af 
Fjölum, for til lslands, ok keypti lönd öll millr 
um Kcddár ok Hitár fyrir neðan Sandbrékku, ok 
bjb á Kolbeinsstöðum ; lians son var Finnbogi í 
Fagraskbgi ok Þbrðr skáld. 

6. Þormóðr ok Þórðr gnúpa, synir Odds 
ens rakka, Þorviðarsonar, Freyviðarsonar, Álfs- 
sonar af Vors, þeir brœðr fóru til Islands ok 
námu land fráGnúpátil Straumsflarðarár; hafði 
Þórðr Gnúpudal, ok bjó þar; hans son var 
Skafti, faðir Hjörleifs goða, ok Finnu, er átti 
Refr enn mikli, faðir Steinunnar, móður Hof- 
garða-Refs. Þormóðr bjó á Rauðkollsstöðum ; 
hann var kallaðr Þormóðr goði; hann átti Gerði, 

dóttur Kjallaks ens gamla; þeira son var Guð- 
laugr enn auðgi ; hann átt Þórdísi, dóttur Svart- 
höfða, Bjarnarsonar gullbera ok Þuríðar Tungu- 
Odds dóttur, er þá bjó í Hörgsholti. Guðlaugr 
enn auðgi sá, at Rauðamels lönd váru betri 
ennönnur löndsuðr þar í sveit; hann skoraði á 
Þorfinn til landa, ok bauð honum hólmgöngu; 
þeir fellu báðir á hólmi, enn Þuríðr Tungu- 
Odds dóttir grœddi þá báða ok sætti þá. Guð- 
laugr nam síðan land frá Straumfjarðará til 
Furu, milli fjalls ok fjöru, ok bjó í Borgarholti; 
frá honum eru Straumfirðingar komnir; hans 
son var Guðleifr, er skip átti annat, enn ann- 
at Þórólfr, son Lofts ens gamla, þá er þeir 
börðust við Gyrð jarl Sigvaldason. Annarr son 
Guðlaugs var Þorfinnr, faðir Guðlaugs, föður Þór- 
disar, móður Þórðar, íöður Sturiu í Hvammi. Val- 
gerðr hét dóttir Guðlaugs ens auðga. 

Vali enn sterki hét hirðmaðr Haralds kon- 
ungs ens hárfagra; hann vá víg í véura ok varð 
útlægr; hann fór til Suðreyja, ok staðfestist þar, 
enn synir hans þrír fóru til íslands ; Hlíf hesta- 
geldir var móðir þeira; hét einn Atli, annarr 
Alíarinn, þriði Auðun stoti: þeir fóru allirtil 
Islands. Atli Valason ok Ásmundr, son hans, 
námu land frá Furu til Lýsu. Ásmundr bjó í 
Langaholti at Þórutóftnm; hann átti Langa- 
holts-Þóru. Þá er Ásmundr eldist, bjó hann í 
Öxl, enn Þóra bjó þá eítir, ok lét gera skála 



Digitized by Google 



64 



LANDNÁMABÓK. 



sinn um þvera þjóðbraut, ok lét þar jafnan 
standa borð, enn hon sat úti á stóli ok laðaði 
þar gesti, hvern er mat vildi eta. Ásmundr var 
heygðr í Ásmundarleiði, ok lagðr í skip, ok 
þræll hans hjá honum. Vísu þessa heyrði (kona) 
kveðna í haugi hans er (hon) gekk hjá: 

Einn byggi ek, stoð steina, 
stafnrúm Atals hrafni; 
skál-at of þegn a þiljnm 
þrangbýft á mar ranga. 
Rúm er böðvitrum betra 
brimdýris knáwm stýrt 
(lifa man þat með lofðum 
lengr), enn ilt of gengi. 

[Atli var son Ásmundar, faðir Surts, fóður 
Guðleifs, fóður Guðbrands, fóður Surts smiðs, 
fóður Eyjölfs prests munks]. Eftir þat varleit- 
at til haugsins, ok var þrællinn tekinn ór skip- 
inu. 

Hrólfr enn digri, son Eyvindar eikikróks, 
bróðir llluga Féllsgoða austan af Síðu, nam land 
frá Lýsutil Hraunhafnarár; hans sonvarHelgi 
í Hofgörðum, faðir Finnboga ok Bjarnar ok 
Hrólfs. Björn var faðir öest^, íöður Skáld-Refs. 

7. Sölvi hét maðr, er nam land milli Hellis 
ok Hraunhafnar; hann bjóí Brenningi, ennsíð- 
ar á Sölvahamri, því at hann þóttist þar vera 
gagnsamari. 

Sigmundr,son Ketils þistils, þessernumit hafði 
Þistilsfjörð norðr, hann átti Hildigunni ; Sigmundr 

nam land á milli Hellishrauns ok Beruvíkrhrauns; 
hann bjó at Laugarbrekku, ok er þar heygðr; hann 
átti þíjá sonu ; einn var Einarr, er síðan bjó at 
Laugarbrekku. Þeir feðgar seldu Lónland Ein- 
ari, er síðan bjó þar; hann var kallaðr Lón- 
Einarr. [Hval rak á fjöru hans, ok sJcar hann 
af nakkvat; hann sleit veðr út, ok rak á land 
Einars Sigmitndarsonar. Lbn-Einarr taldi fjöV 
kyngi Hildigunnar því válda. Enn þá er hval- 
inn hafði út tekit frá Lbn-Einari, fbr hann 
at leita, ok kom sváat at Einarr Sigmundarson 
skar hvalinn með húskarla sína. Hann hjb 
þegar einn þeira banáhógg. Langarbrekku-Ein- 
arr bað nafna sinn frá fara:' ^þvíat yðr man 
eigi duga at at sœkja." Lón-Einarr hvarf frá f þvíat 
hann var liðvani. Einarr Sigmundarson flutti 
heim hvalinn]. Eftir andlát Sigmundar fór Ein- 
arr til Laugarbrekku með sjaunda mann. ok 
stefndi Hildigunnium fjölkyngi; [hon var dbttir 
Beinis Mássonar, Naddoðarsonar ór Fcereyjum]; 
enn Einarr, son hennar, var eigi heima; hann 
kom heim, þá er Lón-Einarr var nýfarinn á 
braut; Hildigunnr sagði honum þessi tíðindi, 
ok fœrði honum kyrtil nýgervan. Einarr tök 
skjöld sinn ok sverð ok verkhest, ok reið eft- 
ir þeim ; hann sprengdi hestinn á Þúfubjörgum. 
[Þá rann Einarr sem hann mátti; enn þá er hann 
kom hjá Dröngum, sá hann tróllkarl sitja þar á 
uppi, ok láta rba fœtr, svá at þeir tbku brimit } 

ók skddi þeim saman, svá at sjbdrif varð af, 
ok kvað vísu: 

♦ 

Vark þars fell af fjalli 
flóðkorn jótuns tnóður 
hám bergrisa ór himni 
heiðins á nóleiÖar. 
Gerir fár jötunn fleiri, 
fold ífinga, moldu 
hömlu heiðar þrumlu 
hamváta mér báta. 

Einarr gaf engan gaum at þessu. Þeir fundust 
þar sem heita MannfaUsbrekkur ok börðust þar. 
Enn kyrtil Einars bitu eigi járn. Fjórirmenn 
féUu af Lón-Einari, enn tveir flýðu.J Þeir nafn- 
ar sóttust lengi, áðr sundr gekk bróklindi Lón- 
Einars; ok er bann tók þar til, hjó nafni bans 
hann banahögg. Þræll Laugarbrekku-Einars hét 
Hreiðarr; hann hljóp eftir þeim, ok sáaf Þúfu- 
björgum, hvar þrælar Lón-Einars fóru; hann 
rann eftir þeim, ok drap þá báða í Þrælavík. 
Fyrir þat gaf Einarr honum frelsi, ok land svá 
vítt, sem hann fengi gert um þrjá daga; þat 
heitir Hreiðarsgerði, er hann bjó síðan. Einarr 
at Laugarbrekku átti Unni, dóttur Þóris, bróður 
Ásláks í Langadal. Hallveig var dóttir þeira, 
er Þorbjörn Vífilsson átti. Breiðr hét annarr 
son Sigmundar, bróðir Einars; hanu átti Gunn- 
hildi, dóttur Ásláks ór Langadal; þeira son var 
Þormóðr, er átti Helgu Onundardóttur, systur 
Skáld-Hrafns ; þeira dóttir Herþrúðr, er Símon 

átti; þeira dóttir Gunnhildr er Þorgils átti; 
þeira dóttir Valgerðr, móðir Finnboga ens ramma, 
Geirssonar. Þorkell hét enn þriði son Sigmund- 
ar; hannátti Jóreiði, dóttur Tinds Hallkelssonar. 
Laugarbrekku-Einarr var heygðr skamt frá Sig- 
mundarhaugi, ok er haugr hans ávalt grœnn vetr 
ok sumar. Þorkell hét son Laugarbrekku-Ein- 
ars; hann átti Grímu Hallkelsdóttur, fyrr enn 
Þorgils Arason ; Finnvarðr var son þeira. Önnur 
dóttir Laugarbrekku-Einars var Arnóra, er átti 
Þorgeirr Vífilsson; þeira dóttir var Ingveldr, 
er átti Þorsteinn, son Snorra goða. Inguðr var 
dóttir þeira, er átti Ásbjðrn Arnórsson. 

8. Grímkell hét maðr, son Úlfs kráku, Hreið- 
arssonar, bróður Gunnbjarnar, er Gunnbjarnar- 
sker eru við kend; hann nam land frá Beru- 
vikrhrauni til Neshrauns, ok út um öndvert nes 
ok bjó at Saxahváli; hann rak á brutt þaðan 
Saxa Alfarinsson, Valasonar, ok bjó hann síð- 
an í Hrauni hjá Saxahváli; Grímkell átti Þor- 
gerði, dóttur Valþjófs ens gamla; þeira son var 
Þórarinn korni; hann var hamrammr mjök, ok 
liggr í Kornahaugi. [Þat kvað maðr, er hrotit 
hafði hauginn: 

Hljóp ek í hauginn forna, 
hvilt hefik lengr of morna, 
lét ék á braut of borna 
beltis hringju Korna]. 

Þórarinn korni átti Jórunni dóttur Ein- 

5* 

ars í Stafaholti; þeira dóttir var Járngerðr, 
er átti ÍJlfr Uggason. Klængr hét annarr 
son Grímkels; hann átti Oddfríði, dóttur 
Helga af Hvanneyri; son þeira var Kolli, er 
átti Þuríði, dóttur Ásbrands frá Kambi; þeira 
son var Skeggi, faðir Þorkötlu, er átti Illugi, 
son Þorvalds Tindssonar, faðir Gils er vá Gjaf- 
vald. Bárðr hét annarr son Kolla; hann átti 
Valgerði Viðarsdóttur; Vigdís var dóttir þeira, 
er átti Þorbjörn enn digri; þeira dóttir Þórdís, 
er átti Þorbrandr at Ölfusvatni; Þórir var son 
þeira, ok Bjarni á Breiðabólstað, ok Torfi, enn 
dóttir Valgerðr, er átti Rúnólfr byskups son. 
Ásdís hét önnur dóttir Bárðar; hana átti fyrr 
Þorbjörn Þorvaldsson, bróðir Mána-Ljóts sam- 
mœðri ; þeira dóttir Þuríðr, er átti Þorgrímr Odds- 
son ; börn þeira: Geirmundr í Mávahlíð, ok fjogr- 
tán önnur. Ásdísi átti síðar Skúli Jörundarson | 
Valgerðr frá Mosfelli var dóttir þeira. 

Alfarinn Valason hafði fyrst numit nesit á 
milli Beruvíkrhrauns ok Ennis ; hans synir váru • 
þeir Höskuldr, er bjó at Höskuldsám, ok Ing- | 
jaldr, er bjó at Ingjaldshváli ; enn Goti at Gota- , 
lœk, enn Hólmkell at Forsi við Hólmkelsá. | 

Óláfr belgr hét maðr, er nam land fyrir inn- 
an Enni alt til Fróðár, ok bjó í Óláfsvík. 

9. Ormr enn mjóvi hét maðr, er kom skipi 
sínu í Fróðárós, ok bjó á Brimilsvöllum um 
hríð; hann rak á brutt Óláf belg, ok nam Vík- 

ina gömlu milli Ennis ok Höfða, ok bjó þá at 
Fróðá. Hans son var Þorbjörn enn digri; hann 
átti fyrr Þuríði, dóttur Ásbrands frá Kambi, ok 
váru þeira börn : Eetill kappi, Hallsteinn ok Gunn- 
laugr, ok Þorgerðr, er átti Önundr sjóni. Þorbjörn 
átti síðar Þuríði,. dóttur Barkar ens digra ok Þór- 
dísar Súrsdóttur. Þorbjörn enn digri stefndi Geir- 
riði Bægifótsdóttur um fjölkyngi, eftir þat er 
Gunnlaugr son hans dó af meini því er hann 
tók, þá er hann fór at nema fróðleik at Geir- 
riði; honvarmóðir Þórarins í Mávahlíð. Um þá 
sök var Arnkell goði kvaddr tólftar kvöð, ok 
bar hann af % þvíat Þórarinn vann eið at stalla 
hring, ok hratt svá málinu. Enn eftir þat 
hurfu Þorbirni stóðhross á fjalli ; þat kendi hann 
Þórarni, ok fór í Mávahlíð ok setti duradóm. 
Þeir váru tólf, enn þeir Þórarinn váru sjau fyr- 
ir: Álfgeirr Suðreyingr ok Nagliok Björn aust- 
maðr ok húskarlar þrír; þeir hleyptu upp dóm- 
inum ok börðust þar í túninu; Uðr, kona Þór- 
arins, hét á konur at skilja þá; einn maðr fell 
af Þórarni enn tveir af Þorbirni. Þeir Þorbjörn 
fóru á brutt, ok bundu sár sín hjá stakkgarði 
upp með Vágum. Hönd Uðar fanst í túni ; því 
fór Þórarinn eftir þeim, ok fann þá hjágarðin- 
um. Nagli hljóp grátandi um þá, ok í fjall upp. 
Þar vá Þórarinn Þorbjörn, ok særði Hallstein 
til ólífis; fimm menn fellu þar af Þorbirni. Þeir 
Arnkeli og Vermundr veittu Þórarni, ok höfðu 

setu at Arnkels. Snorri goði mælti eftir Þor- 
björn, ok sekti þá alla, er at vígum höfðu verit, 
á Þórnesþingi. Eftir þat brendi hann skip þeira 
Álfgeirs í Salteyrarósi. Arnkell keypti þeim skip 
í Dögurðarnesi, ok fylgði þeimútum eyjar. Af 
þessu gerðist fjandskapr þeira Arnkels ok Snorra 
goða. Ketill kappi var þá útan ; hann var fað- 
ir flróðnýjar, er átti Þorsteinn son Víga-Styrs. 

Sigurðr svínhöfði var kappi mikill; hann bjó 
á Kvernvágaströnd. Herjólfr son hans var þá 
átta vetra, er hann drap skógbjörn fyrir þat 
er hann hafði bitit geit fyrir honum; þar um 
var þetta kveðit: 

Bersi brunninrazi 
beit geit fyr Herjólfi, 
enn Herjólfr hokinrazi 
hefndi geitr á Bersa. 

Þá var Herjólfr tólf vetra, er hann hefndi föð- 
ur síns; hann var enn mesti afreksmaðr. Herj- 
ólfr fór til íslands í elli sinni, ok nam land 
milli Búlandshöfða ok Kirkjufjarðar; hans son 
var Þorsteinn kolskeggr, faðir Þórólfs, föður 
Þórarins ens svarta Máhlíðings ok Ghiðnýjar, 
er átti Vermundr hinn mjóvi; þeira son Brandr 
enn örvi ok dóttir Þorfinna, er átti Þorsteinn 
Kuggason. 

Vestarr, son Þórólfs blöðruskalla, átti Svönu 
Herreðardóttur ; þeira son var Ásgeirr. Vestarr 
fór til íslands með fóður sínn afgamlan, ok 

nam Eyrarlönd ok Kirkjufjörð; hann bjó á 
Öndurðri-Eyri. Þeir Þórólfr feðgar eru heygðir 
á Skallanesi báðir. Ásgeirr Vestarsson átti 
Helgu Kjarlaksdóttur; þeira son var Þorlákr; 
hans son Steinþórr, ok þeira Þuríðar, dóttur 
Auðunar stota, ok Þórðr blígr, er átti Otkötlu 
Þorvaldsdóttur, Þormóðssonar goða; þriði var 
Þormóðr, er átti Þorgerði, dóttur Þorbrands ór 
Álftafirði; fjórði Bergþórr, er fell á Vigrafirði; 
systir þeira Helga, er átti Ásmundr Þorgests- 
son. Steinþórr átti Þuríði, dóttur Þorgils Ara- 
sonar; Gunnlaugr var son þeira, er átti Þuriði 
ena spöku, dóttur Snorra goða. 

10. Kolr hét maðr, er nam land útan frá 
Fjarðarhorni til Trollaháls, ok út um Berserks- 
eyri til Hraunsfjarðar; hans son var Þórarinn 
ok Þorgrímr; við þá er kent Kolssonafell. Þeir 
feðgar bjoggu allir at Kolgröfum; frá þeim eru 
Kolgreflingar komnir. 

Auðun stoti, son Vaia ens sterka, nam Hrauns- 
fjörð allan fyrir ofan Hraun, á milli Svínavatns 
ok Trollaháls; hann bjó í Hraunsfirði, ok var 
mikill fyrir sér ok sterkr. Auðun átti Mýrúnu 
dóttur Maddaðar írakonungs. Auðun sá um 
haust at hestr apalágrár rann ofan frá Hjarð- 
arvatni ok til stóðhrossa hans; sá hafði undir 
stóðhestinn; þá fór Auðun til, ok tók enn grá 
hestinn, ok setti fyrir tveggja öxna sleða, ok 
ók saman alla töðu sína. Hestrinn var góðr 

me^farar um miðdegit ; enn er á leið, steig hann 
í völlinn til hófskeggja; enn eftir sólar fall sleit 
hann allan reiðing ok hljóp til vatnsins; hann 
sást aldri síðan. Son Auðunar var Steinn, faðir 
Helgu, er átti Án í Hrauni ; þeira son var Már, 
faðir Guðriðar, móður Kjartans ok Ánar í 
Eirkjufelli. Ásbjörn hét annarr son Auðunar, 
þriði Svarthöfði, enn dóttir Þuríðr, er átti Þor- 
lákr son Ásgeirs á Eyri. 

11. Björn hét son Ketils flatnefs ok Yng- 
vildar, dóttur Ketils veðrs, hersis af Hringa- 
ríki. Björn sat eftir at eignum föður síns, þá 
er Ketill fór til Suðreyja; enn er Ketill helt 
sköttum fyrir Haraldi konungi enum hárfagra, 
þá rak konungr Björn son hans af eignum sin- 
um, ok tók undir sik; þá fór Björn vestr um 
hat, ok vildi þar eigi staðfestast; því var hann 
kallaðr Björn ennaustrœni; hann áttiGjaflaugu 
Kjallaksdóttur, systur Bjarnar ens sterka. Björn 
enn austrœni fór til íslands, ok nam land á 
milli Hraunsfjarðar ok Stafár; hann bjó íBjarn- I 
arhöfn á Borgarholti, ok hafði selför upp til 
Selja, ok átti rausnarbú; hann dó í Bjarnar- 
höfn ok er heygðr við Borgarlœk, þvíat hann 
einn var óskírðr barna Ketils flatnefs. Son 
þeira Bjarnar ok Gjaflaugar var Kjallakr enn i 
gamli, er bjó í Bjarnarhöfn eftir föður sínn, ok 
Óttarr, faðir Bjarnar, föðurVigfúss íDrápuhlíð, 
er Snorri goði lét drepa. Annarr son Ótlars 

var Helgi; hann herjaði á Skotland, ok tók þar 
at herfangi Niðbjörgu, dóttur Bjólans konungs 
ok Kaðlinar, dóttur Göngu-Hrólfs; hann fekk 
hennar ók var son þeira Osvífr enn spaki ok 
Einarr skálaglam, er druknaði á Eiuarsskeri í 
Selasundi, ok kom skjöldr hans i Skjaldey, enn 
feldr á Feldarhólm. Einarr var faðir Þorgerð- 
ar, móður Herdisar, móður Steins skálds. Ó- 
svífr átti Þórdísi, dóttur Þjóðólfs ór Höfn; þeira 
börn váru þau: Óspakr, faðir Úlfs stailara, fóð- 
ur Jóns á Reyrvétti, fóður Erlends hímalda, föð- 
ur Eysteins erkibyskups, ok Þórólfr, Torráðr, 
Einarr, Þorbjörn ok Þorkell; þeir urðu sekir 
um víg Kjartans Óláfssonar, ok Guðrún, móðir 
Gellis ok Bolla ok Þorleiks ok Þórðar kattar. 
Vilgeirr hét son Bjarnar ens austrœna. Kjall- 
akr enn gamli átti Ástríði, dóttur Hrólfs hersis 
ok Ondóttar, systur Olvés barnakarls; þeira 
son var Þorgrímr goði ; hann átti Þörhildi dbtt- 
ur[Þorkds meinakrs]; váru synir þeira Víga-Styrr 
ok Vermundr mjóvi ok Brandr, faðir Þorleiks. 
Doetr Kjallaks ens gamla: Gerðr, er Þormóðr 
goði átti, ok Helga, er Ásgeirr á Eyri átti. 

12. Þórólfr, son Örnólfs fiskreka, bjó í Mostr; 
því var hann kallaðr Mostrarskegg ; hann var 
blótmaðr mikill, ok trúði á Þór; hann fór fyrir 
ofríki Haralds konuní?s hárfagra til íslands, ok 
sigldi fyrir sunnan land; ennerhann kom vestr 
fyrir Breiðafjörð, þá skaut hann fyrirborð önd- 

vegis súlum sínum; þar var skorinn á Þórr; 
hann mælti svá fyrir, at Þórr skyldi þar á land 
koma sem hann vildi at Þóróltr bygði ; hét hann 
því, at helga Þór alt landnám sitt, ok kenna 
við hann. Þórólfr sigldi inn á fjörðinn, ok gaf 
nafn firðinnm, ok.kallaði Breiðafjörð; hann tók 
land fyrir sunnan fjörðinn, nær miðjum firðinum; 
þar fann hann Þór rekinn í nesi einu ; þat heit- 
ir nú Þórsnes. Þeir lendu þar inn frá í vág- 
inn, er Þóróifr kallaði Hofsvág; þar reisti hann 
bœ sinn, ok gerði þar hof mikit, ok helgaði 
Þór; þar heita nú Hofstaðir. Fjörðrinn var 
þá bygðr lítt eðr ekki. Þórólfr nam land frá 
Stafá inn til Þórsár, ok kallaði þat alt Þórs- 
nes; hann hafði svá mikinn átrúnað á fjall þat, 
er stóð í nesinu, er hann kallaði Helgafell, at 
þangat skyldi engi maðr óþveginn líta, ok þar 
var svá mikil friðhelgi, at engu skyldi granda 
í fjallinu, hvárki fé né mönnum, nema sjálft 
gengi á braut; þat var trúa þeira Þórólfs frænda, 
at þeir dœi allir í fjallit. Þar á nesinu, sem 
Þórr kom á land, hafði Þórólfr dóma alla, ok 
þar var sett heraðsþing með ráði allra sveit- 
armanna. Enn er menn váru þar á þinginu, 
þá skyldi víst eigi hafa álfreka á landi, ok var 
ætlat til þess sker þat, er Dritsker heitir, því- 
at þeir vildu eigi saurga svá helgan völl sem 
þar var. Enn þá er Þóróifr var dauðr, enn 
Þorsteinn son hans var ungr, þá vildu þeir 

Þorgrímr Kjallaksson ok Ásgeirr mágr hans eigi 
ganga í skerit örna sinna; þat þoldu eigiÞórs- 
nesingar, er þeir vildu saurga svá helgan völl; 
því börðust þeir Þorsteinn þorskabftr ok Þor- 
geirr kengr við þá Þorgrím ok Ásgeir þar á 
þinginu um skerit, ok fellu þar nokkurir menn, 
enn margir urðu sárir, áðr þeir urðu skildir. 
Þórðr gellir sætti þá; ok með því hvárugir vildu 
láta af sínu máli, þá var völlrinn óheilagr af 
heiftar blóði. Þá var þat ráð tekit, at fœra 
brutt þaðan þingit, ok inn í nesit, þar sem nú 
er; var þar þá helgistaðr mikill, ok þar stendr 
enn Þórs steinn, er þeir brutu þá menn um, er 
þeir blótuðu; ok þar hjá er sá dómhringr, er 
menn skyldu til blóts dœma. Þar setti ok Þórðr 
gellir fjórðungsþing með ráði allra fjórðungs- 
manna. Son Þórólfs Mostrarskeggja var Hall- 
steinn Þorskafjarðargoði, faðir Þorsteins surts 
ens spaka; Ósk var móðir Þorsteins surts, dótt- 
ir Þorsteins rauðs. Annarr son Þórólfs var 
Þorsteinn þorskabítr; hann átti Þóru, dóttur Ó- 
láfs feilans, systur Þórðar gellis ; þeira son var 
Þorgrímr, faðir Snorra goða, ok Börkr enn digri, 
faðir Sáms, er Ásgeirr vá. 

13. G-eirreðr hét maðr, er fór til íslands, ok 
með honum Finngeirr, sonr Þorsteins öndurs, 
ok Úlfarr kappi; þeir fóru af Hálogalandi til 
íslands. Geirraðr nam land inn frá Þórsá til 
Langadalsár; hann bjó á Eyri. Geirroðr gaf 

landÚlfari skipverja sínum tveimmegin Úlfars- 
fells ok fyrir innan fjall. Geirreðr gaf Finn- 
geiri lönd uppi um Álftafjörð; hann bjó þar er 
nú heitir á Kársstöðum ; Finngeirr var f aðir Þor- 
finns, föður Þorbrands í Álftafirði, er átti Þor- 
björgu, dóttur Þorfinns Selþórssonar. Geirríðr 
hét systir Geirreðar, er átt hafði Björn, son 
Bölverksblindingatrjónu; Þórólfr hét son þeira. 
Þau Geirríðr fóru til íslands eftir andlát Bjarn- 
ar, ok váru enn fyrsta vetr á Eyri. Um vár- 
it gaf Geirreðr systur sinni bústað í Borgar- 
dal, enn Þórólfr fór útan ok lagðist í víking. 
Geirríðr sparði ekki raat við menn, ok létgera 
skála sinn um þjóðbraut þvera; hon sat ástóli 
ok laðaði úti gesti, enn borð stóð inni jafnan, 
ok matr á. Þórólfr kom til íslands eftir and- 
lát G-eirríðar; bann skoraði á Úlfar til landa, 
ok bauð honuni hólmgöngu; Úlfarr varþágam- 
all ok barnlauss; hann íell á hólmi, enn Þór- 
óifr varð sárr á fœti, ok gekk haltr ávalt síð- 
an; því var hann bægifótr kallaðr. Þórólfr 
tók lönd sum eftir Úlfar, enn sum Þorfinnr í 
Álftafirði; hann setti á leysingja sina Úlfar ok 
Örlyg. Geirreðr á Eyri var faðir Þorgeira 
kengs, er bœinn fœrði ór eyrinni upp undir 
fiallit; hann var faðir Þórðar, föður Atla. Þór- 
ólfr bægifótr var faðir Arnkels goða, ok Geir- 
ríðar, er átti Þórólfr í Mávahlíð. Synir Þor- 
brands í Álftafirði váru þeir Þorleifr kimbi ok 

Þóroddr, Snorri, Þorfinnr, Illugi, Þormóðr; þeir 
deildu við Arnkel um arf leysingja sinna, ok 
váru at vígi hans með Snorra goða á Örlyg- 
stöðum. Eftir þat fór Þorleifr kimbi utan; þá 
laust Arnbjörn, son Ásbrands ór Breiðavík, hann 
með grautar þvöru ; Kimbi brá á gaman ; Þórðr 
blígr brá honum því á Þórsnesþingi, þá er hann 
bað Helgu, systur hans; þá lét Kimbi ljósta 
Biíg með sandtorfu. Af því gerðust deilur 
þeira Eyrbyggja ok Þorbrandssona ok Snorra 
goða; þeir börðust í Álftafirði ok á Vigrafirði. 

Þorbergr hét maðr, er fór ór íafirði til ís- 
lands, ok nam Langadal hvárntveggja, ok bjó í 
enum ytra; hans son var Áslákr, er átti Arn- 
leifu, dóttur Þórðar gellis ; þeira börn váru þau 
Illugi enn rammi, ok Gunnhildr, er Breiðr átti 
fyrr, enn síðar Halldórr á Hólmslátri. Illugi 
enn rammi átti Guðleifu, dóttur Ketils smiðju- 
drumbs; þeira synir Eyjólfr ok Endriði, Koilr 
ok Gellir, enn dóttir Herþrúðr, er Þorgrímr 
Vermundarson átti, ensmjóva; ok Friðgerðr, er 
Oddr Draflason átti; ok Guðríðr, er Bergþórr, 
son Þormóðar Þorlákssonar, átti fyrr, enn síð- 
ar Jörundr í Skorradal; ok Jódís, er átti Már, 
son Illuga Arasonar; ok Arnleif, er átti Kolir, 
son Þórðar blígs. Frá Illuga eru Langdœlir 
komnir. 

. Steinn mjöksiglandi, Vigbjóðsson, bróðir Þór- 
is haustmyrks, nam Skógarströnd til móts við 

Þorberg, ok inn til Laxár; hann bjó á Breiða- 
bólstað. Hans son var Þórhaddr í Hitárdal, ok ; 
Þorgestr, er áttiArnóru, dóttor Þórðar gellis; 
synir þeira: Steinn lögsöguinaðr, ok Ásmandr, 
ok Hafliði, ok Þórhaddr. 

14. Þorvaldr, son Ásvalds (Jlfssonar, Öxna- 
Þórissonar, ok Eiríkr raaði, son hans, fóru aí 
Jaðri fyrir víga sakir, ok náma land á Horn- 
ströndom, ok bjoggu at Dröngum; þar andað- 
ist Þorvaldr. Eirikr fekk þá Þjóðhildar, dóttur 
Jörundar Atlasouar ok Þorbjargar knarrar- 
bringu, er þá átti Þorbjörn enn haukdœlski; 
réðst Eiríkr þá norðan, ok ruddi lönd i Hauka- 
dal; hann bjó á Eiriksstöðum hjá Vatnshorni. 
Þá feldu þrælar Eiriks skriðu á bœ Valþjófs 
á Valþjófsstöðum, enu Eyjólfr saurr, frændi hans, 
drap þrælana hjá Skeiðsbrekkum upp frá Vatns- 
hornL Fyrir þá sök vá Eiríkr Eyjólf saur; 
hann vá ok Hóimgöngu-Hrafn at Leikskálum. 
Geirsteinn ok Oddr á Jörva, frændr Eyjólfs, 
mæltu eítir hann ; þá var Eiríkr gerr ór Hauka- 
dal; hann nam þá Brokey ok 0xney, ok bjó at 
Tröðum í Suðrey enn fyrsta vetr; þá léðihaun 
Þorgesti setstokka; síðan fór Eiríkr i Öxney, 
ok bjó á Eiríksstöðum ; þá heimti hann setstokk- 
ana, ok náði eigi; Eiríkr sótti setstokkana á 
Breiðabóistað, enn Þorgestr fór eftir honum; 
þeir börðust skamt frá garði at Dröngum; þar 
fellu tveir synir Þorgests ok nokkurir menn 

aðrir. Eftir þat höfðu hvárirtveggju setu; Styrr 
veitti Eiríki, ok Eyjólfr 6r Svíney ok synír Þor- 
brands ór Álftafirði ok Þorbjörn Vífllsson; enn 
Þorgesti veittu synir Þórðar gellis ok Þorgeirr 
ór Hitárdal, Áslákr ór Langadal ok IUugi son 
hans. Þeir Eiríkr urðu sekir á Þórsnesþingi ; 
hann bjó skip í Eiríksvági; enn Eyjólfr leyndi 
honum í Dímunarvági, meðan þeir Þorgestr leit- 
uðu hans um eyjar. Þeir Þorbjörn ok Eyjólfr 
ok Styrr fylgðu Eiríki út um eyjar; hann sagði 
þeim, at hann ætlaði at leita lands þess, er Gunn- 
björn son Úlfs kráku sá er hann rak vestr 
um ísland, þá er hann fann Gunnbjarnarsker ; 
hann kvaðst aítr mundu leita til vina sinna, ef 
hann fyndi landit. Eiríkr sigldi undan Snæfells- 
nesi, enn hann kom útan at Miðjökli, þar sem 
Bláserkr heitir; hann fór þaðan suðr með landi 
at leita þess ef þannig væri byggjandi Hann 
var enn fyrsta vetr í Eiriksey, nær miðri enni 
vestri bygð ; um várit eftir fór hann til Eiríks- 
fjarðar, ok tók sér þar bústað; hann fór þat 
sumar í ena vestri óbygð, ok gaf víða örnefni. 
Hann var annan vetr í Eiríkshólmum við Hvarfs- 
gnípu; enn et þriðja sumar fór hann alt norðr 
til Snæfells, ok inn í Hrafnsfjörð; þá iézt hann 
koniinn fyrir botn Eiríksfjarðar ; hvarf hann þá 
aftr, ok var t enn þriðja vetr í Eiriksey fyrir 
mynni Eiríksfjarðar. Eftir um sumarit fór hann 
til íslands, ok kom í Breiðafjörð ; hann var þann 

vetr á Hólraslátri með Ingólfi. Um várit börð- 
ust þeir Þorgestr, ok fekk Eiríkr þá ósigr ; eftir 
þat váru þeir sættir. Þat sumar fór Eirikr at 
byggja land þat, er hann hafði .fundit, ok hanu 
kaliaði Grœnland, þvíat hann lét þat menn tnjök 
mundu fýsa þangat, ef landit héti vel. 

Svá segja fróðir menn, at þat sumar fóru xxv 
skipa til Grœnlands ór Breiðafirði ok Borgar- 
firði, en xiiij komust út; sum rak aftr, ennsum 
týndust; þat var xv vetrum fyrr enn kristni 
var í lög tekin á íslandi. 

Herjólfr hét maðr, Bárðarson, Herjólfesonar, 
frænda Ingólfs landnámamanns; þeim Herjólfi 
gaf Ingólfr land á milli Vágs ok Reykjaness. 
Herjólfr enn yngri fór til Grœnlands, þá er 
Eiríkr enn rauði bygði landit. Með honum var 
á skipi suðreyskr maðr kristinn, sá erortiHaf- 
gerðinga drápu; þar er þetta stef í: 

Mínar bið ek munkareyni 
meinalausan farar beina, 
heiðis haldi hárar foldar 
hallar dróttinn yfir mér stalli. 

Herjólfr nam Herjólfsfjörð, ok bjó á Herjólfs- 
nesi; hann var enn göfgasti maðr. 

Eiríkr nam síðan Eiríksfjörð, ok bjó í Bratta- 
hlíð, enn Leifr son hans eftir hann. Þessir 
menn námu land á Grœnlandi, er þá fóru út 
með Eiríki: Herjólfr Herjólfsfjörð; hann bjó á 
Herjólfsnesi ; Ketill Ketilsflörð; Hrafn Hrafns- 

fjörð ; Sölvi Sölvadal ; Snorri Þorbrandsson Álfta- 
fjörð; Þorbjörn glora Siglufjörð; Einarr Einars- 
fjörð; Hafgrímr Hafgrímsfjörð ok Vatnahverfi; 
Arnlaugr Arnlaugsfjörð. Enn sumir. fóru til 
vestri bygðar. 

Maðr hét Þorkell farserkr, systrungr Eiríks 
rauða; hann fór til Grœnlands með Eiríki, ok 
nam Hvalseyjarfjörð ok víðast milli Eiríksfjarð- 
ar ok Einarsfjarðar, ok bjó í Hvalseyjarflrði ; frá 
honum eru Hvalseyjarflrðingar komnir. Hann 
var mjök rammaukinn; hann lagðist eftir geld- 
ingi gömlum út í Hvalsey ok flutti útan á baki 
sér, þá er hann vildi fagna Eiríki frænda sín- 
um f enn ekki var sæfœrt skip heima; þat er 
löng hálf vika. Þorkell var dysjaðr í túni í 
Hvalseyjarfirði, ok hefir jafnan gengit þar um 
hýbýli. 

15. Ingólfr enn sterki nam land inn frá Laxá 
til Skraumuhlaupsár, ok bjó á Hólmslátri. Hans 
bróðir var Þorvaldr, faðir Þorleifs, er þar bjó 
8íðan. 

Óleifr enn hvíti hét herkonungr; hann var 
son Ingjalds konungs Helgasonar, Oláfssonar, 
Guðreðarsonar, Hálfdanarsonar hvítbeins Upp- 
lendinga konungs. Óleifr enn hvíti herjaði í 
vestrvíkíng, ok vann Dýflinni á írlandi ok Dýfl- 
innarskíri, ok gerðist þar konungr yfir; hann 
fekk Uðar ennar djúpauðgu, dóttir Ketils flat- 
nefs ; Þorsteinn rauðr hél son þeira. Óleifr fell 

á írlandi í orrostu, enn Uðr ok Þorsteinn fóra 
þá í Suðreyjar; þar fekk Þorsteinn Þuríðar dótt- 
ur Ey vindar austmanns, systur Helga ens mag- 
ra; þau áttu mörg börn. Óláír feilan hét son 
þeira, enn dœtr Gróa ok Álöf, Ósk ok Þórhildr, 
Þorgerðr ok Vígdís. Þorsteínn gerðist herkon- 
ungr; hann réðst til félags með Sigurði enum 
ríka, syni Eysteins glumru ; þeir unnu Katanes 
ok Suðrland, Ros ok Merrhæfi, ok meirr enn 
hálft Skotland; gerðist Þorsteinn þar konungr 
yfir, áðr Skotar sviku hann, ok fell hann þar f 
orrostu. Uðr var þá á Katanesi, er hon spurði 
fall Þorsteins; hon lét þá gera, knör i skógi á 
laun; enn er hann var búinn, helt hon út í 
Orkneyjar; þar gifti hún Gró, dóttur Þorsteins 
rauðs; hon var móðir örelaðar, er Þorfinnr hausa- 
kljúfr átti. Eftir þat fór Uðr að leita lslands; 
hon hafði á skipi með sér xx karla ftjálsa. 

16. Kollr hét maðr, Veðrar-Grímsson, Ása- 
sonar, hersis ; hann hafði forráð með Uði, ok var 
virðr mest af henni. Kollr átti Þorgerði, dótt- 
ur Þorsteins rauðs. Erpr hét leysingi Uðar; 
hann var son Mellduns jarls af Skotlandi, þess 
er fell fyrir Sigurði jarli enum ríka; móðir Erps 
var Myrgjol, dóttir Q-ljómals írakonungs. Sig- 
urðr jarl tók þau at herfangi ok þjáði. Myrgjol 
var ambátt konu jarls, ok þjónaði henni trú- 
lega; hon var margkunnandi; hon varðveitti 
barn drotningar óborit, meðan hon var í Iaugu. 

Síð.in keypti Uðr hana dýrt, ok hét henni frelsi 
ef hon þjónaði svá Þuríði, konu Þorsteins rauðs, 
sem drotningu. Þau Myrgjol ok Erpr son henn- 
ar fór til íslands með Uði. Uðr helt fyrst til 
Færeyja, og gaf þar Álofu, dóttur Þorsteins 
rauðs; þaðan eru Götuskeggjar komnir. Síðan 
fór hon að leita Islands; hon kom á Vikarsskeið 
ok braut þar; fór hon þá á Kjalarnes til Helga 
bjólu, bróður síns; hann bauð henni þar með 
helming liðs síns, enn henni þótti þat varboðit, 
ok kvað hon hann lengi mundu lítilmenni vera. 
Hon fór þá vestr í Breiðaf jörð til Bjarnar bróð- 
ur síns; hann gekk mót henni með húskarla 
sína, ok lézt kunna veglyndi systur sinnar ; bauð 
hann henni þar með alla sína menn, ok þá hún 
þat Eftir um várit fór Uðr í landaleit inn í 
Öreiðafjörð, ok lagsmenn hennar; þau átu dög- 
urð fyrir sunnan Breiðafjörð, þar er nú heitir 
Dögurðarnes; síðan fóru þau inn eyjasund;þau 
lendu við nes þat, er Uðr t^paði kambi sínum; 
þat kallaði hon Kambsnes. Uðr nam öll Dala- 
lönd í innanverðum firðinum frá Dögurðará tii 
Skraumuhlaupsár ; hon bjóí Hvammi við Örriða- 
árós; þar heita Uðartóftir; hon hafði bœnahald 
sitt á Krosshólum ; þar lét hon reisa krossa, því 
at hon var skírð ok vel trúuð. Þar höfðu frændr 
hennar síðan átrúnað mikinn á hólana. Var þá 
gerr hörgr, er blót tóku til; trúðu þeir því at þeir 
dœi í hólana, ok þar var Þórðr gellir leiddr í 

áðr hann tók mannvirðing, sem segir í sðgu 
hans. 

17. Uðr gaf lönd skipverjnm sínnm ok leys- 
ingjum. 

Ketill hét maðr, er hon gaf land frá Skraumu- 
hlaupsá til Hörðadalsár; hann bjó á Ketilsstöft- 
um; hann var faðir Vestliða ok Einars, föður 
Kleppjárns ok Þorbjarnar, er Styrr vá, ok Þór- 
dísar, móður Þorgests. 

Hörðr hét skipveri Uðar; honum gaf hon 
Hörðadal; hans son var Ásbjörn, er átti Þor- 
björgu, dóttur Miðfjarðar-Skeggja; þeira börn: 
Hnaki, hann átti Þorgerði, dóttur Þorgeirs högg- 
vinkinna, ok Ingibjörg, er Hlugi enn svarti átti. 

Vífill hét leysingi Uðar; hann spurði þess 
Uði, hví hon gaí honnm ongvan bústað, sem 
öðrum mönnum ; hon kvað þat eigi skifta, kvað 
hann þar göfgan mundnþykkja sem hann væri; 
honum gaf hon Vífilsdal ; þar bjó hann, ok átti 
deilur við Hörð. Son Vífils var Þorbjörn, fað- 
öuðríðar, er átti Þorsteinn, son Eiríks ens rauða, 
enn síðar Þorfinnr karlsefni; frá þeim eru 
byskupar komnir: Björn, Þorlákr, Brandr. Ann- 
arr son Vifils var Þorgeirr, er átti Arnóru, 
dóttur Laugarbrekku-Einars ; þeira dóttir Ing- 
vildr, er átti Þorsteinn, son Snorra goða. 

Hundi hét leysingi Uðar, skotskr; honum gaf 
hon Hundadal; þar bjó hann lengi. 

Sökkólfr hét leysingi Uðar; honum gaf hon 

Sökkólfsdal. Hann bjó á Breiðabólstað, ok er 
mart manna firá honum komit. 

Erpi, syni Melldans jarls, er fyrr var getit, 
gaf Uðr frelsi ok Sauðaíells lðnd. Frá konum 
eru Erplingar komnir. Ormr hét son Erps; 
annarr Gunnbjörn, faðir Arnóru, er átti Kol- 
beinn Þórðarson; þriði Ásgeirr, faðir Þórörnu, 
er átti Sumarliði Hrappsson; dóttir Erps var 
Halldis, er átti Álfr í Dölum; Dufnall var enn 
son Erps, faðir Þorkels, föður Hjalta, fóður Beinis. 
Skati var enn son Erps, faðir Þórðar, föður 
Gísla, föður Þorgerðar. 

Þorbjörn hét maðr, er bjó at Vatni í Hauka- 

dal; hannátti , okvarþeira 

dóttir Hallfríðr, er átti Höskoldr í Laxárdal; 
þau áttu mörg börn; Bárðr var son þeira, ok 
Þorleikr, faðir Bolla, er átti Guðrúnu Ósváfrs- 
dóttur; þeira synlr váru þeir Þorleikr ok Hösk- 
uldr, Surtr ok Bolli; Herdís ok Þórgerðr dœtr 
þeira. Þórðr Ingunnarson átti fyrr Guðrúnu, 
ok váru þeira börn: Þórðr köttr ok Arnkatla. 
Þorkell Eyjóifsson átti Guðrúnu síðast; þeira 
börn: Gellir ok Rjúpa. Bárðr Höskuldsson var 
faðir Hallbjargar, er átti Hallr, son Víga- 
Styrs; Hallgerðr snúinbrók vardóttir Höskulds, 
ok Þorgerðr ok Þuríðr. 

18. Kottr nam Laaúrdal allan ók alt til Hauka- 
dalsár; hann var kallaðr Dala-Kollr; hann átti 
Þorgerði, dóttur Þorsteins rauðs; börn þeira váru 

l>au Höskuldr ok Gtóa, er átti Véleifr enn gamli, 
ok Þorkatla, er Þorgeirr goði átti. Höskuldr 
átti Hallfríði, dóttur Þorbjarnar frá Vatni; Þor- 
leikr var ðon þeira; hann átti Þuríði, dóttur 
Arnbjarnar Sléttu-Bjarnarsonar ; þeira son var 
Bolli. Höskuldr keypti Melkorku, k dóttur Mýr- 
kjartans írakonungs; þeira son var Óláfr pá ok 
Helgi; dœtr Höskulds Þuríðr ok Þorgerðr ok 
Hallgerðr snúinbrók. Óláfr átti Þorgerði, dótt- 
ur Egils Skalla-Grimssonar; þeira son Kjartan 
ok Halldórr, Steinþórr ok Þorbergr: dœtr Óláfs 
Þuríðr, Þorbjörg digra ok Bergþóra. Ejartan 
átti Hrefnu, dóttur Ásgeirs œðikolls; þeira son 
Ásgeirr ok Skúmr. 

Herjólfr, son Eyvindar elds, fekk síðar Þor- 
gerðar, dóttur Þorsteins rauðs; Hrútr var son 
þeira. Honura galt Höskuldr í móðurarf sinn 
Kambsness land milli Haukadalsár ok hryggjar 
þess, er gengr ór fjalli ofan í sjó. Hrútr bjó 
á Hrúts8töðum; hann átti Hallveigu, dóttur 
Þorgríms ór Þykkvaskógi, systur Arraóðs ens 
gamla; þau áttu mörg börn; þeira son var Þór- 
hallr, faðir Halldóru, móður Guðlaugs, fóður 
Þórdísar, móður Þórðar, föður Sturlu í Hvammi. 
Grímr var ok sonr Hrúts, ok Már ; Endriði ok 
Steinn, Þorljótr ok Jörundr, Þorkell, Steingrímr, 
Þorbergr, Atli, Arnórr, fvarr, Kárr, Kúgaldi; 
enn dœtr: Bergþóra, Steinunn, Rjúpa, Finna, 
Ástríðr. 

Uðr gaf Þórhildi, dóttur Þorsteins rauðs, Ey- 
steini meinfret, syni Álfs ór Ostu ; þeira son var 
Þórðr, faðir Kolbeins, föður fcórðar skálds, ok 
Álfr í Dölum; hann átti Halldísi, dóttur Erps; 
þeira son var Snorri, faðir Þorgils Höllusonar. 
Dœtr Álfs i Dölum váru þær Þorgerðr, er átti 
Ari Mássón, ok Þórelfr, er átti Hávarr, son 
Einars Kieppssonar; þeira son Þorgeirr. Þórólfr 
refr var ok son Eysteins, er fell á Þingnes þingi 
ór liði Þórðar gellis, þá er þeir Tungu-Oddr börð- 
ust. Hrappr hét hinn fjórði Eysteins son. 

Uðr gaf Ósk, dóttur Þorsteins, Hallsteini 
goða; þeira son var Þorsteinn surtr. Vigdísi 
Þorsteinsdóttur gaf Uðr Kampa-Grími; þeira 
dóttir Arnbjörg, er Ásólfr flosi átti í Höfða; 
þeira börn Oddr ok Vigdís, er átti Þorgeirr Kað- 
alsson. 

19. Uðr fœddi Ólát feilan, son Þorsteins rauðs; 
hann fekk Álfdísar ennar barreysku, dóttur Kon- 
áls Steinmóðssonar, Ölvéssonar barnakarls. Sonr 
Konáls var Steinmóðr, faðir Halldóru, er átti 
Eilífr, son Ketils ens einhenda. Þeira börn Þórðr 
gellir ok Þóra, móðir Þorgríms, fóður Snorra 
goða; hon var ok móðir Barkar ens digra, ok 
Más Hallvarðssonar. Ingjaldr ok Grani váru 
synir Óláfs feilans; Vigdís hét dóttir Óláfs feil- 

ans; Helga hét en þriðja dótt- 

ir Óláfs; hana átti Gunnarr Hlífarson; þeira 
dóttir Jófríðr, er Þóroddr Tungu-Oddsson átti, 

enn síðar Þorsteinn Egilsson; Þórunn var önn- 
ir dóttir Gunnars, er Hersteinn Blundketilsson 
átti ; Rauðr ok Höggvandill váru synir Gunnars. 
Þórdís hét en fjórða dóttir Óláfs feilans; hana 
átti Þórarinn Ragabróðir; þeira dóttir var Vig- 
dís, er Steinn Þorflnnsson átti, at Rauðamel. 

Uðr var vegskona mikil; þá er hon var elli- 
móð, bauð hon til sín frændum sinum ok mág- 
um ok bjó dýrlega veizlu; enn er þriár nætr 
hafði veizlan staðit, þá valdi hon gjafir vinum 
sínum ok réð þeim heilræði; sagði hon, at þá 
skyldi standa veizlan enn þrjár nætr; hon kvað 
þat vera skyldu erfisitt; þá nótt eftir andaðist 
hon ok var grafin í flœðarmáli, sem hon hafði 
fyrir sagt, þvíat hon vildi eigi liggja í óvígðri 
moldu, er hon var skírð. Eftir þat spiitist trúa 
frænda hennar. 

Kjallakr hét maðr, son Bjarnar ens sterka, 
bróður Gjaflaugar, er átti Björn enn austrœni; 
hann fór til íslands, ok nam land frá Dögurðará 
til Klofninga, ok bjó á Kjallaksstöðum ; hans 
son var Helgi hrogn ok Þorgrímr þöngull undir 
Felli, Eilífr prúði, Ásbjörn vöðvi á Orrastöðum, 
Björn hvalmagi í Túngarði. Þorsteinn þynning, 
Gizurr glaði í Skoravik, Þorbjöru skrofuðr á Ket- 
ilsstöðum, Æsa íSviney, móðir Eyjólfs ok Tin- 
Forna. Ljótólfr hét maðr; honum gaf Kjallakr 
bústað á Ljótólfsstöðum inn frá Kaldakinu; hans 
synir váru þeir Þorsteinn ok Bjöm ok Hrafái; 

hann var risa ættar at móðeroi; Ljótólfr var 
járnsmiðr ; þeir réðust út i Fellsskóga á Ljótólfs- 
staði. Víflll var vin þeira er bjó á Vífilstóft- 
um. Þórunn at Þórunnartóftuni var móðir Odd- 
mars, ok fóstra Kjallaks, sonar Bjarnar hval- 
maga. Álof, dóttir Þorgríms undir Felli, tók 
œrsl; þat kendu menn Hrafsa; enn bann tók 
Oddmar hjá hvílu hennar, ok sagði hann sik 
valda; þá gaf Þorgrimr honum Deildarey. Hrafsi 
kvaðst mundu hðggva Oddmar á Birni eðr hann 
bœtti fyrir hann. Eigi vildi Kjallakr láta eyna. 
Hrafsi tók fé þeira ór torfnausti; Kjaliakssynir 
fóru eftir ok náðu eigi. Eftir þat stukku þeir 
Eilífr ok Hrafsi í eyna; ör kom í þarminn \Eir 
lífs í-grás 9 ók hamaðist hann; Björn hvalmagi 
vá Björn Ljótólfsson at leik. Þeir Ljótólfr keyptu 
at Oddmari, at hann kœmi Birni ífœri. Ejall- 
akr ungi rann eftir honum; eigi varð hann sóttr 
áðr þeir tóku sveininn ok vágu hann á Ejailaks- 
hóii; hann var þá sjau vetra. Eftir þat sóttu 
Kjallakssynir Ljótóif ok Þorstein í jarðhús í 
Fellsskógum, ok fann Eilífr annan munna; gekk 
hann á bak þeim ok vá þá báða. Hrafsi gekk 
inn á Orrastöðum at boði; hann var í kven- 
fötum; Kjallakr sat á palli með skjöld; Hrafsi 
hjó hann Ásbjörn banahögg ok gekk út um vegg. 
Þórðr Vifilsson sagði Hrafsa at uxi hans lægi 
í keldu; haun bar skjöld hans; Hrafsi fleygði 
honum fyrir kleif, er hann sá Kjallakssonu; eigi 

gátu þeir sött hann, áðr þeir feldu viðu at hon- 
um; Eilífr sat hjá er þeir söttu hann. 

Hjörleifir Hörða konungr átti Æsu ena ljósu; 
þeira son var Ótryggr, faðir Óblauðs, föður Högna 
ens hvíta, fóður Úlfs ens skjálga. Annarr son 
Hjörieifs var Hálfr, er réð Hálfsrekkum; hans 
móðir var Hildr en mjóva, dóttir Högna í Njarð- 
ey. Hálfr konungr var faðir Hjörs konungs, 
þess er hefndi fóður síns með Sölva Högnasyni. 
Hjörr herjaði á Bjarmaland; hann tók þar at 
herfangi Ljúfvinu, dóttur Bjarmakonungs ; hon 
var eftir á Rogalandi þá er Hjörr konungr fór 
í hernað; þá ól hon sonu tvá; hét annar Geir- 
mundr, enn annarr Hámundr; þeir váru svartir 
mjök; þá ól ok ambátt hennar son; sáhét Leifr, 
sonLoðhattar þræls; Leifr var hvítr; því skifti 
drotning sveinum við ambáttina, ok eignaði sér 
Leif; enn er konungr kom heim, var hann illa 
við Leif, ok kvað hann vera smámannlegan. 
Næst er konungr fór í viking, bauð drotning 
heim Braga skáldi, ok bauð hann skynja ura 
sveinana; þá váru þeir þrévetrir; hon byrgði 
sveinana í stufu hjá Braga, enn fai sik í pall- 
inum. Bragi kvað þetta: 

Tveir 'ro inni. 
truik báðum vel, 
Hámundr ok Geirmundr, 
Hjörvi bornir, 
enn Leifr þriði 
Loðhattarson, 

fœdáir-at þú þann, kona, 
fáir munn verri. 

Haun laust sprotanum ápall þann, er drotning 
var í. Þá er konungr kom heim, sagði drotn- 
ing honum þetta, ok sýndi honum sveinana; 
hann lézt eigi slík heljarskinn sét hafa; því 
váru þeir svá síðan kallaðir báðir brœðr. Geir- 
mundr heljarskinn var herkonungr; hann herj- 
aði í vestrvíking, ennátti ríki á Rogalandi; enn 
er hann kom aftr, þá er hann hafði lengi í bruttu 
verit, þá hafði Haraldr konungr barizt í Hafrs- 
flrði við Eirík Hörðakonung ok Súlka konung 
af Rogalandi ok Kjötva enn auðga. ok fengit 
sigr. Hann hafði þá lagt \indir sik alt Roga- 
land, ok tekit þar marga menn af óðulum sínum ; 
sá þá Geirmundr ongvan annan sinn kost enn 
ráðast brutt, því hann fekk þar engvar sœmdir; 
hann tók þá þat ráð at leita íslands; til ferðar 
réðust með honum þeir Úlfr enn skjálgi/ frændi 
hans, ok Steinólfr enn lági, son Hrólfs hersis af 

• • • • • • 

Ogðum ok Öndóttar, systur Ölvés barnakarls. 
Þeir Geirmundr höfðu samflot, ok stýrði sínu 
skipi hvárr þeira; þeir tóku Breiðafjörð, ok lágu 
við EUiðaey; þá spurðu þeir at flörðrinn var 
bygðr et syðra, enn lítt eða ekki et vestra. Geir- 
mundr helt inn at Meðalfellsströnd, ok nam land 
frá Fábeinsá til Klofasteina ; hann lagði í Geir- 
mundarvág, enn var enn fyrsta vetr í Búðardal. 
Steinólfr nam land inn frá Klofasteinum, enn Úlfr 

fyrir vestan fjörð, sem nú mun sagt verða. Geir- 
mundi þótti landnám sitt of lítit, er hann hafði 
rausnar bú ok fjölment, svá at hann hafði lxxx 
frelsingja; hann bjó á Gteirmundarstöðum undir 
Skarði. 

Maðr hét Þrándr injóbeinn; hann fór til ís- 
lands með öeirmundi heljarskinni ; hann var ætt- 
aðr afÖgðum; Þrándr nam eyjar fyrir vestan 
Bjarneyjaflóa, ok bjó íFlatey; hann átti dóttur 
Gils skeiðarnefs ; þeira son var Hergils hnapp- 
raz, er bjó íHergilsey; dóttir Hergils varÞor- 
katla, er átti Már á Eeykjahólum ; Hergils átti 
Þórörnu, dóttur Ketils iibreiðs. Ingjaldr var 
son þeira, er bjó í Hergilsey, ok veitti Gísla 
Súrssyni; fyrir þat gerði Börkr enn digri af 
honum eyjarnar, enn hann keypti Hlíð í Þorska- 
firði; son hans var Þórarinn, er átti Þorgerði, 
dóttur GHúms Geirasonar; þeira son var Hélgu- 
Steinarr; Þórarinn var með Kjartani í Svína- 
dal, þá er hann fell. Þá bjó Þrándr mjóbeinn 
í Flatey, er Oddr skrauti ok Þórir, son hans, 
kvámu út; þeir námu land í Þorskafirði; bjó 
Oddr í Skógum, enn Þórir fór útan, ok var í 
hernaði ; hann fekk gull mikit á Finnmörk ; með 
honum váru synir Halls af Hofstöðum ; enn er 
þeir kvámu til íslands, kallaði Hallr til gulls- 
ins, ok urðu þar um deilur miklar ; af því gerð- 
ist Þorskfirðinga saga. Gull-Þórir bjó áÞóris- 
isstöðum ; hann átti Ingibjörgu, dóttur öils skeið- 

arnefs, ok var þeira son Guðmundr; Þórirvar 
et mesta afarmenni. 

20. Gteirmundr fór vestr á Strandir, ok nam 
þar land frá Rýta-gnúp vestan til Horns, ok 
þaðan austr til Straumness ; þar gerði hann fjogr 
bú: eitt í Aðalvík; þat varðveitti ármaðr hans; 
annat í Kjaransvík, þat varðveitti Kjaran, þræll 
hans; þriðja á almenningum enum vestrum; 
þat varðveitti Björn, þræll hans. er sekr varð 
um sauðatöku eftir dag Geirmundar; af hans 
sektarfé urðu almenningar; fjórða i Barðsvík; 
þat varðveitti Atli, þræll hans, ok hafði hann 
fjogrtán þræla undir sér. Enn er Geirmundr fór 
meðal búa sinna, hafði hann jafnan áttatigi 
manna; hann var vellauðigr at lausafé, ok hafði 
of kvikfjár; svá segja menn, atsvín hansgengi 
á Svínanesi, enn sauðir á Hjarðarnesi, enn hann 
hafði selfór i Bitru; sumir segja, at hann hafí 
ok bú átt í Selárdal á Geirmundarstöðum í Stein- 
grimsfirði. Þat segja vitrir menn, at hann hafi 
göfgastr verit allra landnámsmanna á íslandi; 
lítt átti hann hér deilur við menn; hann kom 
heldr gamall út. Þeir Kjallakr deildu um land 
þat, er var á meðal Klofninga ok Fábeinsár, 
ok börðust á ekrunum fyrir útan Klofninga; 
þar vildu hvárirtveggja sá; þar veitti Gteir- 
mundi betr. Þeir Björn enn austrœni okVest- 
arr af Eyri sættu þá; þá lendi Vestarr í Vest- 

arsnesi, er hann fór til fundarins. Geirmundr 

íal fé sítt mikit í Andarkeldu undir Skarði; 
hann átti Herríði Gautsdóttur, Gattfrekssonar. 
Ýr var dóttir þeira; síðan átti hann Þorkötlu, 
dóttur Ofeigs Þórólfssonar; þeira börn Geirríðr 

ok Geirmundr andaðist á Geirmundárstöð- 

um, ok er hann lagðr í skip þarútískóginn frá 
garði. 

21. Steinólfr enu lági, sonHrólfs hersis af 
Ögðum, nam .land inn frá Klofasteinum tilGrjót- 
vallarmúla, ok bjó í Fagradal á Steinólfshjalla; 
hann gekk þar inn á flallit, ok sá fyrir innan 
dal mikinn ok vaxinn allan viði; hann sá eitt 
rjóðr í dal þeim; þar lét hann bœ gera, ok 
kailaði Saurbœ, þvíat þar var mýrlent mjök, 
ok svá kallaði hann allan dalinn;þat heitir nú 
Torfnes, er bœrinn var gerr. Steinólfr átti 
Eirnýju Þiðrandadóttur; Þorsteinn búandi var 
son þeira, enn Arndís en auðga var dóttir þeira, 
móðir Þórðar, föður Þorgerðar, er Oddr átti; 
þeira son var Hrafh Hlymreksfari, er átti Vig- 
dísi, dóttur Þórarins fýlsennis; þeira son var 
Snörtr, faðir Jódísar, er átti Eyjólfr Hallbjarn- 
arson; þeira dóttir Halla, er átti Atli Tanna- 
son; þeira dóttir Yngvildr, er átti Snorri Hún- 
bogason. Steinólfi hurfu svín þrjú; þau fund- 
ust tveim vetrum síðar í Svínadai, okváruþau 
þá þrír tigir svína. Steinólfr nam ok Steinólfs- 
dal í Króksfirði. 

Sléttu-Björn hét maðr; hann átti Þuríði, dótt- 

ur Steinólfs eps lága; bann nam með ráði Stein- 
ólfs enn vestra dalí Saurbœ; hann bjó á 81éttu- 
Bjarnarstöðum upp frá Þverfelli; hans son var 
Þjóðrekr, er átti Arngerði, dóttur Þorbjarnar 
Skjalda-Bjarnarsonar; þeira son var Víga-Sturla, 
er bœinn reisti á Staðarhóli, ok Knöttr, faðir 
Ásgeirs, ok Þorbjörn, ok Þjóðrekr, er borgin er 
við kend á Kollafjarðarheiði. Þjóðreki Sléttu- 
Bjarnarsyni þótti of þrönglent í Saurbœ; því 
réðst hann til ísafjarðar. Þar gerðist saga 
þeira Þorbjarnar ok Hávarðar ens halta. 

Óláfr belgr, er Ormr enn mjóvi rak á brutt 
ór Óláfsvík, nam Belgsdal, ok bjó á Belgstöð- 
um, áðr þeir Þjóðrekr ráku hann á brutt; síðan 
nam hann inn frá Grjótvallarmúla, ok bjó í 
Óláfsdal; hans son var Þorvaldr, sá er sauða- 
tökusök seldi á hendr Þórarni gjallanda Og- 
mundi Völusteinssyni ; fyrir þat vá hann Ög- 
mund á Þorskafjarðarþingi. 

öisl skeiðarnef nam Gilsfjörð, milli Óláfsdals 
ok Króksfjarðarmúla; hann bjóá Kleifum;hans 
son var Heðinn, faðir Halldórs Garpsdalsgoða, 
fóður Þorvalds í öarpsdal, er átti öuðrúnu 
Ósvífrsdóttur.. 

23* Þórarinn krókrnam Króksfjörð til Hafra- 
fells frá Króksfjarðarnesi ; hanndeildi um Stein- 
ólfsdal við Steinólf enn lága, ok rori eftir hon- 
ura með tíunda maun, er hann fórór seli með 
8jaunda mann; þeir börðust við Fagradalsárós 

á eyrinni ; þá kómu menn til frá húsi at h jálpa 
Steinólfi; þar fell Þórarinn krókr, ok þeirfjórir, 
enn sjau menn af Steinólfi ; þar eru kuml þeira. 

Ketill ilbreiðr nam Berufjörð, son Þorbjarnar 
tálkna,'; hans dóttir var Þórarna, er átti Her- 
gils hnappraz, son Þrándar mjóbeins. Ingjaldr 
hét son þeira; hann var faðir Þórarins, er átti 
Þorgerði dóttur Glúms G-eirasonar; þeira son 
var Helgu-Steinarr. Þrándr mjóbeinn átti dótt- 
ur G-ils skeiðarnefs; þeira dóttir var Þórarna, 
er átti Hrólfr, son Helga ens magra. Þorbjörg 
knarrarbringa var önnur dóttir GHls skeiðar- 
nefs. Heríiðr hét son hans, er bjó í Króks- 
firði. 

Úlfr enn skjálgi, son Högna ens hvita. nam 
Eeykjanes alt, milli Þorskafjarðar ok Hafra- 
fells; hann átti Björgu, dóttur Eyvindar aust- 
raanns, systur Helga ens magra; þeira son var 
Atli rauði, er átti Þorbjörgu, systur Steinólfs 
lága; þeira son var Már á Hólum; hanu átti 
Þorkötlu, dóttur Hergils hnappraz; þeira son 
var Ari; hann varð sæhafi til Hvítramanna- 
lands; þat kalla suaúr írland et mikla; þat 
liggr vestr í haf nær Vínlandi enu góða; þat 
er kallat sex dœgra sigling vestr frá írlandi; 
þaðan náði Ari eigi á brutt at fara, ok var 
þar skírðr. Þessa sögu sagði fyrst Hrafn Hlym- 
reksfari, er lengi hafði verit í Hlyinreki á ír- 
landi. Svá kvað Þorkell Gellisson segja ís- 

Jenska menn, þá er heyrt höfðu frá segja Þor- 
finn í Orkneyjum, at Ari hefði kendr verit á 
Hvítramannalandi, ok náði eigi brutt at fara, 
enn var þar vel virðr. Ari átti Þorgerði dótt- 
ur Álfs ór Dölum; þeira son var Þorgils ok 
Guðleifr ok Illugi; þat er Reyknesinga ætt. 
Jörundr hét json Úlfs ens skjálga; hann átti 
Þorbjörgu knarrarbringu ; þeira dóttir var Þjóð- 
hildr, er átti Eiríkr rauði; þeira son Leifrenn 
heppni á Grœnlandi. Jörundr hét son Atla ens 
rauða; hann átti Þórdísi, dóttur Þorgeirs suðu; 
þeira dóttir var Otkatla, er áttiÞorgils Koils- 
son. Jörundr var ok faðir Snorra. 

23. Hallsteinn son Þórólfs Mostrarskeggs 
nam Þorskafjörð, ok bjó á Hallsteinsnesi; hann 
blótaði þar til þess at Þórr sendi honum önd- 
vegissúlur; eftir þat kom tré á land hans, þat 
er var sextigi ok þriggja álna ok tveggja faðma 
digrt; þat var hatt til öndvegissúlna, ok eru 
þar af gervar öndvegissúlur nær á hverjum bœ 
um þverfjörðuna; þar heitir nú Grenitrésnes, er 
tréit kom á land. Hallsteinn hafði herjat á Skot- 
land, ok tók þar þræla þá er hann hafði út; 
þá sendi hann til saltgerðar í Svefneyjar; þar 
höfðu þeir 'Hallsteins þræla hag' fram 1 . Hallsteinn 
átti Ósku, dóttur Þorsteins rauðs; þeira son var 
Þorstei nn [surtr] y er fannsumarauka. Þorsteinn 

1) Orðin 'þeir Hallsteins þrœla hag fram' eru liklega 
eitthvað mi8rituð. 

surtr átti ......; þeira son var Þórarinn, enn 

dóttir Þórdís, er átti Þorkell trefill, ok Ósk, er 
átti Steinn mjöksiglandi; Þorsteinn hvíti hét 
son þeira. Sámr hét son Þorsteins surts, 6- 
skilgetinn; hann deildi um arí Þorsteins við 
Trefil, því at hann vildi halda í hendr börnum 
Þórarins. 

Þorbjörn loki hét maðr, son Böðmóðs ór 
Skut; hann fór til íslands ok nam Djúpafjörð, 
ok Grónes til Gufuíjarðar ; hans son var Þorgils 
á Þorgilsstöðum í Djúpafirði, faðir Kolls, er 
átti Þuríði Þórisdóttur, Hallaðarsonar jarls, 
Bögnvaldssonar Mœrajarls; Þorgils var son þeira; 
hann átti Otkötlu, dóttur Jörundar Atlasonar 
ens rauða; þeira son var Jörundr; hann átti 
Hallveigu, dóttur Odda Yrarsonar ok Ketils 
gufu. Snorri var Jörundarson; hann átti Ás- 
nýju, dóttur Víga-Sturlu; þeira son var Gils, er 
átti Þórdísi Guðlaugsdóttur ok Þorkötlu Hall- 
dórsdóttur Snorrasonar goða; enn son Gils var 
Þórðr; hann átti Vigdísi Svertingsdóttur ; þeira 
son var Sturla í Hvammi. 

24. Ketill gufa hét maðr, Örlygsson, Böð- 
varssonar, Vígsterkssonar; Örlygr átti Signýju 
Óblauðsdóttur, systur Högna ens hvíta. Ketill 
son þeira kom út síð landnámatíðar; hann hafði 
verit í vestrvíking, ok haft ör vestrvíking þræla 
írska; hét einn Þormóðr, annarr Flóki, þriði 
Kori, fjórði Svartr, ok Skorrar tveir. Ketill 

tók Rosmhvalanes; sat hann enn fyrsta vetr at 
Gufuskálum, enn um várit íór hann inn á Nes, 
ok sat á Gufunesi annan vetr; þá hljópu þeir 
Skorri enn ellri ok Flóki frá honum með kon- 
ur tvær ok fé mikit; þeir váru á laun í Skorra- 
holti, enn þeir váru drepnir í Flókadal ok 
SkorradaL Ketill fekk engvan bústað á Nesj- 
um, ok fór hann inn í Borgarfjörð, ok sathinn 
þriðja vetr at Gufuskálum við Gufá; snemma 
um várit fór hann vestr í Breiðaflörð at leita 
sér landa; þar var hann á Geirmundarstöðum, 
ok bað Ýrar, dóttur Geirmundar, ok gat; vísaði 
hann þá Katli til landa fyrir vestan fjörð. Enn 
meðan Ketill var vestr, þá hljópu þrælar hans 
á braut, ok kvámu fram um nótt á Lamba- 
stöðum; þar bjó þá Þórðr, son Þorgeirs lamba 
ok Þórdísar Ingvarsdóttur, móðursystur Egils 
Skalla-Grímssonar; þrælarnir báru eld at hús- 
um, ok brendu Þórð inni ok hjón hans öll; 
þeir brutu þar upp gervibúr, ok tóku vöru 
mikla ok lausafé; síðan ráku þeir heim hross 
ok klyfjuðu; þeir sueru á leið til Álftaness. 
Lambi enn sterki, son Þórðar, kom af þingi 
ura morgininn, þá er þeir váru farnir á braut; 
hann fór eftir þeim, ok drifu þá menn til af 
bœjum; enn er þrælarnir sá þat, hljóp sinn veg 
hverr þeira. Þeir tóku Kora í Koranesi, enn 
sumir gengu á sund; Svart tóku þeir í Svarts- 
skeri, enn Skorra í Skorrey fyrir Mýrum, enn 

7* 

Þorinóð út í Þormóðsskeri; þat er vika undan 
landi. Enn er Ketill gufa kom aftr, þá fór hann 
vestr fyrir Mýrar, ok var enn fjórða vetr á Snæ- 
fellsnesi at Gufuskálum; hann nam síðanöufu- 
fjörð ok Skálanes til Kollafjarðar. Þau Ketill 
ok Ýri áttu tvá sonu: var Þórhallr annarr, fað- 
ir Hallvarar, er átti Börkr, son Þornióðar Þjóst- 
arssonar; annarr var Oddi, er átti Þorlaugu 
Hrólfsdóttur frá Ballará. ok Þuríðar, dóttur Val- 
þjófs Örlygssonar frá Esjubergi. 

25 Kolli Hróaldsson nam Kollafjörð ok Kvíg- 
andanes ok Kvígandafjörð; hanu seldi ýmsum 
mönnum landnám sitt [enn hann fbr í Laxár- 
dal á Höskaldsstaði er hann kvángaðist Hann 
var kaUaðr DcUa-KoUr; hans son var Höskuldr, 
er átti HaUfríði, dóttur Bjarnar, er nam Bjarnar- 
fjörð fyrir norðan Steingrímsfjörð. Þeira son 
var Þorleikr, faðir Bolla, er átti Otiðrúnu ósvífrs- 
dóttur]. 

Knjúkr hét son Þórólfs sparrar, er út kom með 
Örlygi; hann var kallaðr Nesja-Knjúkr; hann 
nam nes öll til Barðastrandar frá Kvígandafirði, 

ok bjó Annarr son Knjúks var Ein- 

arr, faðir Steinólfs, föður Salgerðar, móður Bárð- 
ar svarta. Þóra hét dóttir Knjúks, er átti Þor- 
valdr, son Þórðar Víkingssonar; þeira son var 
Mýra-Knjúkr, faðir Þorgauts, föður Steinólfs, 
fóður Höllu, móður Steinunnar, móður Hrafns á 
Eyri ok Herdísar, er átti HaUr Oizurarson lög- 

maðr. Döttir Rafns var Steinunn, móðir herra 
Bafns ók Höllu, ok Herdís, er Svarthöfði Dug- 
fússon átti; þeira son óli, er átti Salgerði Jóns- 
dóttur; þeira dóttir Steinunn, er Haukr Erlends- 
son átti. Knjúkr átti Eyju. dóttur Ingjalds 
Helgasonar magra; þeira son var Eyjólfr, íaðir 
Þorgríms Kötlusonar. Glúmr átti fyrr Kötlu; 
ok var þeira dóttir Þorbjörg kolbrún, er Þormóðr 
orti um. Steingrímr hét son Þorgríms, faðir 
Yngvildar, er átti Úlfheðinn á Víðimýri. 

Geirsteinn kjálki nam Kjálkaíjörð ok Hjarðar- 
nes með ráði Knjúks. Hans son var Þorgils, 
er átti Þóru, dóttur Vestars af Eyri; þeira son 
var Steinn enn danski; hann átti Hallgerði Orn- 
ólfsdóttur, Armóðssonar ens rauða. Örnólfr átti 
. Vigdísi dóttur Þorgils. Vigdís hét dóttir Steins 
ens danska ok Hallgerðar, er átti Illugi Stein- 
bjarnarson ; þeira dóttir var Þórunn, móðir Þor- 
geirs langhöfða. 

Geirleifr, son Eiríks Högnasonar ens hvíta, 
nam Barðaströnd milli Vatnsfjarðar ok Berg- 
hlíða; hann var faðir þeira Oddleifs ok Helga 
skarfs. Oddleifr var faðir Gests ens spaka ok 
Þorsteins ok Æsu, er átti Þorgils, son Gríms 
ór Grímsnesi; þeira synir váru þeir Jörundr í 
Miðengi ok Þórarinn at Búrfelli. Gestr átti 

; váru þeira börn Þórðr okHalla, 

er Snorri Dala-Álfsson átti. Þórgils var son 
þeira. Önnur dóttur Gests var Þórey, er Þor- 

gils átti; Þórarinn var son þeira, faðir Jódísar, 
móður Hluga, föður Birnu, móður Illuga ok Arn- 
ðrs ok Eyvindar, fóður Steingríms, fóður Hdgu, 
möður Jörunnar, móður Hauks Erlendssonar. 
Helgi skarfr var faðir Þorbjargar kðtlu, erátti 
Þorsteinn Sölmundarson ; þeira synir Refr í 
Brynjudal ok Þórðr, faðir Illuga, föður Hróð- 
nýjar. er Þorgrímr sviði átti. Þðrdís hét önnur 
dóttir Helga skarfs, erátti Þorsteinn Ásbjarnar- 
son ór Kirkjubœ austan; þeira son var Surtr, 
faðir Sighvats lögsögumanns. Geirleifr átti Jóru 
Helgadóttur. Þorfinnr hét enn þriði son Geir- 
leifs; hann átti Guðrúnu Ásólfsdóttur ; Ásmundr 
hét son þeira; hann átti Hallkötlu, dóttur Bjam- 
ar Mássonar, Ásmundarsonar. Hlenni hét son 
þeira ; hann átti Ægiieif u. dóttur Þorsteins Kröflu- 
sonar. Þorfiðr var son þeira, faðir Þorgeirs lang- 
höfða. Þorsteinn Oddleifsson var faðir ísgerðar 
er átti Bölverkr, son Eyjólfs ens grá ; þeira son 
Gellir lögsögumaðr. Véný var enn dóttir Þor- 
steins, móðir Þórðar krákunefs ; þaðan eru Krák- 
neflingar komnir. 

26 Armóðr enn rauði Þorbjamarson, fóst- 
bróðir Geirleifs, nam Rauðasand; hans aynir 
váru þeir Örnólfr ok Þorbjörn, faðir Hrólfs ens 
rauðsenzka. 

Þórólfr spörr kom út með Örlygi, ok nam 
Patreksfjörð fyrir vestan, ok Vikr fyrir vestan 
Barð nema Kollsvík; þar bjó Kollr, fóstbróðir 

Örlygs. Þórólfr nam ok Keflavík fyrir sunnan 
Barð, ok bjó at Hvallátrura. Þeir Nesja-Knjúkr 
ok Ingólfr enn sterki ok Geirþjófr, váru eýnir 
Þórólfs sparrar. Þórarna var dóttir Ingólfs, er 
Þorsteinn Oddleifsson átti: 

Þorbjörn tálkni ok Þorbjörn skúmi, synir Böð- 
vars blöðruskalla, kvámu út með Örlygi; þeir 
námu Patreksfjörð hálfan ok Tálknafjörð allan 
til Kópaness. 

Ketill ilbreiðr, son Þorbjarnar tálkna, nam 
Dali alla frá Kópanesi til Dufansdals ; hann gaf 
Þórörnu, dóttur sina, Hergilsi hnappraz; rézt 
hann þá suðr í Breiðafjörð, ok nam Berufjörð 
hjá Beykjanesi. 

Örn hét maðr ágætr; hann var frændi Geir- 
múndar heljarskinns; hann fór af Eogalandi fyr- 
ir ofríki Haraldar konungs; hann nam land í 
Arnarflrði svá vítt sem hann vildi; hann sat 
um vetrinn á Tjaldanesi, þvíat þar gekk eigi 
Ból af um skammdegi. 

Án rauðfeldr, son Gríms loðinkinna ór Hrafn- 
istu, ok Helgu, dóttur Ánar bogsveigis, varð 
missáttr við Harald konung enn hárfagra, ok 
fór því ór landi í vestrvíking; hann herjaði á 
írland, ok fekk þar Grelaðar, dóttur Bjartraars 
jarls; þau fóru til íslands ok kvámu í Arnar- 
fjörð vetri síðar enn Örn. Án var enn fyrsta 
vetr í Dufansdal; þar þótti Grelöðu illa ilmat 
ór jörðu. Örn spurði til Hámundar heljarskinns, 

frænda síns, norðr í Eyjafirði, ok fýstist hann 
þangat; því seldi hann Áni rauðfeid lönd öll 
milli Langaness ok Stapa ; Án gerði bú á Eyri; 
þar þótti Grelöðu hunangsilmr ór grasi. Dufan 
var leysingi Ánar; hann bjó eftir í DufansdaL 
Bjartmarr var son Ánar, faðir Végesta tveggja 
ok Helga, föður Þuríðar arnkötlu, er átti Her- 
gils; þeira dóttir var Þuríðr arnkatla, er átti 
Helgi Eyþjófsson. Þórhildr var dóttir Bjartmars, 
er átti Vésteinn Végeirsson; Vésteinn ok Uðr 
váru börn þeira. Hjallkárr var leysingi Ánar; 
hans son var Björn, þræll Bjartmars; hann gaf 
Birni trelsi; þá grœddi hann fé, enn Végestr 
vandaði um, ok lagði hann spjóti í gegnum, enn 
Björn laust hann með grefi til bana. 

Geirþjófr Valþjófsson nam land í Arnarfirði: 
Forsfjörð, Reykjarfjörð, Trostansfjörð, Geirþjófs- 
fjörð, ok bjó í Geirþjófsfirði ; hann átti ValgertH 
dóttur Úlfs ens skjálga. Þeira son var Högni; 
hann átti Uði, dóttur Óláfs jafnakolls ok Þóru 
Gunnsteinsdóttur. Atli var son þeira; hann átti 
Þuríði Þorleifsdóttur, Eyvindarsonar knés ok 
Þuríðar rumgyltu. Þorleifr átti Gró, dóttur Þór- 
ólfs brækis. Höskuldr var son Atla, faðir Atla, 
fóður Bárðar ens svarta, fóður Sveinbjarnar, 
fóður Rafns, fóður Steinunnar, móður herra 
Bafns. 

27. Eiríkr hét maðr, er nam Keldudal fyrir 
mnnan Dýrafjörð ok Sléttanes til Stapa, ok til 

Háls ens ytra í Dýrafirði; hann var faðir Þor- 
kels, föður Þórðar, föður Þorkels, föður Steiu- 
ólfs, föður Þórðar, föður Þorleifar, móður Þor- 
gerðar, móður Þóru, móður Guðmundar gríss, 
er átti Solveigu, dbttur Jóns Loftssonar. Þeira 
börn váru Magnús góði, ok Þorlákr, faðir Árna 
byskups, ok Þóra, móSir Oizurar jarls. Þorleif 
var móðir Línu, móður Cecilíu, móður Bárðar 
ok Þorgerðar, er átti Björn enn enski; þeira börn 
váru þau Arnis ábóti ok Þóra, er átti Ámundi 
Þorgeirsson. 

Vésteinn son Végeirs. bróðir Vébjarnar Sygna- 
kappa, nam land milli Hálsa í Dýrafirði ok bjó 
í Haukadal; hann átti Þórhiidi Bjartmarsdóttur; 
þeira börn Vésteinn ok Uðr. Þorbjörn súrr 
kom út at aibygðu landi; honum gaf Vésteinn 
hálfan Haukadal; hans synir váru þeir öísli 
ok Þorkell ok Ari, enn dóttir Þórdís, er Þor- 
grímr átti; þeira son Snorri goði. Síðan átti 
Þórdísi Börkr enn digri ; þeira dóttir Þuríðr, er 
átti Þorbjörn digri, enn síðar Þóroddr skattkaup- 
andi; þeira son var Kjartan at Fróðá. 

Dýri hét maðr ágætr; hann fór af Sunnmœri 
til ísiands at ráði Eögnvalds jarls, enn fyrir 
ofríki Haralds konungs hárfagra. Dýri nam 
Dýrafjörð ok bjó at Hálsum ; hans son var Hrafn 
á Ketilseyri, iaðir Þuríðar, er átti Vésteinn 
Vésteinsson; þeira synir Bergr ok Helgi. 

Þórðr hét madr, Víkingsson, eðr son Haraldar 

konungs hárf agra ; hann fór til íslands, ok nam 
land milli Þúfu á Hjallanesi ok Jarðfallsgils; 
hann bjó í Alviðru; Þórðr átti Þjóðhildi, dóttur 
Eyvindar austmanns, systur Helga ens magra. 
Þorkell Alviðrukappi enn auðgi var son þeira; 

hann átti Þórðr hét son þeira ; ann- 

ar Eyjólfr, faðir Gísla, er átti Hailgerði Ver- 
mundar dóttur ens mjóva; þeira son varBrandr 
faðir Guðmundar prests í Hjarðarholti, enn dóttir 
Þóra, er átti Brandr Þórhaddsson; þeira dóttir 
Steinvör, móðir Eannveigar, móður Sæhildar, er 
öizurr átti. Helgi hét annarr son Eyjólfs; hans 
börn váru þau Óláfr ok Guðleif, er Fjarska-Fiðr 
átti. Þorvaldr hvíti hét annarr son Þórðar Vík- 
ingssonar; hann átti Þóru, dóttur Nesja-Knjúks; 
þeira son var Mýra-Knjúkr, faðir Þorgauts, fóð- 
ur Steinólfs, er átti Herdísi Tindsdóttur; þeira 
börn váru þau Þorkell á Mýrum, ok Halla, er 
átti Þórðr Oddleifsson. Annarr son Þorvalds 
hvíta var Þórðr örvöndr, er átti Ásdísi Þor- 
grímsdóttur, Harðrefssonar. Móðir Ásdfsar var 
Rannveig, dóttir Grjótgarðar Hlaðajarls. Ásdís 
var móðir Úlfs stallara. enn systir Ljóts ens 
spaka, ok Halldísar, er Þorbjörn Þjóðreksson 
átti. Dóttir þeira Þórðar örvandar var Odd- 
katla, er átti Sturla Þjóðreksson ; þeira son Þórðr, 
er átti Hallberu, dóttur Snorra goða; þeira dótt- 
ir Þuríðr, er átti Hafliði Másson. Snorri var 
son Þórðar Sturlusonar, er átti Oddbjörgu dótt- 

ur Gríms Loðmundarsonar; þeira börnváruþau 
Flugu-Grímr ok Hallbera, er Mág-Snorri átti. 
Dœtr Sturlu váru sex: ein var Ásný, er Snorri 
Jörundarson átti; þeira dóttir Þórdís, móðir 
Höskulds læknis, fócfur Margretar, möður Þorfinns 
áböta. Son þeira Snorra ok Ásnýjar var Gils, 
faðir Þórðar, fóður Sturlu í Hvarami. 

28. Ingjaldr Brunason nam Ingjaldssand milli 
Hjallaness ok Öfœru; hann var faðir Harðrefs, 
fóður Þorgríms, fóður þeira Ljóts ens spaka, sem 
áðr var ritat. 

Ljótr enn spaki bjó á Ingjaldssandi, son Þor- 
gríms Harðrefssonar, enn móðir hansvarRann- 
veig, dóttir Grjótgarðar jarls. Þorgrímr gagarr 
var sonLjóts. Halldísi, systur Ljóts, átti Þor- 
l)jörn Þjóðreksson, enn Ásdísi, aðra systur Ljóts, 
nam Óspakr Ósvífrsson; um þá sök sótti Ljótr 
Óspak til sektar. ÚJfr hét son þeira; þann fœddi 
Ljótr. Grímr kögr bjó á Brekku, hans synir 
váru þeir Sigurðr ok Þorkell, lítlir menn ok 
smáir. Þórarinn hét fóstrson Ljóts. Ljótr kaup- 
ir slátr at Grími til xx hundraða, ok galt lœk, 
er fell meðal landa þeira;sá hét Ósómi. Grímr 
veitti honum á eng sína ok gróf land Ljóts, 
enn hann gaf sök á því. ok var fátt með þeim. 
Ljótr tók við austmanni í Vaðli; sá lagði hug 
á Ásdísi. Gestr Oddleifsson sótti haustboð til 
Ljóts; J)ákom þar Egill Völu-Steinsson, ok bað 
Gest at hann legði ráð til at fóður hans bœtt- 

ist helstríð, er hann bar um Ogmund son sinn. 
Gestr orti upphaf Ögmundar-drápu. Ljótr spurði 
Gest, hvat manna Þorgrímr gagarr mundi verða? 
Gestr kvað Þórarin fóstra hans frægra mundu 
verða, ok bað Þórarinn við sjá, at eigi vefðist 
hár þat um höfuð honum, er lá á tungu hans. 
Óvirðing þótti Ljóti þetta, ok spurði um morg- 
ininn, hvat fyrir Þorgrími lægi. Gestr kvað 
Ulf systurson hans mundu frægra verða. Þá 
Varð Ljótr reiðr, ok reið þó á leið með Gesti, 
ok spurði: „Hvat man mér at bana verða?" 
Gestr kvezt eigi sjá örlög hans, enn bað hann 
vera vel við nábúa sína. Ljótr spurði: „Munu 
jarðlýsnar, synir Gríms kogrs, verða mér að 
bana?" „Sárt bítr soltin lús", kvað Gestr. 
„Hvar man þat verða?" kvað Ljótr. „Heðra 
nær u , kvað Gestr. Austmaðr reiddi Gest á heiði 
upp, ok studdi Gest á baki, er hestr rasaði und- 
ir honum. Þá mælti Gestr: „Happ sótti þik 
nú, enn brátt mun annat; gættu at þér verði 
þat eigi at óhappi". Austmaðrinn fann graf- 
silfr, er hann fór heim, ok tók af tuttugu penn- 
inga, ok ætlaði at hann mundi feta til síðar; 
enn er hann leitaði, fann hann eigi; enn Ljótr 
fekk tekit hann, er hann var at grefti, ok 
gerði af honum þrjú hundruð fyrir hvern penning. 
Þat haust var veginn Þorbjörn Þjóðreksson. 
Um várit sat Ljótr at þrælum sínum á hæð 
einni; hann var í kápu, ok var höttrinn lerk- 

aðr um hálsinn, ok ein ermr á. Þeir Kögrsynir 
hljópuá hæðina, ok hjoggu til hans báðir senn; 
ettir þat snaraði Þorkell höttinn at höfði hon- 
um. Ljótr bað þá láta gótt í búsifjum sínum, 
ok hröpuðu þeir af hæðinni á götu þá er Gestr 
hafði riðit; þar dó Ljótr. Þeir Grímssynir fóru 
til Hávarðar halta. Eyjólfr grái veitti þeim öll- 
um, ok Steingrímr son hans. 

29. Önundr Víkingsson, bróðir Þórðar í Al- 
viðru, nam Önundarfjörð ok bjó á Eyri. 

Hallvarðr súgandi var í orrostu mót Haraldi 
konungi í Hafrsfirði; hann fór af þeim ófriði til 
Islands, ok nam Súgandafjörð ok Skálavík til 
Stiga, ok bjó þar. 

Þuríðr sundafyllir, ok Völu-Steinn, son henn- 
ar, fóru af Hálogalandi til íslands, ok námu 
Bolungarvík, ok bjoggu í Vatnsnesi; hon var 
því kölluð sundafyllir, at hon seiddi til þess í 
hallæri á Hálogalandi at hvert sund var fult 
af fiskum; hon setti ok Kvíarmið á ísafjarðar- 
djúpi, ok tók til á kollótta af hverjum bóndaá 
ísafirði. Synir Völu-Steins váru þeir Ögmundr ok # 
Egill. 

Helgi hét son Hrólfs ór Gnúpufelli; hann var 
getinn austr, ok upplenzkr at móðurætt. Helgi 
fór til íslands at vitja frænda sinna; hann kom 
í Eyjafjörð ok var þá albygt; eftir þat vildi 
hann útan ok varð aftrreka í Súgandafjörð; 
hann var um vetrinn með Hallvarði, enn um 

várit fór hann að leita sér bústaðar; hann fann 
fjörð einn, ok hitti þar skutil í flœðarmáli ; þat 
kallaði hann Skutilsfjörð ; þar bygði hann síðan. 
Hans son var Þorsteinn ógæfa; hann fór útan 
ok vá hirðmann Hákonar jarls Grjótgarðssonar, 
enn Eyvindr ráðgjafl jarlsins sendi Þorstein tíi 
handa Vébirni Sygnatransta; hann tók við hon- 
um, enn Védís systir hans lattiþess. Fyrirþat 
seldi Vébjörn eignir sínar ok fór til íslands, er 
hann treystist eigi að halda manninn. 

Þórólfr brækir nam suman Skutilsfjörð ok 
Skálavík ok bjó þar. 

Eyvindr kné fórafÖgðum tilíslands, okÞur- 
iðr rymgylta, kona hans; þau námu Álftafjörð 
ok Seyðisfjörð, ok bjoggu þar. Þeira son var 
Þorleifr, er fyrr var getit, ok Valbrandr, faðir 
Hallgríms ok Gunnars ok Bjargeyjar, er átti 
Hávarðr halti; þeira son var Óláfr. 

Geirr hét maðr ágætr íSogni; hannvarkall- 
aðr Végeirr, þvíat hann var blótmaðr mikili; 
hann átti mörg börn. Vébjörn Sygnakappi var 
jelztr sona hans, ok Vósteinn, Véþormr, Vémundr 
Végestr, ok Véþorn, enn Védís dóttir. Eftir and- 
lát Végeirs varð Vébjörn ósáttr við Hákon 
jarl, sem fyrr var getit; því fóru þau systkin til 
íslands. Þau höfðu útivist harða ok langa ; þau 
tóku um haustit Hlöðuvík fyri vestan Horn ; þá 
fekk Vébjörn at blóti miklu ; hann kvað Hákon 
þann dag blóta þeim til óþurftar. Ennerhann 

var at blótinu, eggjuðu brœðr hans hann til braut- 
farar, ok gáði hann eigi blótsins, ok létu þeir 
út; þeir brutu þann dag skip sitt undir hömr- 
um miklum í illviðri; þar komust þeir nauðu- 
lega upp, ok gekk Vébjörn fyrir; þat er nú 
kölluð Sygnakleif. Enn um vetrinn tók við 
þeim öllum Atli í Fljóti, þræll G-eirmundar 
heljarskinns [ók bað þau engu launa vistina; 
sagði Geirtnund eigi vanta mat. Enn er Atli 
fann Oeirmundj spurBi Qeirmundr, hvi hann 
var svá djarfr at taJca slíka menn upp á kost 
hans. Atli svaraði: „Því at þat man uppi 
meðan Island er bygt, hversu mikilsháttar sá 
maðr mundi vera f at einn þrœll þorði at gera 
slíkt utanhans orlof". Oeirmundr svarar: „Fyi*~ 
ir þetta þitt tiltœki skaltu þiggja frdsi ok 
bú þetta, er þú hefir varðveitt; ok varð Atli] síðan 
mikilmenni. Vébjöm nam um várit eftir land 
milli Skötufjarðar ok Hestfjarðar, svá vítt sem 
hann gengi um á dag, okþví meirr, sem hann 
kaliaði Folafót. Vébjörn var vígamaðr mikill, 
ok er saga mikil frá honum. Hann gaf Védisi 
Grímólfi í Unaðsdal; þeir urðu raissáttir, ok vá 
Vébjörn hann hjá örímólfsvötnum; fyrir þat 
var Vébjörn veginn á fjórðungsþingi á Þórsnesi 
ok þrír menn aðrir. 

Ghinnsteinn ok Halldórr hétu synir Gunnbjarn- 
ar IJlfs sonar kráku, er Gunnbjarnarsker eru við 
kend; þeir námu Skötuíjörð, ok Laugardal ok 

Ogrvík til Mjóvafjarðar. Bersi var son Halldórs, 
faðir Þormóðar Kolbrúnarskálds. Þar í Laugar- 
dal bjó síðan Þorbjörn Þjóðreksson, ervá Óláf, 
son Hávarðar halta ok Bjargeyjar Valbrands- 
dóttnr; þar af gerðist saga ísfirðinga ok víg 
Þorbjarnar. 

30, Snæbjörn son Eyvindar anstmanns, bróð- 
ir Helga magra, nam land milli Mjóvafjarðar ok 
Langadalsár, ok bjó í Vatnsfirði; hans son var 
Hólmsteinn, faðir Snæbjarnar galta; móðirSnæ- 
bjarnar var Kjalvör, ok váru þeir Tungu-Oddr 
systrasynir. Snæbjörn var fóstraðr í Þingnesi 
með Þóroddi, enn stundum var hann með Tungur 
Oddi eða mbður sinni. Hallbjörn son Odds frá 
Kiðjabergi Hallkelssonar. bróður Ketilbjarnar ens 
gamla, fekk Hallgerðar, dóttur Tungu-Odds ; þau 
váru með Oddi enn fyrsta vetr; þar var Snæ- 
björn galti. Óástúðlegt var með þeim hjónum. 
Hallbjörn bjó for sína um várit at fardögum; 
enn er hann var at búnaði, fór Oddr frá húsi 
til laugar í Reykjaholt; þar váru sauðahús hans; 
vildi hann eigi vera við er Hallbjörn fœri, því- 
at hann grunaði hvort Hallgerðr mundi fara 
vilja með honum. Oddr hafði jafhan bœtt um 
með þeim. Þá er Hallbjörn hafði lagt á hesta 
þeira, gekk hann til dyngju, ok sat Hallgerðr 
á palli ok kembdi sér; hárít fell um alla hana 
ok niðr á gólfit; hon hefir kvcnna bezt verit 
hærð á Islandi með Hallgerði snúinbrók. Hall- 

björn bað hana upp standa ok fara; honsatok 
þagði; þá tók hann til hennar ok lyftist hon 
ekki; þrisvar fór svá; Hallbjörn nam staðar 
fyrir henni ok kvað: 

Ölkarma lætr erma 
eik, firrumk þat, leika, 
Lofn fyr lesnÍB stafhi 
línbundin mik sínnm. 
Bíða man ek of bruði 
(böl gerir mik fólvan; 
snertumk harmr í hjarta 
hrót) aldrigi bótir. 

Eftir þat snaraði hann hárit um hönd sér, ok 
vildi kippa henni af pallinum, enn hon sat ok 
veikst ekki. Eftir þat brá hann sverði ok hjó 
af henni höfuðit, gekk þá út ok reið í brutt. 
Þeir váru þrír saman, ok höfðu tvau klyfja- 
hross. Fátt var manna heima, ok var þegar 
sent at segja Oddi. Snæbjörn vará Kjalvarar- 
stöðum, ok sendi Oddr honum mann; bað hann 
sjá fyrir reiðinni, enn hvergi kvezt hann fara 
mundu. Snæbjörn reið eftir þeim með tólfta 
mann, ok er þeir Hallbjörn sá eftirreiðina, báðu 
förunautar hans hann undan ríða, enn hann 
vildi þat eigi. Þeir Snæbjörn kvámu eftir þeim 
við hæðir þær er nú heita Hallbjarnarvörður; 
þeir Hallbjörn fóru á hæðina ok vörðust þaðan; 
þar fellu þrír menn af Snæbirni ok báðir föru- 
nautar Hallbjarnar; Snæbjörn hjó þá fót af 
Hallbirni í ristarlið; þá hnekti hann á ena syðri 

8 

hæðina ok vá þar tvá menn af Snæbirni, ok 
þar fell Hallbjörn ; því eru þrjár vörðnr á þeiri 
hæðinni, enn fimm á hinni; síðan fór Snæbjörn 
aftr. Snæbjörn átti skip í Grímsárósi; þat 
kaupir hálft Hrólír enn rauðsenzki; þeir váru 
tólf hvárir. Með Snæbirni váru þeir Þorkell 
ok Sumarliði, synir Þorgeirs rauðs, Einarsson- 
ar Stafhyltings. Snæbjörn tók við Þóroddi ór 
Þingnesi, tóstra sinum, ok konu hans, enn 
Hrólfr tók við Styrbirni, er þetta kvað eftir 
draum sinn: 

Bana sé ek okkam 
beggja, tveggja, 
alt amorlegt 
útnorðr í haf, 
frost ok knlda 
feikn hverBkonar; 
veit ek af slíku 
Snæbjörn veginn. 

Þeir fóru at leita Gunnbjarnarskerja ok fundu 
land; eigi vildi Suæbjörn kanna láta um nótt 
Styrbjörn fór af skipi ok fann fésjóð í kumli 
ok leyndi; Snæbjörn laust hann með öxi; þáfell 
sjóðrinn niðr. Þeir gerðu skála ok lagði hann 
í fónn. Þorkell, son Rauðs, fann at vatn var 
á forki, er stóð út í skálaglugg; þat var um 
gói; þá grófu þeir sik út. Snæbjörn gerði at 
skipi, enn þau Þóroddr váru at skála af hans 
hendi, enn þeir Styrbjörn af Hrólfs hendi; aðr- 
ir fóru at veiðum. Styrbjörn vá Þórodd, enn 

Hrólfr ok þeir báðir Snæbjörn. Rauðssynir sóru 
eiða ok allir aðrir til lífs sér. Þeir tóku Há- 
logaland ok fóru þaðan til íslands í Vaðil. Þor- 
kell trefill gat sem farit hafði fyrir Rauðsson- 
um. Hrólfr gerði virki á Strandarheiði. Trefill 
sendi Sveinung til höfuðshonum; fórhannfyrst 
á Mýri til Hermundar, þá til Óláfs at Dröng- 
um, þá til Gests í Haga; hann sendi hann til 
Hrólfs vinar síns. Sveinungr vá Hrólf ok 
Styrbjörn; þá fór hann í Haga. Gestr skifti 
við hann sverði ok öxi, ok fekk honum hesta 
tvá hnökkótta, ok lét mann ríða um Vaðit alt 
i Kollafjörð, ok lét Þorbjörn enn sterka heimta 
hestana. Þorbjörn vá hann á Sveinungseyri, 
því at sverðit brotnaði undir hjöltunum. Því 
hœldist Trefill við Gest, þá er saman var jafn- 
at viti þeira, at hann hefði því komit á Gest, 
at hann sendi sjálfr mann til höfuðs vin sín- 
um. 

31. Óláfr jafnakollr nam land frá Langadalsá 
til Sandeyrarár ok bjó í Unaðsdal; hann átti 
Þóru Gunnsteinsdóttur; þeira son var Grímólfr, 
er átti Védísi systur Vébjarnar. 

Þóróifr fasthaldi hét maðr ágætr í Sogni; 
hann varð ósáttr við Hákon jarl Grjótgarðsson 
ok fór til íslands með ráði Haralds konungs; 
hann nam land frá Sandeyrará til Gýgjarspors- 
ár í Hrafnsfirði; hann bjó at Snæfjöllum. Hans 
son var Ófeigr, er átti Otkötlu. 

8* 

Örlygr, son Böðvars Vígsterkssonar, tór til ís- 
lands fyrir ofríki Haralds konungs hárfagra; 
hann var enn fyrsta vetr með Geirmundi hel- 
jarskinn, enn um várit gaf Geirmundr honum 
bú í Aðalvík, ok lönd þau sem þar lágu til. 
Örlygr átti Signýju, dóttur Óblauðs, systur 
Högna ens hvíta; þeira son var Eetill gufa, er 
átti Ýri Geirmundardóttur. 

Nú taka til landnám Geirmundar, sem fyrr 
er ritað, alt til Straumness fyrir austan Horn. 

Örlygr eignaðist Sléttu ok Jökulsfjörðu. 

Hella-Björn, son Herfinns ok Höllu, var vík- 
ingr mikill ; hann var jafnan óvin Haralds kon- 
ungs; hann fór til íslands, ok kom í Bjarnar- 
flörð með alskjölduðu skipi; síðan var hann 
Skjalda-Björn kallaðr; hann nam land frá Straum- 
uesi til Dranga; hann bjó í Skjalda-Bjarnarvík, 
enn átti annat bú á Bjarnarnesi; þar sér mikl- 
ar skálatóftir hans. Son hans var Þorbjörn, 
faðir Arngerðar, erátti Þjóðrekr Sléttu-Bjarnar- 
son; þeira synir Þorbjörn ok Sturla ok Pjóð- 
rekr. 

Geirólfr hét maðr, er braut skip sitt við Geir- 
ðlísgnúp; hann bjó þar síðan undir gnúpinum 
at ráði Bjarnar. 

Þorvaldr Ásvaldsson, Úlfssonar, Öxna-Þóris- 
sonar, nam Drangalandok Drangavik tíl Engi- 
ness, ok bjó at Dröngum alla ævi; hans son 

var Eiríkr rauði, er bygði Grœnland, sem fyrr 
segir. 

Herraðr hvítaský var göfigr maðr; hanii 
var drepinn aí ráðum Haralds konungs, enn 
synir hans þrír fóru til íslands ok námu land á 
Ströndum : Ey vindr Ey vindarfjörð, Ófeigr Ófeigs- 
fjörð, Ingóltr Ingólfsíjörð ; þeir bjoggu þar 
síðan. 

Eiríkr snara hét maðr, er land nam frá Ing- 
ólfsfirði til Veiðilausu, ok bjó í Trékyllisvík ; 
hann átti Álofu, dóttur Ingólfs ór Ingólfsfirði; 
þeira son var Flosi, er bjó í Vík, þá er aust- 
menn brutu þar skip sítt ok gerðu ór hrænum 
skip þat er þeir kölluðu Trékylli; á því fór 
Plosi útan, ok varð aftrreka íOxarfjörð; þaðan 
af gerðist saga Böðmóðs gerpis ok Grímólfs. 

32. Önundr tréfótr (var) son Ófeigs burlufótar, 
ívarssonar beytils; Önundr var á móti Haraldi 
konungi í Hafrsfirði ok lét þar fót sinn; eftir 
þat fór hann tii íslands, ok namland fráKieif- 
um til Ófœru: Kaldbaksvík, Kolbeinsvík, Byrg- 
isvík, ok bjó í Kaldbak til elli ; hann var bróð- 
ir Guðbjargar, móður Guðbrands kúlu, föður 
Ástu, móður Óláfs konungs. Önundr átti fjóra 
sonu: einn hét Grettir, annarr Þorgeirr flösku- 
bak, þriði Ásgeirr œðikollr, faðir Kálfs ok Hrefnu 
er Kjartan átti, enn síðarr Steinþórr Óláfsson; 
enn fjórði var Þorgrímr hærukollr, faðir Ás- 
mundar, fóður Grettis ens sterka. 

Björn hét maðr, er nam Bjarnarfjörð; hann átti 
Ljúfu; þeira son var Svanr, erbjóá Svanshóli. 

Steingrímr nam Steingrímsfjörð allan, ok bjó í 
Trollatungu ; hans son var Þórir, faðir Halldórs, 
foður Þorvalds örgoða, fóður Bitrn-Odda, foður 
Steindórs, foðnr Odds, foðnr Há-Snorra, foður 
Odds raunks ok Þórólfs ok Þórarins rosta. 

Kolii hét maðrernam Koilafjörð ok Skriðnes- 
enni, ok bjó nndir Felli meðan hann lifði. 

Þorbjörn bitra hét maðr; hann var víkingr 
ok illmenni; hann fór til íslands með skuldalið 
sitt ; hann nam fjörð þann er nú heitir Bitra, ok 
bjó þar. Nokkuru síðar braut Guðlaugr, bróð- 
ir öils skeiðarnefs, skip sítt þar út við höíða 
þann er nú heitir Guðlaugshöfði. Guðlaugr 
komst á land, ok kona haus ok dóttir, enn aðr- 
ir menn týndust; þá kora til Þorbjörn bitra ok 
myrði þau bæði, enn tók meyna ok fœddi upp. 
Enn er þessa varð varr Gisl skeiðarnef, fór 
hann til ok hefndi bróður síns ; hann drap Þor- 
björn bitru ok enn fleiri menn. Við Guðlaug 
er kend Guðlaugsvík. 

Bálki hét maðr Blæingsson, Sótasonar af Sóta- 
nesi ; hann var á móti Haraldi konungi í Hafrs- 
flrði; eftir þat fór hann til íslands ok nam 
Hrútaíjörð allan ; hann bjó á Bálkastöðum hvár- 
umtveggjum, enn síðast í Bœ, ok dóþar. Hans 
son var Bersi goðlauss, er fyrst bjó á Bersa- 
stöðum í Hrútafirði, enn síðan nam hann Langa- 

vatnsdal, ok átti þar annat bú, áðr hann fekk 
Þórdísar, dóttur Þórhadds ór Hitárdal, ok tók 
með Hólmsland ; þeira son var Arngeirr, faðir 
Bjarnar Hitdœlakappa. Geirbjörg var dóttir 
Bálka, móðir Véleifs ens gamla. 

Arndís en anðga, dóttir Steinólfs ens lága, 
nara síðan land í Hrútafirði út frá Borðeyri; 
hon bjó í Bœ; hennar son var Þórðr, er bjó 
fyrr í Múla í Sanrbœ. 

33. Þröstr ok Grenjuðr, synir Hermundar 
hokins, námu land í Hrútafirði inn frá Borð- 
eyri ok bjoggu at Melum. Frá Q-renjaði var 
kominn Hesta-Gellir prestr, enn Ormr frá Þresti. 
Son Þrastar var ok Þorkell á Kerseyri, faðir 
öuðrúnar, er átti Þorbjörn þyna, son Hrómund- 
ar haita; þeir bjoggu at Fagrabrekku; Þorleifr 
Hrómundarfóstri var son þeira. Hásteinn hét 
enn son Hrómundar; þeir váru allir um eitt 
ráð. Þórir hét son Þorkels Þrastarsonar ; hann 
bjó at Melum; Helga hét dóttir hans. í þann 
tíma kom Sleitu-Helgi út á Borðeyri ok Jör- 
undr bróðir hans ; þeir váru víkingar tólf frjáls- 
ir ok sveinar umfram ; þeir fóru allir til Mela; 
þá fekk Helgi Helgu Þórisdóttur. Þeim Hró- 
mundi hurfu stóðhross; þat kendu þeir Helga, 
ok stefndi Miðfjarðar-Skeggi þeim ura stuld til 
alþingis, enn þeir Hrómundr skyldu gæta her- 
aðs, ok höfðu virki gott á Brekku. Austmenn 
bjoggu skip sitt. Einn morginn kom hrafn á 

ljóra á Brekku ok gall hátt; þá kvað Hr6- 
mundr : 

Út heyrik svan sveita 
sára þorns es mornar 
(bráð vekr borginmóða) 
bláfjaUaðan gjaUa. 
Svá gól fyrr, þás feigir 
fólknárúngar váru, 
Gunnar haukr, es gankar 
Gauts bragða spá sagðu. 

Þorbjörn kvað: 

Hlakkar hagli stokkinn 
hræs es kemr at sævi 
(móðr krefr morginbráðar) 
már valkastar báru. 
Svá gól endr þás unda 
eiðs af fornum meiði 
hræva gaukr, es haukar 
hildinga mjöð vildu. 

í þenna tíma kómu austmenn í virkit, þvíat 
verkmenn höfðu eigi aftr látit. Þeir brœðr 
gengu út, enn konur sögðu Hrómund of gaml- 
an enn Þorleií of ungan at gangaút; hannvar 
fimtán vetra. Þá kvað Hrómundr: 

Vas-at mér í dag dauði, 
draugr flatvallar bauga, 
búumk við Ilmar jálmi, 
áðr né gœr of ráðinn. 
Rœkik litt þót leiki 
litvöndr Heðins fitjar 
(oss vas áðr of markaðr 
aldr) við rauða skjaldu. 

Austmenn fellu sex í virkinu, enn aðrir sex 

stukku brutt. Þá er Þorbjörn vildi lúka aftr 
virkinu, var hann skotinn í gegnum með at- 
geiri; Þorbjörn tók atgeirinn ór sárinu ok setti 
milli herða Jörundi, svá at út kom í brjóstit. 
Helgi kastaði honum á bak sér ok rann svá. 
Fallinn var Hrómundr, enn Þorleifr sárr til ó- 
lífis. Hásteinn rann eftir þeim, þar til er Helgi 
kastaði af sér Jörundi dauðum; þá hvarf hann 
aftr. Konur spurðu tíðinda; Hásteinn kvað: 

Hér hafa sex, þeirs sœfast 
Bútlanst bana úti 
svipnjörðungar sverða 
sárteim a brústeinum. 
Hygg, at hálfir liggi 
heftendr laga eftir; 
eggskeindar lét ek undir 
óbíðíngum svíða. 

Konur spurðu, hvé margir þeir væri. Hásteinn 

- 

kvað: 

Bark-at ek fúr með fleiri 
fetla stigs at vígi; 
fyrir várum þar íjörir 
frændr ofstopa vændir; 
enn tólf af glað Gylfa 
gunnþings hvatir runnar 
köld ruðu vápn, þeirs vildu 
várs fundar til skunda. 

Konur spurðu, hvé raargir væri fallnir af víking- 
um; Hásteinn kvað: 

Sjav hafa sœkitivar 
Svölnis garðs til jarðar 
(blóð feU varmt til vallar, 

valdögg) nösum höggvit. 
Mun-at furviðir fleiri 
Fjölnis þings, enn hingat 
út um Ekkils brautir 
Iálks mœrar skæ fœra. 

Hér megu hœlibörvar 
hljóms daltangar skjóma 
dýrs, hvat drýgðu íjórir 
dagverks séa merki; 
enn ek hyrbrigðir hugða 
(hrafn sleit af ná beitu) 
Gunnar ræfrs, at gæfim 
griðbitum frið lítinn. 

Unnum auðimönnum 
(á ek þunnan hjör) Gunnar 
(árýgðum vér at vígi 
verk) dreyruga serki. 
Höfðu herði-lofðar 
hildar borðs und skildi 
(þvarr hangvölum hengi 
hungr), valfasta tungur. 

Harðr vas gnýr, þás gerðum 
grjótvarps lotu snarpa, 
gengu sverðs at sengvi 
sundr grá klæði Þundar, 
áðr á hæl til hvílðar 
(hlutu þeir bana fleiri, 
bjaldrs kom hríð á skjöldu), 
hœkings viðir œki. 

Heyri svan, þars sáro 

sigrstalls Tiðir falla, 
(benskári drekkr báru 
blóðfaUs) of ná gjalla. 
Þar fekk örn (enn erni 
eru greipr hræjum sveipðar) 
sylg, er Sleitu-Helgi 
segðauðigr felt rauðu. 

Báru upp af ára 
allþakklegum blakki 
ýtar 088 at mðti 
álmþing* sáma hjálma; 
enn á braut tit beitis 
beiðendr goðum leiðir 
hliða, herðimeiðar, 
hauðrmens skarar rauðar. 

Þeir Helgi létu út enn sama dag, og týndust 
allir á Helgaskeri fyrir Skriðnesenni. Þorleifr 
varð grœddr ok bjó at Brekku. Hásteinn fór 
útan ok fell á Orminum langa. 

Nú eru rituð landnám flest í Vestfirðingaíjórð- 
ungi , eftir því sem fróðir menn hafa sagt;má 
má þat nú heyra, at þann fjórðung hefir mart 
stórmenni bygt, ok frá þeim eru margar göfig- 
ar ættir komnar, sem nú mátti heyra. 

Þessir landnámsmenn eru göfgastir í Vest- 
firðinga fjórðungi: Hrosskell, Skalla-Grímr, Sel- 
þórir, Björn enn austrœni, Þórólfr Mostrarskegg, 
Uðr djúpauðga, Geirmuridr heljarskinn, Úlfr 
skjálgi, Þórðr Víkingsson, þótt langfeðri hald- 
ist stœrra í sumum ættum. Enn þá er bœndr 

váru taldir á íslandi, þá váru DCCCC bónda í 
þessum fjórðungi. 



II. 

hefr npp landnám í Norðlendinga Qórðungi, 
er Qölbygrðastr heflr verit af öllu íslandi, ok stoerst- 
ar sögur hafa grerzt hæði at fornn ok nýju, 
sem enn mun ritat yerða ok raun herr á. 

1. Eysteinn meinfretr, son Álfs ór Ostu, 
nam Hrútafjarðarströnd ena eystri, næst eftir 
Bálka, ok bjó þar nokkura vetr, áðr hann fekk 
Þórhildar, dóttur Þorsteins rauðs; þá réðst hann 
norðan í Dali ok bjó þar; þeira synir váru 
þeir Álfr í Dölum, Þórðr ok Þórólfr refr, ok 
Hrappr. 

Þóroddr hét maðr, er land nam í Hrútafirði 
ok bjó á Þóroddsstöðum. Hans son var Arnórr 
hýnefr, er átti Gerði, dóttur Böðvars ór Böð- 
varshólum; þeira synir váru þeir Þorbjörn, er 
Grettir vá, ók Þóroddr drápustúfr, faðir Val- 
gerðar, er átti Skeggi skammhöndungr Gamla- 
son, Þórðarsonar, Eyjólfssonar, ( Ófeigs Jsonar, 
Þórólfssonar fasthalda frá Snæfjöllum. Son 
Skeggja skammhöndungs var Gamli faðir Ás- 
dísar, móður Ódds munks. 

Skútaðar-Skeggi hét maðr ágætr í Noregi; hans 
son var Björn, er kallaðr var Skinna-Björn, því 
at hann var Hólmgarðsfari ; ok er honum leidd- 
ust kaupferðir, tór hann til íslands ok nam 
Miðfjörð ok Línakradal ; hans son var Miðfjarð- 
ar-Skeggi; hann var garpr raikill ok farmaðr; 
hann herjaði í Austrveg ok lá í Danmörk við 
Sjóland, er hann fór austan ; þar gekk hann upp 
ok brauzt í haug Hrólfs kraka ok tók þar ór 
Sköfnung, sverð Hrólfs konungs, ok öxi Hjalta 
ok mikit fé annat, enn hann náði eigi Laufa. 
Skeggi bjó á Reykjum í Miðfirði ok átti Hall- 
beru Qrímsdbttur) þeira börn váru þau Eiðr, er 
átti Hafþóru dóttur Þorbergs kornamúla ok Á- 
lofar elliðaskjaldar, systur Þorgeirs gollnis; þau 
áttu mörg börn. Annarr son Skeggja var Kollr, 
faðir Halldórs, föður þeira Þórdísar, er Skáld- 
Helgi átti, ok Þorkötlu. Dœtr Skeggja váru 
þær Hróðný, er átti Þórðr gellir, ok Þorbjörg, 
er átti Ásbjörn enn auðgi Harðarson ; þeira dótt- 
ir var Ingibjörg, er átti Illugi enn svarti ; þeira 
synir Gunnlaugr ormstunga, Hermundr ok Ketill. 
Son Eiðs einn hét Þórhallr, faðir Eiðs, fóður 
Þórhálls, fóður Oddnýjar, móður Geirlaugar, 
móður Snœlaugar, móður Markúss á Mélum. 

Haraldr hringr hét raaðr ættstórr; hann kom 
skipi sínu í Vestrhóp, ok sat enn fyrsta vetr 
þar nær sem hann hafði lent ok nú heita 
Hringsstaðir ; hann nam Vatnsnes alt útan til 

Ambáttarár fyrir vestan, enn fyrir austan inn 
til Þverár, ok þar yfir nm þvert til Bjargaóss, 
ok alt þeim megin bjarga út til sjóvar, ok bjó 
at Hólum. Son hans var Þorbrandr, faðir Ás- 
brands, föður Sölva ens prúða á Ægissíðu, ok 
Þorgeirs er bjó at Hólum; hans dóttirvar Ást- 
rfðr, er átti Arnmóðr Heðinson ; Heðinn var son 
þeira. Önnur dóttir Þorgeirs var Þorgerðr, er 
átti Þorgrímr, son Pétrs frá Ósi. 

Sóti hét maðr, er nam Véstrhóp ok bjó und- 
ir Sótafelli. 

Hunda-Steinarr hét jarl áEnglandi; hann átti 
Álofu, dóttnr Ragnars loðbrókar ; þeira börn váru 
þau: Björn, faðir Auðunar skökuls, ok Eirikr, 
faðir Sigurðar bjóðaskalla, ok ísgerðr, er átti 
Þórir jarl á Yermalandi. Auðun skökull fór til 
íslands ok nam Víðidal, ok bjó á Auðunarstöðum ; 
með honum kom út Þorgils gjallandi, félagi 
hans, faðir Þórarins goða. Auðun skökull var 
faðir Þóru mósháls, móður Úlfhildar, móður Ástu, 
móðurÓIáfs konungs ena helga. Son Auðunar, 
skökuls var Ásgeirr at Ásgeirsá; hann átti Jór- 
unni dóttur Ingimundar ens gamla ; þeira börn 
váru þau Þorvaldr, faðir Döllu, móður Grizurar 
byskups, ok Auðun, faðir Ásgeirs, föður Auðunar, 
föður Egils, er átti Úlfeiði, dóttur Eyjólfs Guð- 
.mundarsonar, ok var þeira son Eyjólfr, er veg- 
inn var á alþingi, faðir Orms, kapalíns Þor- 
láks byskups. Annarr son Auðunar skökuls var 

Eysteinn, faðir Þorsteins, föður Helga, föður 
Þórorms, föður Odds, föður Hallbjarnar, föður 
Sighvats prests. Dóttir Ásgeirs at Ásgeirsá var 
Þorbjörg bekkjarbót. 

Ormr hét maðr, er nam Ormsdal ok bjó þar ; 
hann var faðir Odds, föður Þórodds, föður Helga, 
ftður Harra, föður Jóru, móður Þórdísar, móð- 
ur Tanna, föður Skafta. 

2. Ketill raumr hét hersir ágætr í Raums- 
dal í Noregi; hann var son Orms skeljamola, 
Hross-Bjarnarsonar, Raumssonar, Jötun-Bjarnar- 
sonar norðan ór Noregi; Ketill átti Mjöll, dótt- 
ur Ánar bogsveigis. Þorsteinn hét son þeira; 
hann vá á skóginum til Upplanda af áeggjun 
föður síns Jökul, son Ingimundar 'jarls af Gaut- 
laudi; Jökull gaf honum líf; síðan fekk Þor- 
steinn Þórdísar systur hans. Þeira son var 
Ingimundr enn gamli; hann var fœddr í Hefni 
með Þóri, föður-Gríms ok Hrómundar. Heiðr 
völva spáði þeim öllum at byggja á því iandi 
er þá var ófundit vestr í haf; enn Ingimundr 
kveðst við því skyldu gera; völvan sagði hann 
þat eigi mundu mega, ok sagði þat til jartegna, 
at þá mundi horfinn hlutr ór pússi hans, ok 
mundi þá finnast, er hann græfi fyrir öndvegis- 
súlum sínum á landinu. Ingimundr var víkingr 
mikill, ok herjaði í vestrvíking jafnan. Sæ- 
mundr hét félagi hans, suðreyskr; þeir kvámu 
ór hernaði þann tíma er Haraldr konungr gekk 

til lands, ok lagði til orrostu í Hafrsfirði við 
þá Þórihaklang; Ingimundr vildi veita konungi, 
enn Sæmundr eigi, ok skildi þar félag þeira. 
Eftir orrostuna gifti konungr Ingimundi Vig- 
dísi, dóttur Þóris jarls þegjanda; þau Jörundr 
háls váru frillubörn hans. Ingimundr undi hvergi; 
því fýsti Haraldr konungr hann at leita forlaga 
sínna til íslands. Ingimundr lézt þat eigi ætlat 
hafa, enn þó sendi hann þá Finna tvá í hamför- 
um til íslands eftir hlut sínum ; þat var Freyr ok 
gerr af silfri. Finnar kvámu aftr, ok höfðu 
fundit hlutinn ok náð eigi ; vísuðu þeir Ingi- 
mundi til í dal einum milli holta tveggja, ok 
sögðu Ingimundi alt landsleg, þar er hann skyldi 
byggja. Eftir þat byrjar Ingimundr för sína 
til íslands, ok með honum Jörundr háls, mágr 
hans, ok Eyvindr sörkvir ok Ásmundr ok Hvati, 
vinir hans, ok þrælar hans: Friðmundr, Böð- 
varr, Þórir refskegg, Últkell. Þeir tóku fyrir 
sunnan land, ok váru allir um vetrinn á Hvann- 
eyri með Grími, fóstbróður Ingimundar; enn 
um várit fóru þeir norðr um heiðar. Þeir kvámu 
í fjörð þann er þeir fundu hrúta tvá; þat köll- 
uðu þeir Hrútafjörð; síðan fóru þeir norðr um 
heruð ok gáfu víða örnefni; hann var um vetr 
í Víðidal í Ingimundarholti ; þeir sá þaðan fjöll 
snælaus í landsuðr, ok fóru þann veg um várit; 
þar kendi Ingimundr lönd þau er honum var 
til vísat. Þórdis, dóttir hans, var alin í Þórdís- 

arholti. Ingimundr nam Vatnsdal allan upp frá 
Helgavatni ok Urðarvatni fyrir austan; hann 
bjó at Hofi, ok fann hlut sinn, þá er hann gróf 
fyrir öndvegissúlum sínum. Þorsteinn var son 
þeira Vígdísar ok Jökull ok Þórir hafrsþjó ok 
Högni. Smiðr hét ambáttar son ok Ingimundar, 
enn dœtr Jórunn ok Þórdís. 

3. Jörundr nam út frá Urðarvatni til Mó- 
gilslœkjar, ok bjó á Grund undir Jörundarfelli; 
hans son var Már á Másstöðum. Hvati nam 
út frá Mógilslœk til Giljár, ok bjó á Hvatastöð- 
um. Ásmundr nam út frá Helgavatni um Þing- 
eyrasveit ok bjó undir Gnúpi. Friðmundr nam 
Forsæludal. Eyvindr sörkvir nam Blöndudal; 
hans son var Hermundr ok Hrómundr enn halti. 
Ingimundr fann beru ok húna tvá hvíta á Húna- 
vatni; eftir þat fór hann útan ok gaf Haraldi 
konungi dýrin ; ekki höíðu menn í Noregi áðr 
séð hvíta björnu. Þá gaf Haraldr konungr Ingi- 
mundi skip með viðarfarmi, ok sigldi hann tveim 
skipum fyrir norðan land fyrstr manna fyrir 
Skaga, ok helt upp í Húnavatn; þar er Stíg- 
andahróf hjá Þingeyrum. Eftir þat var Hrafn 
austmaðr með Ingimundí; hann hafði sverðgótt; 
þat bar hann í hof ; því tók Ingimundr af honum 
sverðit. Hallormr ok Þórormr brœðr kvámu út 
ok váru með Ingimundi; þáfekk HallormrÞór- 
dísar dóttur hans, ok fylgðu henni Kornsár 
lönd ; þeira son var Þorgrímr Kornsárgoði. Þór- 

orinr bjó í Þórormstungu. Ingimundi hurfu svín 
tíu, ok fundust annat haust í Svínadal, ok var 
þá hundrað svína; göltr hét Beigaðr ; hann hljóp 
á Svínavatn ok svam þar tii er at gengu klauf- 
irnar; hann sprakk á Beigaðarhváli. 

4. Hrolieifr eun mikli ok Ljót, móðir hans, 
kvámu út í Borgarfjörð; þau fóru norðr um 
sveitir ok fengu hvergi ráðstafa, áðr þau kvámu 
í Skagafjörð til Sæmundar. Hrolleifr var son 
Arnhallz, bróður Sæmundar; því vísaði hann þeim 
norðr á Höfðaströnd til Þórðar, enn hann fekk 
honum land í Hrolleifsdal, ok bjó hann þar. 
Hrolleifr fífldi Hróðnýju, dóttur Unaór Unadal; 
Oddr Unason sat fyrir honum ok vá Ljót systr- 
ung hans, enn særði hann á fœti, þvíat kyrtil 
hans bitu eigi járn. Hrolleifr vá Odd ok tvá 
menn aðra, enn tveir kvámust undan; fyrir þat 
gerði Höfða-Þórðr hann heraðssekan, svá vítt 
sem vatnsföll deila til sjóvar í Skagafirði; 
þá sendi Sæmundr Hrolleif til Ingimundar ens 
gamla ; Ingimundr setti hann niðr í Oddsás gegnt 
Hofi. Hann átti veiði í Vatnsdalsá við Ingi- 
mund, ok skyldi hann - ganga ór á fyrir Hofs- 
mönnum, enn hann vildi eigi ór ganga fyrir 
sonum Ingimundar, ok börðust þeir um ána ; þá 
var sagt Ingimundi; hann var þáblindr, ok lét 
hann smalasvein leiða hestinn undir sér á ána 
milli þeira. Hrolleifr skaut spjóti í gegnum hann ; 
þeir tóru þá heim. Ingimundr sendi sveininn at 

segja Hrolleifi, enn hann var dauðr í öndvegi, er 
synir hans kvámu heim. Hrolleifr sagði móður 
sínni; hon kvað þá reyna mundu, hvárt ijaeira 
mætti gifta Ingimundarsona eða kunnusta henn- 
ar, ok bað hann fyrst á braut fara. Þorsteiim 
skyldi reyna eítir Hrolleifi ok hafa kostgrip af 
arfi. Eigi settust Ingimundarsynir í hásæti föð- 
ur síns; þeir fóru norðr til Geirmundar, ok gaf 
Þorsteinn honum sex tigi silfrs til, at hann 
skyti Hrolleifi á braut; þeir röktu spor hans 
norðan um hálsa til Vatnsdals. Þorsteinn sendi 
húskarl sinn í Ás á njósn; hann kvað tólf vís- 
ur, áðr til dura var gengit, ok sá fatahrúgu á 
bröndum, ok kom undan rautt klæði ; Þorsteinn 
kvaðþarverit hafa Hrolleif: „ok muii Ljóthafa 
blótat til langlífis honum". Þeir fóru í Ás, ok 
vildi Þorsteinn sitja yfir dyrum, ok náði eigi 
fyrir Jökli, þvíat hann vildi þar vera. Maðr 
gekk út ok sást um; þá leiddi annarr Hrolleif 
eftir sér. JökuII brást við, ok feldi ofan skíða- 
hlaða, enn gat kastat kefii til brœðra sínna. 
Eftir þat rann hann á Hrolleif, ok ultu þeir of- 
an fyrir brekkuna, ok varð Jökull efri; þá kom 
Þorsteinn at, ok neyttu þeir þávápna. Þávar 
Ljót út komin ok gekk öfig; hon hafði höfuðit 
millum fóta sér enn klæðin á baki sér. Jökull 
hjó höfuð af Hrolleifi, ok rak í andlit Ljótu; 
þá kvaðst hon of sein orðit hafa: „nú mundi 
um snúast jörðin fyrir sjónum mínum, enn þér 

mundut allir œrzt hafa". Eftir þat kaus Þor- 
steinn Hofsland, enn Jökull hafði sverðit ok bjó 
í Tungu ; Þórir hafði goðorð ok bjó at Undornfelli, 
ok gekk berserksgang; Högni hafði Stíganda, 
ok var farmaðr; Smiðr bjó á Sraiðsstöðum. Þor- 
steinn átti Þuríði gyðju,* dóttur Sölmundar í Ás- 
bjarnarnesi ; þeira son var Ingólfr hinn fagri ok 
Guðbrandr. Jökull var son Bárðar Jökulssonar, 
er Oláfr konungr hinn helgi lét drepa. Þat 
sagði Jökull stigamaðr at lengi mundi glapvíg 
haldast í ætt þeiri. Þorgrímr bjb á Hjalla- 
landi. Þeir synir Ingimundar ok Jörundarsyn- 
ir börðust um Deildarhjalla, ok feU þar Högni 
ok leysingi Þorsteins, enn ör Más liði dótturson 
Jörundar ok fimm menn aðrir. Jökidl hjó Þor- 
grim á þjö ok flyðu á braut Már galt átta 
tigi silfrs ok hafði Hjaila(land). Þeir Þorsteinn 
ok Jökidl drápu Þbrblf heljarskinn ok tvá menn 
aðra. 

Þbrblfr sleggja bjb á Sleggjustöðum, upp frá 
Hélgavatni; hann dti á kaf HaUvarð, austxnann 
Þorsteins, í fen fyri þeim brceðrum, ok banaði 
þeim báðum. Bergr enn rakki systrson Finn- 
boga ens ramma frá Borg (kom út). Þorgrímr 
fekk dbttur Skíða af Skíðastödum í Vatnsdal; 
þar slö Jökull Berg með sverðshjöltum at brúð- 
laupi; fyrir því skyldi Þorsteinn ganga undir 
jarðarmen þrjú á Húnavatns þingi, ok vildi eigi; 
])á skoraði Finnbogi á Þorstein tU holmgöngu, 

enn Bergr á Jökid. Faxa-Brandr bjó fyrir of- 
an Höla; hann fbr til hólms með þeim Porsteini 
í Víðidalsey; þar reisti JöJcull níð Finnboga. 
Oróa ók Þórey kómu út; Gróa bjó á Gróustöð- 
um hjá Bofi; Þórey bjó í Vestrhópi at Þóreyjar- 
gnúpi; þá gerði Gróa haustboð Þorsteini ok þeim 
brœðrum; Þorstein dreymdi þrisvar at hann 
skyldi eigi fara; þá lúeypti Gróa skriðu á þá 
menn alla, er þar váru, af fjölkyngi. Þá hét 
Þorsteinn á þann er sólina skapaði. at berserks- 
gangr hyrfi af Þóri, at hann fœddi upp Þwkd 
kröflu: Þorgrímsson frá Kornsá, ok komst svá 
at goðorði. Ingólfr orti um Valgerði Óttarsdótt- 
ur mansöngsdrápu ; þá sótti óttarr lngólf ok 
ónyttist þat Þá andaðist Þórir, enn óttarr 
réðst á braut. Gubbrandr bjó á Guðbrandsstöð- 
um. Þórir varð sekr um konu; hann var flugu- 
maðr til Ingólfs at ráði óttars; hann Mjóp iil 
Guðbrands., enn GuSbrandr vá hann. Þávildu 
þeir gera til Ottars ok náðu eigi. Ottarr galt 
fimm hundruð silfrs. Enn Svartr kom út á Min- 
þakseyri ór Suðreyjum brotnu skipi; hann var 
flugumaðr (tU Ingólfs ok Guðbrands). Hestar 
váru í dyngju. lngólfr varaðist (enn Svartr vá) 
Gtcðbrand meðal sels ok vetrarhúsa; þar lá ok 
Svartr eftir á Svartsmyri; þá galt óttarr þrjú 
hundruð silfrs. Þá fékk lngölfr HUdar Ólafsdótt- 
ur frá Haukagili. Ingólfr vá tvá menn í einu 
höffffi <*f HeUismönnum í seli í Miklagili, ok þrjá 

menn adra; þar fell fórunautr hans, enn hann 
varð sárr mjók, ok dó lítlu síðar. 

Þorgils gjallandi bjó at Svínavatni, erút kom 
með Auðuni skökli ; hans synir váru þeir Digr- 
Ormr, er vágu Skarpheðinn Véfreðarson á Vatns- 
skarði, ók Þorkélh Glæðir var bróðurson lians 
ennsysturson Guðmundar ens ríka. Þorkell(krafla) 
vá Þorkel frá Helgavatni at mannfundi at Kornsá 9 
ellefu vetra gamall; síðan fór Þorkell útan, ok 
var með Sigurði Hlóðvéssyni. Þorkéll Þorgils- 
son fekk Hildar, dóttur Þórorms frá Þórorms- 
tungu; at því brúðlatipi vá Þorkéll (krafla) Glœði, 
Hildr Hermundardóttir, Eyvindarsonar, fylgði 
honum; hann fálst í Krófluhelli undir forsi í Vatns* 
dalsá. Þórdís spákona réð ráð til } at ÞorkéU 
skyldi Ijósta sprota hennar í hófuð Guðmundi 
(rzka) at dótni. er Hegnóðr hét, ok mundi hann 
þá eigi at mœla, enn (þeir) tóku tvau hundruð 
silfrs. Þá tók Þorkéll við Hofslandi . ók goðorði 9 
ok hafði meðan hann lifði; hann fékk Vigdísar, 
dóttur Óláfs frá Haukagili. 1 þann tíma kom 
út Friðrekr biskup með Þorvaldi Koðránssyni^ 
ok var at Giljá með þeim Ormi Koðránssyni 
feðgum ; biskup var at haustboði at Oláfs, ok vigdi 
byskup þar elda; þar váru ok berserkir tveir, ók 
hét Haukr hvírrtveggja ; ])eir váðu eldinn ok 
brunnu báðir, ok heitir þar síðan Haukagil; þá 
tók Þorkell skírn ok aUir Vatnsdœlar. Hann 

lét Jcirkju gera at Hofij ók veitti þar gröft öllum 
þingmönnum sínum. 

5. Eyvindr auðkúla hétmaðr; hannnamall- 
an Svínadal ok bjó á Auðkúlustöðum ; Þorbjörn 
kolka hét maðr; hann nam Kolkumýrar, ok bjó 
þar meðan hann lifði. 

Eyvindr sörkvir nara Blöndudal, sem fyrr er 
ritat; hans son var Hrómundr enn halti. er vá 
Högna Ingimundarson, þá er þeir Már ok Ingi- 
mundarsynir börðust um Deildarhjalla ; því var 
hann gerr ór Norðlendinga fjórðungi. Hans syn- 
ir váru þeir Hásteinn ok Þorbjörn, er börðust 
við Sleitu-Helga í Hrútafirði. Annarr son Ey- 
vindar var Hermundr, faðir Hildar, er átti Ávaldi 
Ingjaldsson; þeira börn váru þau Kolfinna, er 
átti Gríss Semingsson, ok Brandr, er vá Öalta 
Óttarsson á Húnavatnsþingi fyrir níð Hallfreðar. 

Ævarr hét maðr, son Ketils helluflaga ok 
Þuríðar, dóttur Haraldar konungs gullskeggs ór 

Sogni. Ævarr átti þeira son 

var Véfraðr. Synir Ævars laungetnir váru 
þeir Karli ok Þorbjörn strjúgr ok Þórðr mikill. 
Ævarr fór til íslands ór víkingu, oksynirhans 
aðrir enn Véfroðr; með honum fór út Gunn- 
steinn, frændi hans, ok Auðólfr ok Grautr, enn 
Véfraðr var eftir í víkingu; Ævarr kom skipi 
sínu í Blönduós; þá váru numin lönd fyrir vest- 
an Blöndu. Ævarr fór upp með Blöndu at leita 
sér landnáms, enn er hann kom þar sem heita 

Móbergsbrekkur, setti hann niðr stöng háva, 
ok kveðst þar taka Véfroði syni sínum bústað. 
Síðan nam hann Langadal allan upp þaðan ok 
svá þar fyri norðan háls; þar skifti hann lönd- 
með skipverjum sínum. Ævarr bjó í Ævars- 
skarði. Véfreðr kom út síðar í Gönguskarðs- 
árós ok gekk norðan tii föður síns, ok kendi 
faðir hans hann eigi. Peir glímdu, svá at upp 
gengu stokkar allir í húsinu, áðr Véfroðr sagði 
til sín. Hann gerði bú at Móbergi, sem ætlat 
var, enn Þorbjörn strúgr á Strúgsstöðum, enn 
Gunnsteinn á Gunnsteinsstöðum, Karli á Karla- 
stöðum, Þórðr á Mikilsstöðum, Auðólfr á Auð- 
ólfsstöðum. Gautr bygði Gautsdal ; hann var ein- 
hendr. Þeir Eyvindr sörkvir fóru sér sjálfir, 
ok vildu eigi iifa Ingimund enn gamla. Haukr 
bjó þar sem nú heita Ha]]iksgrafir. Véfroðr átti 
Gunnhildi, dóttur Eiriks ór Guðdölum, systur 
Hólmgöngu-Starra. Þeira synir váru þeir Úlf- 
heðinn, er þeir Þjóstólfr vágu við Grindarlœk, 
ok Skarpheðinn, er þeir Digr-Ormr vágu í Vatns- 
skarði, ok Húnroðr faðir Más, föður Hafliða. 
Halldóra hét dóttir Húnreðar, móðir Vigdísar, 
móður Úlfheðins, föður Rafns, fóður Hattberu, 
móður Vcddísar, módur Snorra, föður Hallbem, 
er átti Markús Þórðarson á Mdum. 

Holti hét maðr, er nam Langadal ofan frá 
Móbergi, ok bjó á Holtastöðum; hann var faðir 
ísraðar, fóður ísleifs, föður Þorvalds, fóður Þór- 

arins ens spaka. Dóttir Þorvalds var Þórdís, 
er átti Halldórr, son Snorra goða. Þeira dœtr 
váru þær Þorkatla, er átti Guðlaugr Þorfinns- 
son í Straumsfirði ; þaðan eru Sturlungar komn- 
ir ok Oddverjar. Önnur var Guðrún, er átti 
Kjartan Ásgeirsson ór Vatnsfirði; þeirasonÞor- # 
valdr faðir Ingiríðar, er Guðlaugr prestr átti. 

Fóstölfr ok ÞjósUHfr bjoggu í Engihlið í Langa- 
dal; þeir tóku við sekum manni, þeim er Þor- 
grímr hét; þann vágu þeir Húnreðr ók Þór- 
ölfr leikgoði á Kili. Eftir þat vágu þeir Fóstólfr 
ck Þjóstolfr Úlfheðin, bróður Eúnreðar hjá 
Grindalœk; þeir bjoggu þá í Hdti } enn Finnr 
Jörundarson á Breiðabólstað í Vestrhópi, frœndi 
FóstólfSy barg þeim, enn ÞorkéU krafla kom þeim 
útan. Úlfheðinn leyndi sári sínu, ok bað eigi 
tU hefnda at leita, kvað engum auðit mundu 
verða. Síðan vága þeir Fóstólfr austr í Noregi 
Skúm, leysingja Húnreðar, vellauðgan at fé, 
enn sendu ált féit út Húnreði, ok þá sættust 
þeir heilum sáttum. 

Hólmgöngu-Máni hét maðr, er nam Skaga- 
strönd fyrir vestan inn til Forsár, enn fyrir 
austan tii Mánaþúfu, ok bjó í Mánavík; hans 
dóttur átti Þorbrandr í Dölum, faðir Mána, föð- 
ur Kálfs skálds. 

6. Eilífr örn hét maðr, son Atla Skíðasonar 
ens gamla, Bárðarsonar í Ál. Son Eilífs arnar 
var Koðrán at Giljá ok Þjóðólfr goði at Hofi á 

Skagaströnd, ok Eysteinn, faðir Þorvalds tin- 
teins ok Þorsteinn heiðmennings ok Arnar í 
Fljótum. Eilífr nam land inn frá Mánaþúfu til 
Gönguskarðsár, ok Laxárdal, ok bjð þar. Eilifr 
átti Þorlaugu dóttur Sæmundar ór Hlíð; þeira 
synir váru þeir Sölmundr, faðir Guðmundar, 
fóður þeira Víga-Barða okbrœðra hans; annarr 
var Atli enn rammi, er átti Herdísi, dóttur Þórð- 
ar frá Höfða; þeira börn váru þau Þorlaug, er 
átti Guðmundr enn ríki, og Þórarinn, er átti 
Höllu, dóttur Jörundar háls; son þeira var 
Styrbjörn, er átti Yngvildi, dóttur Steinroðar 
Hcðinssonar frá Heðinshöfða; þeira dóttir Arn- 
dís, er átti Hamall Þormóðarson, Þorkelssonar 
mána. 

Sæmundr enn suðreyski, félagi Ingimundar 
ens gamla, sem ritat er, hann kom skipi sínu 
í Gönguskarðsárós. Sæmundr nam Sæmundar- 
hlíð alla til Vatnsskarðs, fyrir ofan Sæmundar- 
lœk, ok bjó á Sæmundarstöðum ; hans son var 
Geirmundr, er þar bjó síðan. Dóttir Sæmundar 
var Reginleif, er átti Þóroddr hjálmr; þeira 
dóttir Hallbera, móðir Guðmundar ens rika, 
föður Eyjólfs, fóður Þóreyjar, móður Sæmundar 
ens fróða. Arnalldr hét annarr son Sæmundar, 
faðir Rjúpu, er átti Þorgeirr, son Þórðar frá 
Höfða; þeira son var Halldórr frá Hofi. 

Skefill hét maðr, er skipi sínu kom í Göngu- 
skarðsárós á enni sömu viku ok Sæmundr; enn 

meðan Sæmundr fór eldi um landnám sitt, þá 
nam Skefill land alt fyrir útan Sauðá; þat tók 
hann af landnámi Sæmundar at ólofi hans, ok 
lét Sæmundr þat svábúit vera. 

Úlfljótr hét maðr; hann nam Langaholt alt 
fyrir neðan Sæmundarlœk. 

Þorkell vignir, son Skíða ens gamla, hann 
nam land um Vatnsskarð alt ok Svartárdal; 
hans son var Arnmóðr skjálgi, faðir Galta, föð- 
ur Þorgeirs, föður Styrmis, föður Halls, föður 
Kolfinnu. 

Álfgeirr hét maðr, er nam um Álfgeirsvöllu 
ok upp til Mælifellsár, ok bjó á Álfgeirsvöll- 
um. 

Þórviðr hét maðr, sá er land nam upp frá 
Mælifellsá til Giljár. 

Hrosskell hét maðr, er nam Svartárdal allan 
ok Ýrarfellslönd öll með ráði Eiríks; hann nam 
ofan til Gilhaga ok bjó at Yrarfelli. H^nnátti 
þræl þann, er Eoðrekr hét; hann sendi hann 
upp eftir Mælifellsdal í landaleitan suðr á fjöll; 
hann kom til gils þess er verðr suðr frá Mæli- 
felli, ok nú heitir Roðreksgil; þar setti hann 
niðr staf nýbirktan, er þeir kölluðu landkönn- 
uð, ok eftir þat snýr hann aftr. 

7. Eiríkr hét maðr ágætr; hann fór af Nor- 
egi til íslands; hann var son Hróalds Geir- 
mundarsonar, Eiríkssonar örðigskeggja. Eiríkr 
nam Iand frá Giljáum Goðdali alla ok ofan til 

Norðrár ; hann bjó at Hofi í Goðdöium. Eiríkr 
átti Þuríði dóttur Þórðar skeggja, systur Helgu, 
er Ketilbjörn átti enn gamli at Mosfelli; börn 
þeira Eiríks váru þau Þorkell ok Hróaldr, Þor- 
geirr ok Hólmgöngu-Starri ok Gunnhildr. Þor- 
geirr Eiríksson átti Yngvildi Þorgeirsdóttur; 
þeira dóttir Rannveig, er átti Bjarni Brodd-Helga- 
son. Gunnhildi Eiríksdóttur átti Véfreðr Æ- 
varsson. 

Vékell enn hamrammi hét maðr, er land nam 
* ofan frá Giljá til Mælifellsár, ok bjó at Mæli- 
felli; hann spurði til ferða Roðreks ; þáfórhann 
lítlu síðar suðr á fjöll í landaieitan; hann kom 
til hauga þeira, er nú heita Vékeishaugar ; 
hann skaut milli hauganna ok hvarí þaðan aftr. 
Enn er þetta spurði Eiríkr í Goðdölum, sendi 
hann þræl sinn suðr á fjöll, er hét Rönguðr; 
fór hann enn í landaleit; hann kom suðr til 
Biöndukvísla, ok fór þá upp með á þeiri, er 
fellr fyrir vestan Hvinverjadal, ok vestr á 
hraunit milii Reykjavalla ok Kjalar, og kom 
þar á manns spor, ok skildi at þau lágu sunn- 
an at; hann hlóð þar vörðu þá er nú heitir 
Eangaðar varða; þaðan fór hann aftr, ok gaf 
Eiríkr honum frelsi fyrir ferð sína, ok þaðan 
af tókust ferðir um fjallit milli Sunnlendinga 
ok Norðlendinga. 

Kráku-Hreiðarr hét maðr, enn Ofeigr lafskegg 
&ðlr hans, son Öxna-Þóris; þeir feðgar bjoggu 

6kip sitt til íslands; enn er þeir kvámu i land- 
sýn, gekk Hreiðarr til siglu, ok sagðist eigi 
mundu kasta öndvegissúlum fyrir borð; kveðst 
þat þykkja ómerkilegt at gera ráð sitt eftir 
því; kveðst heldr mundu heita á Þór, at hann 
vísaði honum til landa, ef áðr væri numit. Enn 
hann kom í Skagafjörð ok sigldi upp á Borgar- 
sand til brots; Hávarðr hegri kom til hans, ok 
bauð honum til sín, ok þar var hann um vetr- 
inn í Hegranesi. Um várit spurði Hávarðr, 
hvat hann vildi ráða sinna, enn hann kveðst 
ætla að berjast við Sæmund til landa; enn Há- 
varðr latti þess, ok kvað þat illa gefizt hafa; 
bað hann fara á fund Eiríks í Goðdölum ok 
taka ráð af honum; „því hann er vitrastr maðr 
í heraði þessu." Hreiðarr gerði svá. Enn er 
hann fann Eirík, latti hann þessa ófriðar, ok 
kvað þat óhent at menn deildi, meðan svá væri 
mannfátt á landi; kveðst heldr vilja gefa hon- 
um tunguna alla niðr frá Skálamýri; kvað Þór 
þangat hafa vísat honum, ok þarstafn á horft, 
þá er hann sigldi upp á Borgarsand ; kvað hon- 
um ærit þat landnám ok hans sonum. Þenna 
kost þekkist Hreiðarr, ok bjó á Steinsstöðum ; 
hann kaus at deyja í Mælifell. Son hans var 
Ófeigr þunnskeggr, faðir Bjarnar, föður Tungu- 
Steins. 

8. Önundr víss hét maðr, er land nam upp 
frá Merkigili enn eystra dal alt fyrir austan; 

enn þá er Eiríkr vildi til fara at nema dalinn 
allan alt fyrir vestan, þá feldi Önundr blótspán 
til, at hann skyldi verða víss, hvern tíma Eiríkr 
mundi til fara at nema dalinn, ok varð þá Ön- 
undr skjótari, ok skaut yfir ána með tundröru 
ok helgaði sér svá landit fyrir vestan, ok bjó 
milli á. 

Kári hét maðr, er nam land á miili Norðrár 
ok Merkigils, ok bjó í Flatatungu; hann var 
kallaðr Tungu-Kári; frá honum eru Silfrstæðing- 
ar komnir. 

Þorbrandr örrek nam upp frá Bólstaðará Silfra- 
staðahlíð alla, ok Norðrárdai allan fyrir norðan 
ok bjó á Þorbrandsstöðum, ok lét þar gera eld- 
hús svá mikit, at allir þeir menn, er þeim megin 
fóru, skyldu þar bera klyfjar í gegnum, ok vera 
öllum matr heimill ; við hann er kend Örreksheiði 
upp frá Hökustöðum; hann var enn göfgasti 
maðr ok enn kynstœrsti. 

Maðr hét Hjálmólfr, er land nam um Blöndu- 
hlíð; hans son var Þorgrímr kuggi, faðir Odds 
í Axlarhaga, fóður Sela-Kálfs; þaðan eru Axl- 
hegingar komnir. 

Þórir dúfunef var leysingi ÖxnaÞóris; hann 
kom skipi sínu í Gönguskarðsárós ; þá var bygt 
herað alt fyrir vestan ; hann fór norðr yfir Jök- 
ulsá at Landbroti, ok nam land á milli G-lóða- 
feykisár ok Djúpár, ok bjó á Flugumýri. í þann 
tíma kom út skip í Kolbeinsárósi, hlaðit kvikfé, 

enn þeim hvarf í Brimnesskógum unghryssi eitt; 
enn Þórir dáfunef keypti vonina ok fann síðan; 
þat var allra hrossa skjótast, ok var kölluð Fluga. 
Örn hét maðr; hann fór landshorna í niillum, 
ok var fjölkunnigr; hann sat fyri Þóri í Hvin- 
verjadal, er hann skyldi íara suðr um Kjöl, ok 
veðjaði við Þóri hvárs þeira hross mundi skjótara, 
þvíat hann hafði allgóðan hest, ok lagði hvárr 
þeira við hundrað silfrs. Þéir riðu báðir suðr 
um Kjöl, þar til er þeir kvámu á skeið þat er 
síðan var kallat Dúfunef s-skeið ; enn eigi varð 
miniú skjótleiksmunr hrossa enn Þórir kom í 
móti Erni á miðju skeiði. Orn undi svá illa við 
télát sitt at hann vildi eigi lifa, ok fór upp und- 
ir fjallit, er nú heitir Arnarfell, ok týndi sér 
þar sjálfr, enn Fluga stóð þar eftir, þvíat hon 
var mjök móð. Enn er Þórir fór af þingi, fann 
hanu hest föxóttan ok grán hjá Flugu ; við þeim 
hafði hon fengit; undir þeim var alinn Eiðfaxi, 
er utan var fœrðr ok varð sjau manna bani við 
Mjörs á einum degi, ok lézt hann þar sjálfr. 
Fluga týndist í feni á Flugumýri. 

Kollsveinn enn rammi hét maðr, er nam land 
á milli Þverár ok Gljúfrár, ok bjó á Kollsveins- 
8töðum yflr frá Þverá; hann hafði blót á Hofs- 
stöðum. 

9. Gunnólfr hét maðr, er nam land milli 
Þverár ok Glóðafeykisár, ok bjó í Hvammi. 
Gormr hét hersir ágætr í Svíþjóð; hann átti 

Þóru, dóttur Eiríks konungs at Uppsölum; Þor- 
gils hét son þeira; hann áttiElínu, dótturBuris- 
láfs konungs ór Görðum austan ok Ingigerðar, 
systur Dagstyggs Risakonungs. Synir þeira váru 
þeir Hergrímr ok Herflnnr, er átti Höllu dóttur 
Heðins ok Arndísar Heðinsdóttur. Gróa hét 
dóttir Herfinns ok Höllu; hana átti Hróarr; þeira 
son Sléttu-Björn, er land nam fyrst á milli Grjót- 
ár ok Deildarár, áðr þeir Hjalti ok Kolbeinn 
kvámu út;.hann bjó á Sléttu-Bjarnarstöðura. 
Hann átti . . . . ; þeira börn váru Örnólfr, er 
átti Þorljótu dóttur Hjalta Skálpssonar, ok Arn- 
björn, er átti Þorlaugu Þórðardóttur frá Höfða 
ok Arnoddr; hann átti Þórnýju, dóttur Sigmund- 
ar Þorkelssonar, er Glúmr vá. Arnfríðr hét 
dóttir Sléttu-Bjarnar, er Spak-Böðvarr átti, son 

•• •• 

Ondotts. Ondottr kom út í Kolbeinsárósi, ok 
kaupir land at Sléttu-Birni ofan frá Hálsgröf 
enum eystra megin ok út til Kolbeinsáróss, enn 
enum vestra megin ofan frálœkþeim, er verðr 
út frá Nautabúi, ok inn til Gljúfrár, ok bjó i 
Viðvík. 

Sigmundr á Vestfold átti Ingibjörgu, dóttur 
Rauðs ruggu i Naumudal, systur Þorsteins svarf- 
aðar; þeira son var Kolbeinn; hann fór til ís- 
lands ok nam land á milli Grjótár ok Deildar- 
ár, Kolbeinsdal ok Hjaltadal. 

Hjalti, son Þórðar skálps, kom til íslands 
ok nam Hjaltadal at ráði Kolbeins, ok bjó at 

Hofi; hans synir vára þeir Þorvaldr ok Þórðr, 
ágætir menn. Þat hefir erfi veritágætast áís- 
landi, er þeir erfðu föður sinn, ok váru þar mcc 
boðsmanna, ok váru allir virðingamenn með gjöf- 
um brutt leiddir. At erfi fœrði Oddr Breiðfirð-- 
ingr drápu, þá er hann hafði ort um Hjalta. 
Áðr hafði Glúmr Geirason stefnt Oddi til Þorska- 
fjarðarþings; þá fóru Hjaltasynir norðan skipi 
til Steingrímsfjarðar, ok gengu norðan um heið- 
ina, þar sem nú er kölluð Hjaltdoela laut; enn 
er þeir gengu áþingit, váru þeir svá vel búnir 
at menn hugðu at Æsir væri komnir. Þar um 
er þetta kveðit: 

Mangi hugði manna, 
morðkannaðir, annat, 
ísarnmeiðr enn Æsir 
almœrir þar fœri, 
þáa á Þorskafjarðar 
þing með ennitinglum 
holtvartaris Hjalta 
harðfengs synir gengu. 

Frá Hjaltasonum er mikil ætt komin ok göfig. 

Þórðr hét maðr ágætr; hann var son Bjarnar 
byrðusmjörs, Hróaldssonar hryggs, Bjarnarsonar 
járnsíðu, Ragnarssonar loðbrókar; Þórðr fór til 
íslands, ok nam Höfðaströnd í Skagafirði á milli 
Unadalsár ok Hrolleifsdalsár, ok bjó at Höfða. 
Þórðr átti Þorgerði, dóttur Þóris hímu ok Prið- 
gerðar, dóttur Kjarvals írakonungs; þau áttu 
nítján börn. Björn var son þeira; hann átti 

Þurfði, dóttur Refs írá Barði, ok váru þeira 
börn Arnórr kerlingarnef ok Þórdís, móðir Orms, 
föður Þórdísar, móður Bótólfs, föður Þórdísar, 
móður Helgu, móður Guðnýjar, móður Sturlu- 
sona. Þorgeirr hét annarr son Þórðar; hann 
átti Rjúpu, dóttur Arnhallz Sæmundarsonar; 
þeira son Halldórr at Hofi. Snorri var enn þriði; 
hann átti Þórhildi rjúpu, dóttur Þórðar gellis. 
Þeira son var Þórðr hasthöfði, faðir Earlsefnis, 
er fann Vínland hit gbða, fóður Bjarnar, fóður 
Steinunnar, konu Þorsteins rangláts, fóður Guð- 
rúnar, mbður EóUu, móður Flosa, fóður Vaigerð- 
ar, mbður herra Erlends sterka. Þorvaldr hol- 
barki var enn fjórði; hann kom um haust eitt 
á Þorvaldsstaði til Smiðkels, ok dvaldist þar um 
hríð; þá fór hann upp til heilisins Surts ok 
fœrði þar drápu þá er hann hafði ort um jötun- 
inn Á hellinum. Síðan fekk hann dóttur Smið- 
kels, ok var þeira dóttir Jórunn, móðir Þor- 
brands í Skarfsnesi. Bárðr var enn fimti son 
Þórðar; hann átti Þórörnu, dóttur Þórodds 
hjálms; þeira son var Daði skáid. Söxólfr var 
enn sétti son Þórðar, sjaundi Þorgrímr, átti Hró- 
arr, níundi Knörr, tíundi Þormóðr skalli, ellefti 
Steinn. Dóttir Þórðar varÞórlaug, eráttiArn- 
björn Sléttu-Bjarnarson ; þeira dóttir Guðlaug, er 
átti Þorleikr Höskuldsson ; þeira son Bolli. Her- 
dís var önnur dóttir Þórðar; hana átti Atlienn 
rammi; Þorgríma skeiðarkinn var en þriðja, 

fjórða Arnbjörg, íimta Arnleif, sétta Ásgerðr, 
sjaunda Þuríðr, átta Friðgerðr í Hvammi. Son 
Amórs Björnssonar, Þórðarsonar, var Eldjárn, 
faðir \Halls, föður Bagnhildar, móður Rafns, föð- 
ur Háttberu, mbður Valdísar, móður Snorra, föð- 
ur HaUberu, er átti Markús Þórðarson á Melum. 

Hrolleifr enn mikli bygði Hrolleifsdal, sem 
ritat er, áðr Þórðr gerði hann norðan fyrir víg 
Odds Unasonar; þá íór hann í Vatnsdal. 

11. Friðleifr hét maðr, gauzkr at fóðurkynL 
enn Bryngerðr hét móðir hans, ok var hon flamsk : 
Friðleifr nam Sléttahlíö alla ok Friðleifsdal milli 
Friðleifsdaisár ok Stafár, ok bjó í Holti; hans 
son var Þjóðarr, faðir Ara ok Bryngerðar, móð- 
ur Tungu-Steins. 

Flóki, son Vilgerðar Hörða-Káradóttur, fór til 
íslands ok nam Flókadal milli Flókadalsár ok 
Reykjarhóls; hann bjó á Mói. Flóki átti Gró, 
systur Þórðar frá Höfða ; þeira son var OddJeifr 
stafr, er bjó á Stafshóli ok deildi við Hjaltasonu ; 
dóttir Flóka var Þjóðgerðr, móðir Koðráns, föð- 
ur Þjóðgerðar, móður Koðráns, fóður Kárs í 
Vatnsdal. 

Þórðr knappr hét maðr sœnskr, son Bjarnar 
at Haugi; annarr hét Nafar-Helgi; þeir fóru 
samskipa til íslands, ok kvámu við Haganes. 
Þórðr nam land upp frá Stíflu til Tunguár ok 
bjó á Knappsstöðum ; hann átti Æsu, dóttur Ljót- 
ólfs goða; þeira son var Hafr, er átti Þuríði, 

dóttur Þorkels ór Groðdölum ; þeira son var Þór- 
arinn, faðir Ófeigs. Nafar-Helgi nam land fyrir 
austan, upp frá Haganesi til Flókadalsár fyrir 
neðan Barð ok upp til Tunguár, ok bjó á Grindli; 
hann átti Gró ena snarskygnu; þeira börn váru 
þau: Þórhrólfr ok Arnórr, er barðist yið Frið- 
leif á Stafshóli ; ok Þorgerðr, er átti Geirmundr 
Sæmundarson ; ok Úlfhildr, er átti Arnórr Skefils- 
son í Gönguskarði ; þeira son var Þorgeirr of- 
láti, er vá Blót-Má at Móbergi. Þórunn blá- 
kinn var ein. 

Bárðr Suðreyingr nam land upp frá Stíflu til 
Mjóvadalsár; hans son var Hallr mjódœlingr, 
faðir Þuríðar, er átti Arnórr kerlingarnef. 

Bruni enn hvíti hét maðr ágætr, son Háreks 
Upplendinga jarls; hann fór til íslands af fysi 
sínni ok nam land á milli Mjóvadalsár ok Úlfs- 
dala; hann bjó á Brunastöðum; hann átti Arn- 
óru, dóttur Þorgeirs ens óða, Ljótólfssonar goða; 
þeira synir váru þeir Ketill ok Úlfheðinn ok 
Þórðr, er Barðverjar eru frá komnir. 

Úlfr víkingr ok Óláfr bekkr fóru samskipa 
til íslands. Úlfr nam Úlfsdali ok bjó þar. Ó- 
láfr bekkr var son Karls ór Bjarkey af Háloga- 
landi; hann vá Þóri enn svarta, ok varð fyrir 
þat útlægr. Óláfr nam alla dali fyrir vestan, ok 
Ólátsfjörð suman til móts við Þormóð, ok bjó 
at Kvíabekk; hans synir váru þeir Steinmóðr, 

faðir Bjarnar, ok Gríinólfr, ok Arnoddr, faðir 
Vilborgar, móður Karls ens rauða. 

Þormóðr enn rammi hét maðr;hann váGyrð, 
móðurföður Skjálgs á Jaðri, ok varð fyrir þat 
landflótti ok fór til íslands; hann kom skipi 
8Ínu í Siglufjörð ok sigldi inn at Þormóðseyri, 
ok kallaði af því Siglufjörð ; hann nam Siglufjörð 
allan á milli Úlfsdala ok Bvanndala, ok bjó á 
Siglunesi; hann deildi um Hvanndali við Óláf 
bekk, okvarð sextán manua bani, áðrþeirsætt- 
ust, enn þá skyldi síttsumar hvárr hafa. Þor- 
móðr var son Haralds víkíngs, enn hann átti 
Arngerði, systur Skíða ór Skiðadai ; þeira synir 
váru þeir Arngeirr enn hvassi, ok Naríi, faðir 
Þrándar, föður Hríseyjar-Narfa, ok Alrekr, er ' 
barðist í Sléttahlíð við Enör Þórðarson. 

Gunnólfr enn gamli, son Þorbjarnar þjóta ór 
Sogni, hann vá Végeir, föður Vébjarnar sygna- 
kappa, ok fór síðan til ísiands; hann nam Ó- 
láfsfjörð fyrir austan upp til Beykjaár, ok út tíl 
Vámúla, ok bjó á Gunnólfsá. Hann átti Gró. 
dóttur Þorvarðs frá Urðum; þeira synir váru 
þeir Steinólfr, Þórir ok Þorgrímr. 

12. Björn hét maðr ágætr á Gautlandi ; hann 
var son Hrólfs frá Ám; hann átti Hlíf, dóttur 
Hrólfs Ingjaldssonar, Fróða sonar konungs; Ey- 
vindr hét son þeira. Björn varð ósáttr um jörð 
við Sigfast, mág Sölvars Gautakonungs, ok brendi 
Björn hann inni með þrim tigum manna. Síð- 

an fór Björn til Noregs með tólfta mann, ok 
tók við honum Grímr hersir, son Kolbjarnar 
sneypis, okvar hann með honum einn vetr; þá 
vildi Grímr drepa Björn til fjár; því fór Björn 
til Öndotts kráku, er bjó í Hvinisflrði á Ögðum, 
ok tók hann við honum. Björn var á sumrum 
í vestrvíking, enn á vetrum raeð Öndótti, þartil 
er Hlíf, kona hans, andaðist á Gautlandi; þá 
kom Eyvindr. son hans, austan, ok tók við her- 
skipum fóður síns; enn Björn fekk Helgu, syst- 
ur Öndotts kráku, ok var þeira son Þrándr. 
Eyviudr íór þá í vestrvíking, ok hafði útgerðir 
fyrir írlandi; hann tekk Raförtu, dóttur Kjar- 
vals írakonungs, ok staðfestist þar; því var hann 
kallaðr Eyvindr austmaðr. Þau Raförta áttu 
son þann er Helgi hét; hann seldu þau til fóstrs 
í Suðreyjar ; enn er þau kómu þar út tveim vet- 
rum síðar, þá var hann sveltr, svá at þau kendu 
hann eigi; þau höfðu haun bruttu raeð sér, ok 
kölluðu hann Helga enn magra. Hann var 
fœddr á írlandi; enn er hann var roskinn, gerð- 
ist hann virðingamaðr mikill; hann fekk þá Þór- 
unnar hyrnu, dóttur Ketils flatnefs, ok átti þau 
mörg börn ; Hrólfr ok Iugjaldr hétu synir þeira. 

Helgi enn magri fór til íslands með konu sína 
ogbörn; þar var ok með honum Háraundrhelj- 
arskinn, raágr hans, er átti Ingunni, dóttur 
Helga. Helgi var blandinn mjök i trú; hann 
trúði á Krist, enn hét á Þór til sjófara ok harð- 

ræða. Þá er Helgi sá ísland, gekk hann til 
frétta við Þór, hvar land skyldi taka, enn frétt- 
in vísaði honnm norðr nm landit; þá spnrði 
Hrólfr, son hans, hvárt Helgi mundi halda í 
Dumbshaf, ef Þórr vísaði honura þangat, þvíat 
skipverjum þótti mál ór hafi, er áliðit var mjök 
sumarit. Helgi tók land fyrir útan Hrísey, enn 
fyrir innan Svarf aðardal ; hann var enn fyrsta 
vetr á Hámundarstöðum. Þeir fengu vetrmik- 
inn. Um várit gekk Helgi upp á Sólarfjall, þá 
sá hann at svartara var miklu at sjá inn til 
fjarðarins, er þeir kölluðu Eyjafjörð af eyjum 
þeim er þar lágu úti fyrir. Eftir þat bar Helgi 
á skip 8Ítt alt þat er hann átti; enn Hámundr 
bjó ef tir. Helgi lendi þá við Galtarhamar ; þar 
skaut hann á land svínum tveimr, ok hét göltr- 
inn Sölvi; þau fundust þrimr vetrum síðar í 
Sölvadal, ók váru þá saman lxx svína. Helgi 
kannaði nm sumarít herað alt, ok nam allan 
Eyjafjörð milli Sigluness ok Eeynisness, ok gerði 
eld mikinn við hvern vatnsós ok helgaði sér 
svá ait herað. Hann sat þann vetr at Bíldsá, 
enn um várit fœrði Helgi bú sitt í Kristsnes, 
ok bjó þar meðan hann lifði. í búfœrslunni 
varð Þórunn léttari í Þórunnareyju í Eyjafjarð- 
ará; þar fœddi hún Þorbjörgu hólmasól. Helgi 
trúði á Krist ok kendi því við hann bústað 
sínn. Eftir þetta tóku menn at byggja í land- 
námi Helga at hans ráði. 

13. Maðr hét Þorsteinn svarfaðr, son Rauðs 
ruggu í Naumudal ; hann átti Hildi, dóttur Þrá- 
ins svarta þurs. Þorsteinn fór til íslands ok 
nam Svarfaðardal at ráði Helga. Börn hans 
váru þau Karl enn rauði, er bjó á Karlsá, ok 
Guðrún, er átti Hafþórr víkíngr; þeira börn 
váru þau Klaufl ok Gróa, er átti Gríss gleðill. 
Atli illingr hét maðr; hann drap Hafþór, enn 
setti Karl í járn; þá kom Klaufl á óvart, ok 
drap Atla, enn tók Karl ór járni. Klaufi átti 
Yngvildi rauðkinn, dóttur Ásgeirs rauðfeldar, 
systur þeira Óláfs völubrjóts ok Þorleifs; fyrir 
þeim hjó hann jafnabelg, er þeir tóku í Iandi 
hans. Þá kvað Þorleifr þetta: 

Belg hjó fyr mér 
beggvir snöggvan, 
enn fyr Óláá 
ál ok verju; 
svá skal verða, 
ef vér lifum, 
við böl búinn 
beggvir höggvinn. 

Þar af gerðist Svarfdœla saga. 

Karl hét maðr [Steinreðarson] , er nam Strönd 
alla út frá Upsum til Mígandi. 

Hámundr heljarskinn, son Hjörs konungs, 
miðlaði lönd við Örn, frœnda sínn, þá er hann 
kom vestan, þann er numit hafði Arnaríjörð, 
ok bjó hann í Arnarnesi ; hans dóttir var Iðunn, 
er átti Ásgeirr rauðfeldr. Son Arnar var Narfi, 

er Narfasker eru við kend; hann átti Úlfeiði, 
dóttur Ingjalds 6r Gnúpufelli; þeira synir váru 
þeir Ásbrandr, faðir Heliu-Narfa, ok Eyjólfr, 
feðir Þorválds í Haga, ok Helgi, faðir Gríms á 
Kálfskinni. 

Galmi hét maðr, er nam Galmaströnd, á milli 
Þorvaldsdalsár ok Keistarár ; hans son var Þor- 
valdr, faðir Orms, fóður Barna-Þórodds, föður 
Þórunnar, móður Dýrfinnu, móður Þorsteins 
smiðs Skeggjasonar; Þorvaldi gaf Hámundr land 
milli Eeistarár ok Hörgár, enn hann hafði áðr 
búit í Þorvaldsdal. 

Geirleifr hét maðr; hann nam Hörgárdal upp 
til Myrkár; hann var Hrappsson ok bjó í Hag- 
anum forna; hans son var Björn enn auðgi, er 
Auðbrekkumenn eru frá komnir. 

14» MaðrhétÞórðr slítandi; hann nam Hörg- 
árdal upp frá Myrká ok ofan til Dranga öðrum- 
megin; hans son var Ornólfr, er átti Yngvildi 
allrasystur; þeira synir váru þeirÞórðrok Þor- 
varðr í Eristnesi, ok Steingrimr at Eroppi. Þórðr 
slítandi gaf Skólm, frænda sínum, af landnámi 
sínu; hans son var Þórálfr enn sterki, er bjó 
at Myrká. 

Þórir þursasprengir hét maðr; hann var fœddr 
í Ömd á Hálogalandi, ok varð missáttr við Há- 
kon jarl Grjótgarðsson, ok fór af þ ví til íslands ; 
hann nam Öxnadal allan, ok bjó at Vatnsá; 
hans son var Steinreðr enn rammi, er mörgum 

manni vann bót, þeim er aðrar meinvættir gerðu 
mein. Geirhildr hét fjölkunnig kona ok mein- 
söm; þat sá ófreskir menn, at Steinroðr kom at 
henni óvarri, enn hon brá sér í nautsbelgs líki 
vatnsfulls. Steinroðr var járnsmiðr; hann hafði 
járngadd mikinn í hendi; um fund þeira er 
þetta kveðit: 

Fork lætr æ sem orkar 
atglamrandi hamra 
á glotkylli gjalla 
Geirhildar hví meira. 
Jámstafr skapar œrna 
(eru sollin rif trolli) 
hár á Hjaltaeyri 
hríð kerlingar síðu. 

Dóttir Steinreðar var Þorljót, er átti Þorvarðr 
í Kristnesi. 

Auðólfr hét maðr; hann fór af Jaðri til ís- 
lands ok nam Hörgárdal niðr frá Þverá til 
Bægisár, ok bjó at enni syðri Bægisá; hann 
átti Þórhildi, dóttur Helga ens magra; þeira 
dóttir var Yngvildr, er átti Þóroddr hjálmr, fað- 
ir Arnljóts, fóður Halldórs, fóður Einars, fóður 
Jórunnar, mbfair Halls, fóður Oimrar, fóður 
Þorvalds, foður Gizurar jarls. 

Eysteinn son Rauðúlfs Oxna-Þórissonar nam 
land niðr frá Bægisá til Kræklingahlíðar, ok 
bjó at Lóni; hans son var Gunnsteinn, er átti 
Hlíf, dóttur Heðins ór Mjólu; þeira börn váru 

þau Halldóra, er Víga-Glúmr átti, ok Þorgrímr 
ok Grímr eyrarleggr. 

Eyvindr hani hét maðr göfigr; hann kom út 
síð landnámatíðar; hann átti skip við Þorgrím 
Hlífarson; hann var frændi Öndottssona; þeir 
gáfu honnm land, ok bjó hann í Hanatúni, ok 
var kallaðr Túnhani; þar er nú kailat Marbœli. 
Hann átti Þórnýiu, dóttur Stórólfs Öxna-Þóris- 
sonar; hans son var Snorri Hlíðmannagoði. 

15. Ondottr kráka, er fyrr var getit, gerð- 
ist rikr niaðr; enn er Björn mágr hans andað- 
ist, þá kallaði Örímr hersir konungi allan arf 
hans, er hann var útlendr, enn synir hans váru 
fyrir vestan haf. Öndottr hélt fénu til handa 
Þrándi systursyni sínum; enn er Þrándr frá 
andlát föður síns, þá sigldi hann ór Suðreyjum 
svá mikla sigling, at fyrir þat var hann kall- 
aðr Þrándr mjöksiglandi. Enn er hann hafði 
við erfð tekit, þá fór hann til íslands ok nam 
fyrir sunnan land, sem enn mun sagt verða; 
enn fyrir þá sök vá Grímr Ondott, er hann 
náði eigi fénu í konungs trausti; enn á enni 

•• 

sömu nótt bar Signý, kona Ondotts, á skip alt 
lausafé sítt, ok fór með sonu þeira, Ásgrím ok 
Ásmund, til Sighvats föður síns, enn sendi sonu 
sína til Heðins fóstra síns í Sóknadal, ennþeir 
undu þar eigi, ok vildu fara til móður sinnar, 
ok kvámu at jólum tillngjalds tryggvaí Hvini; 
hann tók við þeim af áeggjun Gyðu konusínn- 

ar. Uni sumarit eftir gerði Grímr hersir veizlu 
Auðuni, jarli Haralds konungs, enn þá nótt er 
ölhita var at Gríms, brendu Ondottssynir hann 
inni, ok tóku síðan bát Ingjalds, íóstra síns, 
ok reru á braut. Auðun kom til veizlu sem 
ætiat var, ok misti þar vinar í stað; þákvámu 
Öndottssynir þar snemma um morguninn at 
svefnbúri því er Auðun lá í, ok skutu stokki á 
hurð. Ásmundr varðveitti húskarla jarls tvá, 
enn Ásgrímr setti spjótsodd fyrir brjóst jarli, 
ok bað hann reiða föðurgjald; hann seldi fram 
þrjá gullhringa ok guðvefjarskikkju, enn Ás- 
grímr gaf jarii nafn ok kallaði Auðun geit. Síð- 
an fóru þeir í Súrnadal til Eiríks ölfúss, lends 
manns, ok tók hann við þeim; þar bjó Hall- 
steinn hestr, annarr lendr maðr, ok höfðu þeir 
jóladrykkju saman, ok veitti Eiríkr fyrr vel ok 
trúlega, enn Hallsteinn veitti siðar óvingjarn- 
lega; hann laust Eirík með dýrshorni; fór 
Eiríkr þá heim, enn Hallsteinn sat eftir með hús- 
karla sína; þá gekk Ásgrímr inn einn, ok veittí 
Hallsteini mikit sár, enn þeir þóttust veita Ás- 
grími bana, enn hann komst út ok til skógar, 
ok grœddi kona hann í jarðhúsi, svá at hann 
varð heill. Þat sumar fór Ásmundr til ísiands, 
ok hugði Ásgrím bróður sínn dauðan. Helgi 
enn magri gaf Ásmundi Kræklingahiíð, ok bjó 
(hann) at Glerá enni syðri; enn þá er Ásgrimr 
yarð heill, gaf Eiríkr honum langskip, ok herj- 

aði hann vestr um haf, enn Hailsteinn dó 6r 
sárum. Enn er Ásgrímr kom ór hernaði, gifti 
Eiríkr honum Geirhildi dóttur sína; þá fór Ás- 
grímr til íslands; hann bjó at Glerá enni nerðri. 
Haraldr konungr sendi Þorgeir enn hvinverska 
til íslands at drepa Ásgrím; hann var of vetr 
á Kili i Hvinverjadal, ok kom engvu fram um 
hefndina. Sonr Ásgríras var Elliða-Grímr, faðir 
Ásgríms ók Sigfúss, föður Þorgerðar, móður 
Gríms, föður Svertings, föður Vigdísar, móður 
Sturlu í Hvammi. 

10. Helgi enn magri gaf Hámundi, mági sín- 
um, land milli Merkigils ok Skjálgdalsár, ok 
bjó hann á Espihóii enum syðra; hans son var 
Þórir, er þar bjó síðan; hann átti Þórdísi Kað- 
alsdóttur; þeira son var Þórarinn á Espihóli 
enum nyrðra, ok Þorvaldr krókr á Grund, enn 
Þorgrímr í MöðrufeM var eigi hennar son; Vig- 
dís var dóttir þeira. 

Helgi gaf Þóru, dóttur sína, Gunnari, syni 
Úlfljóts, er lög hafði út ok land upp frá Skjálg- 
dalsá til Háls; hann bjó i Djúpadal; þeirabörn 
váru þau Þorsteinn, Ketill ok Steinmóðr, enn 
dœtr Yngvildr ok Þórlaug. 

Helgi gaf Auðuni rotni, syni Þórólfs smjörs, 
Þorsteius sonar skrofa, Gríms sonar kambans, 
Helgu dóttur sína, ok land upp frá Hálsi til 
Villingadals ; hann bjó í Saurbœ. Þeira börn 
váru þau Einarr, faðir Eyjólfs Valgerðarsonar, 

ok Vigdís, móðir Halla ens hvíta, föður Oruis, 
föður Gtellis, fóður Orms, föður Halla, föður 
Þorgeirs, föður Þorvarðs ok Ara, föður Guð- 
mundar biskups. Einarr Auðunarson átti Val- 
gerði Rúnolfsdóttur ; þeira son Eyjólfr, (er) átti 
Haliberu Þóroddsdóttur hjálms, ok bjoggu þau á 
Jórunnarstöðum langa cevi, enn síðan á Möðru- 
völlum. HaUfríSr var dóttir Einars Eyjólfsson- 
ar, móðir Halldórs, fóður Snorra, fóður Quð- 
rúnar, móður Hreins ábóta, fóður Valdísar, móð- 
ur Snorra, föður HaVHberu, er átti Markús Þórð- 
arson. Vigfúss Víga-Glúmsson vá Barð, son 
HaUa ens hvíta, ok er um hann ort Bárðar 
drápa, er þetta er stef í: 

BároÖr of rtstr báru 
brautland varar andrL 

Enn Brúsi bróðir Bárðar ok Orms, orti vísu 
þessa, þá er Olúmr stökk af þinginu: 

Höfum vcr vegs af vigum 
— veit ek orö á því — borða- 
8tóÓ8 við 8týrimeiða 
8tafns, göndul, hlut jafnan; 
þó hykk fúrviðu fóru 
fleygarÖ8 enn mik varði 
beiðihlökk fyr brekku 
bliks harðara miklu. 

Hámundr heljarskinn fekk Helgu Helgadóttur 
eftir andlát Ingunnar, systur hennar, ok var 
þeira dóttir Yngvildr, er kölluð var allrasystir, 
er Örnólfr átti. 



Digitized by Google 



LANDNÁMABÓK . 



159 



Helgi gaf Hrólfi, syni sínum, öll lönd fyrir 
austan Eyjafjarðará, frá Arnarhváli upp, ok 
bjó hann í Gnúpufelli, ok reisti þar hof mikit; 
hann átti Þórörnu, dóttur Þrándar mjóbeins ; 
þeira börn váru þau Hafliði enn örvi ok Val- 
þjófr, Viðarr, Grani ok Böðvarr, Ingjaldr ok 
Eyvindr, enn dóttir Guðlaug, er Þorkell enn 
svarti átti. Valþjófr var faðir Helga, föður 
Þóris, föður Arnórs, föður Þuríðar, móður Þór- 
dísar, móður Vigdísar, móður Sturlu íHvammi. 

Helgi enn magri gaf Ingjaldi, syni sínum, 
land út frá Arnarhváli til Þverár ennar ytri; 
hann bjó at Þverá enni efri, ok reisti þar hof 
mikit; hann átti Salgerði Steinólfsdóttur; þeira 
son Eyjólfr, faðir Víga-Glúms, ok Steinólfr, fað- 
ir Þórarins illa ok Arnórs ens góða, Rauðæings. 
Víga-Glúmr var faðir Más, föður Þorkötlu, móð- 
ur Þórðar, föður Sturlu. 

Helgi gaf Hlíf, dóttur sína, Þorgeiri, syni 
Þórðar bjálka, ok land út frá Þverá til Varð- 
gjár; þau bjoggu at Fiskilœk; börn þeiraÞórðr 
ok Helga. 

Skagi Skoftason hét maðr ágætr á Mœri ; hann 
varð ósáttr við Eystein glumru ok fór af því 
til íslands; hann nam at ráði Helga Eyjafjarð- 
arströnd ena eystri, út frá Varðgjá til Fnjóska- 
dalsár, ok bjó í Sigluvík; hans son var Þor- 
björn, faðir Heðins ens milda, er Svalbarð lét 

gera sextán vetrura fyrir kristni; hann átti Kagn- 
heiði, dóttur Eyjólfs Valgerðarsonar. 

17. Þórir snepill hét maðr, son Ketils brim- 
ils; hann bjóst til í slandsf arar ; Gautr hétskip- 
veri hans; enn er þeir lágu til hafs, kvámu at 
þeim víkingar ok vildu ræna þá, enn Gautr 
laust stafnbúann þeira með hjálmunveli, ok lögðu 
víkingar við þat frá; síðan var hann kallaðr 
Hjálmun-Gautr. Þeir Þórir fóru til íslands, ok 
kvámu skipi sínu í Skjálfandafljótsós. Þórir 
nam Kaldakinn á milli Skuggabjarga ok Ljósa- 
vatnsskarðs; hann nam þar eigi yndi ok fór á 
braut; þá kvað hann þetta: 

Hér liggr, kjóla keyrir, 
Kaldakinn of aldr, 
enn vér höldxxm heUir 
Hjálmun-Gautr á braut 

Þórir nam síðan Hnjóskadal allan til Ódeilu, 
ok bjó at Lundi; hann blótaði lundinn. Hans 
sonr var Ormr töskubak, faðir Hlenna ens gamla, 
ok Þorkell svarti í Hleiðrargarði ; hann átti 
Guðlaugu Hrólfsdóttur; þeira synir Öngull enn 
svarti, ok Hrafn, faðir Þórðar at Stokkahlöð- 
um, ok Guðríðr, er átti Þorgeirr goði at Ljósa- 
vatni. 

Þengill mjöksiglandi fór af Hálogalandi til 
íslands; hann nam land at ráði Helga út frá 
Hnjóská til Grenivíkr; hann bjó í Höfða; hans 
jsynir váru þeir Vémundr, faðir Ásólfs í Höfða 

ok Hallsteinn, er þetta kvað, þá er hann sigldi 
af hafi ok frá andlát föður síns: 

Drúpir Höfði, 
dauðr er Þengill, 
hlæja hlíðir 
við Hallsteini. 

Þormóðr hét maðr, er nam Grenivík ok Hval- 
látr, ok Strönd alla út til Þorgeirsfjarðar ; 
hans son var Snörtr, er Snertlingar eru trá 
komnir. 

Þorgeirr hét maðr, er nam Þorgeirsfjörð ok 
Hvalvatnsfjörð. 

Loðinn öngull hét maðr; hann var fœddr í 
Öngley á Hálogalandi ; hann fór fyrir ofríki Há- 
konar jarls Grjótgarðssonar til íslands, ok dó í 
hafi; enn Eyvindr son hans nam Flateyjardal 
upp til Gunnsteina, ok blótaði þá; þar liggr Ó- 
deila á milli ok landnáms Þórir snepils. Ásbjörn 
dettiáss var son Eyvindar, faðir Finnboga ens 
ramma, föður Narfa, föður Yngvildar, móður 
Jódísar, möður Höllu, móður Þorgils, föður Geir- 
nýjar, móður Valgerðar, móður Helgu, er átti 
Snorri Marktisson á Melum. 

18. Bárðr, son Heyjangrs Bjarnar, kom skipi 
sínu í Skjálfandafljótsós, ok nam Bárðardal all- 
an upp frá Kálfborgará ok Eyjardalsá, ok bjó 
at Lundarbrekku um hríð; þá markaði hann at 
veðrum, at landviðri váru betri enn hafviðri, ok 
ætlaði af því betri lönd fyrir sunnan heiði. Hann 

11 

seiidi sonu sína suðr um gói. Þá íundu þeir 
góibeytla ok annan gróðr; enn annat vár eftir 
þá gerði Bárðr kjálka hverju kykvendi, því er 
gengt var, ok lét hvat draga sitt fóðr ok fjár- 
hlut; hann fór Vonarskarð, þar er síðan heitir 
Bárðargata ; hann nam síðan Fljótshverfi, ok bjó 
at Gnúpum; þá var hann kallaðr Gnúpa-Bárðr. 
Hann átti mörg börn; hans son var Sigmundr, 
faðir Þorsteins, er átti Æsu, dóttur Hrólfs rauð- 
skeggs; þeira dóttir var Þórunn, erátti Þorkell 
leifr, ok var þeira son Þorgeirr goði at Ljósa- 
vatni. Annarr son Bárðar var Þorsteinn, faðir 
Þóris, er var á Fitjum með Hákoni konungi, 
ok skar rauf á oxahúð, ok hafði þá hlíf; því 
var hann Leðrháls kallaðr; hann átti E^jörleifu 
Eyvindardóttur; þeira synir váru þeir Hávarðr 
í Fellsmúla, Herjólfr at Mývatni, Ketill í Húsa- 
vík, Vémundr kögr, er átti Halldóru, dóttur 
Þorkels svarta, ok Áskell ok Háls; hann bjó á 
Helgastöðum. 

Kampa-Grímr fbr br Suðreyjum til Islands, 
ok vélkti þá úti alt sumar, ók braut skip sítt við 
Skjálfandafljótsós] hann nam Kalclakinn í ann- 
at sinn ok sddi ymsum mönnum síðan; hans 
dottir var Arnbjörg, er ÁsÖlfr í HöfBa átti. 

Þorfiðr mánihétmaðr, son Áskels torfa; hann 
nam land fyrir neðan Eyjardalsá til Landamóts, 
ok sumt um Ljósavatnsskarð, ok bjó at Öxará. 

Þórir, son öríms gráfeldarmúla af Rogalandi, 



Digitized by Google 



LANDNÁMABÓK. 



163 



nam um Ljósavatnsskarð ; hans son var Þorkell 
leiír enn hávi, faðir Þorgeirs goða. Þorgeirr 
átti fyrst Guðríði, dóttur Þorkels svarta; þeira 
synir Þorkell hákr ok Höskuldr, Tjörfi, Kolgrímr, 
Þorsteinn ok Þorvarðr, enn dóttir Sigríðr. Síð- 
an átti hann Álfgerði, dóttur Arngeirs ens aust- 
rœna; Þorgeirr átti ok Þorkötlu, dóttur Dala- 
Eolls; synir hans ok þeira kvenna váru þeir 
Þorgrímr, Þorgils, Óttarr; þessir váru laungetn- 
ir: Þorgrimr ok Finni enn draumspaki; hans 
móðir hét Lecný, útlend. 

Heðinn ok Höskuldr, synir Þorsteins þurs, 
fórn til íslands ok námu fyrir innan Tunguheiði. 
Heðinn bjó at Heðinshöfða ok átti Guðrúnu ; þeira 
dóttir var Arnríðr, er Ketill Fjörleifarson átti; 
Guðrún var dóttir þeira, er Hrólfr átti [í Gnúpu- 
fdli]. Höskuldr nam lönd öll fyrir austan Laxá ok 
bjó i Skörðuvík ; við hann er kent Höskuldsvatn, 
þvíat hann druknaði þar. í þeira landnámi er 
Húsavík, er Garðarr hafði vetrsetu. Son Hösk- 
ulds var Hróaldr, er átti Ægileifu, dóttur Hrólfs 
Helgasonar. 

19. Vestmaðr ok Úlfr fóstbrœðr fóru einu 
skipi til íslands ; þeir námu Reykjadal allanfyr- 
ir vestan Laxá upp til Vestmannsvatns. Vest- 
maðr átti Guðlaugu. Úifr bjó undir Skratta- 

felli; hannátti ; þeira son Geiróltr, 

er átti Vígdísi Konálsdóttur síðar enn Þorgrímr ; 
þeira son Hallr. 

Þorsteinn höfði hét maðr; hann var hersir á 
Hörðalandi; hans synir váru þeir Eyvindr ok 
Eetill hörðski. Eyvindr fýstist til íslands eftir 
andlát föðnr síns, enn Ketill bað hann nema 
báðum þeim land, ef honum sýndist síðar at fara. 
Eyvindr kom í Húsavík skipi sínu, ok nam Reyk- 
jadal upp firá Vestmannsvatni; hann bjð at Helga- 
stöðum ok er þar heygðr. Náttfari, er með Garð- 
ari liafði út farit, eignaði sér áðr Reykjadal, ok 
hafði merkt á viðum, enn Eyvindr rak hann á 
braut ok lét hann hafa Náttfaravík. Eetill fór 
út at orðsendingu Eyvindar; hann bjó áEinars- 
stöðum ; hans son var Eonáll ók Þorsteinn, tað- 
ir Einars, erþar bjó síðan. Sonr Eyvindarvar 
Áskell goði, er átti dóttur Grenjaðar; þeira syn- 
ir Þorsteinn ok Víga-Skúta. Dóttir Eyvindar 
var Fjörleif. Eonáll átti Oddnýju Einarsdóttur, 
systur Eyjólfs Valgerðarsonar ; þeira börn váru 
þau Einarr, er átti sex sonu, ok dóttur Þórey- 
ju, er átti Steinólfr Másson, ok önnur Eydis, er 
Þorsteinn goði átti ór Ásbjarnarvik. Þórðr 
Eonálsson var faðir Sokka á Breiðamýri, föður 
Eonáls. Dóttir Eonáls var Vigdís, er átti Þor- 
grímr, son Þorbjarnar skaga, ok var þeira son 
Þorleifr Geirólfsstjúpr. 

Grenjaðr hét maðr, Hrappsson, bróðir Geirleifs; 
hann nam Þegjandadal ok Eraunaheiði, Þor- 
gerðarfell ok Laxárdal neðan ; hann bjö á Qhrenr 
jaðarstöðum; hann átti Þorgerði, dóttur Helga 

hests; þeira soa var Þorgils vámúli, faðir Ön- 
undar, föður Hallberu, móður Halldóru, móður 
Þorgerðar, móður Halls ábóta, ok Hallberu, er 
átti Hreinn Styrmisson. 

Böðólfr hét maðr, son Gríms G-rimólfssonar af 
Ögðum, bróðir Böðmóðs; hann átti Þórunni, 
dóttur Þórólfs ens fróða; þeira son var SkeggL 
Þau fóru öll til íslands, ok brutu skip sítt við 
Tjörnes, ok váru at Auðólfsstöðum enn fyrsta 
vetr; hann nam Tjörnes alt á milli Tunguár ok 
ÓS8. Böðóltr átti síðar Þorbjörgu hólmasól, 
dóttur Magr-Helga; þeira dóttir var Þorgerðr, 
er átti Ásmundr Öndottsson; þeira son Þorleifr, 
faðir Þuríðar, er átti VaUa-Ljötr. 

Skeggi Böðólfsson nam Kelduhverfi upp til 
Kelduness, ok bjó í Miklagarðí; hann átti Helgu, 
dóttur Þorgeirs at Fiskilœk ; þeira son var Þór- 
ir farmaðr; hann lét gera knör í Sogni; þann 
vígði Sigurðr biskup ; af þeim knerri eru brand- 
ar veðrspáir fyrir durum í Miklagarði. Um 
Þóri orti Grettir þetta: 

Ríðk-at ek roekimeiöum 
randar hóta á móti 
(skðpuð er þessum þegni 
þraut); ferr ek einn & brautn. 
Vilk-at ek Viðris balka 
Tinnendr spaka finna 
(ek man þér eigi þykja 
err); leitak mér fera. 

Hnekkik frá þar er flokkar 

fara Þóris mjök störír; 
er-a mér í þys þeira 
þerfilegt at hverfa. 
Forðumk frœgra virða 
fund, á ek veg til lundar 
(verð ek Heimdala at hirða 
hjör); björgum svá fjörvi. 

Án hét son Þöris, faðir Arnar, fóður Ingibjarg- 
ar, mdður Skúms, fóður Þorlcéls ábbta. 

30. Máni hét maðr, hann var fœddr í Ömd 
á Hálogalandi; hann fór til íslands ok braut 
við Tjörnes, ok bjó at Máná nökkura vetr; 
síðan hrak Böðólfr hann á braut þaðan, ok nam 
hann þá fyrir neðan Kálfborgará, milli Fljóts ok 
Rauðaskriðu, ok bjó at Mánafelli ; hans son var 
Ketill, er átti Valdísi Þorbrandsdóttur, erkeypti 
Ranðaskriðulönd at Mána; hans dóttir var Dalla, 
systir Þorgeirs Galtasonar; hana átti Þorvaldr 
Hjaltason. 

Ljótr óþveginn hét maðr, er nam Kelduhverfi 
upp írá Keldunesi; hans son var Öríss, faðir 
Galta í Ási; hann var vitr maðr ok vigamaðr 
mikill. 

Önundr nam Kelduhverfi frá Keldunesi, ok 
bjó í Ási; hann var son Blæings Sótasonar, bróð- 
ir Bálka í Hrútafirði. Dóttir Önundar var Þor- 
björg, er átti Hailgils Þorbrandsson ór Rauða- 
skriðu. 

Þorsteinn, son Sigmundar Gnúpa-Bárðasonar, 
bjó fyr8t at Mývatni; hans son var Þorgrímr, 

faðir Arn6r8 í Reykjahlíð, er átti Þorkötlu, dótt- 
ur Böðvars Hrólfssonar ór Gnúpufelli; Böðvarr 
var son þeira. 

Þorkell enn hávi kom ungr til íslands, ok bjó 
fyrst at Grœnavatni, er gengr af Mývatni. Sig- 
mundr hét son hans; hann átti Vigdísi, dóttur 
Þóris af Espihóli; hann vá Glúmr á akrinum. 
Dóttir Þorkels var Arndís, er átti Vigfúss, bróð- 
ir Víga-Glúms. Þorkell gat son í elli sinni; sá 
hét Dagr; hann var faðir Þórarins, er átti Yng- 
vildi, dóttur Halls af Síðu, síðar enn Eyjólfr 
enn halti. 

Geiri hét maðr norrœnn, er fyrstr bjó fyrir 
sunnan Mývatn á Geirastöðum; hans son var 
Glúmr ok Þorkell. Þeir feðgar börðust við Þor- 
berg höggvinkinna ok feldu Þorstein son hans; 
fyrir þau víg váru þeir gervir norðan ór sveit- 
um. Geiri sat um vetr á Geirastöðum við Húna- 
vatn ; síðan fóru þeir í Breiðaf jörð, ok bjoggu i 
Geiradal í Króksfirði. Glúmr fekk Ingunnar, 
dóttur Þórólfs Véleifssonar ; þeirá börn váru þau 
Þórðr, er átti Guðrúnu Ósvífrsdóttur, ok Þor- 
gerðr, er átti Þórarinn Ingjaldsson; þeira son 
Helgu-Steinarr. 

Torf-Einarr jarl gat dóttur í oesku; sú hét 
Þórdís ; hana fœddi Rögnvaldr jarl, ok gifti hana 
Þorgeiri klaufa; þeira son varEinarr; hannfór 
til Orkneyja at finna frændr sína; þeir vildu 
eigi taka við frændsemi hans; þá kaupir Ein- 

arr í skipi með brœðrum tveimr, Vestmanni ok 
Vémundi; þeir fóru til íslands ok sigldu fyrir 
norðan landit, ok vestr um Sléttu i fjörðinn; 
þeir settu öxi í Reistargnúp ok kölluðu því Öx- 
arfjörð; þeir settu örn upp fyrirvestan, okköll* 
uðu þar Arnarþúfu; enn í þriðja stað settu þeir 
kross; þar nefndu þeir Krossás; svá helguðu þeir 
sér allan Öxarfjörð. Börn Einars váru þau Ey- 
jólfr, er Galti Grísarson vá, ok Ljót, móðir Hróa 
ens skarpa, er hefndi Eyjólfs ok vá Galta. Syn- 
ir Glíru-Halla, Brandr ok Bergr, váru dóttur- 
synir Ljótar; þeir fellu í Böðvarsdal. 

fieistr, son Bjarneyja-Ketils ok Hildar, syst- 
ur Ketils þistils, faðir Arnsteins goða, hann nam 
land á milli Reistargnúps ok Eauðagnúps ok 
bjó í Leirhöfn. 

Arngeirr hét maðr, er nam Sléttu alla milli 
Hávararlóns ok Sveinungsvíkr; hans börn váru 
þau Þorgils ok Oddr ok Þuríðr, er Steinólfr í 
Þjórsárdal átti. Þeir Arngeirr ok Þorgils gengu 
heimanífjúki &t leita fjár, ok kvárau eigi heim; 
Oddr fór at leita þeira ok fann þá báða örenda, 
ok hafði hvítabjörn drepit þá, ok lá þá á pasti, 
er hann kom at Oddr drap björninn ok fœrði 
heim, ok segja menn at hann æti allan, ok kall- 
aðist þá hefna fóður síns, er hann drap björn- 
inn, enn þá bróður síns, er hann át hann. Oddr 
var síðan illr ok ódæll við at eiga; hann var 
hamrammr svá rajök, at hann gekk heiman ór 

Hraunhöfn um kveldit. enn kom um morgininn 
eftir í Þjórsárdal til liðs við systur sína, er 
Þjórsdœlir viidu berja grjóti í hel. 

Sveinungr nam Sveinungsvík, enn KolliKolla- 
vík, ok bjó þar hvárr sem við er kent síðan. 

Ketill þistill nam Þistilsfjörð, milli Hunds- 
ness ok Sauðaness; hans son var Sigmundr, fað- 
ir Laugarbrekku-Einars. 

Nú eru rituð landnám í Norðiendinga fjórð- 
ungi, ok eru þessir þar ágætastir landnámsmenn: 
Auðun skökull, Ingiigundr, Ævarr, Sæmundr. 
Eiríkr í Goðdölum, Höfða-Þórðr, Helgi enn magri, 
Eyvindr Þorsteins son höfða; enn þar váru mcc 
bónda þá er talit var/ 



IV. 

Þessir menn hafa land numitf AustíirÖingafjórÖung-i. 
er nú munn upp taldir, ok ferr hvat af hendi norð- 
an til Qórðungramóts, frá Lang-anesi á Sólheimasaud^ 
ek er þat sðgrn manna at þessi Qórðungrr hafi fjrrst 

albygðr orðit. 

1. Qunnólfr kroppa hét maðr, son Þóris hauk- 
nefs, hersis ; hann nara Gunnólfsvík ok Gunn- 
óllsfell ok Langanes alt fyrir útan Heikundu- 
heiði, ok bjó í Fagravík; hans son var Skúli 
herkja, faðir Geirlaugar. 

Finni hét maðr, er nam Finnafjörð ok Við- 
fjörð; hans son var Þórarinn, faðir Sigurðar, 
föður Glíru-Halla. 

Hróðgeirr enn hvíti Hrappsson nam Sandvík 
fyrir norðan Digranes, alt til Viðfjarðar, ok bjó 
á Skeggjastöðum ; hans dóttir var Ingibjörg, er 
átti Þorsteinn enn hvíti ; hon var móðir Þorgils y 
fóður Helga, föður Bjarnar, fóður Yngvildar, 
móður Ámunda, fóður Guðrúnar, móður Þórdís- 
ar, móður Hélgu, móður Þórðar prests, föður 
Markúss á Melum. Alrekr var bróðir Hróðgeirs. 
er út kom með honura ; hann var faðir Ljótólfe 
goða í Svarfaðardal. 

Eyvindr vápni ok Refr enn rauði, synir Þor- 
steins þjokkubeins, bjoggust til íslands af Strind 
ór Þrándheimi, þvíat þeir urðu missáttir við 
Harald konung, ok hafði sítt skip hvárr þeira. 
Refr varð aftrreka, ok lét konungr drepa hann, 
enn Eyvindr kom í Vápnafjörð ok nam fjörðinn 
allan frá Vestradalsá, ok bjó í Krossavík enni 
iðri; hans son var Þorbjörn. 

Steinbjörn kortr hét son Eefs ens rauða; hann 
fór til íslands ok kom í Vápnafjörð. Eyvindr 
fóðurbróðir hans gaf honum land alt milli Vápna- 
flarðarár ok Vestradalsár ; hann bjó at Hofi. Hans 
synir váru þeir Þormóðr stikublígr, er bjó í 
Sunnudal; annarr Refr á Refsstöðum ; þriðiEgill 
á Egilsstöðum, faðir Þórarins ok Þrastar ok Hall- 
bjarnar ok Hallfríðar, er átti Þorkell Geitísson. 

Hróaldr bjóla var fóstbróðir Eyvindar vápna; 
hann nam land fyrir vestan Vestradalsá, dalinn 
hálfan, ok Seiárdal allan út til Digraness ; hann 
bjó á Torfastöðum. Hans son var ísreðr, faðir 
Gunnhildar, er átti Oddi, son Ásólfs í Höfða. 
Gunnhíldr var móðir Gríms, fóður Hattdóru 9 
mbður Markúss, föður Vcdgerðar, mbður Bóð- 
vars, fóður Þbrðar prests, fóður Markúss á Md- 
um. 

Ölvér enn hvíti hét maðr, son Ósvalds Öxna- 
Þörissonar ; hann var lendr maðr ok bjó í Álm- 
dölum; hann varð ósáttr við Hákon jarl Grjót- 
garðsson, ok fór á Yrjar ok dó þar, enn Þor- 
steinn enn hvíti, son hans, fór til íslands, ok 
kom skipi stfnu í Vápnafjörð eftir landnám ; hann 
keypti land af Eyvindi vápna, ok bjó á Tófta- 
velli fyrir útan Síreksstaði nökkura vetr, áðr 
hann komst at Hofslöndum, með því móti at 
hann heimti leigufé sítt at Steinbirni kort, enn 
hann hafði ekki til at gjalda nema landit; þar 
bjó Þorsteinn .lx. vetra síðan ok var vitr maðr 
ok góðr. Hann átti Ingibjörgu, dóttur Hróð- 
geirs ens hvíta; þeira börn váru þau Þorgils 
ok Þórðr, Önundr, Þorbjörg ok Þóra. Þorgiis 
átti Ásvöru, dóttur Þóris Graut- Atlasonar ; þeira 
son var Brodd-Helgi. Hann átti fyrr Höllu 
Lýtingsdóttur, Arnbjarnarsonar; þeira son var 
Víga-Bjarni. Hann átti Eannveigu, dóttur Ei- 
ríks ór Goðdölum; þeira son var Skegg-Broddi 

enn dóttir Yngvildr, er átti Þorsteinn Hallsson. 
Skegg-Broddi átti Guðrúnu, dóttur Þórarins 
sælings ok Halldóru Einarsdóttur; þeira börn 
Þórir ok Bjarni húslangr. Þórirátti Steinunni, 
dóttur Þorgríms ens háva; þeira dóttir var Guð- 
rún, er átti Flosi Koibeinsson; þeira son var 
Bjarni, faðir Bjarna, er átti Höllu Jörundar- 
dóttur; þeira börn váru þau Flosi prestr ok 
Torfi prestr, Einarr brúðr ok Guðrún, er Þórðr 
Sturluson átti, ok Goðrún, er Einarr Bergþórs- 
son átti, ok Helga, móðir Sigríðar Sighvats- 
dóttur. Flosi prestr átti Ragrihildi, döttur Bark- 
ar á Baugsstöðum; þeira börn Bjarni ók Ein- 
arr, Hatta, móðir herra Kristofórus, ók Þórdís, 
móðir frú Ingigerðar, móður frú Guðrúnar ók 
Hattberu. Valgerðr var dbttir Flosa, móðir herra 
Erlends sterka, fóður Hauks ok Vaigerðar. 

2. Þorsteinn torfi ok Lýtingr brœðr fóru til 
íslands. Lýtingr nam Vápnafjarðarströnd alla 
ena eystri, Böðvarsdal ok Fagradal, ok bjó í 
Krossavík; frá honum eru Vápnfirðingar komn- 
ir. Hans son var Geitir, faðir Þorkels, fóður 
Ragneiðar, móður HöUu, móður Bótólfs, föður 
Þórdísar, móður Hdgu, móður Þórðar prests r 
föður Markúss á Mdum. 

Þorfiðr hét maðr, er fyrst bjó á Skeggjastöð- 
um at ráði Þórðar hálma; hans son var Þor- 
steinn fagri, er vá Einar, son Þóris Graut-Atla- 

_ ____ _ 

sonar, ok brœðr hans tveir, Þorkell ok Heðinn, 
er vágu Þorgils, fóður Brodd-Helga. 

Þorsteinn torfi nam Hlíð alla útan frá Ós- 
fjöllum ok npp til Hvannár, ok bjó at Fors- 
velli; hans son var Þorvaldr, faðir Þorgeirs, 
föður Hallgeirs, föðnr Hrapps á Forsvelli. 

Hákon hét maðr, er nam Jökulsdal allan fyr- 
ir vestan Jökulsá ok fyrir ofan Teigará, ok 
bjó á Hákonarstöðum; hans dóttir var Þorbjörg, 
er áttu synir Brynjólfs ens gamla, Gunnbjörn 
ok Hallgrímr. Teigr lá ónuminn millum Þor- 
steins torfa ok Hákonar; þann lögðu þeir til 
hofs, ok heitir sá nú Hofsteigr. 

Skjöldólfr Vémundarson, bróðir Berðlu-Kára, 
nam Jökulsdal fyrir austan Jökulsá upp frá 
Knefilsdalsá, ok bjó á Skjöldólfsstöðum ; hans 
börn váru þau Þorsteinn, er átti Fastnýju 
Brynjólfsdóttur, ok Sigríðr, móðir Bersa Özur- 
arsonar. 

Þórðr hét maðr, son Þórólfs hálma, bróðir 
Helga bunhauss; hann nam Tungulönd öll á 
milli Lagarfljóts ok Jökulsár, fyrirútan Rangá; 
hans son var Þórólfr hálmi, er átti Guðriði 
Brynjólfsdóttur; þeira son var Þórðr þvari, fað- 
ir Þórodds, föður Brands, föður Steinunnar, 
móður Rannveigar, móður Sæhildar, er Gtízurr 
átti. 

Özurr slagakollr nam land milli Ormsár ok 

Rangár; hann áttiGuðnýju Brynjólfsdóttur; þeira 
8on var Ásmundr, faðir Marðar. 

Ketill ok Graut-Atii, synir Þóris þiðranda, 
fóru ór Veradal til íslands, ok námu land í 
Fljótsdal fyrr enn Brynjólfr kom út, Lagar- 
fljótsstrandir báðar. Ketill nam fyrir vestan 
Fljót á milli Hengiforsár ok Ormsár. Ketill 
fór útan, ok var með Véþorni, syni Vémundar 
ens gamla; þá keypti hann at Véþorni Arneiði, 
dóttur Ásbjarnar jarls skerjablesa, er Hólmfastr 
son Véþorns, hafði hertekit, þá er þeir Grímr, syst- 
urson Véþorns, drápu Ásbjörn jarl. Ketill keypti 
Arneiði, dóttur Ásbjarnar, tveim hlutum dýrraenn 
Véþorn mat hana í fyrstu; enn er kaupit var 
orðit, þá gerði Ketill brúðkaup tii Arneiðar. Eft- 
ir þat fann hon grafsilfr mikit undir viðarrót- 
um; þá bauð Ketill at flytja hana til frænda 
sínna, enn hon kaus þá honum at fylgja. Þau 
fóru út ok bjoggu á Arneiðarstöðum ; þeira son 
var Þiðrandi, faðir Ketils í Njarðvík. Jöreiðr 
var dóttir Þiðranda, mbbir Þorsteins, fóður 
Guðríðar, móður Rannveigar, möður ScUgerðar, 
möður Gtcðrúnar, möður Hreins áböta, föður 
Váldisar, mbður Snorra, fódur Hallberu, er átti 
Markús Þörðarson á Mélum. 

3. Graut-Atli nam ena eystri strönd Lagar- 
fljóts, alt á milli Giljár ok Vallaness, fyrir vest- 
an Öxnalœk; hans synir váru þeir Þorbjörn ok 
Þórir, er átti Ásvöru Brynjólfsdóttur. 

Þorgeirr Vestarson hét maðr göfigr ; hann átti 
þrjá sonu: var einn Brynjólfr enn gamli, ann- 
arr Ævarr enn gamli, þriði Herjólfr. Þeir fóru 
allir til íslands á sínu skipi hverrþeira. Bryn- 
jólfr kom skipi sínu í Eskifjörð, ok nam land 
fyrir ofan fjall, Fljótsdal allan fyrir ofan Hengi- 
forsá, fyrir vestan, enn fyrir ofan Gilsá, fyrir 
austan, Skriðudal ailan, ok svá Völluna út til 
Eyvindarár, ok tók mikit af landnámi Una 
Garðarssonar, ok bygði þar frændum sínum ok 
mágum; hann átti þá tiu börn, enn síðan fekk 
hann Helgu, er átt hafði Herjólfr, bróðir hans, 
ok áttu þau þrjú börn; þeir^ son var Ozurr r 
faðir Bersa, föður Hólmsteins, fóður Órœkju, 
föður Hólmsteins, foður Helgu, móður Hólmsteins, 
föður Hallgerðar, móður Þorbjargar, er átti Loftr 
byskupsson. 

Ævarr enn gamli, bróðir Brynjólfs, kom útí 
Reyðarfirði, ok fór upp um fjall; honum gaf 
Brynjólfr Skriðudal allan fyrir ofan Gilsá ; hann 
bjó á Arnallzstöðum ; hann átti tvá sonu, enn 
dœtr þrjár. 

Ásraðr hét maðr, er fekk Ásvarar Herjólfs- 
dóttur, bróðurdóttur Brynjólfs ok stjúpdóttur; 
henni fylgðu heiman öll lönd milli Gtílsár ok 
Eyvindarár; þau bjoggu á Ketilsstöðum. Þeira 
son var Þorvaldr holbarki, faðir Þorbergs, föð- 
ur Hafljóts, föður Þórhadds skálar. DóttirHol- 
barka var Þórunn, er átti Þorbjörn Graut-Atla- 



uigit 



■ 



176 LANDNÁMABÓK. 

son; önnur Ástríðr, móðir Ásbjarnar loðinhöfða, 
föður Þórarins í Seyðarfirði, föður Ásbjarnar, 
fóður Kolskeggs ens fróða ok Ingileifar, móður 
Halls, föður Finns lögsögumanns. 

Hrafnkell hét maðr, Hrafnsson; hann komút 
síð landnámatíðar; hann var enn fyrsta vetr í 
Breiðdal, enn um várit fór hann upp um fjall; 
hann áði í Skriðudal ok sofnaði; þá dreymdi 
hann at maðr kom at honum ok bað hann upp 
standa ok fara braut sem skjótast; hann vakn- 
aði ok fór braut. Enn er hann var skamt kom- 
inn, þá hljóp ofan fjallit alt, ok varð undir 
göltr ok griðuug*, er hann átti. Síðan nam 
Hrafnkell Hrafnkelsdal ok bjó á Steinreðarstðð- 
um; hans son var Ásbjörn, faðir Helga, ok 
Þórir, faðir Hrafnkels goða, föður Sveinbjarnar, 
fóður Þorsteins , fóður Bötólfs, föður Þördisar, 
möður Helgu y mbður Þörðar prests, fóður Mark- 
Ú8s á Mélum. 

Uni, son Garðars er fyrst fann ísland, fór til 
íslands með ráði Haralds konungs hárfagra, ok 
ætlaði at leggja undir sik landit, enn síðan hafði 
konungr heitit honum at gera hann jarl sínn. 
Uni tók land þar sem nú heitir Unaóss, ok hús- 
aði þar; hann nam sér land til eignar fyrir 
sunnan Lagarfljót, alt herað til Unalœkjar. 
Enn er landsmenn vissu ætlun hans, tóku þeir 
at ýfast við hann, ok vildu eigi selja honum 
kvikfé eðr vistir, ok mátti hann eigi þar hald- 

ast. Uni fór í Álftafjörð enn syðra; hann náði 
þar eigi at staðfestast; þá fór hann anstan 
með tólfta mann, ok kom at vetri til Leið- 
ólfs kappa í Skógahverfi; hann tók við þeim. 
Uni þýddist Þórunni, dóttur Leiðólfs, ok var 
hon raeð barni um várit; þá vildi Uni hlaupast 
á braut með sína menn; enn Leiðólfr reið eftir 
honum, ok fundu&t þeir hjá Flangastöðum ok 
börðust þar, því at Uni vildi eigi aftr fara 
með Leiðólfi; þar fellu nökkurir menn af Una, 
enn hann fór aftr nauðigr, þvíat Leiðólfr vildi 
at hann fengi konunnar ok staðfestist ok tœki 
arf eftir hann. Nökkuru síðar hljóp Uni á 
braut, þá er Leiðólfr var eigi heima, enn Leið- 
ólfr reið eftir honum, þá er hann vissi, ok 
fundust þeir hjá Kálfagröfum; var hann þásvá 
reiðr at hann drap Una ok fórunauta hans alla. 
Sonr Una ok Þórunnar var Hróarr Tungugoði; 
hann tók arf Leiðólfs allan, ok var et mesta 
afarmenni; hann átti dóttur Hámundar, systur 
Gunnars frá Hlíðarenda; þeira son var Há- 
mundr enn halti, er var enn mesti vígamaðr. 
Tjörvi enn háðsami ok Gunnarr váru systur- 
synir Hróars. Tjörvi bað Ástríðar mannvits- 
brekku Móðólfsdóttur, enn brœðr hennar Ketill 
ok Hrólfr synjuðu honum konunnar, enn þeir 
gáfu hana Þóri Ketilssyni; þá dró Tjörvi líkn- 
eski þeira á kamarsvegg, ok hvert kveld, er 
þeir Hróarr gengu til kamars, þá hrækti hann 

í andlit líkneski Þóris, enn kysti hennar líkn- 
eski, áðr Hróarr skóf af. Eftir þat skar Tjörvi 
þau á hnifskefti sínu ok kvað þetta: 

Vér höfum þar með Þóri 
(þat var sett við glettu) 
auðar unga Þrúði 
áðr á vegg of fáða. 
Nú hefik rastakarns ristit 
(réð ek mart við Syn lýarta 
hauka skofte) á hefti 
Hlín ölbœkis mínn. 

Héraf gerðust víg þeira Hróars ok systursona 
hans. 

Þorkell fullspakr hét maðr, er nam Njarð- 
vík alla ok bjó þar; hans dóttir var Þjóðhildr, 
er átti Ævarr enn gamli, ok var þeira dóttir 
Yngvildr, móðir Ketils í Njarðvík, Þiðranda- 
sonar. 

Vetrliði hét maðr, son Arnbjarnar Óiafs sonar 
langháls, bróðir þeira Lýtings, Þorsteins torfa 
ok Þorbjarnar í Arnarholti; Óláfr langháls var 
son Bjarnar reyðarsíðu; Vetrliði nam Borgarflörð 
ok bjó þar. 

Þórir lína hét maðr, er nam Breiðavík, ok 
bjó þar; hans synir váru þeir Sveinungr ok 
Gunnsteinn. 

Nú hefir Kolskeggr fyrir sagt heðan frá um 
landnám. 

5. Þorsteinn kleggi nam fyrst Húsavík ok 

bjó þar; hans son var Án, er Húsvíkingar eru 
frá komnir. 

Loðmundr enn gamli hét maðr, enn annarr 
Bjólfr, fóstbróðir hans; þeir fóru til íslands af 
Vors, at Þulunesi. Loðmundr var rammaukinn 
mjök ok fjölkunnigr; hann skaut fyrir borð 
öndvegissúlum sínum í hafi ok kvaðst þar byggja 
skyldu sem þær rœki á land. Enn þeir fóst- 
brœðr tóku Austflörðu, ok nam Loðmundr Loð- 
mundar^örð, ok bjó þar þenna vetr; þá frá 
hann til öndvegissúlna sínna fyrir sunnan land. 
Eftir þat bar hann á skip öll íöng sín; enn er 
segl var dregit, lagðist hann niðr, ok bað ongv- 
an mann vera svá djarfan at hannnefndi sik. Enn 
er hann hafði skamma hríð legit, varð gnýr mik- 
111 ; þá sá menn at skriða mikil hljópábœþann 
er Loðmundr hafði búit á ; eftir þat settist hann 
upp, ok tók til orða: „Þater álag mitt, at þat 
skip skal aldri heilt af hafi koma, er hér siglir 
út". Hann helt síðan suðr fyrir Horn okvestr 
með landi, alt fyrir Hjörleifshöfða, ok lendi 
nökkuru vestar; hann nam þar land sem súl- 
urnar höfðu komit, ok á milli Hafrsár okFúla- 
lœkjar; þat heitir nú Jökulsá á Sólheimasandi; 
hann bjó í Loðmundarhvammi, ok kallaði þar 
Sólheima. Þá er Loðmundr var gamall, bjó 
Þrasi í Skógum; hann var ok fjölkunnigr; þat 
var eitt sinn at Þrasi sá um morgun vatna- 
hlaup mikit; hann veitti vatnit með fjöikyngi 

12* 

austr fyrir Sólheima; enn þræll Loðmundar sá, 
ok kvað fálla sjó norðan um landit at þeim. 
Loðmundr var þá blindr; hann bað þrælinn 
fœra sér í dælukeri þat er hann kallaði sjó; ok 
er hann kom aftr, sagði Loðmundr: „Ekki 
þikki mér þetta sjór". Síðan bað hánnþrælinn 
fylgja sértil vatnsins: „ok stikk stafsbroddi mín- 
um í vatnit" ; hringr var í stafhum, ok helt Loð- 
mundr tveim höndum um stafinn, enn beit í 
hringinn; þá tóku vötnin at falla vestr aftr 
fyrir Skóga; síðan veitti hvárr þeira vötnin flrá 
sér, þar til er þeir fundust við gljúfr nökkur; 
þá sættust þeir á þat, at áin skyldi þar falla 
sem skemst væri til sjóvar. Sú er nú kölluð 
Jökulsá, ok skilr landsfjórðunga. [1 þeimvatna- 
gangi varð SöUieimasandr. Son Loðmnndar var 
Sumarliði, faðir Þorsteins holmum, föður Þöru, 
moður Steins Brandssonar, fóður Þóru, er átti 
Skafti lögmaðr]. 

6. Bjólfr, fóstbróðir Loðmundar, nam Seyðar- 
f jörð allan, ok bjó þar alla ævi ; hann gaf Helgu 
dóttur sína, Áni enum ramma, ok fylgði henni 
heiman öll en nyrðri strönd Seyðarfjarðar, til 
Vestdalsár. ísólfr hét sonr Bjólfs, er þar bjó 
síðan, ok Seyðfirðingar eru írá komnir. 

Eyvindr hét maðr, er út kom með Brynjólfi, 
ok fœrði síðan bygð sína í Mjóvafjörð ok bjó 
þar; hans son var Hrafn, erseldi Mjóvafjarðar- 

land Þorkatli klöku, er þar bjó síðan; frá hon- 
nm er Klökuætt komin. 

Egill enn rauði bét maðr, er nam Norðrfjörð 
ok bjó á Nesi út; hans son var Óláfr, er Nes- 
menn eru frá komnir. 

Freysteinn enn fagri hét maðr; hann nam 
Sandvík, ok bjó á Barðsnesi, Viðfjörð ok Hellis- 
fjörð; frá honum eru Sandvíkingar ok Viðfirð- 
ingar ok Hellisfirðingar komnir. 

Þórir enn hávi ok Krumr, þeir fóru af Vors 
'til íslands; ok þá er þeir tóku land, nam Þór- 
ir Krossavík á milli Gerpis ok Beyðaf fjarðar ; 
þaðan eru Krossvíkingar komnir; enn Krumr 
nam land á Hafranesi ok til Þernuness ok alt 
et ytra, bæði Skrúðey ok aðrar úteyjar, ok þrjú 
lönd öðrum megin gegnt Þernunesi; þaðan eru 
Krymiingar komnir. 

Ævarr var fyrst í Reyðarfirði, áðr hann 
fór upp um fjall; enn Brynjólfr í Eskifirði, áðr 
hann fór upp at byggja Fljótsdal, sem áðr var 
ritat. 

Vémundr hét maðr, er nam Fáskrúðsfjörð all- 
an, ok bjó þar alla ævi; hans son var Öimóðr, 
er Ölmœðlingar eru írá komnir. 

Þórhaddr enn gamli var hofgoði í Þrándheimi 
á Mœri; hann fýstist til íslands ok tók áðr of- 
an hofit, ok hafði með sér hofsmoldina ok súl- 
urnar; enn hann kom í Stöðvarfjörð, ok lagði 
Mœrina-helgi á allan fjörðinn, ok lét ongu tor- 

týna þar nema kvikíé heimilu ; hann bjó þar alla 
ævi, ok eru frá honum Stöðfirðingar komnir. 

7. Hjalti hét maðr, er nam Kleifarlönd ok 
allan Breiðdal þar npp frá; hans son var Kol- 
grímr, er mart er manna frá komit 

Herjólfr hét maðr, er nam land alt út til 
Hvalsnesskriðna; hans son var Vápni erVæpn- 
lingar eru frá komnir. 

Herjólfr, bróðir Brynjólfs, nam Heydalalönd 
fyrir neðan Tinnudaisá ok út til Ormsár; hans 
son var Özurr, er Breiðdœlir eru frá komnir. ' 

Skjöldólfr hét maðr, er nam Stræti alt fyrir 
útan Gnúp, ok inn öðrum megin til Óss ok til 
Skjöldólfsness hjá Fagradalsá í Breiðdali; hans 
son var Háleygr, er þar bjó síðan; frá honum 
er Háleygjaætt komin. 

Þjóðrekr hét maðr; hann nam fyrst Breiðdal 
allan, enn hann stökk braut þaðan fyrir Bryn- 
jólfi, ok ofan í Berufjörð, ok nam alla ena nyrðri 
strönd Berufjarðar, ok fyrir sunnan um Búlands- 
nes, ok inn til Rauðaskriðna öðrum megin, ok bjó 
þrjá vetr þar sem nú heitir Skáli; síðan keypti 
Björn enn hávi jarðir at honum, ok eru frá 
honum Berufirðingar komnir. 

Björn sviðinhorni hét maðr, er nam Álftafjörð 
enn nyrðra, inn frá Rauðaskriðum, ok Sviðin- 
hornadal. 

Þorsteinn trumbubein hét frændi Böðvars ens 
hvíta, ok fór með honum til Islands; hann nam 

land fyrir utan Leiruvág til Hvalsnesskriðna ; 
hans son var Kollr enn grái, faðir Þorsteins, 
föður Þorgríms í Borgarhöfn, föður Steinunnar, 
er átti Gizurr byskup. 

Böðvarr enn hvíti var son Þorleifs miðlungs, 
Böðvarssonar snæþrymu, Þorleifssonar hvala- 
skúfs, Ánssonar, Arnarsonar hyrnu, konungs, Þór- 
issonar konungs, SvínaBöðvarssonar, Kaunsson- 
ar konungs, Sölga sonar konungs, Hrólfs sonar ór 
Bergi, ok Brandönundr, frændi hans, fóru af Vors 
til íslands ok kvámu i Álftafjörð enn syðra. 
Böðvarr nam land inn frá Leiruvági, dali þá 
alla er þar liggja, ok út öðrum megin til Múla 
ok bjó at Hofi ; hann reisti þar hof mikit. Sonr 
Böðvars var Þorsteinn, er átti Þórdísi, dóttur 
Özurar keiliselgs, Hrollaugssonar; þeirason var 
Síðu-Hallr ; hann átti Jóreiði Þiðrandadóttur, ok 
er þaðan mikil ætt komin. Son þeira var Þor- 
steinn, faðir Ámunda, föður Guðrúnar, móður 
Þórdísar, móður Helgú, móður Guðnýjar, móður 
Sturlusona. 

Brandönundr nam land fyrir norðan Múla- 
Kambsdal ok Melrakkanes, ok inn til Hamarsár, 
ok er mart manna frá honum komit. 

Þórðr skeggi, son Hrapps, Bjarnar sonar bunu, 
hann átti Vilborgu Ósvaldsdóttur ok Úlfrúnar 
Játmundardóttur. Þórðr fór til íslands oknam 
land í Lóni, fyrir norðan Jökulsá, milli ok Lóns- 
heiðar, ok bjó í Bœ tíu vetr eða lengr; þá frá 

hann tit öndvegissúlna sínna íyrir neðan heiði 
í Leiruvági ; þá réðst hann vestr þannig, ok bjó 
á Skeggjastöðum, sem fyrr er ritat; hann seldi 
þá Lónlönd Úlfljóti, er lög flutti íit hingat. [Bjö 
Þörðr þö nokkora vetr síðan í Löni]. Dóttir 
Þórðar var Helga, er Ketilbjörn enn gamli átti 
at Mo9felli. — Þat var uppliaf enna heiðnu laga, 
at menn skyldu eigi liafa höfuðskip í hafi, enn ef 
þeir hefði, þá skyldi þeir af taka höfuð, áðr þeir 
kœmi í lands syn, ok sigla eigi at landi með 
gapandi höfðum eða gínandi trjönum, svá at land- 
vœttir fœlist við. Baugr tvíeyringr eða meiri 
skyldi liggja í hverju höfuðhofi á statta; þann 
baug skyldi hverr goði hafa á hendi sér til lög- 
þinga allra, þeira er hann skyldi sjálfr heyja, 
ok rjöða hann þar áðr í roðru nautsblöðs, þess 
er liann blötaði þar sjálfr. Hverr sá maðr, er 
þar þurfti lögskil af hendi at leysa at dömi, skyldi 
áðr eið vinna at þeim baugi, ok nefnasér vátta 
tvá eða fleiri; „nefniekíþat vœtt", skildi hann 
segja, „at ek vinn eið at baugi, lögeið; hjálpi mér 
svá Freyr ok Njörðr ók hinn aimáttki Ass f sem 
ek man svá sök þessa sœkja, eða verja, eða vitni 
bera, eða kviðu, eða döma, sem ek veit réttast ok 
sannast ok héízt at lögum, ok öU lögmœt skil af 
hendi leysa þau er tindir mik koma, meðan ek 
er á þessu þingi." Þá var landinu skift í fjörð- 
unga 9 ók skyldu vera þrjú þing í fjörðungi, enn 
þrjú höfuðhof í þingsokn hverri; þar váru menn 

valdir tíl at geyma hofanna at viti ok rétílœti; 
þeir sltyldu nefna doma á þingum, ókstýrasak- 
ferli; því váru þeir guðar kallaðir; hverr tnaðr 
skyldi gefa tóU til hofs, sem nú til kirkju tíund. 

8. Þorsteinn leggr, son Bjarnar biátannar, 
fór ór Suðreyjum til íslands, ok nam lönd öli 
fyrir norðan Horn til Jökulsár íLóni, ok bjó í 
Bððvarsholti þrjá vetr, enn seldi síð&n löndin 
ok fór aftr í Suðreyjar. 

Rögnvaldr jarl á Mœri (var) son Eysteins 
gluinru, ívars sonar Upplendingajarls, Hálfdan- 
ar sonar ens gamla; Eögnvaldr átti Ragnhildi, 
dóttur Hrólfs neQu ; þeira son var ívarr, er fell 
í Suðreyjum með Haraldi konungi enum hárfagra; 
annarr var Gtöngu-Hrólfr, er vann Norðmandí; 
frá honum eru Rúðujarlar komnir ok Englakon- 
ungar; þriði var Þórir jarl þegjandi, er átti 
Álöfu árbót, dóttur Haralds konungs hárfagra, 
ok var þeira dóttir Bergljót, móðir Hákonar 
jarls ens ríka. Rögnvaldr jarl átti friðlusonu 
þrjá: hét einn Hrollaugr, annar Einarr, þriði 
Hallaðr; sá veltist ór jarlsdómi í Orkneyjum. 
Ok er Rögnvaldr jarl frá þat, þá kallaði hann 
saman sonu sína, ok spurði hverr þeira þá vildi 
til eyjanna; enn Þórir bað hann sjá fyrir um 
sínaför; jarlinn kvað honum vel fara, enn kvað 
hann þar skyidu ríki taka eftir sínn dag. Þá 
gekk Hrólfr fram, ok bauð sik til farar; Rögn- 
valdr kvað honum vel hent fyrir sakir afls ok 

hreysti, enn kveðst ætla at meiri ofsi væri i 
skapi hans, enn hann mætti þegar at lðndum set- 
jast. Þá gekk Hrollaugr fram, ok spurði ef hann 
vildi at hann fœri; Rögnvaldr kvað hann ekki 
mundu jarl verða: „hefir þú þat skap, er engi 
styrjöld fylgir; munu vegir þínir liggja til ís- 
lands; muntu þar göfigr þikkja á því landi, ok 
verða kynsæll, enn engi eru hér forlög þín tf . 
Þá gekk Einarr fram ok mælti: „Láttu mik 
fara til Orkneyja ; ek mun þér því heita, er þér 
mun bezt þikkja, at ek mun aldri aftr koma 
þér í augsýn". Jarlinn svarar: „Vel þikki 
mér at þú farir brutt, enn lítils er mér ván at 
þér, þvíat móðurætt þín er öll þrælborin". Eft- 
ir þat fór Einarr vestr, ok lagði undir sik eyj- 
arnar, sem segir í sögu hans. Hrollaugr fór þá 
til Haralds konungs ok var með honum um hríð, 
þvíat þeir feðgar kómu eigi skapi saman eftir 
þetta. 

9. Hrollaugr fór til íslands með ráði Har- 
alds konungs, ok hafði með sér konu sína ok 
sonu; hann kom austr at Horni ok skaut þar 
fyrir borð öndvegissúlum sínum, ok bar þær á 
land í Hornafirði, enn hann rak undan ok vestr 
fyrir land; fekk hann þá útivist harðaokvatn- 
fátt. Þeir tóku land vestr í Leiruvági á Nes- 
jum; var hann þar enn fyrsta vetr; þá fráhann 
til öndugissúlna sínna ok fór austr þannveg; 
var hann annan vetr undir Ingólfsfelli. Siðan 

fór hann austr í Homafjörð, ok nam land aust- 
an frá Horni til Kvíár, ok bjó fyrst undir Skarðs- 
brekku í Hornafirði, enn síðan á Breiðabólstað 
í Fellshverfi. Þá hafði hann lógat þeim lönd- 
um, er norðr váru frá Borgarhöfn, enn hann 
átti til dauðadags þau lönd, er suðr váru frá 
Hreggsgerðismúla. HroIIaugr var höfðingimik- 
ill ok helt vingan við Harald konung, enn fór 
aldri útan [ók eigi vitjaði hann Rögnválds 
jarls födur síns, því at honum var ótítt við stjúp- 
möður sína]. Haraldr konungr sendi Hrollaugi 
[gersimar á deyjanda degi,] sverð ok ölhorn ok 
gullhring, þann er vá fimm aura; sverðþatátti 
Kolr, son Síðu-Halls, enn Kolskeggr enn fróði 
hafði sét hornit. Hrollaugr var faðir Ozurar 
keiliselgs, er átti Gró, dóttur Þórðar illuga ; dótt- 
ir þeira var Þórdís, móðir HallsáSíðu. Ann- 
arr son Hrollaugs var Hróaldr, faðir Óttars hval- 
róar, föður Guðlaugar, móður Porgerðar, móður 
Jámgerðar, móður Valgerðar, móður Böðvars, 
fóður Guðnýjar, móður Sturlusona. Önundrvar 
enn þriðí son Hrollaugs. Hallr á Síðu átti Jó- 
reiði Þiðrandadóttur; þeira son var Þorsteinn, 
faðir Magnúss, föður Einars, föður Magnúss bysk- 
ups. Annarr son Halls var Egill, faðir Þorgerð- 
ar, móður Jóns byskups ens helga. Þorvarðr 
Hallsson var faðir Þórdísar, móður Jórunnar, 
móður Halls prests, fóður Gizurar, föðurMagn- 
úss byskups ok Þorválds, födur Qizurar jarls. 

Yngvildr Hallsdóttir var móðir Þóreyjar, móð- 
ur Særaundar prests ens fróða. Þorsteinn Hall- 
son var faðir Guðríðar, móður Jóreiðar, móður 
Ara prests ens fróða. Þorgerðr Hallsdóttir var 
móðir Yngvildar, móður Ljóts, föður Jámgerð- 
ar, móður Valgerðar, móður Böðvars,föður Guð- 
nýjar, móður Sturlusona. 

10, Ketill hét maðr, er Hrollaugr seldi Horna- 
fjarðarströnd útan frá Horni okinn til Hamra; 
hann bjó at Meðalfelli ; frá honum eru Hornflrð- 
ingar komnir. 

Auðunn enn rauði keypti land at Hrollaugi 
útan frá hömrum ok út öðrum megin til Viðborðs ; 
hann bjó í Hofsfelii ok reisti þar hof mikit ; firá 
honum eru Hofsfellingar komnir. , 

Þorsteinn enn skjálgi keypti land at Hrol- 
laugi, alt frá Viðborði suðr um Mýrar ok til 
Heinabergsár; hans son var Vestmarr, er Mýra- 
menn eru frá komnir. 

Úlfr enn vorski keypti land at Hrollaugi suðr 
frá Heinabergsá til Hreggerðismúla, ok bjó at 
Skálafelli fyrstr manna; fráhonum eru Vorsar 
komnir. Síðan fœrði XJlfr b tt í Papíh ok 
bjó á Breiðabölstað > ok er þar haugr hans ok svá 
Þorgeirs haugr. Þorgeirr var son Vorsa-Ulfs, 
er bjó at Hofi í Papíli. 

Þórðr illugi, son Eyvindar eykikróks, braut 
skip sitt á Breiðasandi; honum gaf Hrollaugr 
land milli Jökulsár ok Evíár, ok bjó hann und* 

ir Pelli við Breiðá; hans synir váru þeir Örn 
enn sterki, er deildi við Þórdísi Jarlsdóttur, 

* 

systur Hrollaugs, ok Eyvindr sraiðr. Dœtr hans 
váru þær Gróa, er Özurr átti, ok Þórdís, móð- 
ir Þorbjargar, móður Þórdísar, móður Þórðar ill- 
uga, er vá Víga-Skútu. 

Ásbjörn hét maðr, son Heyangrs-Bjarnar, hers- 
is ór Sogni; hann var son Helga Helgasonar, 
Bjarnar sonar bunu. Asbjörn fór til Islands ok dó i 
hafi, enn Þorgerðr kona hans ok synir þeirakvámu 
út [Enn þat var mœlt at kona skyldi eigi víðara nema 
land, enn leiða mætti kvígu tvœvetra várlangan 
dag sölsetra millum, haJfstalit naut ok haft vd. 
Því leiddi Þorgerðr kvígu sína undan TóftafeJli, 
skamt frá Kvíá, ok í Kiðjcdeit hjá Jökidsfetöi 
fyrir vestan. Þorgerðr nam því land um] alt 
Ingólfshöfðahverfi á railli Kvíár ok Jökulsár, ok 
bjóhon at Sandfelli, ok Guðlaugr, sonþeiraÁs- 
bjarnar, eftir hana; frá honum eru Sandfelling- 
ar komnir. Annarr son þeira var Þorgils, er 
Hnappfellingar eru frá komnir; þriði var Özurr, 
faðir Þórðar Freysgoða, er mart manna er frá 
komit. 

Helgi hét annarr son Heyjangrs-Bjarnar; hann 
fór til íslands ok bjó at Rauðalœk; hans son 
var Hildir, er Rauðlœkingar eru frá komnir. 

Bárðr var enn þriði son Heyjangrs-Bjarnar, er 
fýrr er getit; hann nam fyrst Bárðardal norðr, 
enn síðan fór hann norðr um Vánarskarð Bárðar- 

götu, ok nam Fljótshverfi alt, ok bjó at Gnúp- 
nm; þá var bann kallaðr Gnúpa-Bárðr. Hans 
synir váru þeir Þorsteinn ok Sigmundr, þriði 
Egili, fjórði Gísli, fimti Nefsteinn, sétti Þorbjörn 
krumr, sjaundi Hjörr, átti Þorgrímr, níundi Björn, 
faðir Geira at Lundum, íöður Þorkels læknis, 
fóður Geira, fóður Þorkels kanoka, vinar Þor- 
láks byskupsens helga; hann setti regúlastað í 
Þjokkabœ. 

11. Eyvindr karpi nam land milli Almanna- 
fljóts ok Geiriandsár, ok bjó at Forsi, fyrir vest- 
an Móðólfsgnúp; hans synir váru þeir Móðólfr, 
faðir þeira Hrólfs ok Ketils ok Ástríðar mann- 
vitsbrekku; annarr var Önundr, faðir Þraslaug- 
ar, móður Tyrfings ok Halldórs, föður Tyrfings, 
föður Teits. Áðr Æmannafljót hlypi var þat 
kattat Raftcdœkr. 

Maðr hét Eetill enn fíflski, son Jórunnar rcann- 
vitsbrekku, dóttur Ketils flatnefs; hann fór af 
Suðreyjum til islands; hann varkristinn; hann 
nam land milli Geirlandsár ok Fjarðarár, fyrir 
ofan Nýkoma. Ketill bjó í Kirkjubœ ; þar höfðu 
áðr setit Papar, ok eigi máttu þar heiðnir menn 
búa. Ketill var faðir Ásbjarnar, föður Þorsteins, f öð- 
ur Surts, fóður Sighvats lögsögumanns, fóður Kol- 
belns [foður Gtiðrúnar, móðicr Narfa ok Loðmund- 
ar Skeggjasonar] \ Hildr hét dóttir Ásbjarnar, móð- 
irÞóris, föðurHildar, er Skarpheðinn átti. Þor- 
björg hét dóttir Ketils ens fíflska; hanaátti Váli, 

son Loðmundar ens gamla. [ Þörðr hét son Surts 
6r Kirkjubœ, faðir Guðrúnar, móður Þóru, móð- 
ur Þorsteins holmuns, föður Gunnhildar, móður 
Jódísar, móður Vilborgar, móður Magnúss, föður 
Snorra. föður HaMberu, er átti Markús Þórðar- 
son á Mélum]. 

Böðmóðr hét maðr, er land nam milli Dríf- 
andi ok Fjarðarár, ok upp til Böðmóðsborns ; 
hann bjó í Böðmóðstungu; hans son var Öleifr, 
er Óleifsborg er við kend; hann bjó í Holti. 
Hans son var Vestarr, faðir Helga, fóður Gró, 
er Glœðir átti. 

Eysteinn enn digri fór af Sunnmœri til íslands ; 
hann nam land fyrir austan Geirlandsá til móts 
við Ketil enn fínska, ok bjó í Geirlandi; hans 
son var Þorsteinn frá Keldugnúpi; [hann var fað- 
Þorkels, föður Þorsteins frá Keldugnúpi, föður 
Þoríðar, móður Álofar, móður Guðrúnar, móð- 
ur ÞorvaMs, föður Ingiríðar, móður Ástriðar, 
móður Ingibjargar, móður Þuríðar, móður Hatt- 
beru, er átti Markíts Þórðarson á Mélum]. 

Eysteinn son Hrana Hildissonar paraks, fór 
ór Noregi til fslands; hann kaupir lönd at Ey- 
steini digra, þau er hann hafði numit, ok kvað 
vera Meðallönd; hann bjó atSkarði. Hansbörn 
váru þau Hildir ok Þorljót, er átti Þorsteinn at 
Keldugnúpi. Hildir vildi fœra bú sítt í Kirkju- 
bœ eftir Ketil, ok hugði at þar mundi heiðinn 
maðr mega búa; enn er hann kom nær at tún- 



uiyiuzfc 



192 LANDNÁMABÓK. 

garði, varð hann bráðdauðr; þar liggr hann í 
Hildishaugi. 

Vilbaldr hét maðr, bróður Áskels hnokkans; 
hann fór af írlandi til íslands, ok hafði skip 
þat er hann kallaði Kúða, ok kom íKúðafljóts- 
ós; hann nam Tunguland á milli Skaftár ok 
Hólmsár, ok bjó á Búlandi; hans börn váru þau 
Bjólan, faðir Þorsteins, ok Ölvér muðr, okBjol- 
lok, er átti Áslákr örgoði. 

Leiðólfr kappi hét maðr; hann namlandfyrir 
austan Skaftá til Drífandi, ok bjó at Á fyrir 
austan Skaftá, út frá Skál, enn annat bú átti 
hann á Leiðólfsstöðum undir Leiðólfsfelli, ok var 
þar þá mart bygða. Leiðólfr var faðirÞórunn- 
ar, móður Hróars Tungugoða. Hróarr átti Arn- 
gunni Hámundardóttur, systur Gunnars frá Hlíð- 
arenda; þeira börn váru þau Hámundr haltiok 
Ormhildr. Vébrandr hét son Hróars ok ambátt- 
ar. Hróarr tók Þórunni brún, dóttur Þorgils ór 
Hvammi í Mýdal ; Þorflnnr hét son þeira. Hró- 
arr bjó fyrst í Ásum; síðan tók hann Lómagnúps- 
lönd af Eysteini, syni Þorsteins titlings ok TJðar 
Ey vindardóttur, systur þeira Móðólfs ok Branda. 
Þraslaug var dóttur Þorsteins titlings, er átti 
Þórðr freysgoði. Önundr töskubak, frændi Þor- 
steinsbarna, skoraði Hróari á hólm á Skaftafells- 
þingi, ok fell at fótum Hróari. Þorsteinn Upp- 
lendingr tók Þórunni brún ok flutti útan ; Hró- 
arr f ór ok útan ; þá drap hann Þröst berserk á 

hólmi, er nauðga vildi eiga Sigriði konu hans, 
enn þeir Þorsteinn sættust, Móðólfssynir váru at 
vígi Hróars, ok Þórir, mágr þeira, Brandr frá 
Gnúpum ok Steinólfr búi hans. Hámundr hefhdi 
þeira Hróars. 

12. Í8ólfr hét maðr; hann kom út síð land- 
námatíðar ok skoraði á Vilbald til landa eðr hólm- 
göngu, enn Vilbaldr vildi eigi berjast ok fór 
brutt af Búiandi; hann átti þá land milli Hólms- 
ár ok Kúðafljóts. Enn ísólfr fór á Búland ok 
átti land milli Kúðafljóts okSkaftár. Hansson 
var Hrani á Hranastöðum, enn dóttir Björg, er 
átti Önundr son Eyvindar karpa; Þraslaug var 
dóttir þeira, er átti Þórarinn son Ölvés í Höfða. 

Hrafn hafnarlykill var víkingr mikill; hann 
íór til íslands ok nam land milli Hólmsár ok 
Eyjarár ok bjó í Dynskógum; hann vissi fyrir 
elds uppkvámu ok fœrði bú sítt í Lágey; hans 
son var Áslákr örgoði, er Lágeyingar eru frá 
komnir. 

Maðr hét Hrólfr höggvandi ; hann bjó á Norð- 
mœri, þar sem hét Moldatún; hans synir váru 
þeir Vémundr ok Molda-Gnúpr; þeir váru víga- 
menn miklir ok járnsmiðir. Vémundr kvað þetta, 
er hann var í smiðju: 

Ek bar einn 
af ellifu 
bana orð. 
Bléstu meir! 

13 

Gnúpr tór til íslands fyrir vigasakir þeira bro&ðra, 
ok nam land milli Kúðafljóts ok Eyjarár, ok 
Alftave ralt; þar var þá vatn mikit ok álftveiðr 
á. Molda-Gnúpr seldi mörgum mönnum af 
landnámi sínu, ok gerðist þar íjölbygt, áðr jarðeldr 
rann þar ofan, enn þá flýðu þeir vestr til Höfða- 
brekku, ok gerðu þar tjaldbúðir, er heitir á Tjalda- 
velli; enn Vémundr, son Sigmundar kleykis, 
leyfði þeim eigi þarvist; þá fóru þeir í Hrossa- 
garð ok gerðu þar skála, ok sátu þar um vetr- 
inn, og gerðist þar ófriðr með þeim ok vígafar. 
Enn um várit eftir fóru þeir Molda-Gnúpr vestr 
í Grindavík ok staðfestust þar; þeir höfðu fátt 
kvikfjár. Þeir váru þá fulltíða synir Molda- 
Gnúps, Björn ok Gnúpr, Þorsteinn hrungnir ok 
Þórðr leggjaldi. Björn dreymdi um nótt at berg- 
búi kœmi at honum ok bauð at gera félag við 
hann, enn hann þóttist játa því; eftir þat kom 
hafr til geita hans, ok tingaðist þá svo skjótt 
fé hans, at hann varð skjótt vellauðigr; síðan 
var hann Hafr-Björn kallaðr. Þat sá ófreskir 
menn, at landvættir allar fylgðu Hafr-Birni 
til þings, enn þeim Þorsteini ok Þórði til 
veiðar ok fiski. Hafr-Björn átti Jórunni, stjúp- 
dóttur Onúps bróður síns; þeira- son var Svert- 
ingr er átti Húngerði, dóttur Þórodds Tungu- 
Oddssonar ok Jófríðar Gunnarsdóttur ; þeira dótt- 
ir Þorbjörg móðir Sveinbjarnar, fóður Bótólfs, 
föður Þórdísar, móður Helgu, móður Guð- 

nýjar, raóður Sturlusona. Gnúpr Molda-Gnúps- 
son átti Arnbjörgu Raþormsdóttur. Iðunn var 
dóttir Molda-Gnúps, er átti Þjóstarr á Álftanesi. 
Þormóðr var son þeira, sera fyrr er ritat. 

13. Eysteinn hét raaðr, son Þorsteins dranga- 
karls; hann fór til íslands af Hálogalandi ok 
braut skip sítt, enn rneiddist sjálfr í viðum. 
Hann bygði Fagradal, enn kerlingu eina rak af 
skipinu í Kerlingarfjörð ; þar er nú Höfðársandr. 
Ölvér son Eysteins nam land fyrir austan Grímsá ; 
þar hafði engi maðr þorat at nema fyrir land- 
vættum, síðan Hjörleifr var drepinn. Ölvérbjó 
í Höíða; hans son var Þórarinn í Höfða, bróð- 
ir sammœðri Halldórs Örnólfsonar, er Mörðr ó- 
rœkja vá undir Hömrum, ok Arnórs, er þeir 
Flosi ok Kolbeinn, synir Þórðar Freysgoða, vágu 
á Skaftafells þingi. 

Sigmundr kleykir, son Önundar bílds, nam 
land milli Grímsár ok Kerlingarár, er þá fell 
fyrir vestan Höfða ; frá Sigmundi eru þrír bysk- 
upar komnir; Þorlákr ok Páll ok Brandr. 

Björn hét maðr, auðigr ok oflátimikill; hann 
fór til íslands af Valldresi, ok nam iand milli 
Kerlingarár ok Hafrsár, ok bjó at Reyni ; hann 
átti ilt við Loðmund enn garala. Frá Reyni-Birni 
er enn helgi Þorlákr byskup kominn [langfeðff- 
um at tdja]. 

Loðmundr enn gamli nam land milli Hafrsár 
ok Fúlalœkjar, sem fyrr er ritat ; þat er þá hét 

13« 

Fúlalœkr er nú kölluð Jökulsá á 8ólheimasandi, 
«r skilr landsfjórðunga. 

Loðmundr enn gamli á Sólheimum átti sex sonu 
eðr fleiri: Váli hét son hans, faðir Sigmundar, 
er átti Oddlaugu, dóttur Ey vindar ens eyverska. 
Sumarliði hét annarr son Loðmundar, faðir Þor- 
steins holmunns í Mörk, foður Þóru, móður Steins, 
föður Þöru, mbður Surts ens hvíta Skaftastjúps; 
hann var Sumarliðason ; Skafti lögsögumaðr 
átti Þóru síðar enn Sumarliði; þat segir í Ölfus- 
inga kyni. Vémundr hét enn þriði son Loðmund- 
ar, faðir Þorkötlu, er átti Þorsteinn vífill ; þeira 
dóttir var Arnkatla, móðir Hróa ok Þórdísar, er 
átti Steinn Brandsson; þeira dóttir var Þóra, er 
átti Sumarliði ok SJcafti lögsögumaðr. Ari hét 
enn fjórði, Hróaldr hét enn fimti, Ófeigr hét 
enn sétti son Loðmundar, laungetinn; hann átti 
Þraslaugu, dóttur Eyvindar eyverska, systur Odd- 
laugar; frá þeim öllum er mart manna komit 

Nú eru rituð landnám í Austfirðinga fjórðungi, 
eftir því sem vitrir menn ok fróðir hafa sagt; 
hefir í þeim flórðungi mart stórmenni verit síð- 
an, ok þar hafa margar stórar sögur gerzt. Enn 
þessir hafa þar stœrstir landnámsmenn verit: 
Þorsteinn hvíti, Brynjólfr enngamli, Graut-Atli 
ok Ketiii Þiðrandasynir, Hrafnkell goði, Böðvarr 
enn hvíti, Hrollaugr, son Rögnvalds jarls, Ozurr, 
son Ásbjarnar Heyjangrs-Bjarnarsonar, er Freys- 

gyðlingar eru frá komnir, Ketill enn fíflski, Leið- 
ólfr kappi. 



V. 

Hér hefjast upp landnám í Sunnlendingra fjórðungri, 
er meö mestum blóma er alls íslands fyrir lands- 
kosta sakir ok htifðingja þeira er þar hafa bygt, 

bæði lærðir ok ólærðir. 

1, Austfirðir bygðust fyrst á Islandi, enn 
á mittum Homafjarðar ók Reykjaness varð seinast 
(Abygt; Þ&r r&F wðr ok brim landtöku manna 
fyrir hafnleysis sakir ók örœfis. Sumir þeir er 
fyrstir kómu út bygðu nœstir fjöttum, ok merkðu 
at því landskostina, at kvikféit fýstist frá sjimum 
til fjattanna. Þeim mönnum er siðar kómu út 
þóttu hinir numit hafa of viða land er fyrri 
kómu, enn á þat sœtti Haraldr konungr þá hinn 
hárfagri, at engi skyldi víðara nema enn hann 
mœtti eldi yfir fara á degi með skipverjum sín- 
um. Menn skyldu élda gera, þá er sól vceri í 
austri; þar skyldi gera aðra reyki f svá at hvára 
sæi frá öðrum, enn þeir eldar, er gervir váru 
þá er sól var í austri, skyldi brenna til nœtr; 
síðan skyldu þeir ganga til þess er sól vœri í 
vestri, ok gera þar aðra dda. 

Þrasi hét maðr, son Þórólfs (Herjólfssonar?) 

hornabrjóts; hann fór af Hörðalandi tilfslands, 
ok nam land milli Kaldaklofsár ok Jökulsár; 
hann bjó í Skógum enum eystrum; hann var 
rammaukinn mjök, ok átti deilur við Loðmund 
enn gamla, sem áðr er ritat. Sonr Þrasa var 
Geirmundr, faðir Þorbjarnar, íöður Brands í 
Skógura, [fóður Skeggja í Skógum, fóður Botta í 
Skógum, fóður Skeggja, fóður Hildar, er átti 
NjáU í Skbgum Sigmundarson ; þeirra son Skeggi, 
faðir Eyjólfs, fóður Brands, er nú býr í Skóg- 
um]. 

Hrafh enn heimski hét maðr, son Valgarðs 
Vémundar sonar orðlokars, Þórólfs sonar vága- 
nefs, Hrœreks sonar slöngvandbauga, Haralds 
sonar hilditannar Danakonungs; hann fór ór 
Þrándheimi til íslands, ok nam land milli Kalda- 
klofsár ok Lambafelisár; hann bjó at Rauða- 
feili enu eystra ok var et mesta göfigmenni; 
hans börn váru þau Jörundr goði ok Helgi 
bláfauskr ok Freygerðr. 

2. Ásgeirr kneif hét maðr, son Óleifs hvíta Skær- 
ingssonar, Þórólfssonar ; móðir hans var Þórhildr, 
dóttirÞorsteinshaugabrjóts; Ásgeirr f ór til íslands 
ok nam land milli Lambafellsár ok Seljalandsár, 
ok bjó þar er nú heitir at Auðnum; hans son 
var Jörundr ok Þorkell, faðir Ogmundar, föður 
Jóns byskups ens helga. Dóttir Ásgeirs var 
Helga, móðir Þórunnar, móður Þorláks, föður 
Þórhalls, föður Þorláks byskups ens helga. 

Þorgeirr enn hörðski, son Bárðar blönduhorns, 
fór ór Viggjum ór Þrándheimi tilíslands; hann 
keypti land at Ásgeiri kneif milli Lambafellsár 
ok írarár, ok bjó í Holti. Fám vetrum síðar 
fekk hann Ásgerðar, dóttur Asks ens ómálga, 
ok váru þeira synir Þorgrímr enn mikli ok 
Holta-Þórir, faðir Þorleifs kráks ok Skorar- 
Geirs. 

Ófeigr hét ágætr maðr í Raumsdœlafylki ; 
hann átti Ásgerði dóttur Asks ens ómálga. 
Óíeigr varð missáttr við Harald konung hár- 
fagra, ok bjóst af því til íslandsferðar ; enn er 
hann var búinn, sendi Haraldr konungr menn 
tíl hans, ok var (hann) tekinn af lífi, enn Ás- 
gerðr fór út raeð börn þeira, ok með henni Þór- 
ólfr, bróðir hennar laungetinn. Ásgerðr nam 
land millum Seljalandsmúla ok Markarfljóts, ok 
Langanes alt upp til Joldusteins, okbjónorðan 
í Katanesi. Börn Ófeigs ok Ásgerðar váru Þor- 
geirr gollnir ok Þorsteinn flöskuskegg, Þorbjörn 
kyrri ok Álof elliðaskjöldr, er átti Þorbergr 
kornamúli; þeira börn Eysteinn ok Hafþóra, er 
Eiðr Skeggjason átti. Þorgerðr var ok Ofeigs 
dóttir, er átti Fiðr Otkelsson. 

Þórólfr, bróðir Ásgerðar, nam land at ráði 
hennar fyrir vestan Fijót milli Deildará tveggja, 
ok bjó í Þórólfsfelli; hann fœddi þar Þorgeir 
gollni, son Ásgerðar, er þar bjó síðan ; hans son 
var Njáll, er inni var brendr. 

Ásbjörn Reyrketilssoa ok Steinfiðr bróðir hans 
námu land fyrir ofan Krossá fyrir anstan Pljót 
Steinfiðr bjó á Steinfinnsstöðum, ok er ekki 
manna frá honum komit. Ásbjörn helgaði land- 
nám sitt Þór ok kallaði Þórsmörk; hans son 
var Ketill enn auðgi, er átti Þuríði Gollnisdótt- 
ur; þeira börn váru þau Helgi ok Ásgerðr. 

8. Ketill hæingr hét ágætr maðr í Naum- 
dœlafylki, son Þorkels Naumdœla jarls ok 
Hrafnhildar, dóttur Ketils hæings ór Hrafnistu. 
Ketill bjó þá í Nauinudal, er Haraldr konungr 
hárfagri sendi þá Hailvarð harðfara ok Sigtrygg 
snarfara til Þórólfs Kveldúlíssonar, frænda Ket- 
ils; þá dró Ketili lið saman ok ætlaði at veita 
Þórólfi, enn Haraldr konungr tór et efra um 
Eldueið, ok fekk skip í Nauindœlafylki ok fór 
svá norðr í Alost á Sandnes, ok tók þar af 
. lífi Þórólf Kveldúlfeson ; fór þá norðan et ytra 
ok fann þá marga menn, er til liðs ætluðu við þá 
Þórólf; hnekti konungr þeim þá. Enn lítlu 
síðar fór Ketill hæingr norðr í Torgar, ok 
brendi inni Hárek ok Hrœrek Hildiriðarsonu, 
er Þórólf höfðu rœgðan dauðarógi; enn eftir 
þat réð Ketill til íslandsferðar með Ingunni 
konu sína ok sonu þeira. Hann kom skipi sínu 
í Eangárós, ok var enn fyrsta vetr at Hrafns- 
tóftum. Ketill nam öll lönd á milli Þjórsár ok 
Markarfljóts; þar námu síðan margir göfgir 
menn með ráði Hæings. KetiII eignaði sér eink- 

um land milli Raugár ok Hróarslœkjar, alt fyr- 
ir neðan Reyðarvatn, ok bjó at Hofi. Þá er 
Ketill hafði íœrt flest föng sín til Hofs, varð 
Ingunn léttari, ok fœddi þar Hrafn, er fyrst 
sagði lög upp á íslandi ; því heitir þar at Hrafns- 
tóftum. Hæingr hafði undir sik löud öll fyrir 
austan Rangá ena eystri ok Vatnsfell, tillœkj- 
ar þess er fellr fyrir útan Breiðabólstað, ok 
fyrir ofan Þverá, alt nema Dufþaksholt ok 
Mýrina; þat gaf hann þeim manni er Dufþakr 
hét; hann var hamrammr mjök. Helgi hét 
annarr son Hæings ; haii n átti Valdisi Jólgeirs- 
dóttur ; þeira dóttir var Helga, er átti Oddbjörn 
askasmiðr; við hann er kent Oddbjarnarleiði. 
Börn þeira Oddbjamar ok Helgu váruþauHró- 
aldr, Kolbeinn, Kolfinna ok Ásvör. Stórólfr var 
ennþriði son Hæings; hans börn váru þau Ormr 
enn sterki ok Otkell ok Hrafnhildr, er átti 
Ghinnarr Baugsson ; þeira son var Hámundr, 
faðir Gunnars at Hlíðarenda. Vestarr hót enn 
íjórði sou Hæings, hann átti Móeiði ; þeira dóttir 
var Ásný, eráttiÓfeigr grettir; þeira börn váru 
þau Ásmundr skegglauss, Ásbjörn, Aldís, móðir 
Valla-Brands ok Ásvör, móðir Helga ens svarta ; 
Æsa hét ein. Herjólfr hét enn fimti son Hæings, 
faðir Sumarliða, föður Vetrliða skálds; þeir 
bjoggu í Sumarliðabœ; þar heitir nú undir Brekk- 
um. Vetrliða vágu þeir Þangbrandr prestr ok 
Guðleifr Arason af Reykjahólum um níð. Sæ- 

björn goði var son Hrafns Hæingssonar, er 
átti Unni, dóttur Sigmundar; þeira son Arn- 
geirr. 

Sighvatr rauði hét maðr göflgr á Hálogalandi; 
hann átti Rannveigu, dóttur Eyvindar lamba ok 
Sigríðar, er átt hafði Þórólfr Kveldúlfsson; Rann- 
veig var systir Finns ensskjálga. Sighvatrfór 
til íslands at fýsn sinni, ok nam land at ráði 
Hæings í hans landnámi fyrir vestan Markarfljót, 
Einhyrningsmörk fyrir ofan Deildará, ok bjó í 
Bólstað; hnns son (var) Sigmundr faðir Marðar 
gígju, ok Öigfuss í Hlíð ok Lambi á Lambastöð- 
um, ok Rannveig, er átti Hámundr Gunnars- 
son ok Þorgerðr, er átti Önundr bíldr í Flóa. 
Annarr son Sighvats var Bárekr, faðir Þórðar, 
fóður Steina. 

Jörundr goði, son Hrafns ens heimska, bygði 
fyrir vestan Fljót, þar er nú heitir á Svertings- 
stöðum; hann reisti þar hof mikit. Bjórr lá ó- 
numinn fyrir austan Fljót milli Erossár ok Joldu- 
steins; þat iand fór Jörundr eldi, ok lagði til 
hofs. Jörundr átti Þuríði, dbttur Þorbjarnar 
ens gaúlverska; þeira son var Valgarðr goði, fað- 
ir Marðar, ok Úlfr örgoði, er Oddverjar eru frá 
komnir ok Sturlungar; mart stórmenni er frá 
Jörundi komit á íslandi. 

Þorkell bundinfóti nam land at ráði Hæings 
umhverfis Þríhyrning, ok bjó þar undir fjallinu; 
hann var hamrammr mjök. Börn Þorkels.váru 

þau Börkr blátannarskegg, faðir Starkaðar und- 
ir Þríhyrningi, ok Þórný, er átti Ormr enn sterki, 
ok Dagrún, móðir Bersa. 

4. Baugr hét maðr, fóstbróðir Hæings; h \nn 
fór til íslands, ok vnr eim fyrsta vetráBaugs- 
stöðum, enn annan með Hæingi; hann nam Fljóts- 
hlíð alla at ráði Hæings ofan um Breiðabólstað 
til móts við Hæing, ok bjó at Hlíðarenda; hans 
son var Gunnarr í Gunnarsholti ok Eyvindr at 
Eyvindarmúla ; þriði Steinn enn sujalli. «>k Hildr 
dóttir, er átti Örn í Væhigerði. Þeir Síeinn enn 
snjalli ok Sigmundr, son Sighvats rauða, áttu 
för útan af Eyrum, ok kvárau til Sandhólaferju 
allir senn, Sigmundr ok fórunautar Steins, ok 
vildu hvárir fyrr fara yfir ána; þeir Sigmundr 
stökuðu húskörlum Steins, ok ráku þá frá skip- 
inu; þá kom Steinn at, ok hjó þegar Sigmund 
banahögg. Um víg þetta urðu Baugssynir allir 
sekir ór Hlíðinni; fór Gunnarr í Gunnarsholt, enn 
Eyvindr undir Fjöll austr í Eyvindarhóla, enn 
Snjallsteinn í Snjallsteinshöf ða. Þat líkaði illa/jÞor- 
gerði] dóttur Sigmundar, er föðurbani hennar fór 
út þanuig, ok eggjaði Önund, bónda sínn, at 
hefna Sigmundar. Önundr fór með þrjá tigu manna 
í Snjallshöfða ok bar þar eld at húsum. Snjail- 
steinn gekk út ok gafst upp É ; þeir leiddu hann 
í höfðann, ok vágu hann þar; eftir víg þat 
mælti Gunnarr; hann átti þá Hrafnhildi Stór- 
ólt8dóttur, systur Orms ens sterka. Hámundr 

var son þeira. Þeir váru báðir afreksmenn at 
afli ok vænleik. Önundr varð sekr um víg Snjall- 
steins; hann sat með fjölmenni tvá vetr. Örn 
í Vælugerði, mágr Gunnars, helt njósnum til 
Onundar. Eftir jól enn þriðja vetr fór Gunii- 
arr með þrjá tigu manna at Önundi, at tilvísan 
Arnar; Onundr fór frá leik með tólfta mann til 
hrossa sínna; þeir fundust í Orrostudal; þar 
fell Onundr með fjórða mann, enn einn af Gunn- 
ari. Gunnarr var í blárri kápu ; hann reið upp 
eftir Holtum tii Þjórsár, ok skamt frá ánnifell 

hann af baki, ok var þá örendr af sárum. Þá 

•* 

er synir Onundar vóxu upp, Sigmundr kleykir 
ok Eilífr auðgi, sóttu þeir Mörð gígju at eftir- 
máli, frænda sinn. Mörðr kvað þat óhœgt um 
sekjan mann; þeir kváðu sér við Örn verst líka, 
er þeim sat næst. Mörðr lagði þat til, at þeir 
skyldu fá Erni skóggangssök, ok koma honum 

•• 

svá ór heraði. Onundarsynir tóku beitinga- 
mál á hendr Erni, ok varð hann svá sekr, at 
Örn skyldi falla óheilagr fyrir Önundarsonum 
hvarvetna nema í Vælugerði ok i örskotshelgi 

• • 

við landeign sína. Onundarsynir sátu jafnan 
um hann, enn hann gætti sin vel. Svá fengu 
þeir fœri á Erni, at hann rak naut ór landi sínu; 
þá vágu þeir Örn, dk hugðu menn at hann mundi 
óheilagr fallit hafa. Þorleifr gneisti, bróðir Arn- 
ar, keypti at Þormóði Þjóstarssyni, at hann 
helgaði Orn; Þormóðr var þá kominn útáEyr- 

um; hann skaut þá skot svá langt af handboga 
at fall Arnar varð í örskotshelgi hans. Þá mæltu 
þeir Hámundr Gunnarsson ok Þorleifr eftir Orn, 
enn Mörðr veitti þeim brœðrum; þeir guldu eigi 
fé, enn skyldu vera heraðssekir 6r Flóa ; þá bað 
Mörðr til handa Eilífi Þorkötlu Ketilbjarnar- 
dóttur, ok fylgðu henni heiman Höfðalönd, ok 
bjó Eilífr þar; enn til handa Sigmundi bað hann 
Arngunnar, dóttur Þorsteins drangakarls, ok 
réðst hann austr í sveit; þá gifti MörðrokRann- 
veigu, systur sína, Hámundi Gunnarssyni, ok 
réðst hann þá aftr í Hiíðina, ok var þeira son 
Ghinnarr at Hlíðarenda. 

Hildir ok Hallgeirr ok Ljót, systir þeira, 
váru kynjuð af Vestriöndum; þau fóru lil ís- 
lands, ok námu land milli Fljóts ok Rangár, 
Eyjasveit alla upp til Þverár. Hildir bjó í Hild- 
isey; hann var faðir Móeiðar. Hallgeirr bjó í 
Hallgeirsey; hans dóttir var Mábil, eráttiHelgi 
Hæingsson; enn Ljót bjó á Ljótarstöðum. 

5. Dufþakr í Dufþaksholti var leysingi þeira 
brœðra ; hann var hamrammr mjök, ok svá var 
Stórólfr Hæingsson ; hann bjó þá at Hváli ; þá 
skildi á um beitingar. Þat sá ófreskr maðr um 
kveld nær dagsetri, at björn mikill gekk frá 
Hváli, enn griðungr frá Dufþaksholti, ok fund- 
ust á Stórólfsvelli, ok gengust at reiðir, ok mátti 
björninn meira. Um morguninn var þat sét, at 
dalr var þar eftir, er þeir höfðu fundizt, sem 

um væri snúit jörðinni, ok heitir þar nú Öldu- 
gröf; báðir váru þeir meiddir. 

Ormr ánauðgi, son Bárðar Bárekssonar, bróð- 
ir Hallgríms sviðbálka, bygði fyrst Vestmanna- 
eyjar, enn áðr var þar veiðistöð ok litil vetr- 
seta eðr engi ; hans dóttir var Halldóra, er átti 
Eilífr Valla-Brandsson. 

Eilífr ok Björn, brœðr, fóru ór Sogni til ís- 
lands; Eilífr nam Odda enn lítla upp til Reyð- 
arvatns ok Víkingslœkjar; hann átti Helgu, dótt- 
ur Önundar bílds; þeira son var Eilífr ungi, er 
átti Oddnýju, dóttur Odds ens mjóva; þeira dótt- 
ir var Þuríðr, er átti Þorgeirr í Odda; þeira 
dóttir var Helga. 

Björn bjó í Svínhaga, ok nam land upp með 
Rangá; hans börn váru þau Þorsteinn, faðir 
Gríms holtaskalla, ok Hallveig, móðir Þórunn- 
ar, móður Guðrúnar, móður Sæmundar, föður 
Brands byskups. 

Kolr hét maðr, son Óttars ballar; hann nam 
land fyrir austan Reyðarvatn ok Stotalœk tyrir 
vestan Rangá, ok Tröllaskóg, ok bjó at Sand- 
gili; hans son var Egill, er sat fyrir Gunnari 
Hámundarsyni hjá Knafahólum, ok fell þar sjálfr 
ok austmenn tveir með honum, ok Ari húskarl 
hans, enn Hjörtr, bróðir Gunnars af hans liði. 
Synir Ounnars váru þeir Hrani ók Hámundr. 
Ounnarr barðist við Ofícd ór Eirkjubœ við garð 
at Hofi, ók féU OtkéU þar ok Skamkéll. Oeirr 

goði ok Oizurr hvíti ok Ásgrímr EUiðagrímsson, 
ók Störkuðr undan Þrihyrníngi, son Barkar 
Uátannarskeggs, Þorkdssonar bundinfóta. er átti 
Þuríðí Egilsdóttur frá Sandgili, þeir fóru um 
Leiðarskeið, ok kömu um nbtt með þrjá tigu 
manna tU Hlíðarenda, enn Ounnarr var fyrir 
með einn karlmann futttíða; iveir menn feUu br 
liði Oeirs, enn sextán urðu sárir, áðr Ounnarr 
feU. 

Hrólfr rauðskeggr hét maðr ; hann nam Hólms- 
lönd öll milli Fiskár ok Rangár, ok bjó at Forsi ; 
hans börn váru þau Þorsteinn rauðnefr, er þar 
bjó síðan, ok Þóra, móðir Þorkels mána, ok Æsa, 
móðir Þórunnar, móður Þorgeirs at Ljósavatni, 
ok Helga, móðir Odds frá Mjósyndi. Dóttir Odds 
var Ásborg, er átti Þorsteinn goði, faðir Bjarna 
ens spaka, íöður Skeggja, fóður Markúss lögsögu- 
manns. Þorsteinn rauðnefr var blótmaðr mik- 
111 ; hann blótaði forsinn, ok skildi bera leifar 
allar á forsinn; hann var ok framsýnn mjök. 
Þorsteinn lét telja sauði sína ór rétt tuttugu hundr- 
uð, enn þá hljóp alla réttina þaðan af; því var 
sauðrinn svá margr, at hann sá á haustum, hver- 
ir feigir váru ok lét þá skera. Enn et síðasta 
haust er hann lifði, þá mælti hann í sauðarétt: 
„Skeri þér nú sauði þáer þér vilit; feigr em ek 
nú, eðr allr sauðrinn elligar, nema bæði sé". 
Enn þá nótt er hann andaðist, rak sauðinnall- 
an í forsinn. 

6« Úlfr gyldir hét hersir rikr á Þelamörk; 
hann hjó á Píflavðllum; hans son var Ásgrímr, 
er þar bjó siðan. Haraldr konungr hárfagri 
sendi Þórorm frænda sínn ór Þrumu, at heimta 
skatt af Ásgrími, enn hann galt eigi; þá sendi 
hann Þórorm annat sinn til höfuðs honum, ok 
drap hann þá Ásgríin. Þá var Þorsteinn, son 
Ásgríms, í víkingu, enn Þorgeirr, annarr son 
hans, var tíu vetra. Nökkuru síðar kom Þor- 
steinn ór hernaði ok lagði til Þrumu, ok brendi 
Þórorm inni ok hjú hans öll, enn hjó búit ok 
rænti öllu lausafé. Eftir þat fór hann til ís- 
lands, ok Þorgeirr, bróðir hans, ok Þórunn, 
móðursystir þeira; hon nam Þórunnarhálsa alla. 

Þorgeirr keypti Oddalönd at Hrafni Hæings- 
syni, ok Strandir báðar ok Varmadal, ok alt 
milli Rangár ok Hróarslœkjar; hann bjófyrstí 
Odda, ok fekk þá Þoríðar Eilifsdóttur. 

Þorsteinn nam land at ráði Flosa, er numit 
hafði áðr Rangárvöllu, fyrir ofan Víkingslœk til 
móts við SvínhagaBjörn, ok bjó í Skarðinu eystra; 
um hans daga kom skip útiRangárós; þar var 
á sótt mikil, enn menn vildu eigi hjálpa þeim; 
þá fór Þorsteinn til þeira, ok fœrði þá þangat 
er nú heita Tjaldstaðir, ok gerði þeim þar tjald, 
ok þjónaði þeim sjálfr, ifieðan þeir lifðu; enn 
þeir dó allir; enn sá er lengst lifði gróf niðr 
fé mikit, ok hefir þat ekki fundizt siðan. Af 

þessum atburðura var Þorsteinn tjaldstœðingr 
kallaðr ; hans synir váru þeir Gunnarr ok Skeggi. 

7« Flosi hét maðr, son Þorbjarnar ens gaul- 
verska; hann drap þrjá sýslumenn Haralds kon- 
ungs hárfagra, ok fór eftirþattil íslands; hann 
nam land fyrir austan Rangá, alla Rangárvöllu 
ena eystri; hans dóttir var Ásný, móðirÞoríðar 
er Valla-Brandr átti. Son Valla-Brands var Flosi, 
faðir Kolbeins, fóður Guðrúnar, er Sæmundr fróði 
átti. Flosi átti Guðrúnu Þórisdóttur, Skegg-Brodda 
sonar; þeira synir váru þeir Kolbeinn, er fyrr 
varnefndr, okBjarni, faðir Bjarna, föður Flosa, 
föður Valgerðar, möður herra Erlends, fóður 
Hauks. Af þvi for Loftr hinn gandi, systurson 
Flosa, at blóta á Gaulum, at Flosa var bfritt í 
Noregi. Flosi hinn norrœni átti Þördísi ena 
miklu, döttur Þórunnar ennar auðgu, Ketils 
döttur hins einhenda; þeira dóttir var Asný, er 
átti Þorgeirr. 

Ketill enn einhendi hét maðr, son Auðunar 
þunnkárs; hann nam Rangárvöllu alla enaytri, 
fyrir ofan Lœkjarbotna ok fyrir austan Þjórsá, 
ok bjó at Á; hann átti Ásleifu Þorgilsdóttur. 
Þeira son var Auðun, faðir Brynjólfs, fóður Berg- 
þórs, foður Þorláks, föður Þórhalls, föður Þor- 
láks byskups ens helga. 

Ketill örriði, brœðrungr Ketils einhenda, nam 
land it ytra með Þjórsá ok bjó áVöllum enum 
ytrum; hans son var Helgi hrogn, eráttiHelgu 

dóttar Hrólfs rauðskeggs; þeira son var Oddr 
mjóvi, faðir Ásborgar, er átti Þorsteinn goði, ok 
Oddnýjar, er Eilífir ungi áttí. 

Ormr auðgi, son Úlfs hvassa, nam land með 
Rangá at ráði Ketils einhenda, ok bjó f Húsa- 
garði ok Áskell, son hans, eftir hann, enn [Brandr] 
son [Áskds] reisti fyrst bœ á Völlum ; frá honum 
eru Vallverjar komnir. 

Þorsteinn lunan hét maðr norrœnn ok farmaðr 
mikill; honum var þat spáð, at bann mundi á 
því landi deyja, er þá vareigibygt. Þorsteinn 
fór til fslandsíelli sinni með Þorgilsi, synisin- 
um; þeir námu enn efri hluta Þjórsárholta ok 
bjogguiLunansholti, okþar var Þorsteinn heygðr. 
Dóttir Þorgils var Ásleif, er átti Eetill einhendi; 
synir þeira váru þeir Auðun, er áðr var nefndr, 
ok Eilífr, faðir Þorgeirs, föður Skeggja, föður 
Hjaita í Þjórsárdal; hann var faðir Jórunnar, 
móður Guðrúnar, móður Einars, föður Magnúss 
byskups. 

Gunnsteinn berserkjabani, son Bölverks blind- 
ingatrjónu, drap tvá berserki, ok hafði annarr 
þeira áðr drepit Grjótgarð jarl i Sölva fyrir inn- 
an Agðanes. Gunnsteinn var siðan skotinn með 
öru flnskri ór skógi á skipi sínu norðríHefni. 
Son Gunnsteins var Þorgeirr, er átti Þórunni 
ena auðgu, dóttur Ketils einhenda; þeira dóttir 
var Þórdis en mikla. 

8. Ráþormr ok Jólgeirr, brœðr, kvámuvest- 

an um baf til íslands; þeir námu land milli 
Þjórsár ok Rangár; Ráþormr eignaðist land fyr- 
ir austan Rauðalœk, ok bjó í Vætleifsholti ; hans 
dóttir var Arnbjörg. er átti Svertingr Hrolleifs- 
son; þeira börn váru þau Grímr lögsögumaðr 
ok Jórunn. Síðar átti Arnbjörgu Gnúpr Molda- 
Gnúpsson, ok váru þeira börn Hallsteinn á Hjalla, 
ok Eannveig, móðir Skafta lögsögumanns, ok 
Geirný, móðir Skáld-Hrafns. Jólgeirr eignaðist 
land fyrir útan Rauðalœk ok til Steinslœkjar; 
hann bjó á Jólgeirsstöðum. 

Áskell hnokan, son Dufþaks Dufnialssonar^ 
Kjarvals sonar Irakonungs, hann nam land milli 
Steinslœkjar ok Þjórsár, ok bjó í Áskelshöfða; 
hans son var Ásmundr, faðir Ásgauts, fóður 
Skeggja, föður Þorvalds, föður Þorlaugar, móður 
Þorgerðar, móður Jóns byskups ens helga. 

Þorkeil bjálfl, fóstbróðir Ráþorms, eignaðist 
lönd öil milli Rangár ok Þjórsár, ok bjó í Háfi ; 
hann átti Þórunni ey versku ; þeira dóttir var Þór- 
dís, móðir Skeggja, föður Þorvalds í Ási ; þaðan 
hafði Hjalti mágr hans reiðskjóta til alþingis, 
ok þeir tólf, þá er hann var út kominn með 
kristni, enn engi treystist annarr fyrir ofríki 
Rúnólfs Úlíssonar, er sektan hafði Hjalta um 
goðgá. 

Nú eru ritaðir þeir menn, er lönd hafa numit 
í landnámi Ketils hæings. 
Loftr, son Orms Fróðasonar, kom afGaulum 

til íslands ungr at aldri, ok nam fyrir útan 
Þjórsá, milli Rauðár ok Þjórsár, ok upp til Skúfs- 
lœkjar, ok Breiðamýri ena eystri upp til Súlu- 
holts, ok bjó í Gaulverjabœ, ok Oddný, móðir 
hans, dóttir Þorbjarnar gaulverska. Loftr fór 
útan et þriðja hvert sumar fyrir hðnd þeira Flosa 
*> e ggj a > móðurbróður síns, at blóta at hofi því 
er Þorbjörn móðurfaðir hans hafði varðveitt 
Frá Lofti er mart stórmenni komit: Þorlákr 
enn helgi, Páll ok Brandr. 

Þorviðr, son Ulfars, bróðir Hildar, fór afVors 
til íslands; enn Loftr frændi hans gaf honum 
land á Breiðamýri, ok bjó hann í Vorsabœ; hans 
börn váru þau Hrafn ok Hallveig, er átti Öz- 
urr enn hvíti; þeira son Þorgrímr kampi. 

Þórarinn hét maðr, son Þorkels ór Alviðru, 
Hallbjarnarsonar Hörðakappa; hann kom skipi 
sínu í Þjórsárós, ok hafði þjórshöfuð á stafni, 
ok er þar áin við kend. Þórarinn nam land 
fyrir ofan Skúfslœk tilRauðár, með Þjórsá; hans 
dóttir var Heimlaug, er Loftr gekk at eiga 
sextugr. 

9. Haraldr gullskeggr hét konungr í Sogni; 
hann átti Sólvöru, dóttur Hundólfs jarls, systur 
Atla jarls ens mjóva; þeira dœtr váruþærÞóra, 
er átti Hálfdan svarti Upplendingakonungr, ok 
Þuríðr, er átti Ketill helluflagi. Haraldr ungi 
var son þeira Hálfdanar ok Þóru ; honum gaf Har- 
aldr gullskeggr nafh sitt okríki. Haraldrkon- 

ungr andaðist fyrstr þeira, enn þá Þóra, enn 
Haraldr ungi síðast;þábar ríkit undir Hálfdau 
konung, enn hann setti yfir þat Atla jarl enn 
mjóva. Síðan fekk Hálfdan konungr Ragnhild- 
ar, dóttur Sigurðar hjartar, ok var þeira sou 
Haraldr hárfagri. 'Þá er Haraldr konungr gekk 
til ríkis í Noregi, ok hann mægðist við Hákon 
jarl Grjótgarðsson, fekk hann Sygnafylki Hákoni 
jarli, mági sínum, er Haraldr konungr fór í Vík 
austr ; enn Atli jarl vildi eigi af láta ríkinu, áðr 
hann fyndi Harald konung. Jarlarnir þreyttu 
þetta með kappi, ok drógust at her; þeir fund- 
ust á i^jölum í Stafanesvági ok börðust; þar 
fell Hákon jarl, enn Atli varð sárr, ok fluttr í 
Atley; hann dó þar ór sárura. Eftir þat helt 
Hásteinn rfkinu, þar til er Haraldr konungrok 
Sigurðr jarl drógu herr at honum; Hallsteinu 
stökk þá undan, ok brá til íslandsferðar ; hann 
átti Þóru Ölvésdóttur; Öivér ok Atli váru syn- 
ir þeira. Hallsteinn skaut setstokkum fyrir borð 
í hafi at fornum sið; þeir kómu á Stálfjöru fyr- 
ir Stokkseyri, enn Hallsteinn kom í Hallsteins- 
sund fyrir austan Stokkseyri, ok braut þar. 
Hallsteinn nam land milli Rauðár ok Olfusár 
upp til Fyllarlœkjar, ok Breiðamýri alla upp at 

• • 

Holtum, ok bjó á Stjörnusteinum, ok svá Olvér 
son hans, eftir haun; þar heita nú Ölvésstaðir. 
Ölvér hafði landnám alt fyrir útan Grímsá, 
Stokkseyri ok Ásgautsstaði, enn Atli átti alt 

milli Grímsár ok Rauðár; hann bjó í Traðar- 
holti. Ölvér andaðist barnlauss. Atli tók eftir 
hann lönd ok lausafé; hans leysingi var Brattr 
í Brattsholti ok Leiðólfr á Leiðólfsstððum. AtU 
var faðir Þórðar dofna, fðður Þorgils Errubeins- 
stjúps, föður Qríms glammaðar, föður Ingjalds, 
föður Oríms, fóður þeira Barkar ok Einars,föð- 
ur Hallkötlu, er átti Rafn Sveinbjarnarson ; þeira 
döttir Steinunn, mbðir herra Bafns 9 ók Herdís, 
mbðir Ala, fóður Steinunnar, er Haukr Erlends- 
son átti. Börkr Orimsson var faðir RagrihM- 
ar, er Flosi Bjarnason átti; þeira börn Einarr 
ok Bjarni, ok Valgerðr, móðir herra Erlends, 
föður Hauks. Þbrdís var önnur dottir Flosa, 
mbðir frú lngigerðar, mbður frú Ouðrúnar ók 
Hallberu abbadísar; Hatta var ok dottir Flosa, 
mbðir herra Kristbfbrus. 

Hallsteinn hét maðr, er fór ór Sogni til íslands, 
mágr Hallsteins; honum gaf hann ytra hlut Eyr- 
arbakka; hann bjó á Framnesi; hans son var 
Þorsteinn, faðir Arngríms, er veginn var at 
fauskagrefti ; hans son Þorbjörn á Framnesi. 

Þórir, son Ása hersis, Ingjaldssonar, Hróalds- 
sonar, fór til fslands ok nam Kallnesinga hrepp 
allan, upp frá Fyllarlœk, ok bjó at Selforsi; 
hans son var Tyrflngr, faðir Þuríðar, móður 
Tyrflngs, fóður Þorbjarnar prests ok Hámundar 
prests í Qoðdölum. 

Hróðgeirr enn spaki ok Oddgeirr, bróðir hans, 

er þeir Fiðr enn auðgi ok Hafnar-Onnr keyptu 
brutt ór landnámi sínu, námu Hraungerðinga 
hrepp, ok bjó Oddgeirr i Oddgeirshólum ; hans 
son var Þorsteinn öxnabroddr, faðir Hróðgeirs, 
fðður Ögurs í Kambakistu ; enn dóttir Hróðgeirs 
ens spaka var Gunnvör, er átti Kolgrímr enn 
gamli; þaðan eru Kvistlingar komnir. 

Önundr bíldr, er fyrr var getit, nam land fyr- 
ir austan Hróarslœk ok bjó í Onundarholti ; frá 
honum er mart stórmenni komit, sem fyrr er 
ritat 

10. Özurr hvíti hét maðr, son Þorleifs ór 
Sogni. Özurr vá víg í véum á Upplönduro. þá 
er hann var í brúðför með Sigurði hrísa; fyrir 
þat varð hann landflótti til íslands, ok nam fyrst 
öll Holtalönd milli Þjórsár ok Hraunslœkjar ; þá 
var hann seytján vetra, er hann vá yígit. Hann 
fekk Hallveigar Þorviðardóttur ; þeira son var 
Þorgrímr kampi, faðir Ozurar, fóður Þorbjarn- 
ar, föður Þórarins, fóður öríms Tófusonar. Özurr 
bjó í Kampaholti; hans leysingi var Böðvarr, 
er bjó í Böðvarstóftum við Víðiskóg; honum gaf 
Özurr hlut í skóginum, ok skildi sér eftir hann 
barnlausan. Örn ór Vælugerði, er fyrr er get- 
it, stefndi Böðvari um sauðatöku; því handsal- 
aði Böðvarr Atia Hallsteinssyni fé sítt, enn hann 
ónýtti mál fyrir Erni. Ozurr andaðist, þá er 
Þorgrímr var ungr; þá tók Hrafn Þorviðarson 
við fjárvarðveizlu Þorgríms. Eftir andlát Böð- 

vars taldi Hrafn til Viðiskógs, ok bannaði Atla, 
enn Atli þóttist eiga. Þeir Atli fjórir fóru eftir 
yiði. Leiðólfr var með honum ; smalamaðr sagði 
Hrafni þat, enn hann reið eftir þeim við átta 
mann. Þeir íundust í Orrostudal ok börðust 
þar; húskarlar Hrafns fellu tveir; hann varð 
sárr; einn fell af Atla, enn hann varð sárr 
banasárum ok reið heim; Önundr bíldr skildi 
þá ok bauð Atla til sín. Þórðr dofni, son Atla, 
var þá níu vetra; enn þá er h&nn var fimtán 
vetra, reið Hrafn í Einarshöfn til skips; hann 
var í blárri kápu ok reið heim um nótt. Þórðr 
sat einn fyrir honum hjá Haugavaði skamt frá 
Traðarholti, ok vá hann þar með spjóti; þar er 
Hrafns haugr fyrir austan götuna, enn fyrir vest- 
an Hallsteins haugr ok Atla haugr ok Ölvés ; 
vígin fellust i faðma. Þórðr hófst af þessu; 
hann fekk þá Þórunnar, dóttur Ásgeirs aust- 
mannaskelfis, er drap skipshöfn austmanna í 
Grímsárósi, fyrir rán þat er hann var ræntr 
austr. Þórðr hafði þá tvá vetr ok tuttugu, er 
hann keypti skip í Knarrarsundi ok vildi heimta 
arf sinn; þá fal hann fé mikit; því vildi Þór- 
unn eigi fara, ok tók þá við löndum. Þorgils 
son Þórðar var þá tvævetr. Skip Þórðar hvarf. 
Vetri síðar kom Þorgrímr errubeinn tii ráða 
með Þórunni, son Þormóðar ok Þuríðar Ketil- 
bjarnardóttur; hann fekk Þóruuuar, ok var þeira 
son Hæringr. 

Óláír tvennumbrúni hét maðr; hann fór af 
Lófót til íslands; hann nam Skeið öll milli 
Þjórsár ók Hvitár til Sandlœkjar; hann var 
hamrammr mjök. ÓláfrbjóáÓláfsvöllum; hann 
liggr í Brúnahaugi undir Vörðufelli. Oláfr átti 
Áshildi, ok var þeira son Helgi trausti ok Þór- 
ir drifa, faðir Þorkels gullkárs, föður Orms, 
föður Helgu, móður Odds Hallvarðssonar. Vaði 
var enn þriði son Óláfs, faðir Gerðar. Þorgrímr 
lagði hug á Áshildi, þá er Óláfr var dauðr, 
enn Helgi vandaði um ; hann sat fyrir Þorgrími 
við gatnamót fyrir neðan Áshildarmýri ; Helgi 
bað hann láta af komum; Þorgrímr lézt eigi 
hafa barna skap; þeir börðust; þar fell Þor- 
grímr. Áshildr spurði, hvar Helgi hefði verit; 
hann kvað vísu: 

Vark þars fell til fyllar • 

(fram sótti vinr dróttar) 

Errubeinn, es unnar 

itr-tungur hátt sungu. 

Ásmóðar gaf ek Oðni 

arfa þrðttar djarfau, 

guldum gálgavaldi 

Gauts taín, enn ná hrafni. 

Áshildr kvað hann hafa höggvit sér höfuðsbana. 
Helgi tók sér far í Einarshöfn. Hæringr, son 
Þorgríms, var þá sextán vetra er hann reið i 
Höfða at finna Teit Gizurarson með þriðja mann. 
Þeir Teitr riðu fimtán at banna Helga far; 
þeir fundust í Merkrhrauni upp frá Mörk við 

Helgahvál; þeir Helgi váru þrir saman, komn- 
ir af Eyrum ; þar fell Helgi ok maðr með hon- 
um ok einn af þeim Teiti; í faðma fellust víg 
þau. Sonr Helga var Sigurðr enn landverski 
ok Skefill enn haukdœlski, faðir Helga dýrs, 
er barðist við Sigurð, son Ljóts löngubaks, í 
Öxarárhólma á alþingi. Um þat orti Helgi 
þetta: 

Band er á, hœgri hendi 
(hlaut ek sár aí Tý báru 
Qyg ek eigi þat) leygjar 
linnvengifl Bil) rainni. 

Hrafn var annarr son Skefils, faðir Gríms, fóð- 
ur Ásgeirs, föður Helga. 

11. Þrándr mjöksiglandi Bjarnarson, brððir 
Eyvindar austmanns, er fyrr er getit, hannvar 
# i Hafrsfirði mðt Haraldi konungi, ok varð síð- 
an landflótti, ok kom til íslands sið landnáma- 
tíðar; hann nam land milli Þjórsár ok Laxár, 
ok upp tii Kálfár ok til Sandlœkjar; hann bjó 
í Þrándarholti ; hans dóttirvar Helga, er Þor- 
móðr sk&fti átti. 

Ölvér barnakarl hét maðr ágætr í Noregi; 
hann var víkingr mikill; hann lét eigi henda 
börn á spjótaoddum, sem þá var víkingum títt; 
því var hann barnakarl kallaðr; hans synir 
váru þeir Steinólfr, faðir Unu, er átti Þorbjörn 
laxakarl, ok Einarr, faðir Ófeigs grettis ok Ó- 
leits breiðs, fóður Þormóðar skafta. Steinmóðr 

var enn þriði son Ölvés barnakarls, faðir Kon- 
áls, foður Álfdísar ennar bareysku, er Óleifr 
feilan átti. Son Konáls var Steinmóðr, faðir 
Halldóra, er átti Eilífr, son Ketils einhenda. 
Þeir frændr Ofeigr grettir ok Þormóðr skafti 
fóru til íslands, ok váru enn fyrsta vetr með 
Þorbirni laxakarli, mági sínum; enn um várit 
gaf hann þeim Gnúpverjahrepp: Ófeigi enn 
ytra hlut milli Þverár ok Kálfár, ok bjó hann 
á Ófeigsstöðum hjá Steinsholti; enn Þormóði 
gaf hann enn eystra hlut, ok bjó hann i Skafta- 
holti. Doetr Þormóðar váru þær Þórvör, móð- 
ir Þórodds goða, föður Lög-Skafta, ok Þórve, 
móðir Þorsteins goða, föður Bjarna ens spaka, 
fóður Skeggja, föður Markúss lögsögumanns, fö8~ 
ur Valgerðar, móður Bóðvars, fóður Þbrðar 
prestSy fóður Þorleifs í Oörðum ók Markítss á 
Mdum ók Bóðvars í Bœ. Lög-Skafti var faðir 
Þor8teins hólmun(n)s, fóður Gunnhtldar, módur 
Vilborgar, móður Magnúss } fóður Snorra á Melr 
um. Ófeigr fell fyrir Þorbirni jarlakappa í 
Grettisgeil hjá Hæli. Dóttir Ófeigs var Aldís, 
móðir Valla-Brands. 

Þorbjörn laxakarl nam Þjórsárdal allan ok 
Gnúpverjahrepp allan ofan til Kálfár, ok bjó 
enn fyrsta vetr at Miðhúsum; hann hafði þrjár 
vetrsetr, áðr hann kom í Haga; þar bjó hann 
til dauðadags; hans synir váru þeir Otkell í 
Þjórsárdal ok Þorkell trandill, ok Þorgils, faðir 

Otkötlu, móður Þorkötlu, móður Þorvalds, föður 
Döllu, móður Gizurar byskups. 

Þorbjörn jarlakappi hét maðr, norrœnn at 
kyni; hann íór ór Orkneyjum til íslands; hann 
keypti land í Hrunamannahreppi at Mávi Nadd- 
oðarssyni, alt fyrir neðan Selslœk, á milli (ok) 
Laxár, ok bjó at Hólum; hans synir yáru þeir 
Sölmundr, faðir Sviðu-Kára, ok Þormóðr, faðir 
Finnu, er átti Þórormr í Earlafirði; þeira dótt- 
ir var Álfgerðr, móðir Gests, föður Valgerðar, 
móður Þorleifs beiskalda, föður Alfeidar, mbður 
Þorláks, fóður Ketils prests, fóður Herdísar, mbð- 
ur barna Páls byskups. 

Bröndólír ok Már, Naddoðar synir ok Jórunn- 
ar, dóttur Ölvés barnakarls, kómu til íslands- 
bygðar snemma; þeir námu Hrunamannahrepp r 
svá vítt sem vötn deila. Bröndólfr bjó at Berg- 
hyl ; hans synir váru þeir Þorleifr, faðir Bröud- 
ólfs, föður Þorkels skotakolls, föður Þórarins, 
föður Halls í Haukadal ok Þorláks, föður Bún- 
ólfs, föður Þorláks byskups. Már bjó á Más- 
stöðum; hans son var Beinir, faðir Kolgrimu, 
móður Skeggja, föður Hjalta. 

Þorbrandr son Þorbjarnar ens óarga, ok Ás- 
brandr son hans, kómu ti! íslands síð land- 
námatíðar, ok vísaði Ketilbjörn þeim til land- 
náms fyrir ofan múla þann er fram gengr hjá 
Stakksá ok tii Kaldakvíslar, ok bjoggu í Hauka- 
dal. Þeim þóttu þau lönd of lítil, er tungan 

eystri var þá bygð; þá jóku þeir landnám sítt, 
ok námu enn efra blut Hrunamannahrepps, sjón- 
hending ór Múla í Ingjaldsgnúp fyrir ofan Gyld- 
arhaga. Born Ásbrands váru Vébrandr ok Arn- 
gerðr. Vébrandr var fadir Oddlaugar, er átti 
Svertingr BúnÖlfsson. 

Eyfraðr enn gamli nam tunguna eystri milli 
Kaldakvíslar ok Hvítár, ok bjó í Tungu; raeð 
honum kom út Drumboddr, er bjó á Drumb- 
oddsstöðum. 

12. Ketilbjörn hét maðr ágætr í Naumudal; 
hann var Ketils son ok Æsu, dóttur Hákonar 
jarls G-rjótgarðssonar; hann átti Helgu dóttur 
Þórðar skeggja. Ketilbjörn fór til íslands, þá 
er landit var víða bygt með sjá; hann haíði 
skip þat er Elliði hét; hann kom í Elliðaárós 
fyrir neðan heiði; hann var enn fyrsta vetr með 
Þórði skeggja, mági sínum. Um váritfórhann 
upp um heiði at leitasér landskosta; þeirhöíðu 
náttbói ok gerðu sér skála; þar heitir nú Skála- 
brekka. Enn er þeir fóru þaðan, kvámu þeir 
at á þeiri, er þeir kölluðu Öxará ; þeir týndu þar 
öxi sinni; þeir áttu dvöl undir fjallsmúla þeim 
er þeir nefndu Eeyðarmúla; þarlágu þeim eftir 
áreyðar þær, er þeir tóku í ánni. Ketilbjörn nam 
Ghrímsnes alt upp írá Höskuldslœk, ok Laugar- 
dal ^llan, ok alla Biskupstungu upp til Stakks- 
ár, ok bjó at Mosfelli. Börn þeira váru þau 
Teitr ok Þormóðr, Þorleifr, Ketill, Þorkatla, Odd- 

leif, Þorgerðr, Þuríðr. Skæringr hét einn son 
Ketilbjarnar laungetinn. Ketilbjörn var svá auð- 
igr at lausafé, at hann bauð sonum sinum at 
slá þvertré af silfri í hofit, þat er þeir létugera; 
þeir vildu þat eigi; þá ók hann siltrit upp á 
fjallit á tveimr öxnum, ok Haki, þræll hans, ok 
Bót, ambátt hans; þau fálu féit svá at eigi finst. 
Síðan drap hann Haka í Hakaskarði, enn Bót í 
Bótarskarði. Teitr átti Álöfu, dóttur Böðvars 
af Vors, Víkinga-Kárasonar ; þeira son var Giz- 
urr hvíti, faðir ísleifs byskups, föður Gizurar 
byskups. Annarr son Teits var Ketilbjörn, fað- 
ir Kols; fóður Þorkels, fóður Kols Víkverjabysk- 
ups. Mart stórmenni er frá Ketilbirni komit 

Ásgeirr hét maðr, Úlfsson; honum gafKetil- 
björn Þorgerði, dóttur sína, ok lét henni heim- 
an fylgja Hlíðarlönd öll fyrir ofan Hagagarð; 
hann bjó í Hlíð enni ytri; þeira son var Geirr 
goði, ok Þorgeirr, faðir Bárðar at Mosfelli. 

EUífr auðgi, son Önundar bílds, fékk Þorkötlu 
Ketilbjarnardóttur, ok fylgðuhenniheiman Höfða- 
lönd; þar bjoggu þau; þeira son var Þórir, fað- 
ir Þóraríns sælings. 

Véþorn, son Vémundar ens gamla, varhersir 
rfkr; hann stökk fyrir Haraldi konungi austrá 
Jamtaland, ok ruddi þar merkr til bygðar. 
Hólmfastr hét son hans, enn Grímr hét systurson 
hans; þeir váru í vestrvíking, ok drápu í Suðr- 
eyjum Ásbjörn jarl skerjablesa, ok tóku þar at 

herfangi Álöfu, konu hans, ok Arneiði, dóttur 
hans, ok hlaut Hólmfastr hana ok seldi hana í 
hendr föður sínum ok lét vera ambátt. Grímr 
fekk Álofar, dóttur Þórðar vaggagða, er jarl 
hafði átta. Grímr fór til íslands ok nam Gríms- 
nes alt upp til Svinavatns, ok bjó i Öndurðu- 
nesi fjóra vetr, enn síðan at Búrfelli; hans son 
var Þorgils, er átti Æsu, systur Gests [ Oddleifs- 
s<mar]\ þeira synir váru þeir Þórarinn at Búrfelli 
ok Jörundr í Miðengi. 

Hallkell, bróðir Ketilbjarnar sammoeddr, kom 
til íslands, ok var með Ketilbirni enn fyrsta 
vetr; Ketilbjörn bauð at gefa honum land; Hall- 
katli þótti lítilmannlegt at þiggja land, ok skor- 
aði á Grím til landa eðr hólmgöngu. Grímr 
gekk á hólm við Hallkel undir Hallkelshóium 
ok fell þar, enn Hallkeil bjó þar síðan; hans 
synir váru þeir Otkell, er Gunnar Hámundar- 
son vá, ok Oddr at Kiðjabergi, faðir Hallbjarn- 
ar, er veginn var við Hallbjarnarvörður, ok Hall- 
kell, faðir Hallvarðar, föður Þorsteins, er Ein- 
arr Hjaltlendingr vá. Son Hallkels Oddssonar 
var Bjarni, faðir Halls, föður Orms, föður Bárð- 
ar, föður Valgerðar, móður Halldóru, er Magnús 
byskup Gizurarson átti. 

Nú er komit at landnámi Ingólfs; enn þeir 
menn er nú eru taldir hafa bygt í hans land- 
námi. 

13. Þorgrímr bíldr, bróðir Önundar bílds, 

nara lönd öll fyrir ofan Þverá, ok bjó at Bílds- 
felli; hans leysingivar Steinreðr. son Melpatrix 
af írlandi; hann eignaðist öll Vatnslönd, ok bjó 
á Steinroðarstöðum ; Steinroðr var manna vænstr; 
hans son var Þorraóðr, faðir Kárs, foður Þor- 
móðar, fóður Brands, fóður Þóris, er átti Helgu 
Jónsdóttur. 

HroUeifr, son Einars, Olvés sonar barnalcarls, 
kom í Leiruvág, þá er bygt var alt með sjó; 
hann nam lönd til móts við Steinreð ÖU fyrir 
útan Exará, er fellr um Þingvöll, ok bjó í Heiða- 
bœ nokkora vetr. Þá skoraði hann á Eyvind í 
Kvlguvágum til hólmgöngu eðr landsölu, enn Ey- 
vindr kaus héldr at þeir keyptu löndum. Eyvindr 
bjó nökkora vetr síðan í Heiðarbœ, ok fór siðan 
á Bosmhvahnes til Bearskerja, enn Hrolleifrbjó 
síðan í Kvíguvágum, ók er þar heygðr; hans son 
var Svertingr, faðir Oríms löqsögumanns at Mos- 
fetti. 

Ormr enn gamli (var) son Eyvindar jarls, Arn- 
móðs sonar jarls, Nereiðs sonar jarls ens gamla; 
Ormr nam land fyrir austan Varmá til Þverár, ok 
ura Ingóifsfell alt, ok bjó í Hvanimi; hans son var 
Darri, faðir Arnar. Ey vindr jarl var með Kjötva 
auðga mót Haraldi konungi í Hafrsflrði. 

Álfr enn egðski stökk fyrir Haraldi konungi 
af Ögðum ór Noregi; hann fór til íslands, ok 
kom skipi sínuíós þann, er við hann er kendr 
ok Álfsós heitir; hann nam lönd öll fyrir útan 

Varmá ok bjó atGnúpuin. Þorgrímr Grímólfs- 
son var bróðurson Álfe; hann fór út með hon- 
um ok tók arf eftir hann, þvíat Álfr átti ekki 
barn. Sonr Þorgríms var Eyvindr, faðir Þór- 
odds goða, ok Özurar, er átti Beru, dóttur Egils 
Skalla-Grímssonar. Móðir Þorgríms var Körmlöð, 
dóttir Kjarvals írakonungs. Dbttir Þörodds goda 
var Hélga, mbbir Gríms glömmuðs, fóður Ing- 
jalds, föður Gríms, fóður Barkar. föður Ragnhild- 
ar, fóður Valgerðar, mbður herra Erlends, fóður 
Hauks. 

14. Þórir haustmyrkr nam Selvág ok Krýsu- 
vík, enn Heggr, son hans, bjó at Vági. Böð- 
móðr, annarr son hans, var faðir Þórarins, föð- 
ur Súganda, föður Þorvarðar, föður Þórhildar, 
móður Sigurðar Þorgrímssonar. 

Molda-Gnúpssynir bygðu Grindavík, sem fyrr 
er ritat. 

Steinuðr en gamla, frændkona Ingólfs, fórtil 
íslands, ok var með Ingólfi enn fyrsta vetr; 
hann bauð at gefa henni Eosmhvalanes altfyr- 
ir útan Hvassahraun, enn hon gaf fyrir heklu 
flekkótta, ok vildi kaup kalla; henni þótti þat 
óhættara við riftingum. Steinunni hafði átt 
Herlaugr, brbðir Skalla-Gríms ; þeira son var 
Njáll ok Arnbrr. 

Eyvindr hét maðr, frændi Steinunnar okfóstri; 
honum gaf hon land milli Kvíguvágabjarga ok 
Hvassahrauns ; hans son var Egill, faðir Þórar- 

15 



Digitized by Google 



226 LANDNÁMABÓK. 

» 

ins, fóður Sigmundar, föður Þórörnu, móður 
Þorbjarnar í Krýsuvík, ók Álofar, möður Finns 
lögmanns, ók Freygerðar, möður Lofts, fóður 
Guðlaugs smiðs. 

Herjölfr, sá er fyrr var frá sagt, var frœndi 
Ingólfs ók fösffyröðir; af því gaf Ingölfr honum 
land milli Beykjaness ók Vágs; hans son var 
Bárðr, faðir Herjölfs, þess er förtU Groenalands 
ok kom í hafgerðingar. Á skipi hans var suðr- 
eyskr maðr; sá orti Hafgerðingadrápu; þar er 
þetta upphaf: 

Allir hlýði 08su fulli 
amra fjalla Dválins haUar. 

Ásbjörn Özurarson, bróðurson Ingólfs, nam 
land milli Hraunsholtslœkjar ok Hvassahrauns, 
Álftanes alt, ok bjó á Skúlastöðum; hans son 
var Egill, faðir Ozurar, fóður Þórarins, föður 
Óláfs, föður Svreinbjarnar, föður Ásmundar, föð- 
ur Sveinbjarnar, föður Styrkárs, fóður Hafr- 
Bjarnar, fóður þeira Þorsteins ok Gizurar í 
Séltjarnarnesi. 

15. Nú er yfir farit um landnám þau, er vér 
höfum heyrt at verit hafi á íslandi, enn þessir 
landnámsmenn hafa göfgastir verit í Sunnlend- 
inga^órðungi: Hrafn enn heimski, Ketill hæingr, 
Sighvatr rauði, HaZisteinn Atiason, Ketilbjörn 
enn gamli, Ingólfr, Orlygr gamli, Helgi bjóla, 
Kolgrímr enn gamli, Björn gullberi, Önundr 
breiðskeggr. 

Svá segja fróðir menn, at landit yrði albygt 
á sex tigum vetra, svá at eigi hefir síðan orðit 
fjölbygðra; þá lifðu enn margir landnámsmenn 
ok synir þeira. Þá er landit hafði sex tiga 
vetra bygt verit, váru þessir höfðingjar mestir 
á landinu: í Sunnlendinga fjórðungi: Mörðr gígja, 
Jörundr goði, Geirr goði, Þorsteinn Ingólfsson r 
Tungu-Oddr: enn í Vestfirðinga fjórðungi: Egill 
Skalla-Gbrímsson, Þorgrímr Kjallaksson, Þórðr 
gellir; enn norðr: Miðfjarðar-Skeggi, Þorsteinn 
Ingimundarson, Ghiðdœlir, Hjaltasynir, Eyjólfr 
Valgerðarson, Áskell goði; enn í Austfirðinga- 
fjórðungi: Þorsteinn hvíti, Hrafnkell goði, Þor- 
steinn, faðir Síðu-Halls, Þórðr Freysgoði. Hrafn 
Hæingsson hafði þá lögsögu. 

Svá segja vitrir menn, at nökkurir landnáms- 
menn hafi skírðir verit, þeir er bygt hafa ís- 
land, flestir þeir er kvámu vestan um haf; er 
til þess nefndr Helgi magri ok Örlygr enn gamlL 
Helgi bjóla, Jörundr kristni, Uðr djúpauðga, 
Eetill enn fíflski, ok enn fleiri menn, er kvámu 
vestan um haf, ok heldu þeir sumir vel kristni 
til dauðadags; enn þatgekkóvíða í æltir, þvíat 
synir þeira sumra reistu hof ok blótuðu, enn 
Iand var alheiðit nær hundraði vetra. 

1. Úr Skarðsárbök. 

Óaldar vetr varð mikill á íslandi i heiðni, i 
þann tíma er Haraldr konungr gráfeldr fell, enn 
Hákon jarl tók ríki í Noregi; sá heflr mestr 
verit á íslandi; þá átu menn hrafna ok mel- 
rakka, ok mörg óátan ill var etin, enn sumir 
létn drepa gamalmenni ok ómaga, ok hrinda 
fyri hamra ; þá snltu margir menn til bana, enn 
sumir lögðust út at stela, ok urðu fyrir þat 
sekir ok drepnir; þá vágust skógarmenn sjálfir, 
því at þat var lögtekit at ráðiEyjólfs Valgerð- 
arsonar, at hverr frelsti sik sá er þrjá dræpi 
seka. 

Áttatigi vetra síðar varð annat óáran; þat 
hófst þann vetr er ísleifr tók byskupsvígslu af 
Alberto Brima byskupi; þat var um daga Har- 
alds konungs Sigurðarsonar. Enn þann fyrsta 
vetr er ísleifr byskup var á íslandi, var mann- 
dauði sem mestr á íslandi af sulti; þá var alt 
þat etit er tönn festi á. Enn um sumarit lét 
byskup því heita á þingi, M menn skyldu fasta 
enn tólfta dag jóla um þrjú ár, þvíat svá var 
gert í Herfurðu, þar er byskup hafði í skóla 
verit, á Saxlandi. Þá var svá snæmikit hvar- 
vetna at menn gengu flestir til alþingis; enn 

er heitit var, batnaöi þegar veðrátta, ok varð 
sumar hit bezta; enn vetrinn eftir var svá góðr 
at engi kom þeli í jörð, ok gengu menn ber- 
fœttir til tíða um jól, enn húsnðu ok lögðu 
garða á þorra. Hit næsta sumar eftir var þat 
í lög tekit, at jafnan skyldi íasta hinn tólíta 
dag jóla, ef eigi bæri á drottins dag. Son ís- 
leiís byskups var Gizurr byskup. 

Bjarni Skegg-Broddason sótti eldhúsvið til Nor- 
egs ok gerði eldhús í Krossavík hálfifertugt fóðm- 
um, enn fjogrtán alna hátt ok fjogrtán alna breitt; 
hann var þvi kallaðr Bjarni húslangr; hann 
druknaði með sjaunda mann á Skjáifanda, er 
hann fór til þings. Broddi Þórisson, bróðurson 
Bjarna húslangs, fœrði skálann mikla ór Erossa- 
vík til Hofs ok lét þar upp gera; hann var 
þá hálíþrítogr föðmum ok þrettán alna breiðr ok 
þrettán alna hár. Broddi var hinn mesti ágæt- 
ismaðr, ok varð télauss; hann fór þá vestr til 
Hóla í Hjaltadal til Ketils byskups Þorsteins- 
sonar ok andaðist þar með honum. 

Sigurðr, son Sigmundar konungs, er kallaðr 
var Fáfnisbani ok Brynhildr Buðladóttir áttu 
dóttur þá er Áslaug hét; hon var fœdd með 
Heimi jarli í Hringdölum, þar til er hann var 
drepinn. Bagnarr loðbrók, son Sigurðar hrings, 
átti Þóru, dóttur Herreðar öautajarls; þeira 
börn váru Agnarr, ok Eiríkr ok Óluf, er átti 
Hunda-Steinarr Englajari; þeira son var Björn, 

faðir Auðunar skökuls, föður Þóru mosháls, 
móður Úlfhildar, er átti Guðbrandr kúla; þeira 
dóttir Ásta, móðir Óláfs konungs ens helga. 
Annarr son Hunda-Steinars ok Ólofar hét Eiríkr; 
hann var faðir Sigurðar bjóðaskalla, föður Vík- 
inga-Kára, föður þeira Böðvars ok Vigfuss ok 
Eiríks á Ofrustöðum, föður Ástríðar, móður Ó- 
láfs konungs Tryggvasonar. Dóttir Vigfuss var 
Ástríðr, raóðir Víga-GHúms, föður Vigfáss, föður 
Bergs, föður Steinunnar, móQur Þorsteins rang- 
láts, föður Guðrúnar, móður Höllu, móður Flosa, 
föður Valgerðar, móður herra Erlends lögmanns, 
föður herra Hauks lögmanns. Óluf hét dóttir 
Böðvars hersis, er átti Teitr Ketilbjarnarson frá 
Mosfelli; þeira son Gizurr hvíti, faðir ísleifs 
byskups, föður Gizurar byskups. Bagnarr loð- 
brók átti síðar Áslaugu, dóttur Sigurðar Fáfhis- 
bana; Sigurðr ormr í auga var son þeira, ok 
Hvítserkr ok Björn járnsíða, ok ívarr hinn 
beinlausi ok Ragnhildr. 

Hálfdan svarti Upplendingakonungr, sonGuð- 
raðar ljóma, átti Þóru, dóttur Haralds gull- 
skeggs Sygnakonungs, ok Sólvarar Hundólfs- 
dóttur jarls ór E^jörðum, systur Atla jarls ens 
mjóva. Son þeira Hálfdanarog Þóru var Har- 
aldr; enn er hann var ungr, þá andaðist móð- 
ir hans, enn sveinninn lítiu síðar. Lítlu síðar 
fekk Hálfdan Bagnhildar, dóttur Sigurðar hjart- 
ar; móðir Sigurðar var Áslaug, dóttir Sigurðar 

orms f auga; þeira son var Haraldr enn hár- 
fagri. Enn þá er hann var tíu vetra, þá drukn- 
aði Hálfdan, faðir hans, á Hringaríki, í vatni 
því er Rönd heitir, er hann ók eftir ísinum ; þá 
brast ísinn, er þeir kómu á nautabrunna fyrir 
Sverðsstöðum í Rykinvík, ok druknaði hannþar 
ok alt lið hans; tók þá Haraldr konungsnafii. 
Enn þá er hann var tvítogr, þá lagði hann fyrst 
undir sik Sygnafylki; enn Atli jarl hafði aldri 
skatt goldit ; enn síðan lagði hann undir sik all- 
an Noreg, sem segir í sögu hans. 

Vikarr hét konungr, son Haralds Egða kon- 
ungs; hans son var Vatnarr konungr, sá er 
haug á fyrir sunnan Hákonarhellu. Enn kaup- 
maðr í Noregi var sá, er sagði sögu Vatnars, 
er þeir sigldu með landi fram, ok kallaði hann 
verit hafa ágætan mann; enn er hann lá við 
Vatnarshaug, dreymdi hann at Vatnarr konungr 
kom at honum ok mælti við hann: „Þú heflr 
sagt sögu mína, vil ek þat launa þér; leitaþér 
feár í haugi mínum ok mantu finna". Hann 
leitaði, ok fann þar mikit fé. 

Svá er sagt, þá er Haraldr konungr harðráði 
lá við GHaumstein í Hallandi með her sinn, þeir 
sá þar haug mikinná sjávarhellunni ok annan 
lítlu ofar; hann spurði hverir þar væri leiddir, 
enn þat kunni enginn at segja ; enn um nóttina 
eftir er hann hafði þessa spurt, dreymdi Sig- 

urð enn hvíta at maðr kom at honum í her> 
klæðum ok kvað þetta: 

Snjallr á haug á liellu, 
Hjaldr á búð til kaida, 
veki þér i dag dreyra 
drótt, dú er sigr á spjótum. 
Valdr man hitt, at Hildar 
hlæjandi rauð ek blæju 
(skjöld nefhi ek svá) sköfnum 
skjóma, fyrstr at rómu. 

Ena sömu nótt dreymdi Björn bukk, at ann- 
arr maðr kom at honum með hinum samabún- 
ingi, ok kvað vísu: 

Min stóð búð siz hrœðra 
hranz gekk hvárr ryr annan 
hyllr ok heldum snjalLir 
hér (feUam þá) velli. 
Hrósar hug fyr vísa 
Hjaldr, eru víg tiJ sjaldan j 
gleðr oss þat, er val Viðri 
veit ek þik gefa teitan. 

Enn er Haraldr konungr kom til Noregs, þá 
sagði honum Eári enn svarti, írændi Þjóðólfs ór 
Hvini, at þeir váru synir Vatnars konungs þeir 
Snjallr ok Hjaldr, ok váru hinir mestu her- 
menn. Snjallr var faðir Einars, fóður Ölvés 
barnakarls; hans son var Steinólfr ok örímr 
ok Einarr, faðir þeira HroUeifs, föður Svert- 
ings, föður öríms at Mosfelli, ok Óleife breiðs, 
föður þeira Þormóðs skafta ok Ófeigs grettis. 
Svá segja sumir menn, at Guðbrandr kúla væri 

son Óleifs breiðs; enn Hjaldr var faðir Ghríms, 
föður Bjarnar bunu. Björn buna átti Vélaugu, 
systur Vémuiidar hins gamla; þeira synir váru 
þeir Ketill flatnefr ok Hrappr ok Helgi, faðir 
Helga, föður Heyjangrs-Bjarnar, hverr er ríkr 
hersir ok ágætr var í Sogni. 

Yxna-Þórir hét maðr ágætr á Ögðum ok auð- 
igr; hann átti þar þær þrjár eyjar, er áttatigir 
yxna var í hverri; enn er Haraldr konungr 
hárfagri bað hann strandhöggs, þá gaf bann 
honum eina eyna ok alla yxnina með. Af því 
var hann kallaðr Yxna-Þórir, ok er firá hon- 
nm komit niart stórmenni á íslandi ok í Nor- 
vegi. Son Þóris var Ósvaldr, faðir Ölvés hins 
hvíta, föður Þorsteius hins hvíta, föður Þorgils, 
föður Brodd-Helga, föður Víga-Bjarna. 

Á því ári er Gizurr byskup ísleifsson andað- 
ist gerði hallæri mikit á íslandi; þá kom hríð 
svá mikil á dymbildögum at menn máttu eigi 
veita tiðir í kirkjum i sumum stöðum ok heruð- 
um fyrir norðan land. Föstudag hinn langa 
tók upp knör undir Eyjafjöllum ok snari á lofti 
ok kom hvalfandi niðr; hann var sex rúm ok 
tuttugu. Páskadaginn fyrsta máttu fáir menn 
tíðir sœkja at taka þjónustu, enn sumir urðu 
úti dauðir. Annat illviðri kom um sumarit 
eftir andlát hans, þann dag er menn riðu á 
þing; þá braut kirkju á Þingvelli, þá er Har- 
aldr konungr Sigurðarson lét höggva viðinn til; 

þat sumar fóru fjórir tigir skipa út hingat, ok 
braut mörg við land, enn sum týndust í hafi 
ok leysti sundr undir mönnum, enn átta ein 
kvámust brott, með þeim er áðr váru hér, ok 
kvámust þau engi fyrir Micháelsmessu af hafi; 
af þeim mannfjölda varð hallæri mikit hér á 
landi. 

Þá er öizurr byskup andaðist, váru þessir 
mestir höfðingjar á íslandi: Hafliði Másson norðr, 
ok synir Ásbjarnar Arnórssonar í Skagafirði, Þor- 
geirr Hallason okKetill Þorsteinsson prestr; enn 
austr: Gtizurr Einarsson, Sigmundr Þorgilsson; 
hann andaðist á því ári í Rómfðr; enn suðr: 
Hallr Teitsson, Skúli Egilsson; enn vestr: Styrm- 
ir Hreinsson, Halldórr Egilsson, Þorgils Odda- 
son, Þórðr Gilsson, Þórðr Þorvaldsson ór Vatns- 
firði. Einum vetri eftir andlát Gizurar byskups 
var Þorsteinn Hallvarðsson veginn, göfigr maðr; 
enn vetri eftir þat var þing fjölment; þau miss- 
eri hafði svá mikill manndauði verit, at Sæmundr 
prestr enn fróði sagði svá á þingi, at eigi mundi 
færri menn hafa andazt af sótt enn þá váru til 
þings komnir. Þat sumar var þröng mikii at 
dómum ; þá særði Þorgils Oddason Hafliða Más- 
son; þá varð um ekkert mál at lögum dœmt 
Þorgils varð sekr um áverkann ok sat í sekt 
um vetrinn; þá var svá lítill vápnaburðr, atein 
var stálhúfa á alþingi, ok reið drjúgum hverr 
bóndi til þings er þá var á íslandi. 

Þat vár er þrír vetr váru liðnir frá andláti 
Gizurar byskups, andaðist J6n byskup at H6I- 
um níunda kalend. maji; þat sumar sat Hafliði 
Másson á efrum völlum með xcc manna, ok 
ætlaði at banna Þorgilsi Oddasyni þingreið; þar 
var með honum Hallr Teitsson ok Þ6rðr 6r Vatns- 
firði, mágr hans, ok margir aðrir höfðingjar; þat 
var hinn næsta dag fyrir Jónsraessu. Þorlákr 
byskup gekk þannig til með kennimenn, ok leit- 
aði marga vega um sættir með þeim; enn er 
þat tjáði eigi, þá fyrirbauð hann þeim þar at 
sitja, ok lézt mundi bannsetja þá, ef þeir gengi 
eigi heim; þá kvað Hafliði at þeir skyldi heim 
ganga til búða. Þorgils reið á þing með sjau 
manna; með honum váru flestir höfðingjar 6r 
Vestfirðinga fjórðungi nema Þ6rðr ór Vatnsfirði ; 
enn er um sættir var leitat, var þat í meðal 
]>eirá, at Hafliði vildi hafa sjálfdœmi um alt, 
óskorat, enn Þorgils vildi undan taka goðorð 
ok staðfestu ok sektir allar; þann skakka gat 
Ketill prestr Þorsteinsson niðr feldan með um- 
tölum sínum. Þat sumar var hann kosinn til 
byskupsí stað Jóns byskups, ok fór útan. Þor- 
gils handsalaði Hafliða sjálfdœmi, enn hann gerði 
sextigi hundraða sex álna aura vöruvirðs fjár í 
gulli ok brendu silfri eðr í rífum aurum, eðr í 
gripum þeim er honum þœtti gersimum sæta, 
ok hann virði sjálfr, eða þeir menn er hann tœki 
til ; þetta fé handsöluðu sex menn ok unnu at 

fímtardóms eið at þeir skyldu þetta fé gjalda 
sem fyrr var mælt. Þorgils ok Hafliði veittu 
sjálfir trygðir ok heldu vel sætt þessa. Hafliði 
Másson átti fyrr Þuríði, dóttur Þórðar Sturlu- 
sonar; Þórðr bét son þeira; bann átti Sólvðru 
dóttur Ásgríms Þór hallssonar ; ívarr hét son 
þeira. Hafliði átti síðar Rannveigu, dóttur Teite 
ór Haukadal; Sigríðr hét dóttir þeira, er átti 
Þórðr í Vatnsfirði; Þórðr ok Páli váru synir 
þeira. Valgerðr hét önnur dóttir þeira Hafliða ; 
hana átti Ingimundr prestr lllugason ok Ornýj- 
ar, dóttur Þorkels Gellissonar; Illugi var son 
þeira, er druknaði þá er hann flutti lím til stein- 
kirkju þeirar, er hann ætlaði at láta gera & 
Breiðabólstað í Vestrhópi. 

Rögnvaldr jarl kali var veginn fimm nóttum 
eftir Máríumessu fyrri. 

Óláfr konungr Tryggvason barðist á Orminum 
langa næsta dag eftir Máriumessu siðari. 

Þessi eru nöfn byskupa þeira útlendra, er verit 
hafa á íslandi: Friðrekr, Bjarnarðr, Óláfr Grœn- 
lendingabyskup, Kolr, Boðólfr, Jón, Bjarnarðr, 
Heinrekr, Arnaldr Grœnlendingabyskup, Jón 
Grœnlendingabyskup ok Helgi Grœnlendinga- 
byskup; verit hafa enn þeir fleiri er byskupar 
létust vera: Guðiskólkr, Örnólfr, ok íjórir af 
Armenia: Petrús, Stepháilús ok Ábrahám. 

Friðrekr byskup kom í heiðni til íslands með 
Þorvaldi víðforla, ok var at Giljá ok Lœkja- 

móti; Bjarnaðr enn bókvísi var á íslandi fimm 
vetr. Hungrváka segir, at Bjarnarðr Vilráðsson 
hinn bókvísi hafi verit af Englandi ók farit til 
Islands af ráðum óláfs konungs ens hdga, því 
hann hafi með honum verit áðr. Kolr fá ár; 
hann var með Hatti í Haukadal, ok er jarðaðr 
í SkáXhólti fyrstr byskxipa, segir Hungrváka. Roð- 
ólfr nítján ár ; hann setti munklífi í Bœ í Borgar- 
firði; hann bjó ok á Lundi. Hungrvaka segir 
Úlfr byskup hafi verit afRúðuborg br Englandi, 
ok nefndr þvi Rúðuölfr. Jón hinn saxneski fjogr 
ár; Hangrvaka segir Jón írskan, ok farit heðan 
til Vincttands, kristnat þar, verit þar síðan píndr 
ok drepinn. Heinrekr tvau ár. Bjarnarðr nít- 
ján ár; hann bjó at Giljá í Vatnsdal. Hungr- 
vaka talar svá um þenna Bjarnarð: hinn sjötti 
úflenzkr byskup var Bjarnvarðr byslcup enn sax- 
lenzki, er var með Magnúsi konungi enum góða, 
óláfssyni, ok fór síðan til lslands } ok var á ls- 
landi xx vetr; hann hafði tvá bústaði í Vatns- 
dal, at Qiljá ók Steinstöðum (ek meina þai Stein. 
nes); hann vígði marga hluti, þá er mörgmerki 
hafa at vorðit: kirkjur ok kltikkur, brúar ók 
brunna, vöð ok vötn, björg ok bjöttur, ok þikkja 
þessir hlutir hafa birt sanna tígn hans ok gœzku. 
Bjamvarðr var á Islandi meðan Haraldr kon- 
ungr var í Noregi Sigurðarson, þvíat þeir váru 
eigi samsáttir; síðan fór hann útan, ok til handa 
óláfi konungi kyrra Haraldssyni, ok síðan fór 

hann til Bóms at bœn konungs, ók friðaði fyr- 
ir önduðum; enn er byslcup kom aftr 9 þá skipaði 
konungr hann byskup í Sdju, enn siðan fdr 
hann í Björgvin ok andaðist þar, ok ereinmœlt 
hann hafi verit hinn mesti merkismaðr. 

2. Úr Mehbok hinni yngri. 

Úlfljótr hét maðr norrœnn, systurson Þorleifs 
spaka; hann kom út í Lóni ok keypti land at 
Þórði skeggja alt lyrir austan Jökulsá. Ennþá 
er hann var nær hálfsextugr at aldri, fór hann 
útan ok var þrjá vetr með Þorleifi frændasín- 
um; þeir samanskrifuðu lög þau er hann hafði 
út ok þá váru kölluð Úlfljótslög. Enn er hann 
kom út, þá var sett alþingi, ok höfðu þá allir 
ein lög hér á landi, ok váru þau nokkurn veg 
samin eftir Gulaþingslögum. Landinu var skift 
i Ijórðunga um daga Þórðar gellis; þá skyldu 
vera þrjú þing í hverjum fjórðungi, enn þrjú 
höf uðhof í hverri þingsókn ; þar váru menn vand- 
aðir til að varðveita hofin, at vitrleik ok rétt- 
læti; þeir skyldu dóm nefna áþingum ok stýra 
sakferlum; því váru þeir goðar kallaðir okhof- 
goðar, enn þeira tígn ok umdœmi kallat goðorð. 
Hverr skyldi ok gjalda hofstoll, eigi síðr enn 
nú kirkjutíund. Fé þat er til hofs var gefit 
skyldi hafa til mannfagnaðar, þar er blótveizlur 
váru. Norðlendinga fjórðungi var skift í fjogr 
þing; hann var stœrri enn hinir fjórðungarnir. 

Þat er upphaf hinna heiðnu laga, at menn 
skyldu eigi hafa höfðuð skip í haf, enn ef þeir 
hefði, þá skyldu þeir af taka höfuðit áðr enn 

þeir koenii í landsýn, ok sigla eigi at landi með 
gapandi höfðum né gínandi trjónu, svá atland- 
vættir fœldist við. 

Baugr tvíeyringr eðr meira skyldi liggja at 
hverju hofiástalli; þann baug skyldi hverr goði 
hafa á hendi sér til lögþinga þeira allra, er hann 
skyldi sjálfr heyja, ok rjóða þar í rauðu blót- 
nauts þess er hann blótaði. 

Dómhringr var á þingstaðnum, er þeir menn 
váru í skipaðir, er þat straff höfðu, at þeir váru 
dœmdir til blóts. Á Þórnes þingi stendr steinn- 
inn eftir, sem þeir menn váru brotnir við, ok 
sér enn blóðlitinn á steininum, segir Eyrbyggja. 

Sá maðr hverr, er lögskil þyrfti af hendi at 
leysa at dómi, skyldi áðr eið vinna at baugi, 
ok nefna sér vátta tvá eða fleiri, ok mæla svá: 
„Ykkr nefni ek í þat vætti", skyldi hann segja, 
„at ek vinneiðat baugi, lögeið; hjálpi mér svá 
Freyr ok Njörðr ok Áss hinn almáttki, sem ek 
mun þessa sök sœkja, eða verja, vitni eða vætti 
eða kviðu bera, eða dóm dœma, ok öll lögmæt 
skil af hendi leysa, þau er undir mik koma, 
meðan ek er á þessu þingi, sem ek veitréttast 
ok sannast ok helzt at lögum". Svásagði vitr 
maðr, Pormóðr, er allsherjar goði var á íslandi, 
at með þessum orðum ok þíngmörkum helguðu 
langfeðgar hans alþingi. 

Böðvarr enn hvíti af Vors ór Noregi bygði 
fyrstr at Hofi; hann reisti þar hof, ok gerðist 
þar hofgoði; hann var faðir Þorsteins, föður 
Halls á Síðu. 

Hof í Vatnsdal ok Hof á Kjalarnesi hafahér 
á landi stœrst verit, einkum stórt hundrað fóta 
á lengð, þat syðra var ok sex tigu fóta breitt Kór 

eða goðastúka var hjá hverju hofi; þar váru í 
goðin; Þórr eða Júppíter var œðstr ok mest 
göfgaðr, þá Freyr, sonr Óðins, conditor, sá er 
fyrst bygði Uppsali í Svíaríki; ok þó eigi sé 
glögt að skilja, hvé mörg goð eða með hverju 
nafni þau bafi verit hér dýrkuð at sérhverju 
hofi, þá er þó i gömlum eiðstaf ánefndir þessir 
þrir: Freyr, Njörðr ok Áss, sem vér hyggjum þá 
meina með Óðin, af því hann var œðsti hðfð- 
ingi hingat i Norðrlönd kominn ór Asfa. Æsar 
eða Æsir kölluðust fleiri. Þessi goð stóðu á 
stalli eða hávum bekk; frammi fyrir þar stóð 
stalli með miklum hagleik, ok þiljaðr ofan með 
járni; þar skyldi ávera eldr, sá er aldri slokn- 
aði; þat kölluðu þeir vígðan eld; á þeim stalli 
skyldi ok standa bolli mjök af kopar; þar skyldi 
í láta blóð þat alt, sem kœmi af fé því er þar 
var til gefit, eða mönnum þeim sem til blóts váru 
dœmdir; þat kölluðu þeir hlaut eða hlautbolla, 
enn hlautinni skyldi bæði dreifa yfir menn ok 
fé. Vatzhyrna. 

:i Vísnaskýringar. 

v — • 

II, 6., 64: Steinastoð 1 , ck byggi einn Atals hrafni* 
! stafnrúm; skal-at þrangbýlt of þegn a þiljum á ranga 
; mar 8 . Böðvitrum 4 , knáum brimdýrs 5 stýri es betra rúm 
enn ilt of*gengi 7 ; þatman lifa lengr (lengi) meÖ lofðum. 

I. Steinastoð, kvonkenning. — 2. Atall, sækonungr; 
Atals hrafn, skip. — 3. ranga-marr, skip. — 4. böðoitr, 
herkœnn (böð = orrusta). — 5. brimdýr, skip. — 6. of 
er hér sctt til fyllingar til þess að samstöfur séu nógu 
margar. — 7. gengi, fylgd, föruneyti. 

Kona, ég vildi mega bua einn í stafnrúmi skipsins; 

skyldi eigi vera þröngt um mig á þiljunum. Mér er bctra 

að hafa (nóg) rúm enn ilt föruneyti (þræl); það mun 

lengi uppi vera. 

II, 7., 66: Ek vas þar cs flóðkorn 1 móður jötuns, 
heiðins bergrisa, fcll af fjalli 6r hám hirani á nóleiðar 3 . 
ífiogafold 8 , fár jötunn gerir fleiri báta hamváta mér moldu 
hömluþrumlu heiðar. 

j 1. flóðkorn, steinn, bjarg. — 2. nór, skip; nóleiðar, 
; skipsleiðar, sjór. — 3. ifingafold, kvcnkenning; ifingr, 

höfuðdúkr. — 4. hömlu-þrumla, skip; hömlu-þrumlu heiðr, 

sjór. 

Ég var þar er tröllkonu-bjarg úr fjalli féll úr háva lofti 

i sjó. Fáir jötnar gera fleiri báta alvota af sjó enn ég. 

16 

IX, 8.-9., 67 ogr 70. Þessar visur þurfa eigi skýr- 
. ingar við. 

II, 14., 80: Bk bið meinalausan 1 munkareyni* beina 
farar mínar; dróttinn kárar foldarhallar 8 haldi heiðis- 
stalli 4 yfir mér. 

I. meinalauss, góðr. — 2. munkareynir, guð. — 3. höll, 
hveifing; foldarhöll, himinn. — 4. fieiðir, haukr; heiðis- 
atallr, hönd. 

Ég bið góðan guð (að) beina ferðir mínar; drottinn 
himinsins haldi hendi sinni yfir mér. 

II, 19., 90: Þessi visa þarf eigi skýringar við. 

II, 30., 113: ölkarmaeik 1 , linbundin erma Lofn f , lætr 
mik leika fyr lesnis stafni 3 sinum; firrumk þat. Ek man 
aldrigi biða bótir of brúði; böl gerir mik fólvan; harmr 
snertumk i hjarta hrót 4 . 

I. ölkarma eik, kvenkenning. — 2. erma Lofn, kven- 
kenning. — 3. lesnis stafn, höfuð? — 4. hrót, rót. 

Hin línklædda kona lætr mig leika frammi fyrir sér; 

ég forðast það: ég mnn aldrei biða hennar bœtr; harmr- 

inn snertir hjartarœtr minar. 

II, 30., 114: Þessi visa þarf eigi skýringar við. 

II, 33., 120: Ek heyri út bláfjallaðan 1 sára þorns 2 
sveita svan jyalia, es mornar; bráð vekr bon?inraóða 3 . 
Svá gól Gunnar 4 haukr fyrr, es fólknárungar 5 váru feigir, 
es gaukar Gauts 6 bragða sagðu spá. 

1. bláfjallaðr, með bláu eða svörtu skinni (fell, skinn). 
— 2. þorn, þyrnir; sáraþorn, svcrð; sáraþorns sveiti, 
blóð, sáraþoms sveita svanr, hrafn. — 3. hrafn. — 4. 
Gimnr, valkyrja: Gunnar haukr, hrafn. — 5. fólk- 

■ 

nárungr, höfðingi. — 6. Gautr, Oðins heiti; gaukar Gauts 
bragða, hrafnar. 

Ég beyri svartan hrafn gjalla úti er morgnar : bráðin 

vekr hann. Svo gól hann fyrr, þá er höfðingjar vóru 

feigir og hrafnar vórn að spá. 

II, 33., 120: Már valka^tar báru 1 hlakkar hagli stokk- 
inn es (hann) kemr at hræs sævi 2 ; (hann) krefr móðr 
morginbráöar. Svá gól hræva gaukr 8 endr 4 af fornum 
meiði 6 þá es unda haukar 6 vildu eids mjöð 7 hitdinga. 

I. bára vaUcastar, blóð; blóðs már, brafn. — 2. hrœs 
sœr, blóð. — 3. brafn. — 4. forðuin. — 5. tré. — 6. 
hrafnar. — 7. eiðsmjöðr, blóð, nefnt svoaf því, að menn 
blðndnðn blóði saman, er þeir sórust i fóstbrœðralag. 

Hrafninn hlakkar. hagli stokkinn, er hann kemr á víg- 

völlinn: hann er móðr og krefr morguubráðarinnar. Svo 

gól hann forðnm á tré, er hrafnar vildu höfðimyablóð. 

II, 33., 120: Drangr flatvallar bauga 1 , vas-at mér 
áðr of ráðinn dauði í dag né gær; buurak við Ilmar 
jálmi 2 . Ek rœki litt, þót litvöndr Heðins fitjar 3 leiki við 
rauða skjaldu; oss var áðr of markaðr aldr. 

I. Draugr, viðr; flatrallar baugr, skjöldr ; draugrjlat- 
vallar banga, maunkcnntng. — 2. llmar jálmr, bardagi. 
— 3. Heðin8 fit, brynja ; litvöndr Heðins jitjar y sverð. 

Maðr, mér var ekki ákveðið að deyja i gær né i dag; 

ég býst við bardaga. É% hirði ekki, þótt sverð leiki við 

rauða skjöldu. Aldr miun var áðr markaðr. 

II, 33., 121: Sex svipnjörðungar sverða 1 , þeir es 
sœfast sárteini 2 , hafa hér baua sútlaustúti á brústeiuum. 
Hygg, at heftendr laga Iiggi hálfir eftir; ek lét óbíðing- 
um 8 svíða eggskcindar undir. 

16* 

I. svipr, sveiflan ; njörðungar, afkomendr Njarðar ; tnrip- 
njörðungar sverða, veifendr svcrða, menn. — 2. sárteinn, 
Bverð. — 3. óbiðingar, þeir eem eigi bíða, ragmenni. 

Sex menn, sœfðir sverði, hafa hér bana úti á brústcin- 

um, og ekki harmdauðir. Helmingr lögbrotanaunanna 

DV ££ að liggi eftir ; ég lét ragmennunum svíða eggja- 

sárin. 

II, 33., 121 : Ek bark-at fetla stígs fur 1 at vígi með 
fleiri ; várum þar fyrir fjórir frœndr, vændir ofstopa ; enn 
tólf hvatir gunnþingsrunnar* af Gylfa glað 8 , þeire3 vildu 
skunda til várs fundar, ruðu köld vápn sín. 

I. fetUl, sverðfetillinn, er lisgr utan á brynjunni ; fetla 
stígr, brynja; fúr, cldr; fetla stígs fúr f sverð. — 2. 
mannkcnning. — 3. Gylfi, sækonungr; glaðr, hestr; 
Gylfa glaðr, sækonungs hestr, skip. 

Ég bar eigi sverð til vígs við fleiri: vér frændr vórura 

þar fjórir fyrir og bjuggumst við ofstopa. Enn tólf 

röskvir menn af skipinu, er vildu finna oss, ruðu sin 

köldu vopn. 

II, 33., 121: Sjav sœkitívar Svölnis garðs 1 hafa 
höggvit nösum til jarðar; varmt blóð, valdögg, fell til 
valhr. Mnn-at fleiri Fjölnis þings furviðir 8 foera Jálks 
mœrar skæ* íit of Ekkils brantir 4 . enn hingat. 

1. Svölnir, Óðins hciti; Svölnis garðr, skjöldr; ttvar, 
gnðir; Svölnis ga>ðs sœMfívar, mcnn. — 2. Fjólnir, Óð- 
inshciti; Fjölnis þing, bardagi; Fjölnisþingsfúr, bardaga- 
eldr, sverð. — 3. Jálkr, sækonungsheiti ; Jálks mowr, 
, sækonungs mýri, sjór; skcer, hestr; Jálks mœrar skœr, 
skip. — 4. Ekkill, sækonungsheiti ; Ekkite brautir, sjór. 

Sjö mcnn hafa höggvið nösum til jarðar; rarmt blóð 

(valdögg) féll til vallar. Munu eigi fleiri menn fœra 
skipið út, enn hingað (komu & þvi). 

II, 33., 122: Hœlibörvar . skjóraa hljóms 1 megu hér 
séa merki dýrs dagverks daltangar 2 , hvat íjórir drýgðu; 
enn ek hugða, Guauar rœírs hyrbrigðir 8 , at gæfím grið- 
bítum litinn frid; hrafn sleit beitu af ná. 

I. skjómi, svcrð; hœlibörvar skjöma hljómSy hœlandi 
vidir sverdahljóuis, mannkeuning. — dalr, bogi; dal- 
tbng, höud. — 3. Gunnar rœfr, vaikyrju þak, skjöldr; 
Gunnar rœfrs hyrbrigðir, mannkcnning. 

Hér megu menn sjá ágæt merki handaverks fjögurra 

manna á einum degi; ég hygg, at vér hölum gefiö grið- 

rofunum litinn frid; hrafn át af náum (þeirra). 

II, 33«, 122: Unnum auöimönnum 1 dreyruga Gunnar 
serki 2 ; ck á þunnan hjör; vér drýgdum verk at vigi. 
Herðilofðar* höfdu híidarborös valfasta tungur 4 und skildi; 
hangvölum 5 þvarr hengihungr 6 . 

I. auðimenn, líkl. eyðingarmenu, spillvirkjar. — 2. 
Gunnar serkr, brynja. — 3. herðUo/ðar, herðimenn, 
hrcystimcnn. — 4. hildarborð, skjöldr; valfasti, eldr; 
hUdarborðs valfasta tunga, svcrö. — 5. hangvalr = 
hanga valr, hraín. — ö. hengiliungr, likl. ákaft hungr 
(bbr. hauga niör), ef oröið er rétt tekið saman. 

Vér gerðum spillvirkjum blóðuga serki; ég á hvasst 

sverð; vér störiuðum að vigi. Hinir vösku menn höfðu 

sverð undir skjöldum síuum; hrafnar söddu hungr sitt 

II, 33«, 122: Harðr vas gnýr þá es gerðum snarpa 
grjótvarps lotu, grá Þundar klæði 1 gengu sundr at sverðs 
söogvi, áðr hœkings viðir œki á hæi til hviiðar; þeir 
hlutu fleiri bana; hjaidrs hrið kom á skjöldu. 

I. Þundr, Óðinsheiti ; Þundar klœði, herklæði, bryojur. 
— 2. hœkingr, sverð; hœkings mðir, sverðaviðir, mann- 
kenning. 

Þá var harðr gnýr, er . vér gerðura snarpa grjóthríð; 

hinar gráu brynjur gengu sundr í bardaganum áðr menn- 

irnir hörfuðu undan. Fleiri af þeira hlutu bana. Hriðin 
kom (og) á skjölduna. 

II, 33., 122—23 : Heyri sára svan 1 gjalla of ná, þar 
es sigrstalls viðir* falla; benskári 8 drekkr blóðfalls báru. 
Örn fekk þar sylg 4 , er segð-auðigr 8 Sleitu-Hclgi felt e 
rauðu ; enn greipr eru erni hræjura sveipðar. 

I. sára svanr, lirafn. — 2. sigrstallr, skjöldr; sigr- 
stalls xiðr, mannkenning. — 3. benskári, hrafn (skári = 
már). — 4. sylgr, drykkr. — 5. segð = sekt ? — 6. fdt 
= faldaði. 

Ég heyri (eða heyri þér) hrafn gjalla yfir ná, þar scm 
menn falla; hrafn drekkr blóðfallsöldu. örn fekk þar 
drykk, er Sleitu Helgi faldaði rauðu (var drepinn); enn 
klær hans ern hræugar. 

II, 33., 123: Ýtar álroþings 1 báru sároa 2 hjálma at 
móti oss upp af allþakkligura 3 ára blakki 4 ; enn goðum 
leiðir beiðendr hauðrmens hliða 5 bárn á braut ranðar 
skarar 6 til beitis 7 , herðimeiðar 8 . 

1. álmþing, bogaþing. bardagi; ýtir, hrœrandi; ýtir 
álinþings, raannkenning. — 2. sámr, dökkr. — 3. all- 
þakklegr = allþekkilegr, fagr. — 4. blákkr, hestr; ára- 
blakkr, skip. — 5. hliðr, uxi ; hauð>men, sjór, beiðandi 
hauðrmens hliða, mannkenning. — 6. skör, höfnð. — 7. 
beit, skip. — 8. herðir, sverð; herðimeiðr, mannkenning. 

Menn báru dökkva bjálma mót oss npp af hinu fa^ra 

skipi ; enn þcir báru blóðng höfuð til skips, leiðir goðnn- 
um, drengir! 

III 10, 145: Manna morðkannaðir 1 , mangi ísarnmeiðr* 
hugði annat enn almœrir 8 Æsir fœri þar, þa es synir 
barðfengs Hjalta gengu á Þorskarjarðarþing með enni- 
tinglum boltvartaris 4 . • 

1. morðkannaðr, sá er kannar morð, bardagamaðr. — 
2. ísam = járn (e. iron, þ. Eisen), isarnmeiðr, mann- 
kenning. — 3. almœrr, alfrægr; á að rita með æ, enn 
ekki ce, þótt hér sé svo ritað, vegna hcndinga. — 4. 
vartari, fiskr, holtvartari, holtfiskr, ormr; ennitingl holt- 
vartaris, cinhver gullskrantskenning. 

Bardagamenn, engi maðr hngði annað enn hinir alfrægu 

Æsir fœri þar, er synir hins barðfenga Hjalta gengn á 

Þorskafjarðarþing í gullskartinn. 

III, 13., 152: Becrgvir 1 bjó fyr mér snöggvan belg, 
enn ál 2 ok vcrju fyr Óláfi , svá skal beggvir verða höggv- 
inn ef vér lifum, búinn við böl. 

1. beggvir, byggvir, bóndi. — 2. ál, 6L — 3. verja, 
yfirhöfn. 

III, 14., 154: Atglamrandi bamra 1 lætr æ hvi meira 
fork gjalla á glotkylli 2 Geirhildar, sem orkar. Hár járn- 
stafr skapar kerlingar siðu œrna hríð á Hjaltaeyri ; trolli 
em sollin 8 rif. 

1. járnsmiðr. — 2. glot, lögr (sbr. glœta), glotkyllir, 
belgr mcð lög í, hér vatnsbelgr. — 3. bólgin. 

Járnsmiðr lætr ávalt járnstaf sinn, sem er hverju meiri, 

dynja á vatnehelg Geirhildar eftir mcgni. Járnstafrinn 

gerir siðu kerlingar harða hrið; rif tröllsins eru bólgin. 

III, 16., 158: Bároðr 1 of rístr báru brautland* varar 
andri*. 

L Bároör = Bárðr. — 2. báru brauUand, sjór. — 3. 
andurr, skið, varar andurr, skip. 

III, 16,, 158 : Þessi vísa verðr hér eigi skýrð, þvi að 
hun á heima i Víga-Glúms stfgu. 

- 

III, 17., 160: Kjólakeyrir 1 . hér liggr Kaldakinn of 
aldr, enn vér höldum heilir á braut, Hjálraun-Gautr. 
1. kjóU, einskonar skip; kjólakeyrir, skipstjóri. 

III, 17., 161: Þessi visa þarf eigi skýringar við. 

in, 19., 165—166: Þessar visur verða ekki skýrðar 
hér, því að þær eiga heima í Grettis sögu. 

IT, 4., 178 : Vér höfum áðr of fáða þar á vegg unga 
auðar Þrúði 1 með Þóri; þatvar sett við glettu. Nú hefik 
ristit rastakarns Hlin* á ölbœkis hefti 8 mínu ; ek réð 
mart við bjarta hauka skofts Syn 4 . 

1. Þrúðr, Ásynja, auðar Þrúðr, kvenkenning. — 2. 
Hlín, Ásynja, rastakarn, steinn; rastakarm Elín, kven- 
kenning. — 3. ölbœkis hefti; ölbœhi er liklega viðarteg- 
und, sem hnifskeftið hefir verið gert af. — 4. Syn, Ásynja ; 
haukaskoft, hönd, haukaskofts Syn, kvenkenuing. 

Vér höfum áðr dregið likneski hinnar ungu konu á vegg 

með likneski Þóris; það # var gert af glettni. Nú hefi ég 

ristið mynd hennar á hnífskefti mínu ; ég hefi talað margt 

við þá konu. 

V, 10., 217 : Ek vas þar es Errubeinn fell til fyllar 1 , 
es itr-tungur unnar 2 sungu hátt; vinr dróttar sótti fram. 

Ek gaf óðni þróttardjaríaa aría Ásmóðar: guldum gálga- 
valdi 4 Gauts tafn*, enn hrafni ná. 

1. fyUr = fylli: ad falla tíl fyllar = að falla ul brád- 
ar. — 2. einhver hlnti sverðs; Urhutgur vnnar. brandar. 
— 3. dróti. meniL — 4. gálgavaldr, Óðinn. — 6. Gantr. 
Óðinn; tafn Gauis, fórn til óðina. 

Ég var þar sein (Þorgrímr) ermbeinn fell og vard ad 

bráð, er brandar kváðu hátt við. Eg gaf Oðni hinn hrausta 

son Ásmóðar: Tér guldum Óðni fórnina og hrafninum 

náinn. 

■ 

Y, 10., 218: Band er á hœgri hendi minni; ek hlaut 
Bár af báru lejgjar Tý 1 ; ek lýg þat eigi, linnvengis Bil*. 

1. Irygr, eldr, báruleygr, gull: bárnleygjar Týr, mann- 
kenuing. — 2. linnr, ormr; linnvengi, gull. linnvengis 
Bil, Ásynja gulls, kvenkenning. 

YlÖbœtir I, 232: Snjallr á haug á hellu; qjaldr á 
tál kalda búð. Veki þér drótt dreyra i dag, nú es sigr 
á spjótnm. Valdr 1 man hitt, at ek ranð hlæjandi blæju 
Hildar (ek nefni skjöld svá) fyrstr at rómu. 

1. Þetta orð er annaðhvort mannsnafn, eða vísuorðið 
er aflagað. Pað gæti verið : Þat man Hjaldr at Hildar. 

Snjallr á haug á sjávarhella; Hjaldr á of kaldan bú- 

8tað. Ef þér vekið mönnum bióð (berizt) í dág, þá er nú 

sigr i vopnum. Ég mau það, að ég rauð skjöld minn 

hlæjandi fyrstr allra að bardaga. 

Viðbœtir I, 232: Hyllr branz 1 , min búð stóð hór, 
síz 2 hvárr brœðra gekk fyr annan ok heldum snjallir 
velli ; fellum þá. fljaldr hrósar hug fyr vísa ; víg eru 
til sjaldan; þat gleðr oss at ek veit þik teitan gefa 
Viðri 4 val. 

1. hyllr, viðartegund (d. Hyld, n Hyll); hyllr brands, 
mannkenning. — 2. síz = síð es = síðan er. — 3. vísi, 
konungr. — 4. Viðurr, Óðinn. 

Maðr, haugr minn hefir staðið hér síðan við brœðr 

börðumst saman og heldnm vígvelb*, enn tellum. Hjaldr 

lofar hu^ konungs; víg eru of 6jaldan, enn það gleðr 

oss að þú gengr glaðr fram í bardaga. 

Aifarinn Válasou 63, 67, 
68. 

Álfgeirr á Álfgeirsvölluin 
159. 

Álfr enn egðski 221. 
Ar(n)móðr enn rauði 101, 
102. 

Arndís en anðga 94, 119. 
Arngeirr á Sléttu 168. 
Ásbjörn Reyrketilsson 201. 
Ásbjörn Özurarson 2.'6. 
Ásbrandr Þorbrandsson 220, 
221. 

Ásgeirr kneif 198. 
Ásgerðr Asksdóttir 199. 
Áskell hnokan 192, 211. 
Ásmundr Atlason 63, 64. 
Ásmnndr undir Gnupi 129. 
Atli Válason 63, 64. 
Auðunskökull 12«, 134, 169. 
Anðun stoti 71, 72. 
Ávaugr enn írski 40. 

Balki Blæingsson 48, 58. 
Bárðr suðreyingr 148. 
Baugr Rauðsson 203. 



Bokan á Bekanstöðnm 44. 
Bersi goðlauss 58, 118. 
Bjólfr í Scyðarfirði 179,180. 
Björn cnn austrœni 36, 72, 

73, 83, 88, 93, 123. 
Björn í Bjarnarfirði 100, 118. 
Björn gullberi 39, 48, 63, 

2J6. 

Björn Herfinnsson = 

SkjAlda-BjÖrn. 
Björn at Reyni 195. 
Björn sviðinborni 182. 
Bjöm í Svínhaga 206, 208. 
BrandÖnundr 183. 
Brynjólfr enn gamli 173, 

174 ? 175, 180, 181, 182, 

196. 

Bruni enn hviti 148. 
Bröudólfr Naddaðarson 220. 
Böðólfr ór Hviui 165, 166. 
Bóðvarr enn hvíti 183, 339. 

Dala-Kollr 82, 85, 100, 163. 

E^ill enn rauði 181. 
Eilifr örn 137, 188. 

Einar Þorgeirsson 167, 168. 
Eiríkr í Goðdölum 136,139, 

140, 141, 142, 169, 171. 
Eiríkr í Kcldudal 104. 
Eiríkr snara 117. 
Eiríkr enn rauði 10, 78, 79, 

80, 81, 84, 97, 117. 
Eyfreðr enn gamli 221. 
Eysteinn enn digri 191. 
Eysteinn Hranason 191. 
Eysteinn Rauðulfsson 154. 
Eysteinn Þorsteinsson 195. 
Eyvindr auðkúla 135. 
Eyvindr í Eyvindarfirði 117. 
Eyvindr kné 104, 110. 
Eyvindr Loðinsson 161. 
Eyvincfr sörkvir 128, 135, 

136. 

Eyvindr Dorsteinsson 162, 

164, 169. 
Eyvindr vápni 170, 171. 

Finni í Pinnafirði 170. 
Flóki, þræil Ketils gufu 48, 
98. 

Flóki Vilgerðarson = 
Hrafna-Flóki 28, 29, 147. 

Flosi ennnorrœni 208, 2C9, 
212. 

Freysteinn enn fagri 181. 
Friðmnndr í Forsæludal 
128, 129. 

Galmi á Galmaströnd 153. 
Gautr í Gautsdal 135, 136. 



Geiri í Geiradal 92, 96, 145, 
167. 

Geirleifr Eiríksson 40, 101, 
102. 

Geirleifr Hrappsson 153. 
Geirmundr Guunbjarnarson 
67. 

Geirmundr heljarskinn 90, 
91, 92, 93, 94, 99, 103, 
111, 116, 123. 

Geirr cnn auðgi 49. 

Geirsteinn kjáiki 101. 

Geirþjófr Valþjófsson 104. 

Gisl skeiðarnef 92, 95, 96, 
118. 

Gnúpa-Barðr 161, 162, 166, 

189, 190. 
Graut-Atii 171, 172, 174. 
Grenjaðr Hermnndarson 

119. 

Grenjuðr Hrappsson 164. 
Grímkell Úlfsson 67. 
Grímr við Grímsgil 50. 
Grimrí Grímsnesi 101, 174, 

222, 223. 
Grimr enn háleyski 46, 47, 

51, 55, 127, 128. 
Gunnólfr í Hvammi 143. 
Gunnólfr enn gamli 149. 
Gunnólfr kroppa 169. 

Hafnar-Ormr 41, 44, 45, 

48, 215. 
Hákon á Hákonarstöðnm 

173. 

Halldórr Gunnbjarnarson 
111. 

Hallsreirr i Hallgeirsey 205. 
Hallkcll Hrosskclsson 44, 

54, 67. 
Hallr goðlauss 36. 
Halistcinn (eða Hastefnn) 

Atlason 30. 31, 213 214, 

215, 216, 236. 
Hallsteinn Þorskafjarðar- 

goði 8. 75. 87, 97. 
Hallvarðr súgaudi 109. 
Haraldr hringr 125. 
Heðinn at Hcðinshöfða 138, 

163. 

Helgi enn majrri 6, 21, 82, 
96, 101, 106, 112, 150, 
151, 152, 154, 157, 158, 
159, 160, 163, 169, 227. 

HeUri Heyangrs-Bjarnarson 
389. 

Helgi Hrólfsson 109. 
Hclgi bjóla 36, 38, 83, 226, 
227. 

Hcrjóífr i Breiðdal 182. 
Herjólfr Þorgcirsson 175, 
182. 

Herjólfr bokinrazi 70. 
Hjálmólfr i Blönduhlið 142. 
Hjalti i Breiðdal 182. 
Hjalti Þórðarson 144. 
Hólmgöneru-Máni 137. 
Holti á Holtastöönm 136. 
Hrafn hafnarlykill 193. 
Hrafn enn hcimski 198, 202, 
226. 

Hratnkell Hrafnsson 176. 
Hróðgeirr enn hvíti 170. 
Hióð^eirr cnn spaki 41, 45, 

214, 215. 
Hrólfr enn dieri 64. 
Hrólfr raaðskeggr 162, 207, 

210. 



HroUaucrr Rösrnvatdsson 5, 
20, 183, 185, 186, 187, 
188, 189, 196. 

Hrolleifr Einarsson 211, 

224, 232. 
Hrómundr Þórisson 39, 55, 

56, 197. 
Hrosskcll at Yrarfelli 139. 
Hrosskell Þorsteinsson 54, 

123. 

Hvamm-Þórir 14. 
Hvati á Hvatastöðum 128, 
129. 

Höfða'-Þórðr 130, 138, 144, 
145, 146, 147, 169. 

Höskuldr Þorsteinsson 163. 

Ingjaldr Brúnason 107. 

Ingimundr enn gamli 126, 
127, i28, 129, 130, 131, 
132, 135, 136, 138, 169. 

lngólfr enn sterki Ánason, 
80, 81. 

Ingólfr Arnarson 4, 6, 10, 

30, 31, 32, 33, 34, 35, 
36, 37, 40, 45, 46, 80, 
223, 225, 226. 

Ingólfr i Ingólfsrlrði 117. 
ísleifr á íslcifsstöðnm 56. 
ísreðr á ísroðarstöðum 56. 

Jólgeirr á Jólgeirsstöðum 

201, 210. 
Jörundr háls 128, 129, 132, 

188. f 

Kalman enn suðreyski 41, 

52, 53. 
Kampa-Grímr 87, 162. 
Karl undir Karlsfelli 58. 
Ketilbjörn enn gamli 5, 11, 

20, 36, 112, 140, 184, 

205, 216, 220, 221, 222, 

223, 226, 230. 
Ketill enn einhendi 87, 209, 

210 219. 
Kctill' blundr 49, 55. 
Ketili Bresason 41, 44, 54. 
Ketill enn fíflski VjO, 191, 

197 227. 
Ketill'þistiil 64, 16ÍK 
Ketill ilbreiðr 92, 96, 103. 
Ketill Þórisson 174, 196. 
Ketill hæingr 200, 201, 202, 

203, 205, 208, 211, 226. 
Ketill enn hördski 164. 
Ketill gufa 45, 48, 59, 98, 

99 100, 116. 
Kjallakr enn gamli 63, 71, 

72, 73, 75. 
Kjallakr á Kjallaksstöðum 

88, 89, 93- 
Kolbeinn í Kolbcinsdal 144. 
Kolgrírar enn gamli 41. 
Kolli undir Felli 118, 200. 
Kolli Hróaldssou 60. 
Kolli i Kollavík 169. 
Kollr í Kollsvik 37, 38, 102. 
Kollsveinn enn rammi 143. 
Kolr at Kolgröfnm 71. 
Kolr Ó'tarsson 206. 
Kráku Hreiðarr 140, 141. 
Krumr á Hafranesi 181. 

Leiðólfr kappi 177, 192, 197. 
Ljót á Ljótarstöðum 205. 
Ljótr óþveginn 166. 
Loðmnndr enn gamli 179, 
180, 191, 195, 196, 198. 

Loftr enn gamli 35, 63, 

209, 212. 
Lýtiogr Arobjarnarson 57. 

171, 172, 178. 

Máni at Mánafelli 166. 



Molda-Gnúpr 40, 193, 194, 
195, 211. 

Nafar-Helgi á Grindli 147, 
148. 

Ne*ja - Knjukr 100, 101, 
103, 106. 

Oddgeirr í Oddgeirshólam 

t 45, 214 215. 

Ófeigr í Ótei^firði 117. 

ÓíátV bckkr, 148. 

Ólafr bclgr 68, 95. 

Óláfr feilan 8, 21, 22, 49, 

75, 82, 87, 88, 219. 
Óláfr jafnakollr 104, 115. 
Óláfr tvennumbrúni 217. 
Öleifr hjalti 7, 48. 
Onnr enn auðgfi 210. 
Ormr cnn ánaudvfi 206. 
Ormr enn gamli 224. 

Rauða-Bjö-n 57, 58. 
Ranðr at Rauðsgili 50. 
Ráþormrí Vetleifsholti 210, 
211. 

Reistr Ketilsson 168. 

Sel-Þórir Grírasson 50, 61, 

62, 76. 123. 
Sighvatr cnn rauði 202, 203, 

226. 

Sigmuwlr Ketilsson 64, 65, 

66, 169. 
Sipmnndr klcykir 194, 195, 

204, 205. 
Skayi Skoí'tason 159. 
Skalla Gnmr 45, 46,47,48, 

49 58, 59, 60, 86, 99, 

1 23 225. 
Skcfill' á Veykjaströnd 138, 

139, 1-18. 
Skcggi Bödólfsson 165. 

SkjaLda-Björn 95, 116. 
Skinna-Björn 125. 
Skjöldólfr á Stræti 182. 
Skjöldólfr Véinundarson 
173. 

Skorri, leysingi Ketilsgufu 

48, 98, 99. 
Sléttu-Björn 86, 94, 116, 

144, 146. 
Snæbjörn Eyvindarson 112. 
Sóti undir Sótafelli 126. 
Steinfiðr Reyrketilsson 200. 
Steingrími í Tröllatungu 

118. 

Steinn mjöksiglandi 60, 77, 
98. 

Steinólfr í Hraund.il 59, 60. 
Steinólfr enn lági 91, 94, 

95, 96, 119. 
Svartkell enn katneski 39. 
Sveinungr í Sveinungsvík 

169. 

Sæmundr enn snðreyski 127, 
130, 138, 139, 141, 146, 
148, 169. 

Sölvi á Sölvahamri 164. 

Tungu-Kári 142. 

Uðr en djnpauðga 6, 21, 
36, 81, 82, 83, 84, 85, 
87, 88, 123. 227. 

Úlfljótr á Lingaholti 139. 

Úlfljótr Griinsson 51. 

Úlfr hinn skjálgi 90, 91, 

96, 97, 104, 123. 

Uni eun danski 28, 175, 
176, 177. 

Valþjófr enn gramli 38, 39, 

48. 50, 67, 100. 
Vébjörn Sygnakappi 105, 

110, 111, 115, 149. 



Vékell enn hamrammi 140. 
Vérnundrí Fáskrúðsnrði 181. 
Vestarr á Eyri 70. 71, 93, 
101. 

Véstcinn' Végeirsson 104, 

105, 110. 

Vestmaðr í Reykjadal 163. 
Vetrliði Arnbjarnarson 178. 
Vilbaldr Dofnaksson 192, 
193. 

Völu-Steinn 95, 107, 109. 

Pengill mjöksiglandi 160, 
161. 

Þjóðrekr í Berufirði 182. 
Þórarinn krókr 95, 96. 
Þórarinn Þorkelsson 212. 
Þorbergr í Langadal 77. 
Þorbjörn í Arnarholti 48, 

57, 178. 
Þorbjörn bitra 118. 
Þorbjörn blesi 57. 
Þorbjörn loki 98. 
Þorbjörn skuraa 27, 103. 
Þorbjörn tálkni 37, 103. 
ÞorbjÖrn jarlakappi 219, 220. 
Þorbjörn laxakarl 219. 
Þorbr.*ndr Þorbjarnarson 

220. 

Þorb andr örrek 142. 

Þórðr knappr 147. 

Þórðr hálmi 172 (= Þórðr 

Þórólfsson ?). 
Þórðr skeggi 36. 140, 183, 

184, 221, 238. 
Þórðr gnúpa 62. 
Þórðr slitaudi 153. 
Þórðr Vikingsson 100, 105, 

106, 109, 123. 

Þórðr Þórólfsson 173 (= 

Þórðr hálmi ?). 
Þorfiðr máni 162. 

Þorgeirrenn hörðski 42, 199. 

Þorgeirr meldun 48. 
Þorgeirr í Þorgeirsfirði 161. 
Þorgerðr at Sandfelli 189. 
Þorgils knappi, lcvsingi 60. 
Þorgrímr bíldr 223. 
Þórhaddr enn gamli 181. 
Þórhaddr í Hitárdal 58, 60, 

78, 119. 
Þórir Ásason 214. 
Þórir lína 178. 

